id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
77dfccd1-6d28-4cd9-bff1-566f1de6fb52 | អាវុធហត្ថរាជធានីភ្នំពេញ ពង្រឹងវិធានការបង្ការទប់ស្កាត់ការចម្លងជំងឺកូវីដ១៩ ក្នុងព្រឹត្តិការណ៍សហគមន៍ ២៨ វិច្ឆិកា (Video inside) | ចាប់តាំងពីប្រទេសកម្ពុជាបានប្រកាសអំពីករណីទី១ នៃឆ្លងវីរុសកូវីដ-១៩ ក្នុងខែមករា ឆ្នាំ២០២០មក នៅបញ្ជាការដ្ឋានកងរាជអាវុធហត្ថរាជធានភ្នំពេញ ក្រោមការបញ្ជាផ្ទាល់ពីលោកឧត្តមសេនីយ៍ឯក រ័ត្ន ស្រ៊ាង មេបញ្ជាការរងកងរាជអាវុធហត្ថលើផ្ទៃប្រទេស និងជាមេបញ្ជាការកងរាជអាវុធហត្ថ រាជធានីភ្នំពេញ បាន អនុវត្តតាមការចង្អុលបង្ហាញរបស់លោកនាយឧត្តមសេនីយ៍ សៅ សុខា អគ្គមេញ្ជាការរង កងយោធពលខេមរភូមិន្ទ មេបញ្ជាការ កងរាជអាវុធហត្ថលើផ្ទៃប្រទេស ស្តីអំពីការចូលរួមបង្កាទប់ស្កាត់ការឆ្លងវីរុសកូវីដ-១៩ តាមការណែនាំរបស់ក្រសួងសុខាភិបាល ពិសេសការអំពាវដ៏ខ្ពង់ខ្ពស់ម្តងហើយម្តងទៀតរបស់ប្រមុខរាជរដ្ឋាភិបាលសម្តេចតេជោ ហ៊ុន សែន ដោយបានចាត់វិធានការការពារយ៉ាងហ្មត់ចត់ នៅក្នុងទីបញ្ជាការរាជធានី ក៏ដូចជាតាមបណ្តាមូលដ្ឋានកងរាជអាវុធហត្ថខណ្ឌទាំង១៤ ទាំងពេលចេញ និងចូលក្នុងអង្គភាព ត្រូវពាក់ម៉ាស លាងដៃដោយសាប៊ូ បាញ់ថ្នាំសម្លាប់មេរោគទាំងមនុស្ស ទាំងយានយន្ត ក៏ដូចជាសម្ភារប្រើប្រាស់វាស់ស្ទង់កម្ដៅជាប្រចាំ៕ | 2020-12-02T02:10:00+07:00 | freshnewsasia.com | https://m.freshnewsasia.com/index.php/en/localnews/178584-2020-12-01-12-10-49.html |
af43f9b3-585d-49c3-accd-0f9611964fbc | អាជ្ញាធរខេត្តសៀមរាប ដាក់ចេញវិធានការ ១១ចំណុច ទប់ស្កាត់ការរីករាលដាលជំងឺកូរីដ-១៩ នៃព្រឹត្តិការណ៍ សហគមន៍ ២៨ វិច្ឆិកា | ភ្នំពេញ ៖ យោងតាមអនុវត្តតាមអនុសាសន៍ណែនាំដ៏ខ្ពង់ខ្ពស់របស់ សម្តេចតេជោ ហ៊ុន សែន នាយករដ្ឋមន្រ្តីកម្ពុជា និងក្រសួងពាក់ព័ន្ធ រដ្ឋបាលខេត្តសៀមរាប ដែលជាគោលដៅពាក់ព័ន្ធអ្នកជំងឺកូវីដនោះបាន ដាក់ចេញវិធានការ ១១ចំណុច ដើម្បីធ្វើការណែនាំ ស្តីពីការការពារ បង្ការទប់ស្កាត់ការរីករាលដាលជំងឺកូរីដ-១៩ នៃព្រឹត្តិការណ៍ សហគមន៍ ២៨ វិច្ឆិកា ៕ | 2020-12-02T01:46:00+07:00 | dap-news.com | https://dap-news.com/national/2020/12/01/102547/ |
4e474a7c-03d0-4e91-a37b-e8456fd1e466 | វិធានការបង្ការ និងទប់ស្កាត់ ការរីករាលដាល ជំងឺកូវីដ១៩ ក្នុងព្រឹត្តិការណ៍ «សហគមន៍២៨ វិច្ឆិកា» នៅទីស្ដីគណៈរដ្ឋមន្រ្តី និងអង្គភាពចំណុះ | No Content | 2020-12-02T01:03:00+07:00 | dap-news.com | https://dap-news.com/national/2020/12/01/102520/ |
9eb72444-3b61-4db2-9616-0ac820b904e7 | សម្តេច ហេង សំរិន និង សម្តេចសៅ ទី ធ្វើចត្តាឡីស័ក១៤ថ្ងៃ ហេីយអំពាវនាវដល់ពលរដ្ឋ កុំឱ្យបាត់ម្ចាស់ការ ដោយសារជំងឺកូវីដ-១៩ | សម្តេចអគ្គមហាពញាចក្រី ហេង សំរិន ប្រធានរដ្ឋសភា និងសម្តេចធម្មវិសុទ្ធវង្សា សៅ ទី ហេងសំរិន នៅថ្ងៃទី០១ ខែធ្នូ ឆ្នាំ២០២០នេះ បានប្រកាសធ្វើចត្តាឡីស័ក រយៈពេល១៤ថ្ងៃ តាមវិធានសុខាភិបាល ក្រោយព្រឹត្តិការណ៍ ២៨ វិច្ឆិកា បន្ទាប់ទាក់ទងដោយប្រយោលជាមួយលោក ឡូយ សុផាត តំណាងរាស្ត្រ ដែលបានពាក់ព័ន្ធជាមួយលោក ឆែម សាវុធ អគ្គនាយកពន្ធនាគារនៃក្រសួងមហាផ្ទៃ។ ទន្ទឹមនឹងការធ្វេីចត្តាឡីស័កនេះ សម្តេចប្រធានរដ្ឋសភា បានអំពាវនាវដល់ជនរួមជាតិសូមកុំតក់ស្លូត និងបាត់បង់ភាពម្ចាស់ការដោយសារជំងឺកូវីដ-១៩ឱ្យសោះ។ សម្តេច ហេង សំរិន បានបញ្ជាក់តាមទំព័រ Facebook ផ្លូវការ យ៉ាងដូច្នេះថា៖ ។ សម្តេច ហេង សំរិន សូមអំពាវនាវដល់ថ្នាក់ដឹកនាំ និងសមាជិក សមាជិការដ្ឋសភា ព្រមទាំងមន្រ្តីរាជការ ដែលពាក់ព័ន្ធទាំងអស់ ធ្វើតេស្តសុខភាព និងធ្វើចត្តាឡីស័កឱ្យបានម៉ត់ចត់ រយៈពេល១៤ថ្ងៃ គ្រប់ៗគ្នាក្នុងស្មារតីទទួលត្រូវខ្ពស់បំផុត។ ទន្ទឹមនឹងដែរ សម្តេចបានថ្លែងថា ការទប់ស្កាត់ និងការពារខ្លួនកុំឱ្យឆ្លងពីជំងឺនេះ ជាកក្តាសំខាន់បំផុតនៅក្នុងកាលៈទេសៈនេះ។ សូមជនរួមជាតិចូលរួមសហការ និងស្តាប់តាមការណែនាំរបស់ក្រសួងសុខាភិបាល ដូចជាត្រូវពាក់ម៉ាស ឧស្សាហ៍លាងសម្អាតដៃ កាត់បន្ថយការជួបជុំនៅកន្លែងដែលមានមនុស្សច្រើន ពិសេសពុំគួរចេញក្រៅផ្ទះឡើយ បើមិនមានការចាំបាច់នោះ។ សម្តេចប្រធានរដ្ឋសភាកម្ពុជា ក៏សូមជូនពរបងប្អូនជនរួមជាតិទាំងអស់មានសុខភាពល្អ ជួបតែសំណាងល្អ និងរួចផុតពីជំងឺដ៏កាចសាហាវនេះ។ សូមបញ្ជាក់ថា ក្រសួងសុខាភិបាល នៅថ្ងៃទី០១ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកឆ្លងជំងឺកូវីដ១៩ថ្មី ចំនួន៣នាក់ថែមទៀត ដែលប៉ះពាល់នឹងព្រឹត្តិការណ៍ ។ គិតត្រឹមម៉ោង០៧៖០០ព្រឹកថ្ងៃទី០១ ខែធ្នូ ឆ្នាំ២០២០នេះ នៅកម្ពុជារកឃើញអ្នកមានវីរុសកូវីដ-១៩ មានចំនួនសរុប ៣២៦នាក់ (ស្ត្រី ៧៣នាក់ និងបុរស ២៥៣នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ៣០៤នាក់ និងអ្នកសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន២២នាក់៕ | 2020-12-02T00:30:00+07:00 | freshnewsasia.com | https://m.freshnewsasia.com/index.php/en/localnews/178570-2020-12-01-10-30-18.html |
e369fbfb-beae-44d2-a9c8-df6152b3a198 | អ្នកជំនាញ៖ វិស័យអចលនទ្រព្យនៅកម្ពុជា នឹងងើបឡើងវិញនៅឆ្នាំ២០២១ ប្រើសិនវ៉ាក់សាំងជំងឺកូវីដ១៩ សម្រេចឲ្យប្រើប្រាស់ (Video inside) | លោកស្រី ហ្គ្រេស រចនីហ្វុង អគ្គនាយិកាក្រុមហ៊ុន Century 21 Cambodia បានបញ្ជាក់ថា វិស័យអចលនទ្រព្យនៅកម្ពុជា នឹងងើបបាន៥០ភាគរយ នៅឆ្នាំ២០២១ ប្រសិនបើវ៉ាក់សាំងជំងឺកូវីដ១៩ របស់ប្រទេសមហាអំណោច សម្រេចការធ្វើតេស្ត១០០ភាគរយ អាចបញ្ចេញដល់ប្រទេសដទៃ ពេលនោះទីផ្សាររបស់ប្រទេសនីមួយៗ នឹងធ្វើការបើកជំហរ និងវិស័យមួយចំនួននឹងដំណើរការឡើងវិញ។ ការបញ្ជាក់ឲ្យដឹងបែបនេះ របស់លោកស្រី ហ្គ្រេស រចនីហ្វុង អគ្គនាយិកាក្រុមហ៊ុន Century 21 Cambodia ធ្វើឡើងក្នុងកម្មវិធី «ភ្ញៀវពិសេសប្រចាំសប្ដាហ៍» របស់ទូរទស្សន៍ Fresh News ក្រោមប្រធានបទ «អនាគតវិស័យអចលនទ្រព្យ របស់ប្រទេសកម្ពុជា នៅឆ្នាំ២០២១»។ លោកស្រីបានបញ្ជាក់ថា ក្នុងស្ថានភាពពេលបច្ចុប្បន្ន គឺច្បាស់ណាស់ឃើញថា ប្រទេសនៅលើពិភពលោក កំពុងជួបវិបត្តិជំងឺកូវីដ១៩នេះ ក៏ពិតមែន ហើយអ្នកមួយចំនួន ក៏បានគិតថា វិស័យអចលនទ្រព្យមានផលប៉ះពាល់ ប៉ុន្ដែស្ថានភាពជាក់ស្ដែង គឺថាគម្រោងក្នុងស្រុកខ្លះ ដូចជាគម្រោងផ្ទះវីឡារបស់បុរីមួយចំនួន កំពុងមានអ្នកតម្រង់ ជួរគ្នាដើម្បីទិញផងដែរ។ ស្ថានភាពទាំងនេះ គឺអាចនិយាយបានថា វិស័យអចលនទ្រព្យ គឺមិនមានជាផលប៉ះពាល់ទេ តែវាអាចប៉ះពាល់នៅក្រុមហ៊ុន ឬអ្នកវិនិយោគមួយចំនួន ដែលធ្វើការវិនិយោគពីក្រៅ ចូលមកក្នុងប្រទេសកម្ពុជាជាដើម។ លោកស្រីបានបញ្ជាក់ទៀតថា សម្រាប់វិស័យអចលនទ្រព្យនៅកម្ពុជា ចំពោះឆ្នាំ២០២១ ខាងមុខនេះ គឺលោកស្រីគិតថា ប្រសិនបើអាចទទួលបានដំណឹងល្អ ពីវ៉ាក់សាំងបាន១០០ភាគរយនោះ គឺសង្ឃឹមថា វិស័យអចលនទ្រព្យ នឹងអាចងើបបានយ៉ាងណាត្រឹម៥០ភាគរយមកវិញ ហើយពេលបន្តទៀត វានឹងអាចល្អប្រសើរពី៨០ ទៅ៩០ភាគរយត្រឡប់មកវិញបន្ថែមទៀត។ លោកស្រីក៏បានឲ្យដឹងផងដែរថា ទោះបីជាក្រុមហ៊ុនមួយចំនួន មានការប៉ះក៏ពិតមែន តែធនាគារសរុប នៅប្រទេសកម្ពុជាចំនួន ៣៨ធនាគារ ដូច្នេះធនាគារ គឺមានតួនាទីសម្រាប់ជួយ ព្រោះថា ពេលបច្ចុប្បន្ននេះ អ្នកដែលចង់ទិញអចលនទ្រព្យមិនថាគេ មិនថាយើងទេ គឺគេចង់យកកម្ចីពីធនាគារ ដើម្បីទិញ ដោយហេតុថាធ្វើបែបនេះ អាចឲ្យយើងទិញបានច្រើនកន្លែងបាន មិនចាំបាច់ត្រូវប្រើប្រាស់កញ្ចប់ថវិកាទាំងដុំសម្រាប់ការទិញនោះទេ។ បន្ថែមពីនោះទៀត លោកស្រី ហ្គ្រេស រចនីហ្វុង បានបញ្ជាក់ឲ្យដឹងថា ក្នុងពេលមានវិបត្តិជំងឺកូវីដ១៩នេះ គម្រោងធំៗនៅកម្ពុជា មិនបានផ្អាកដំណើរការសាងសង់នោះទេ ប៉ុន្តែវាជាបញ្ហាដល់អ្នកបញ្ជាទិញ ដូចជាខុនដូដែលមានតម្លៃខ្ពស់ គឺមានការប៉ះពាល់ព្រោះថា រាល់ការលក់នូវតម្លៃខ្ពស់ភាគច្រើន គឺលក់ឲ្យអ្នកវិនិយោគ ពីក្រៅប្រទេស។ លោកស្រីបានបញ្ជាក់ថា ហេតុដែលអំឡុងពេលនេះ មានផលប៉ះពាល់ដល់ការបញ្ជាទិញ ក្នុងតម្លៃខ្ពស់សម្រាប់ការចំណេញនោះ គឺវាទាក់ទងទៅនឹងការធ្វើដំណើរ មិនអាចចេញចូលពីក្រៅប្រទេស ដោយជើងហោះហើរ ពីបណ្ដាលប្រទេសមួយចំនួន មានការបិទ និងប្រទេសខ្លះ អ្នកវិនិយោគមិនហ៊ានធ្វើដំណើរមក ដូច្នេះធ្វើឲ្យប៉ះពាល់ដល់ការបញ្ជាទិញ ពីគម្រោងដែលមាននៅក្នុងទីផ្សារកម្ពុជា។ លោកស្រីបានបញ្ជាក់ទៀតថា ស្របពេលដែលការបញ្ជាទិញ ក្នុងតម្លៃខ្ពស់កំពុងមានការស្ងប់ស្ងាត់ក៏ពិតមែន តែសម្រាប់ការបញ្ជាទិញក្នុងតម្លៃមធ្យម ឬតម្លៃទាបមធ្យម គឺឃើញថានៅតែមានតម្រូវការ ជាពិសេសគម្រោងជាបុរី។ លោកស្រីបានបន្ថែមថា វិបត្តិ និងបញ្ហាប្រឈមមកលើវិស័យអចលនទ្រព្យគឺមាន ប៉ុន្តែវាមានក្នុងកម្រិតដែលយើងអាចគ្រប់គ្រង នូវផលប៉ះពាល់បាន ព្រោះថា ការបញ្ជាទិញភាគច្រើន នៅទីផ្សារកម្ពុជាក្នុងតម្លៃទាប មធ្យម នៅតែមាន តែសម្រាប់ការបញ្ជាទិញនូវតម្លៃខ្ពស់ វាអាចមានផលប៉ះពាល់ខ្លះចំពោះការបញ្ជាទិញ ជាពិសេសការបញ្ជាទិញពីក្រៅប្រទេស។ លោកស្រីក៏បានមើលឃើញ និងបានធ្វើការផ្ទាល់ ចំពោះអ្នកវិនិយោគ ជាជនជាតិហុងកុង និងជនជាតិសិង្ហបុរី ធ្វើការវិនិយោគសម្រាប់រយៈពេល៥ឆ្នាំទៅមុខទៀត ដូច្នេះពួកគាត់ធ្វើការបញ្ជាទិញសម្រាប់សាងសង់ជាបុរី ក្នុងនោះចាប់ពី១លាន២សែន ១លាន៥សែន ទៅ១លាន៨សែន នៅមានការបញ្ជាទិញ និងមានសកម្មភាព ប៉ុន្តែសម្រាប់តម្លៃចាប់ពី២លាន, ២០លាន, ទៅ៤០លាន មានការផ្អាកច្រើន ដោយកត្តាការធ្វើដំណើរតែម្ដង។ លោកស្រីបានប្រាប់ថា ពួកគាត់បានបញ្ជាក់ថា ពួកគាត់មិនបានឈប់ធ្វើការបញ្ជាទិញនោះទេ លុយរបស់ពួកគាត់ គឺនៅមានដដែល តែគ្រាន់នៅចាំការបើកដំណើរការ នៃការធ្វើដំណើរឡើងវិញ នោះពួកគាត់នឹងមកវិនិយោគ៕ | 2020-12-01T23:53:00+07:00 | freshnewsasia.com | https://m.freshnewsasia.com/index.php/en/localnews/178566-2020-12-01-09-53-12.html |
077da769-1ceb-4ccd-9354-4716b0941aa8 | ឥណ្ឌូនេស៊ី មានអ្នកស្លាប់បន្ថែមទៀត ចំនួន១៣០នាក់ ខណៈអ្នកឆ្លងជំងឺកូវីដ១៩ កើនឡើងដល់ជាង ៥៣ម៉ឺននាក់ | ទីភ្នាក់ងារព័ត៌មានចិនស៊ិនហួ បានចុះផ្សាយកាលពីរាត្រីថ្ងៃទី៣០ ខែវិច្ឆិកា ឆ្នាំ២០២០ថា ក្រសួងសុខាភិបាល បានឲ្យដឹងកាលពីថ្ងៃចន្ទថា ករណីនៃជំងឺកូវីដ១៩ត្រូវបានគេបញ្ជាក់ថា នៅក្នុងប្រទេសឥណ្ឌូនេស៊ី បានកើនឡើងចំនួន៤.៦១៧នាក់ ក្នុងរយៈពេល២៤ម៉ោងកន្លង ទៅនេះ ដែលនាំចំនួនអ្នកឆ្លងជំងឺ ដល់៥៣៨.៨៨៣នាក់ ជាមួយគ្នានេះដែរ ចំនួនអ្នកស្លាប់បន្ថែមទៀត១៣០នាក់ ដល់១៦.៩៤៥នាក់ ។ ក្រសួងបានឲ្យដឹងថា អ្នកជំងឺបន្ថែម៤.៧២៥នាក់ បានចាកចេញពីមន្ទីរពេទ្យ ដែលនាំឲ្យចំនួនអ្នកជាសះស្បើយ ពីជំងឺដល់៤៥០.៥១៨នាក់ ។ វីរុសកូរ៉ូណា បានឆ្លងរាលដាល ដល់បណ្តាខេត្តទាំងអស់ របស់ឥណ្ឌូនេស៊ី ដែលមានចំនួន៣៤ខេត្ត ៕ ដោយ៖ ម៉ៅ បុប្ផាមករា | 2020-12-01T23:47:00+07:00 | dap-news.com | https://dap-news.com/national/2020/12/01/102489/ |
af6e3129-3654-430e-b2ba-cad98ba480f5 | ប្រមុខការទូតកម្ពុជា បានកោតសរសើរតួនាទីយ៉ាងសកម្ម របស់សហភាពអឺរ៉ុប ក្នុងការគាំទ្រកិច្ចខិតខំប្រឹងប្រែងជាសកល ដើម្បីប្រយុទ្ធប្រឆាំងនឹងជំងឺរាតត្បាតកូវីដ-១៩ | ភ្នំពេញ៖ប្រសាសន៍របស់ឯកឧត្តម ប្រាក់ សុខុន ឧបនាយករដ្ឋមន្ត្រី រដ្ឋមន្ត្រីការបរទេស និងសហប្រតិបត្តិការអន្តរជាតិដូច្នេះបានធ្វើឡើងនៅពេលដែលឯកឧត្តមបានអញ្ជើញចូលរួមក្នុងកិច្ចប្រជុំរដ្ឋមន្ត្រីការបរទេសអាស៊ាន-សហភាព អឺរ៉ុប លើកទី២៣ តាមរយៈប្រព័ន្ធវីដេអូនៅថ្ងៃទី០១ ខែធ្នូ ឆ្នាំ២០២០។ ក្នុងអំឡុងពេលនៃកិច្ចប្រជុំនេះ ឯកឧត្តមឧបនាយករដ្ឋមន្ត្រី ប្រាក់ សុខុន បានក៏បានសង្កត់ធ្ងន់ផងដែរអំពីសារសំខាន់នៃការ គាំទ្ររបស់សហភាពអឺរ៉ុបចំពោះគំនិតផ្តួចផ្តើមបច្ចុប្បន្នទាំងឡាយរបស់អាស៊ាន ដើម្បីពង្រឹងការត្រៀមលក្ខណៈសម្រាប់គ្រោះអាសន្នសុខភាពសាធារណៈនានា នៅក្នុងពេលអនាគត។ សម្រាប់វិស័យសេដ្ឋកិច្ច ឯកឧត្តមឧបនាយករដ្ឋមន្ត្រី បានសាទរចំពោះកិច្ចខិតខំប្រឹងប្រែងដើម្បីសម្រេចឱ្យបាននូវកិច្ចព្រមព្រៀងពាណិជ្ជកម្មសេរីអាស៊ាន-សហភាពអឺរ៉ុប ដែលឯកឧត្តម ជឿជាក់ថា ជាគន្លឹះ ដើម្បីសម្រេចបាននូវសក្តានុពលធុរកិច្ច និងវិនិយោគ ដែលជាមូលដ្ឋានគ្រឹះដ៏សំខាន់សម្រាប់កសាងទំនាក់ទំនងអាស៊ាន-សហភាពអឺរ៉ុប ឱ្យកាន់តែរឹងមាំថែមទៀត។ ឯកឧត្តម បានស្វាគមន៍ការលើកកម្រិតទំនាក់ទំនងដៃគូសន្ទនាអាស៊ាន-សហភាពអឺរ៉ុប ទៅជាភាពជាដៃគូយុទ្ធសាស្ត្រ ដែលត្រូវបានសម្រេចក្នុងកិច្ចប្រជុំនេះ ដោយជឿជាក់ថា សមិទ្ធផលថ្មីនេះនឹងជួយពង្រឹងថែមទៀតនូវទំនាក់ទំនងមិត្តភាព និងកិច្ចសហប្រតិបត្តិការដែលមានប្រយោជន៍ទៅវិញទៅមកនាពេលកន្លងមក យោងតាមលទ្ធផលសំខាន់ៗនៃកិច្ចប្រជុំគឺបានកត់សម្គាល់អំពីវឌ្ឍនភាពនៃកិច្ចសហប្រតិបត្តិការ តាមរយៈការអនុវត្តផែនការសកម្មភាពអាស៊ាន-សហភាពអឺរ៉ុប(ឆ្នាំ២០១៨-២០២២)។ កិច្ចប្រជុំក៏បានធ្វើការផ្លាស់ប្តូរ ទស្សនៈគ្នាផងដែរលើមធ្យោបាយនិងវិធីសាស្ត្រ ដើម្បីធ្វើយ៉ាងណាឱ្យតំបន់ទាំងពីរអាចមានលទ្ឋភាពបង្កើនកិច្ចសហការក្នុងការដោះស្រាយបញ្ហាប្រឈមបន្ទាន់រួម ដូចជាការផ្ទុះឡើងនៃជំងឺរាតត្បាតកូវីដ-១៩ និងគ្រោះអាសន្នសុខភាពសាធារណៈនានា ការស្តារសេដ្ឋកិច្ចឡើងវិញក្រោយជំងឺរាតត្បាតសកល ព្រមទាំងពង្រឹងថែមទៀតនូវភាពជាដៃគូដែលមានស្រាប់។ បណ្តាប្រទេសសមាជិកអាស៊ាន បានស្វាគមន៍ការបន្តគាំទ្ររបស់សហភាពអឺរ៉ុបចំពោះមជ្ឈភាពអាស៊ាន និងការកសាងសហគមន៍អាស៊ាន និងសេចក្តីប្រកាសរបស់សហភាពផ្តល់ថវិកា ចំនួន២០លានអឺរ៉ូ ដើម្បីគាំទ្រ «កម្មវិធីសុខាភិបាលឆ្លើយតប និងការត្រៀមលក្ខណៈចំពោះជំងឺរាតត្បាតនៅអាស៊ីអាគ្នេយ៍» ដើម្បីជួយតំបន់នេះត្រៀមខ្លួនឱ្យបានកាន់តែប្រសើរថែមទៀតសម្រាប់គ្រោះអាសន្នសុខភាពសាធារណៈ នាពេលអនាគត។ ក្រសួងការបរទេសបានឲ្យដឹងថា បណ្តាប្រទេសសមាជិកអាស៊ានក៏បានទទួលស្គាល់ផងដែរ អំពីសារសំខាន់នៃវិភាគទានរបស់សហភាពអឺរ៉ុប ដែលមានទឹកប្រាក់រហូតដល់៥០០លានអឺរ៉ូ គាំទ្រដល់យន្តការផ្គត់ផ្គង់វ៉ាក់សាំងបង្ការជំងឺកូវីដសាកល(COVAX) ដើម្បីពន្លឿននិងពង្រីកការអភិវឌ្ឍ និងការផលិតវ៉ាក់សាំងសាកល សម្រាប់ផ្គត់ផ្គង់ដល់មនុស្សជាតិគ្រប់ៗគ្នា។ កិច្ចប្រជុំបានប្តេជ្ញាបង្កើតក្របខ័ណ្ឌជាក់ស្តែងសម្រាប់កិច្ចព្រមព្រៀងពាណិជ្ជកម្មសេរីអាស៊ាន- សហភាពអឺរ៉ុប និងទន្ទឹងរង់ចាំការសម្រេចបានដ៏ឆាប់នូវកិច្ចព្រមព្រៀងនេះ។ កិច្ចប្រជុំបានអនុម័ត សេចក្តីប្រកាសរួមរដ្ឋមន្ត្រីការបរទេសអាស៊ាន-សហភាពអឺរ៉ុបស្តីពីការតភ្ជាប់ ហើយបានកោតសរសើរចំពោះកិច្ចខិតខំប្រឹងប្រែង ដើម្បីស្វែងរកលទ្ឋភាពធ្វើសំយោគរវាង «ផែនការមេស្តីពីការតភ្ជាប់អាស៊ានឆ្នាំ២០២៥» និងយុទ្ធសាស្ត្រអឺរ៉ុបស្តីពី «ការតភ្ជាប់អឺរ៉ុបនិងអាស៊ី» ។ សូមជម្រាបថា៖កិច្ចប្រជុំក៏បានឯកភាពគ្នាធ្វើការឆ្ពោះទៅសម្រេចឱ្យបានឆាប់នូវកិច្ចព្រមព្រៀងដឹកជញ្ជូនតាមផ្លូវអាកាសគ្រប់ជ្រុងជ្រោយអាស៊ាន-សហភាពអឺរ៉ុប (CATA) ផងដែរ៕ | 2020-12-01T20:28:06+07:00 | cen.com.kh | https://cen.com.kh/archives/271068.html |
0a34a788-0acd-4a2a-96b2-0626a4720afa | ក្មួយរបស់លោកជំទាវនាយិកាពិធីការសម្តេចតេជោ ប្រកាសពន្យារពេលកម្មវិធីអាពាហ៍ពិពាហ៍ ដែលគ្រោងរៀបចំនៅថ្ងៃទី១៥ ខែធ្នូ ដើម្បីចូលរួមទប់ស្កាត់ ការរាលដាលជំងឺកូវីដ១៩ | កូនកម្លោះឈ្មោះ អំ មុនីស៉ីផាន និងកូនក្រមុំឈ្មោះ ប៉ុក សុភី ដែលជាក្មួយរបស់លោកជំទាវ សុងឡេង បូរ៉ា នាយិកាពិធីការរបស់សម្តេចតេជោ ហ៊ុន សែន បានប្រកាសពន្យារពេលកម្មវិធីអាពាហ៍ពិពាហ៍ ដែលគ្រោងរៀបចំនៅថ្ងៃទី១៥ ខែធ្នូ ដើម្បីចូលរួមទប់ស្កាត់ ការរាលដាលជំងឺកូវីដ១៩។ នេះបើតាមសេចក្តីជូនដំណឹង ដែលបណ្តាញព័ត៌មាន Fresh News ទទួលបាន។ ការប្រកាសលើកពេលរៀបអាពាហ៍ពិពារហ៍នេះ ធ្វើឡើងភ្លាមៗបន្ទាប់ពីនៅរសៀលថ្ងៃទី៣០ ខែវិច្ឆិកា ឆ្នាំ២០២០ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានចេញបទបញ្ជាបន្ទាន់មួយដោយប្រកាស មិនអនុញ្ញាតឲ្យមានការជួបជុំមនុស្សច្រើនមិនលើសពី២០នាក់ និងសូមឲ្យផ្អាកការរៀបចំពិធីអាពាហ៍ពិពាហ៍ រយៈពេល ១៥ថ្ងៃ។ ក្នុងសេចក្តីជូនដំណឹងនោះបានបញ្ជាក់យ៉ាងដូច្នេះថា៖ ៕ | 2020-12-01T20:13:00+07:00 | freshnewsasia.com | https://m.freshnewsasia.com/index.php/en/localnews/178539-2020-12-01-06-13-09.html |
06912d6f-f45d-403c-a470-5edfb0b2645f | ក្រុមគ្រួសាររបស់ ឯកឧត្តម ឆែម សាវុធ អគ្គនាយកនៃអគ្គនាយកដ្ឋានពន្ធាគារ ជាង១០នាក់មានផ្ទុកមេរោគវីរុសកូវីដ១៩ | ភ្នំពេញ៖ ទាក់ទងនឹងការធ្វើតេស្តរកមេរោគ កូវីដ១៩គិតត្រឹម ថ្ងៃទី១ ខែធ្នូនេះក្រុមគ្រួសារ របស់ ឯកឧត្តម ឆែម សាវុធ អគ្គនាយកនៃអគ្គនាយកដ្ឋានពន្ធាគារ ក្រសួងមហាផ្ទៃ ជាង១០នាក់មានផ្ទុកមេរោគវីរុសកូវីដ១៩ ។ សរុបឈ្មោះអ្នកជំងឺ Covid19ក្រុមគ្រួសាររបស់ ឯកឧត្តម ឆែម សាវុធ រួមមាន៖ ១. ឯកឧត្តម ឆែម សាវុធ ២. លោកជំទាវ ហេងគង់ ៣. លោកស្រី ឆែម សុភាព (កូនស្រីឆ្បង ឯកឧត្តម ឆែម សាវុធ) ៤. អ៉ឹម សាន (តៃកុងឡាន) ៥. កែវរតនៈបញ្ញា (កូន ឯកឧត្តម ឆែម សាវុធ) ៦. កុមារា សាយ រតនៈ (ក្មួយប្រុស អ្នកបើកបររបស់ឯកឧត្តម ឆែម សាវុធ) ៧. អ៊េង ស៊ុនផាក ៨. លោកស្រី កែវសុភ័ណ្ឌ (ម្តាយមីងរបស់អ្នកបើកបរ ឯកឧត្តម ឆែម សាវុធ) ៩. លោកស្រី កាយ កេសរ (សមាជិកគ្រួសារអ្នកបើកបរឯកឧត្តម ឆែម សាវុធ) ១០. លោក សេង ឆៃយ៉ា (ជំនួយការ ឯកឧត្តម ឆែម សាវុធ) ១១. លោកស្រី ឆែម សូនីតា (កូនស្រីពៅ ឯកឧត្តម ឆែម សាវុធ) ១២. លោកស្រី អ៊ីវ ប៊ុនសូនីដា (ធ្វើការនៅធនាគារ cathay United Bank ដែលជាភរិយា លោកស៊ីម សូដាណារ៉ាត់) ១៣. លោកស្រី លឹម លំអ (ភរិយាលោក តាំង សេបេនអ័ប) ១៤. លោកស្រី សាយ ពិសីន (សមាជិកគ្រួសារអ្នកបើកបរឯកឧត្តម ឆែម សាវុធ) ១៥. លោក សារ៉ុម ដាវីដ (ក្មួយប្រុស របស់អ្នកបើកបរឯកឧត្តម ឆែម សាវុធ) រួមជាមួយអ្នកដែលបានប៉ះពាល់ផ្ទាល់ជាមួយអ្នកផ្ទុមមេរោគកូវីត១៩ដែលរកឃើញក្នុងការឆ្លងក្នុងសហគមន៍ ២ នាក់ទៀត ទីតាំងដែលអ្នកជំងឺបានឆ្លងកាត់ ១. ផ្ទះបុរីសៀងណាំ (ខេត្តសៀមរាប) ២. ពន្ធនាគារ ម១ ម២ (ភ្នំពេញ) ៣. ភូជនីយដ្ឋានជប៉ុនផ្លូវ៣១០ (បឹងកេងកង) ៤. សណ្ឋាគារ ភ្នំពេញ ៥. ក្រសួង មហាផ្ទៃ ៦. ផ្សាទំនើបអ៊ីអន ១ ៧. ហាងលក់គ្រឿងអគ្គីសនី គឹមអេង (ទួលទំពូង) ៨. ភោជនីយដ្ឋាន អ៊ីយ៉ឹងម៉ាថូវ (កោះពេជ្រ) ៩. ហាងគុយទាវចិន មុខមន្ទីពេទ្យ ខ្មែរ~សូវៀត ១០. ផ្ទះនៅសង្កាត់និរោធ ខ័ណ្ឌច្បារអំពៅ ១១. សាលារៀនអន្តរទ្វីបអាមេរិចកាំង សាខាចាក់អង្រែ ១២. ក្រសួងមហាផ្ទៃ ១៣. នាយកដ្ឋានពត៌មានវិទ្យា ។ សម្តេចក្រឡាហោម ស ខេង បានថ្លែងថា ជាប្រការគួរឱ្យសោកស្ដាយណាស់ នៅថ្ងៃទី២៨ ខែវិច្ឆិកា នេះ ភរិយាឯកឧត្តម ឆែម សាវុធ ត្រូវបានរកឃើញថាមានជំងឺកូវីដ-១៩ បន្ទាប់ពីមានអាការៈមិនស្រួលខ្លួនរយៈពេលជាងមួយសប្ដាហ៍ ហើយលទ្ធផលជាបន្តបន្ទាប់ក៏បង្ហាញថាឯកឧត្តម ឆែម សាវុធ និងសមាជិកគ្រួសារមួយចំនួនទៀតក៏បានឆ្លងជំងឺនេះដែរ។ ដូច្នេះគឺជាការចាំបាច់បំផុតដែលខ្ញុំត្រូវធ្វើចត្តាឡីស័ករយៈពេល១៤ថ្ងៃ តាមវិធានរបស់ក្រសួងសុខាភិបាល។ ទោះបីជាយ៉ាងណា ខ្ញុំនៅតែបន្តបំពេញភារកិច្ចពិនិត្យសម្រេចលើសំណើរ និងសំណូមពរនានាពីថ្នាក់ដឹកនាំក្រសួង និងបងប្អូនជនរួមជាតិជាធម្មតាតាមរយៈគេហទំព័រហ្វេសប៊ុកនេះ ពីបន្ទប់ដាច់ដោយឡែកនៅផ្ទះរបស់ខ្ញុំ។ ខ្ញុំសូមអំពាវនាវថ្នាក់ដឹកនាំ មន្ត្រីរាជការស៊ីវិល និងនគរបាលជាតិ ដែលមានការពាក់ព័ន្ធដោយផ្ទាល់ និងប្រយោលទាំងអស់ សូមធ្វើតេស្តរកជំងឺកូវីដ១៩ និងអនុវត្តការដាក់ខ្លួនឱ្យនៅដាច់ដោយឡែកដើម្បីតាមដានសុខភាពក្នុងរយៈពេល១៤ថ្ងៃឱ្យបានច្បាស់លាស់បំផុត ។ ដោយឡែកចំពោះថ្នាក់ដឹកនាំ មន្ត្រីរាជការ និងនគរបាលជាតិ ដែលមិនមានការជាប់ពាក់ព័ន្ធសូមបន្តបំពេញភារកិច្ចជាធម្មតា ដោយត្រូវប្រកាន់ខ្ជាប់វិធានការអនាម័យ ពាក់ម៉ាស់ លាងដៃ រក្សាគម្លាត ចៀសវាងការប្រមូលផ្ដុំ និងតាមដានសុខភាពជាប្រចាំ។ សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃបានចេញបទបញ្ជាដល់ថ្នាក់ដឹកនាំ មន្ត្រីរាជការស៊ីវិល មន្ត្រីនគរបាលជាតិ និងមន្ត្រីពន្ធនាគារចំណុះក្រសួងមហាផ្ទៃ ដើម្បីប្រយុទ្ធប្រឆាំងនឹងការរីករាលដាលជំងឺកូវីដ១៩ ក្នុងព្រឹត្តិការណ៍ សហគមន៍ ២៨វិច្ឆិកា។ ក្រសួងមហាផ្ទៃ នៅថ្ងៃទី៣០ ខែវិច្ឆិកា ឆ្នាំ២០២០នេះ បានសម្រេចផ្អាកជាបណ្តោះអាសន្ននូវការបំពេញការងារ នៅក្នុងអគ្គនាយកដ្ឋានពន្ធនាគារ រហូតមានការជូនដំណឹងជាថ្មី។ នេះបើតាមបទបញ្ជារបស់ក្រសួងមហាផ្ទៃ ។ បទបញ្ជានេះបានបញ្ជាក់យ៉ាងដូច្នេះថា៖ «ផ្អាកជាបណ្តោះអាសន្ន នូវការបំពេញការងារនៅអគ្គនាយកដ្ឋានពន្ធនាគារ ក្រសួងមហាផ្ទៃ រហូតដល់មានការជូនដំណឹងជាថ្មី។ ថ្នាក់ដឹកនាំ និងមន្ត្រីរាជការពន្ធនាគារ នៃអគ្គនាយកដ្ឋានពន្ធនាគារ ក្រសួងមហាផ្ទៃ ត្រូវបន្តបំពេញការងារ ពីចម្ងាយតាមរយៈអនឡាញ»។ ចំណែកថ្នាក់ដឹកនាំ មន្ត្រី និងអនុរក្សពន្ធនាគារ នៅតាមពន្ធនាគារ និងមណ្ឌលអប់រំកែប្រែទូទាំងប្រទេស លើកលែងតែអ្នកដែលកំពុងធ្វើចត្តាឡីស័ក ត្រូវបន្តបំពេញការងារជាធម្មតា ដោយត្រូវលើកកម្ពស់ការពង្រឹង ថែរក្សាការពារសន្តិសុខ សណ្តាប់ធ្នាប់របៀបរៀបរយ និងសុវត្ថិភាពឲ្យហ្មត់ចត់ ជាមួយនឹងការបន្តការអនុវត្តវិធានការនានា របស់ក្រសួងសុខាភិបាល ក្នុងការបង្ការ ទប់ស្កាត់ការចម្លង ជំងឺកូវីដ១៩។ ជាមួយគ្នានេះ ថ្នាក់ដឹកនាំ និងមន្ត្រី នៃអគ្គនាយកដ្ឋាន និងអង្គភាពនានា ចំណុះទីស្តីការក្រសួងមហាផ្ទៃ ត្រូវបន្តបំពេញការងារជាធម្មតា លើកលែងតែអ្នកដែលកំពុងតែធ្វើចត្តាឡីស័ក។ ទន្ទឹមនេះ ដើម្បីលើកកម្ពស់ការអនុវត្តវិធានការនានាក្នុងការបង្ការ ទប់ស្កាត់ការចម្លងជំងឺកូវីដ១៩ នៅតាមអគ្គនាយកដ្ឋាន និងអង្គភាពទាំងនោះ រដ្ឋលេខាធិការទទួលបន្ទុក អគ្គនាយក និងប្រធានអង្គភាព ត្រូវពង្រឹងការអនុវត្តវិធានការបង្ការ ទប់ស្កាត់ការចម្លងជំងឺកូវីដ១៩ ដោយត្រូវចាត់តាំងឲ្យមានការវាស់កម្តៅ និងលាងដៃជាមួយទឹកអាល់កុល ឬអាល់កុលជែល មុនពេលចូលធ្វើការ ពាក់ម៉ាសឲ្យបានត្រឹមត្រូវ ការរក្សាគម្លាត សុវត្ថិភាពបុគ្គល និងកាត់បន្ថយការជួបជុំជាដើម។ អនុវត្តតាមការអំពាវនាវ និងអនុសាសន៍ណែនាំដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា និងសេចក្តីណែនាំរបស់ក្រសួងសុខាភិបាល ក្នុងការប្រយុទ្ធប្រឆាំងនឹង ការរីករាលដាលនៃជំងឺកូវីដ១៩ ដែលបានលេចចេញនូវសញ្ញាណនៃការឆ្លងចូលក្នុងសហគមន៍ កាលពីថ្ងៃទី២៨ ខែវិច្ឆិកា ឆ្នាំ២០២០ កន្លងទៅ (ហៅថា “ព្រឹត្តិការណ៍សហគមន៍ ២៨ វិច្ឆិកា”) ក្រសួងមហាផ្ទៃពិនិត្យឃើញថា មានថ្នាក់ដឹកនាំ មន្ត្រីរាជការស៊ីវិល មន្ត្រីនគរបាលជាតិ និងមន្ត្រីពន្ធនាគារ ដែលបានប៉ះពាល់ដោយផ្ទាល់ ឬ ដោយប្រយោលក្នុងព្រឹត្តិការណ៍នេះ បានស្ម័គ្រចិត្តទៅធ្វើរោគវិនិច្ឆ័យរកវីរុសកូវីដ១៩ និងបានធ្វើចត្តាឡីស័ក តាមការណែនាំរបស់ក្រសួងសុខាភិបាល ប្រកបដោយស្មារតីទទួលខុសត្រូវខ្ពស់។ ដើម្បីបន្តពង្រឹងការអនុវត្ត វិធានការនានា សំដៅប្រយុទ្ធប្រឆាំងនឹងការរីករាលដាលនៃជំងឺកូវីដ១៩ ក្រសួងមហាផ្ទៃចេញបទបញ្ជាដល់ ថ្នាក់ដឹកនាំ មន្ត្រីរាជការស៊ីវិល មន្ត្រីនគរបាលជាតិ និងមន្ត្រីពន្ធនាគារ ចំណុះក្រសួងមហាផ្ទៃ ដូចខាងក្រោម៖ ថ្នាក់ដឹកនាំ មន្ត្រីរាជការស៊ីវិល មន្ត្រីនគរបាលជាតិ និងមន្ត្រីពន្ធនាគារ ដែលបានប៉ះពាល់ដោយផ្ទាល់ ឬដោយប្រយោលក្នុងព្រឹត្តិការណ៍សហគមន៍ ២៨ វិច្ឆិកា ដែលមិនទាន់បានធ្វើរោគវិនិច្ឆ័យរកវីរុសកូវីដ១៩ ត្រូវរូតរះទៅធ្វើរោគវិនិច្ឆ័យរកវីរុសកូវីដ១៩ នៅតាមទីតាំងនានាដែលកំណត់ដោយក្រសួង សុខាភិបាល ព្រមទាំងធ្វើចត្តាឡីស័ក ឱ្យបានត្រឹមត្រូវ និងហ្មត់ចត់បំផុត តាមការណែនាំរបស់ ក្រសួងសុខាភិបាល ហើយមិនត្រូវដើរចេញក្រៅផ្ទះ ឬកន្លែងធ្វើចត្តាឡីស័ក ក្នុងអំឡុងពេលធ្វើ ចត្តាឡីស័កនេះ សំដៅទប់ស្កាត់ការចម្លងវីរុសដ៏កាចសាហាវនេះពីមនុស្សម្នាក់ទៅមនុស្សម្នាក់ទៀត។ ចំពោះអ្នកដែលបានធ្វើរោគវិនិច្ឆ័យរកវីរុសកូវីដ១៩ លើកទី១ រួចហើយ ត្រូវធ្វើចត្តាឡីស័កឱ្យបានត្រឹមត្រូវ និងហ្មត់ចត់បំផុត តាមការណែនាំរបស់ក្រសួងសុខាភិបាល និងត្រូវបន្តទៅធ្វើរោគវិនិច្ឆ័យ រកវីរុសនេះជាបន្តបន្ទាប់ តាមកាលបរិច្ឆេទដែលកំណត់ដោយក្រសួងសុខាភិបាល។ ផ្អាកជាបណ្តោះអាសន្ននូវការបំពេញការងារនៅអគ្គនាយកដ្ឋានពន្ធនាគារ ក្រសួងមហាផ្ទៃ រហូតដល់ មានការជូនដំណឹងជាថ្មី។ ថ្នាក់ដឹកនាំ និងមន្ត្រីពន្ធនាគារ នៃអគ្គនាយកដ្ឋានពន្ធនាគារ ក្រសួងមហាផ្ទៃ ត្រូវបន្តបំពេញការងារពីចម្ងាយតាមរយៈអនឡាញ (Online)៕ | 2020-12-01T19:28:14+07:00 | cen.com.kh | https://cen.com.kh/archives/271027.html |
ce9f62b6-6b9d-45ca-973b-9dd7a50d3b34 | ការិយាល័យសុខាភិបាលស្រុកប្រតិបត្តិជើងព្រៃ ខេត្តកំពង់ចាម ច្រានចោលព័ត៌មានប្រឌិតថា មានអ្នកកើតជំងឺកូវីដ-១៩ នៅឃុំសូទិប ក្រោយពាក់ព័ន្ធព្រឹត្តិការណ៍ «សហគមន៍ ២៨វិច្ឆិកា» | ការិយាល័យសុខាភិបាលស្រុកប្រតិបត្តិជើងព្រៃ នៅថ្ងៃទី០១ ខែធ្នូ ឆ្នាំ២០២០នេះ បានចេញមកបដិសេធ និងច្រានចោលទាំងស្រុង ចំពោះព័ត៌មានដែលប្រឌិតថា មានករណីវិជ្ជមានជំងឺកូវីដ-១៩ នៅភូមិប៉ាណា ឃុំសូទិប ស្រុកជើងព្រៃ ខេត្តកំពង់ចាម ក្រោយពាក់ព័ន្ធព្រឹត្តិការណ៍ «សហគមន៍ ២៨វិច្ឆិកា»។ នេះបើតាមលិខិតបដិសេធ ដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី០១ ខែធ្នូ។ ការិយាល័យសុខាភិបាលស្រុកប្រតិបត្តិជើងព្រៃ បានអះអាងថា ពិតជាមានអ្នកមកពិនិត្យសំណាកប្រាកដមែន ដោយហេតុថា គាត់មានការពាក់ព័ន្ធទៅនឹងព្រឹត្តិការណ៍ «សហគមន៍ ២៨វិច្ឆិកា» ប៉ុន្ដែរហូតមកដល់ពេលនេះ កំពុងរង់ចាំលទ្ធផលសំណាកពីវិទ្យាស្ថានសុខភាពសាធារណៈ ដោយមិនទាន់សន្និដ្ឋានបានថា គាត់វិជ្ជមាន ឬអវិជ្ជមាននោះទេ។ បន្ថែមពីនេះ ការិយាល័យសុខាភិបាលស្រុកប្រតិបត្តិជើងព្រៃ សូមឲ្យម្ចាស់គណនី Facebook ដែលបង្ហោះសារជាសំឡេងតាម Messager ធ្វើការសុំទោសជាសាធារណៈនូវទង្វើ និងពាក្យសម្ដីរបស់ខ្លួនដែលបានចែកចាយ នាំឲ្យមានការយល់ច្រឡំ និងបង្កចលាចលនៅក្នុងសង្គម។ គួរជម្រាបថា ពាក់ព័ន្ធព្រឹត្តិការណ៍ «សហគមន៍២៨វិច្ឆិកា» ក្រសួងសុខាភិបាល បានធ្វើតេស្តអ្នកប៉ះពាល់សរុបបានចំនួន ២,៦២១នាក់ (ក្នុងចំនួននេះមាន រាជធានីភ្នំពេញ ២,១៣១នាក់) នៅថ្ងៃទី៣០ ខែវិច្ឆិកា ឆ្នាំ២០២០។ ដូច្នេះចំនួនសរុបដែលបានធ្វើតេស្ត នៅថ្ងៃទី២៩-៣០ ខែវិច្ឆិកា ឆ្នាំ២០២០ មានចំនួន ៤,៨៦៩នាក់ ដែលនៅក្នុងចំនួននេះ លទ្ធផលតេស្តបានបង្ហាញ ថាមានអ្នក វិជ្ជមានវីរុសកូវីដ-១៩ ថ្មី សរុបចំនួន១៧នាក់ (ក្នុងចំនួននេះ មានទាំងករណីវិជ្ជមានវីរុសកូវីដ- ១៩ ថ្មី ចំនួន០៣នាក់ខាងលើនេះដែរ) ដែលពាក់ព័ន្ធនឹង «ព្រឹត្តិការណ៍សហគមន៍ ២៨វិច្ឆិកា!។ រីឯចំនួននៅសល់ ៤.៨៥២នាក់ គឺមានលទ្ធផល អវិជ្ជមានវីរុសកូវីដ-១៩ ទាំងអស់៕ | 2020-12-01T19:05:00+07:00 | freshnewsasia.com | https://m.freshnewsasia.com/index.php/en/localnews/178529-2020-12-01-05-05-23.html |
3ed31fef-b6ab-452f-85ed-9d0f6030251b | ជំងឺផ្តាសាយបក្សី ឆ្លងរាលដាលដល់កសិដ្ឋានក្នុងខេត្តទី៤ នៃប្រទេសជប៉ុន (Video inside) | ក្រសួងកសិកម្មជប៉ុន បាននិយាយនៅថ្ងៃអង្គារនេះថា ជំងឺផ្តាសាយបក្សី ត្រូវបានគេរកឃើញក្នុងខេត្តទី៤ហើយនៃប្រទេសជប៉ុន ខណៈរលក នៃការចម្លងរោគនៅកសិដ្ឋានបសុបក្សី មានស្ថានភាពអាក្រក់បំផុតនៅក្នុងប្រទេសដីកោះមួយនេះ អស់រយៈពេលជាង៤ឆ្នាំមកនេះ។ នេះបើយោង តាមការចេញផ្សាយដោយសារព័ត៌មាន CNA នៅថ្ងៃអង្គារ ទី០១ ខែធ្នូ ឆ្នាំ២០២០។ ក្រសួងកសិកម្មជប៉ុន បានគូសបញ្ជាក់នៅលើគេហទំព័ររបស់ខ្លួនថា ជំងឺផ្តាសាយបក្សី (Avian influenza) ត្រូវបានគេរកឃើញនៅកសិដ្ឋាន ចិញ្ចឹមសត្វមាន់មួយកន្លែង នៅក្រុង Hyuga នៃខេត្តមីយ៉ាហ្សាគិ (Miyazaki) ដែលស្ថិតនៅលើកោះហុងស៊ូ (Honshu) ភាគនិរតីប្រទេសជប៉ុន។ ជុំវិញបញ្ហាខាងលើនេះ សត្វមាន់ចំនួន ៤០,០០០ក្បាល នៅឯកសិដ្ឋាន Miyazaki នឹងត្រូវយកទៅសម្លាប់ និងកប់ចោល ហើយការធ្វើដំណើរចេញចូលក្នុង បរិវេណប្រហែល ០៣គីឡូម៉ែត្រជុំវិញកសិដ្ឋាននោះ នឹងត្រូវរឹតត្បិតផងដែរ។ គួរបញ្ជាក់ថា ការផ្ទុះជំងឺផ្តាសាយបក្សីចុងក្រោយរបស់ប្រទេសជប៉ុន គឺកាលពីខែមករា ឆ្នាំ២០១៨ នៅខេត្ត Kagawa ដែលពេលនោះសត្វមាន់ចំនួន ៩១,០០០ក្បាលត្រូវបានសម្លាប់។ ចំណែកឯ ការផ្ទុះជំងឺផ្ដាសាយបក្សីទ្រង់ទ្រាយធំចុងក្រោយ គឺកាលពីចន្លោះពីវិច្ឆិកា ឆ្នាំ២០១៦ ដល់ខែមីនា ឆ្នាំ២០១៧ ដែលសត្វមាន់សរុបចំនួន ១.៦៧លានក្បាលត្រូវបានសម្លាប់ ដោយសារតែជំងឺផ្តាសាយបក្សី H5N6៕ | 2020-12-01T18:43:00+07:00 | freshnewsasia.com | https://m.freshnewsasia.com/index.php/en/internationalnews/178522-2020-12-01-04-43-16.html |
0024a92b-e985-4214-8989-2847c4844269 | ខេត្តបាត់ដំបង មិនទាន់ឆ្លងកូវីដ-១៩ ចូលក្នុងសហគមន៍ទេ | មន្ទីរសុខាភិបាលខេត្តបាត់ដំបង តាមរយៈបណ្តាញសង្គមហ្វេសបុកបានឱ្យដឹងថា នៅក្នុងខេត្តទាំងមូលមិនទាន់មានការឆ្លងកូវីដ-១៩ ចូលក្នុងសហគមន៍ទេ និងបានអំពាវនាវដល់អ្នកត្រូវធ្វើចត្តាឡីស័កអនុវត្តឱ្យបានត្រឹមត្រូវ។ “ខេត្តបាត់ដំបង មិនទាន់មានអ្នកជំងឺឆ្លងក្នុងសហគមន៍ទេ! ?សូមសាធារណៈជនមេត្តាជ្រាប និងអ្នកដែលត្រូវធ្វេីចត្តាឡីស័ក សូមអនុវត្តឱ្យបានត្រឹមត្រូវ!”។ គិតត្រឹមថ្ងៃទី៣០ ខែវិច្ឆិកា ម្សិលមិញ ខេត្តបាត់ដំបងមានអ្នក ជាប់ពាក់ព័ន្ធនឹងព្រឹត្តិការណ៍២៨វិច្ឆិកា មកធ្វើតេស្តនៅមន្ទីរពេ្យបង្អែកខេត្តបាត់ដំបងចំនួន ៩២នាក់៕ | 2020-12-01T18:18:00+07:00 | kampucheathmey.com | https://www.kampucheathmey.com/local-news/21199 |
0adb6835-5cd7-4681-8db2-c741477582b4 | ស្ថានអគ្គកុងស៊ុលកម្ពុជា ប្រចាំនៅវៀតណាម ប្រាប់ឲ្យពលរដ្ឋប្រុងប្រយ័ត្ន ចំពោះកូវីដ១៩ ខណៈវៀតណាម រកឃើញករណីឆ្លង ក្នុងសហគមន៍ទីក្រុងហូជីមិញ | ភ្នំពេញ៖ ស្ថានអគ្គកុងស៊ុលកម្ពុជា ប្រចាំនៅប្រទេសវៀតណាម បានអំពាវនាវ ដល់ប្រជាពលរដ្ឋ ដែលមានវត្តមាន នៅទីក្រុងហូជីមិញ ប្រុងប្រយ័ត្នឲ្យ បានខ្ពស់ខណៈដែលវៀតណាម រកឃើញករណីឆ្លងកូវីដ១៩ ក្នុងសហគមន៍ នៅទីក្រុងហូជីមិញ។ យោងតាមសេចក្តីជូនដំណឹង របស់ស្ថានអគ្គកុងស៊ុលកម្ពុជា ប្រចាំនៅក្រុងហូជីមិញ បានឲ្យដឹងថា ការអំពាវនាវខាងលើ បានធ្វើឡើង បន្ទាប់ពីនៅយប់ថ្ងៃទី ៣០ ខែវិច្ឆិកាឆ្នាំ ២០២០ សារព័ត៌មាន Thanhnien.vn បានចុះផ្សាយតាមគេហទំព័រថា មានករណីឆ្លងជំងឺកូវដ ១៩ ក្នុងសហគមន៍នៅទីក្រុងហូជីមិញ គឺអ្នកជំងឺទី ១៣៤៧ ជាជនជាតិវៀតណាម។ ក្នុងសេចក្តីជូនដំណឹងដដែល របស់ស្ថានទូត បានបញ្ជាក់ថា ក្នុងកំឡុងពេលពីថ្ងៃទី ១៨-២៥ ខែវិច្ឆិកា តាមការសើបអង្កេត បឋមអ្នកជំងឺ ១៣៤៧ បានធ្វើដំណើរទៅកាន់ ទីកន្លែងមួយចំនួនដូចជាទៅបង្រៀន ភាសាអង់គ្លេស នៅមជ្ឈមណ្ឌល KEY English នៅខណ្ឌតិនឋិញ និងសាខាផ្សេងទៀត នៅខណ្ឌទី១០ ទៅហាងកាហ្វេ និងទៅការ៉ាអូខេនៅទីក្រុងហូជីមិញ។ តាមសេចក្តីជូនដំណឹងខាងលើ សរុបចំនួនមនុស្ស ដែលបានប៉ះពាល់ផ្ទាល់ (F1) ជាមួយអ្នកជំងឺ ១៣៤៧ តាមការសើបអង្កេត បឋមមានចំនួន ៣៨ នាក់ (បានប្រមូលដាក់ចត្តាឡីស័ក និងយកសំណាកទៅធ្វើតេស្ត រកមេរោគកូវីដ ១៩), ចំនួនមនុស្សដែលបានប៉ះពាល់ប្រម៉ោល (F2) គឺ ១៥៤ នាក់ (ក្នុងនោះមាន ៦២ នាក់នៅខណ្ឌតិនចិញ និង ៩២នាក់ខណ្ឌទី ១០)។ ជាមួយគ្នានោះអាជ្ញាធរ មានសមត្ថកិច្ចវៀតណាម កំពុងសស្រាក់សស្រាំ តាមប្រមូលអ្នកដែលបានប៉ះពាល់ផ្ទាល់ និងប្រយោលដទៃទៀត ដើម្បីយកមកធ្វើចត្តាឡីស័ក និងយកសំណាកទៅពិនិត្យ រកមេរោគកូវីដ ១៩ ៕ | 2020-12-01T17:56:00+07:00 | dap-news.com | https://dap-news.com/national/2020/12/01/102370/ |
ff378224-7525-4bf4-a4c6-eee862b4fc76 | ក្រសួងអប់រំ សម្រេចលើកពេលប្រកួតកីឡាសិស្សបឋមសិក្សាថ្នាក់ជាតិឆ្នាំ២០២០ ដែលគ្រោងធ្វើនៅថ្ងៃទី០៧ ខែធ្នូខាងមុខ ដើម្បីការពារជំងឺកូវីដ-១៩ | លោកបណ្ឌិតសភាចារ្យ ហង់ជួន ណារ៉ុន រដ្ឋមន្ត្រីក្រសួងអប់រំ យុវជន និងកីឡា នៅថ្ងៃទី០១ ខែធ្នូ ឆ្នាំ២០២០នេះ បានសម្រេចលើកពេលការប្រកួតកីឡាបឋមសិក្សាថ្នាក់ជាតិឆ្នាំ២០២០ ដែលគ្រោងធ្វើនៅថ្ងៃទី០៧ ដល់ថ្ងៃទី១៦ ខែធ្នូ ឆ្នាំ២០២០ ខាងមុខនេះ នៅរាជធានីភ្នំពេញ ដើម្បីការពារ ការរីករាលត្បាតនៃជំងឺកូវីដ-១៩ នៅក្នុងសហគមន៍កម្ពុជា។ នេះបើយោងតាមសេចក្តីជម្រាបជូន របស់ក្រសួងអប់រំ ដែលអង្គភាពព័ត៌មាន Fresh News ទទួលបានមុននេះបន្តិច។ តាមសេចក្តីជម្រាបជូន មកលោក លោកស្រី ប្រធានមន្ទីរអប់រំ យុវជន និងកីឡារាជធានី-ខេត្ត កម្មវិធីប្រកួតកីឡានេះ នឹងចាប់ផ្តើមធ្វើឡើងនៅថ្ងៃទី១៥ ដល់ថ្ងៃទី២៥ ខែធ្នូ ឆ្នាំ២០២០ ខាងមុខនេះវិញ។ សូមបញ្ជាក់ថា ក្រសួងសុខាភិបាល នៅថ្ងៃទី០១ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកឆ្លងជំងឺកូវីដ១៩ថ្មី ចំនួន៣នាក់ថែមទៀត ដែលប៉ះពាល់នឹងព្រឹត្តិការណ៍ «សហគមន៍២៨ វិច្ឆិកា»។ សូមជម្រាបថា គិតត្រឹមម៉ោង០៧៖០០ព្រឹកថ្ងៃទី០១ ខែធ្នូ ឆ្នាំ២០២០នេះ នៅកម្ពុជារកឃើញអ្នកមានវីរុសកូវីដ-១៩ មានចំនួនសរុប ៣២៦នាក់ (ស្ត្រី ៧៣នាក់ និងបុរស ២៥៣នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ៣០៤នាក់ និងអ្នកសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន២២នាក់៕ | 2020-12-01T17:11:00+07:00 | freshnewsasia.com | https://m.freshnewsasia.com/index.php/en/localnews/178505-2020-12-01-03-11-40.html |
1a5aea6c-ab25-4cb0-83cf-c4ee1889f31c | មន្រ្ដីសុខាភិបាលខេត្ដកែវ បង្ហាញលទ្ធផលមន្រ្ដីជិត២០នាក់ ពាក់ព័ន្ធនឹងអគ្គនាយកពន្ធនាគារឆ្លងកូវីដ-១៩ | ខេត្តតាកែវ៖ បន្ទាប់ពីមន្រ្តីសុខាភិបាលបានយកសំណាកមនុស្ស ចំនួន១៩នាក់ នៅក្នុងខេត្តតាកែវ មានការជាប់ពាក់ព័ន្ធនឹងព្រឹត្តិការណ៍ ២៨ វិច្ឆិកា យកមកពិនឹត្យ ដើម្បីស្វែងរកមេរោគកូវីដ-១៩ នៅវិទ្យាស្ថានប៉ាស្ទ័រ កាលពីថ្ងៃទី៣០ ខែវិច្ឆិកា ឆ្នាំ២០២០ ប៉ុន្ដែរហូតមកដល់ថ្ងៃទី១ ខែធ្នូនេះ លទ្ធផលបានបង្ហាញថា «អវិជ្ជមាន» ទាំងអស់គ្នា។ លោកវេជ្ជបណ្ឌិត នុត ស៊ីណាត ប្រធានមន្ទីរសុខាភិបាលខេត្តតាកែវ បានប្រាប់អ្នកសារព័ត៌មាន នៅថ្ងៃទី១ ខែធ្នូ ឆ្នាំ២០២០ ថា បើទោះជាលទ្ធផល បង្ហាញថា អវិជ្ជមានយ៉ាងណាក្ដី ប៉ុន្ដែយើងនឹងតាមដានបន្តទៀត។ ក្រៅពីនេះមន្រ្ដីសុខាភិបាល ក៏បានណែនាំដល់អ្នកពាក់ព័ន្ធទាំងអស់ ត្រូវតែធ្វើចត្តាឡីស័ក នៅតាមផ្ទះ ជាពិសេស មន្រ្តីពន្ធនាគារខេត្តតាកែវ ដែលបានចូលរួមប្រជុំ នៅក្នុងអគ្គនាយកដ្ឋានពន្ធនាគារ ក៏ត្រូវតែបន្តធ្វើចត្តាឡីស័ក កម្រិត២ នៅសណ្ឋាគារសេវែន ដេអិន ស្ថិតក្នុងក្រុងដូនកែវ ខេត្តតាកែវបន្តទៀតដែរ។ លោកវេជ្ជបណ្ឌិត នុត ស៊ីណាត បញ្ជាក់ថា មន្រ្តីជំនាញ និងអាជ្ញាធរពាក់ព័ន្ធនៅតែបន្តស្វែងរកអ្នកពាក់ព័ន្ធនឹងព្រឹត្តការណ៍ ២៨ វិច្ឆិកានេះបន្តទៀត ដើម្បីយកសំណាករបស់ពួកគាត់ មកពិនិត្យ ស្វែងរកមេរោគកូវីដ- ១៩។ ក្រៅពីនេះ មន្ត្រីជំនាញសុខាភិបាល បានណែនាំដល់ដល់ប្រជាពលរដ្ឋ រស់នៅក្នុងខេត្ត អំពីវិធានការរបស់ក្រសួងសុខាភិបាល ការរក្សាអនាម័យ តាមរយៈការលាងដៃនឹងសាប៊ូ អាកុល ពាក់ម៉ាស់ រក្សាគម្លាតពីគ្នាផងដែរ។ ប៉ុន្ដែប្រសិនបើមានករណីសង្ស័យ ក៏ត្រូវរាយការណ៍ជូនមន្រ្តីសុខាភិបាល ដើម្បីមានវិធានការទប់ស្កាត់ឲ្យបានទាន់ពេលវេលា ចៀសវាងការចម្លងពីមួយទៅមួយបន្ដទៀត។ សូមជម្រាបថា ព្រឹត្តិការណ៍ឆ្លងកូវីដ-១៩ ចូលសហគមន៍នេះ បានកើតឡើង កាលពីថ្ងៃទី២៨ ខែវិច្ឆិកា ឆ្នាំ២០២០ បន្ទាប់ពីមន្រ្តីជំនាញបានរកឃើញករណីឆ្លងកូវីដ-១៩ លើ ស្រ្តីម្នាក់ ជាភរិយារបស់លោក ឆែម សាវុធ អគ្គនាយកពន្ធនាគារ នៃក្រសួងមហាផ្ទៃ ហើយសាមីខ្លួនពុំបានដឹងថា ឆ្លងកូវីដ-១៩ ពីអ្នកណានោះឡើយ៕ | 2020-12-01T17:01:01+07:00 | kbnnews.com | https://kbn.news/archives/193061 |
6a3d4081-265f-4cd8-a93c-5530716c8663 | ទំនេរខ្លាំងពេក! បង្ហោះរូបភាព និងព័ត៌មានមិនពិត ពាក់ព័ន្ធជំងឺកូវីដ-១៩ | ព្រឹកថ្ងៃទី៣០ ខែវិច្ឆិកា ឆ្នាំ២០២០ ស្រ្តីវ័យ៣៤ឆ្នាំម្នាក់ រស់នៅក្រុងបាត់ដំបង បានផ្សព្វផ្សាយរូបភាព និងព័ត៌មានមិនពិត បន្តពីមិត្តភក្តិចែកចាយក្នុងគ្រុប ទាក់ទងនឹងករណីជំងឺកូវីដ-១៩ នៅខេត្តបាត់ដំបង បង្កឱ្យមានការភាន់ច្រឡំ និងភ្ញាក់ផ្អើលក្នុងបណ្តាញសង្គម ត្រូវបានសមត្ថកិច្ចនគរបាលខេត្តបាត់ដំបង ហៅមកសាកសួរឱ្យបញ្ឈប់សកម្មភាពផ្សព្វផ្សាយនេះ។ក្រោយសារភាពកំហុស និងធ្វើការសុំទោសមក ស្រ្តីម្នាក់នេះត្រូវបានឱ្យធ្វើកិច្ចសន្យា រួចអនុញ្ញាតឱ្យវិលត្រឡប់ទៅផ្ទះវិញ៕ | 2020-12-01T15:04:11+07:00 | kbnnews.com | https://kbn.news/archives/193019 |
69815408-bf5c-4bd4-8b83-f6ca7d913d55 | ក្រសួងសុខាភិបាល រកឃើញអ្នកឆ្លងកូវីដ១៩ថ្មី៣នាក់ ពាក់ព័ន្ធព្រឹត្តិការណ៍ សហគមន៍២៨វិច្ឆិកា និងជាសះស្បើយ៣នាក់ | ក្រសួងសុខាភិបាល នៅព្រឹកថ្ងៃទី១ ខែធ្នូ ឆ្នាំ២០២០ នេះបានចេញសេចក្ដីប្រកាសព័ត៌មានមួយ ស្ដីអំពីករណីវិជ្ជមានវីរុសកូវីដ១៩ថ្មីចំនួន៣នាក់ និងជាស្បើយចំនួន៣នាក់ នៅថ្ងៃទី៣០ ខែវិច្ឆកា ឆ្នាំ២០២០។ សូមបញ្ជាក់ថា ករណីវិជ្ជមាន វីរុសកូវីដ១៩ថ្មីចំនួន៣នាក់ ថ្មីនោះ គឺជាអ្នកពាក់ព័ន្ធជាមួយព្រឹត្តិការណ៍ សហគមន៍២៨វិច្ឆិកា ។ សូមបញ្ជាក់ផងដែរថា គិតត្រឹមព្រឹកថ្ងៃទី០១ ខែធ្នូ ឆ្នាំ២០២០នេះ កម្ពុជារកឃើញអ្នកមានវីរុសកូវីដ-១៩ សរុបចំនួន ៣២៦នាក់ ក្នុងនោះអ្នកព្យាបាលជាសះស្បើយសរុបចំនួន ៣០៤នាក់ និងអ្នកកំពុងសម្រាកព្យាបាល នៅមន្ទីរពេទ្យ ចំនួន២២នាក់ (គ្មានអ្នកស្លាប់)៕ | 2020-12-01T14:54:00+07:00 | dap-news.com | https://dap-news.com/national/2020/12/01/102290/ |
3f791aab-ff17-4745-971a-9a947c20029d | ក្រសួងអំពាវនាវឱ្យអ្នកពាក់ព័ន្ធធ្វើតេស្ត និងនៅដោយឡែក ប៉ុន្តែមិនបញ្ជាក់ថា ពាក់ព័ន្ធបែបណា | មន្ត្រីសុខាភិបាល អំពាវនាវឲ្យពលរដ្ឋពាក់ព័ន្ធនាំគ្នាធ្វើតេស្ត និងធ្វើចត្តាឡឺស័ក ប៉ុន្តែមិនបញ្ជាក់ថាពួកគាត់ពាក់ព័ន្ធដោយរបៀបណា។ ឯមន្ត្រីអង្គការសង្គមស៊ីវិល ថា ការឆ្លងកូវិដ១៩នេះ ជាហានិភ័យធំមួយរបស់កម្ពុជា ដែលអាចនឹងរាលដាលទ្រង់ទ្រាយធំ ប្រសិនបើប្រជាពលរដ្ឋ និងអាជ្ញាធរពាក់ព័ន្ធ មិនបានការពារខ្លួន ឱ្យមានត្រឹមត្រូវទាំងអស់គ្នានោះ ពីព្រោះរដ្ឋាភិបាលមិនទាន់កំណត់អត្តសញ្ញាណការឆ្លងជំងឺនេះ បណ្ដាលមកពីអ្វីនៅឡើយ។ ក្រោយពីប្រកាសថា កម្ពុជា បានដើរឆ្លងចូលបន្ទាត់ក្រហម នៃគ្រោះថ្នាក់ធំ ព្រោះជំងឺកូវីដ-១៩ បានឆ្លងរាលដាលចូលក្នុងសហគមន៍ និងចម្លងដល់មនុស្ស ១៤ នាក់ត្រឹមតែរយៈពេលពីរថ្ងៃចុងក្រោយនេះ អ្នកពាក្យក្រសួងសុខាភិបាលអ្នកស្រី ឱ វណ្ណឌីន អំពាវនាវឲ្យពលរដ្ឋទាំងអស់រួមគ្នា អនុវត្តតាមគោលការណ៍ណែនាំរបស់ក្រសួងសុខាភិបាល និងត្រូវប្រុងប្រយ័ត្នឲ្យមែនទែន ក្នុងការបង្ការ និងទប់ស្កាត់កុំឲ្យជំងឺកូវីដ-១៩ រាលដាលកាន់តែខ្លាំងឡើង៖ « »។ អ្នកស្រី ឱ វណ្ណឌីន បន្ថែមថា មានតែការចូលរួមទាំងអស់គ្នាប៉ុណ្ណោះ ទើបកម្ពុជាអាចជំនះគ្រោះមហន្តរាយនេះបាន៖ « »។ ការចម្លងបន្តក្នុងសហគមន៍នៅពេលនេះ កំពុងក្លាយជាកង្វល់ថ្នាក់ជាតិ ព្រោះរហូតមកដល់ពេលនេះ ក្រសួងសុខាភិបាល នៅតែមិនទាន់អាចប្រភពដើមនៃការចម្លងនេះនៅឡើយ ស្របពេលដែលចំនួនអ្នកឆ្លងជំងឺ ដែលពាក់ព័ន្ធនឹងការចម្លងក្នុងសហគមន៍លើកដំបូង គិតពីថ្ងៃទី ២៨ ខែ វិច្ឆិកានោះ បានកើនឡើងដល់ ១៤នាក់ គិតមកត្រឹមថ្ងៃទី ៣០ ខែ វិច្ឆិកា។ ក្រសួងសុខាភិបាល បានអំពាវនាវឲ្យពលរដ្ឋដែលពាក់ព័ន្ធនៅខេត្តចំនួន ៧ និងនៅភ្នំពេញផង ប្រញាប់មកធ្វើតេស្ត និងធ្វើចត្តាឡីស័កនៅតាមផ្ទះរៀងៗខ្លួន។ ប៉ុន្តែក្រសួងមិនបានផ្តល់ព័ត៌មានជាក់លាក់ ថាតើអ្នកទាំងនោះ ប៉ះពាល់ដោយរបៀបណានោះទេ។ អាស៊ីសេរី បានព្យាយាមសុំការបំភ្លឺ ពីអ្នកនាំពាក្យក្រសួងសុខាភិបាល អំពីថា តើឲ្យប្រជាពលរដ្ឋ សហការ និងសាមគ្គីគ្នាមកធ្វើតេស្ត និងធ្វើចត្តាឡឺស័កយ៉ាងដូចម្តេច បើក្រសួងមិនបានប្រកាសជាសាធារណៈ ថាពលរដ្ឋនៅខេត្តទាំង ៧ ដូចជាខេត្តសៀមរាប បន្ទាយមានជ័យ បាត់ដំបង ព្រះវិហារ ស្ទឹងត្រែង និងមណ្ឌលគិរីជាដើមនោះ ថាតើពួកគាត់ប៉ះពាល់ជាមួយក្រុមគ្រួសារអ្នកផ្ទុកជំងឺកូវីដ-១៩ នោះ ដោយរបៀបណា និងនៅតំបន់ជាក់លាក់ណាខ្លះ នៅក្នុងខេត្តទាំងនោះ ឬប៉ះពាល់នៅទូទាំងខេត្ត។ ការមិនប្រកាសឲ្យបានជាក់លាក់អំពីព័ត៌មាននេះ ហាក់ធ្វើឲ្យពលរដ្ឋកើនការព្រួយបារម្ភ និងភ័យខ្លាច។ បើទោះជាយ៉ាងណា អ្នកស្រី ឱ វណ្ណឌីន បានប្រកាសលេខទូរស័ព្ទ hotline បីខ្សែ ឲ្យទាក់ទង រឿងជំងឺកូវីដ-១៩ នេះ ប៉ុន្តែពេលអាស៊ីសេរី តេចូលច្រើនលើកកាលពី ថ្ងៃទី ៣០ វិច្ឆិកា គ្មានអ្នកទទួល។ ទោះជាបញ្ហាជំងឺកូវីដ-១៩ នេះកើតមាននៅកម្ពុជាតាំងពីដើមឆ្នាំ និងពលរដ្ឋមានការព្រួយបារម្ភ និងភ័យខ្លាចក៏ដោយ ក៏ប្រជាពលរដ្ឋខ្មែរទូទៅ នៅតែមានភាពឆកល្វែងក្នុងការការពារ និងបង្ការជំងឺនេះ ព្រោះមានពលរដ្ឋតិចតួចណាស់ ដែលពាក់ម៉ាស់ ពេលចេញទៅខាងក្រៅ។ អ្នកឃ្លាំមើលសង្គម និងជាអ្នកវិភាគលោកបណ្ឌិត មាស នី យល់ឃើញថា ទម្លាប់មិនសូវប្រយ័ត្នប្រយែងខ្ពស់ ទុកចាំទាល់តែទឹកដល់ច្រមុះ ទើបប្រឹងប្រវេប្រវានេះ គឺដោយសារការយល់ដឹង និងការអប់រំនៅមានកម្រិត និងការមិនខ្លាចការបំពានច្បាប់ទម្លាប់។ លោកបណ្ឌិត មាស នី បន្ថែមថា កុំថាឡើយពលរដ្ឋទូទៅ សូម្បីតែមន្ត្រីរដ្ឋាភិបាល ហាក់ដូចជាមិនសូវមានវិន័យក្នុងការគោរពការណែនាំប៉ុន្មាននោះទេ៖ « »។ មន្ត្រីជាន់ខ្ពស់រដ្ឋាភិបាល រួមទាំងលោកនាយករដ្ឋមន្ត្រី ហ៊ុន សែន ផងបានធ្វេសប្រហែស និងបំពានគោលការណ៍របស់ក្រសួងសុខាភិបាល ក្នុងការបង្ការជំងឺកូវីដ-១៩។ ការបំពាននេះ បានប្រព្រឹត្តទៅជាហូរហែ និងចុងក្រោយគេ គឺក្នុងព្រឹត្តិការណ៍ ថ្ងៃទី៣ ខែ វិច្ឆិកា ពេលទទួលគណៈប្រតិភូប្រទេសហុងគ្រី (Hungary) ដោយមិនពាក់ម៉ាស់ មិនរក្សាគម្លាត និងចាប់ដៃគ្នាជាដើម។ ជាបន្តបន្ទាប់មកទៀត មន្ត្រីរដ្ឋាភិបាល ក្នុងនោះមានរដ្ឋមន្ត្រីផង បានបំពានគោលការណ៍ធ្វើចត្តាឡឺស័កនៅតាមផ្ទះ ដោយអ្នកខ្លះចេញពីផ្ទះ ទៅដើរហាត់ប្រាណតាមផ្លូវ និងខ្លះទៀតចុះទៅមូលដ្ឋាន ចុះជួបប្រជាពលរដ្ឋ ទាំងខ្លួនស្ថិតក្នុងស្ថានភាពមានហានិភ័យឆ្លង និងចម្លងជំងឺនេះ ទៅដល់អ្នកដទៃថែមទៀតផង។ ការធ្វើចត្តាឡឺស័កនៃព្រឹត្តិការណ៍ថ្ងៃទី ០៣ ខែ វិច្ឆិកានោះ ទើបតែបិទបញ្ចប់កាលពីថ្ងៃទី២៥ ខែ វិច្ឆិកា។ ប៉ុន្តែ បើគិតទាំងការល្មើសគោលការណ៍ចត្តាឡឺស័កនេះ រយៈពេលធ្វើចត្តាឡឺស័កពេលនោះ អាចវែងជាងនេះ។ គេនៅមិនទាន់ដឹងថា តើព្រឹត្តិការណ៍ ០៣ វិច្ឆិកានោះ អាចជាដើមចមដែលនាំឲ្យមានព្រឹត្តិការណ៍ ២៨វិច្ឆិកានោះដែរ ឬយ៉ាងណានៅឡើយនោះទេ។ បើការឆ្លងរាលដាលក្នុងសហគមន៍នេះ មានទ្រង់ទ្រាយធំ អ្នកវិភាគថាកម្ពុជា អាចរងសម្ពាធធ្ងន់ផ្នែកសុខាភិបាល ដោយសារតែភាពអត្តខាត់ ឬខ្វះខាតផ្នែកបរិក្ខារពេទ្យ។ លោកបណ្ឌិត មាស នី លើកយកករណីនៅខេត្តបាត់ដំបង ធ្វើជាឧទាហរណ៍អំពីភាពខ្វះខាតនេះ៖ « »។ រហូតមកដល់ពេលនេះ មិនទាន់មានសេចក្ដីរាយការណ៍ណាមួយ ថា កម្ពុជាមានអ្នកស្លាប់ដោយសារជំងឺកូវីដ-១៩ ម្នាក់នៅឡើយទេ។ ឯអ្នកឆ្លងជំងឺនេះ ក៏នៅមានចំនួនតិចនៅឡើយ បើប្រៀបធៀបនឹងប្រទេសជិតខាង។ ប៉ុន្តែលោកបណ្ឌិត មាស នី ថា បើមានស្លាប់តែម្នាក់ដោយសារតែជំងឺនេះ ប្រជាពលរដ្ឋខ្មែរនឹងនាំគ្នាព្រួយបារម្ភ និងប្រុងប្រយ័ត្នខ្ពស់ជាងនេះ ជាក់ជាមិនខាន៕ | 2020-12-01T14:23:00+07:00 | rfa.org | https://www.rfa.org/khmer/news/health/follow-up-covid-19-community-outbreak-12012020022225.html |
01d4e14c-269c-4465-b988-01cce1d6f898 | ទិវាពិភពលោកប្រយុទ្ធប្រឆាំងនឹងជំងឺអេដស៍ ក្រោមប្រធានបទ“សាមគ្គីភាពជាសកល និងការទទួលខុសត្រូវរួមគ្នា” | ភ្នំពេញ៖ សម្តេចតេជោ ហ៊ុន សែន នាយករដ្ឋមន្រ្តី បានថ្លែងថា ក្នុងឱកាសទិវាពិភពលោក ប្រយុទ្ធនឹងជំងឺអេដស៍ថ្ងៃទី ០១ ធ្នូ២០២០ ទូលព្រះបង្គំ ខ្ញុំព្រះករុណា ខ្ញុំក្នុងនាម រាជរដ្ឋាភិបាលនៃព្រះរាជាណាចក្រកម្ពុជា សូមចូលរួមជាមួយពិភពលោកទាំងមូលដើម្បីប្រារព្ធទិវាពិភព លោក ប្រយុទ្ធនឹងជំងឺអេដស៍ដែល នឹង ប្រព្រឹត្តទៅនៅថ្ងៃអង្គារ ទី១ ខែធ្នូ ឆ្នាំ២០២០នេះ ក្រោមប្រធានបទ“សាមគ្គីភាពជាសកល និងការទទួលខុសត្រូវរួមគ្នា” ។ ទិវានេះប្រារព្ធឡើងក្នុងគោលបំណងរួមគ្នាជាសកលដើម្បីបង្ហាញនូវការគាំទ្រដល់អ្នកផ្ទុក និងអ្នករងផលប៉ះពាល់ពី មេរោគអេដស៍ ហើយនិងរំឭកដល់អ្នកដែលបានបាត់បង់ជីវិតដោយសារជំងឺអេដស៍។ សម្តេចតេជោ បានថ្លែងថា ក្នុងឱកាសទិវាពិភពលោកប្រយុទ្ធនឹងជំងឺអេដស៍ ធ្នូ ២០២០ ទូលព្រះបង្គំ ខ្ញុំព្រះករុណា ខ្ញុំក្នុងនាម ១ រាជរដ្ឋាភិបាលនៃព្រះរាជាណាចក្រកម្ពុជា សូមចូលរួមជាមួយពិភពលោកទាំងមូលដើម្បីប្រារព្ធទិវាពិភពលោក ប្រយុទ្ធនឹងជំងឺអេដស៍ ដែលនឹងប្រព្រឹត្តទៅនៅថ្ងៃអង្គារទី១ ខែធ្នូ ឆ្នាំ២០២០នេះ ក្រោមប្រធានបទ “សាមគ្គីភាពជាសកល និងការទទួលខុសត្រូវរួមគ្នា” ។ ទិវានេះប្រារព្ធឡើងក្នុងគោលបំណងរួមគ្នាជាសកលដើម្បីបង្ហាញនូវការគាំទ្រដល់អ្នកផ្ទុកនិងអ្នករងផលប៉ះពាល់ មេរោគអេដស៍ ហើយនិងរំឭកដល់អ្នកដែលបានបាត់បង់ជីវិតដោយសារជំងឺអេដស៍។ ពី ឆ្លៀតក្នុងឱកាសនេះ ទូលព្រះបង្គំ ខ្ញុំព្រះករុណា ខ្ញុំសូមសម្តែងការគាំទ្រពេញទំហឹងចំពោះគ្រប់សកម្មភាព ទាំងអស់ដែលបាននិងកំពុងអនុវត្តក្នុងការជំរុញការយល់ដឹងជាសាធារណៈឱ្យកាន់តែទូលំទូលាយនៅទូទាំង ប្រទេស ដើម្បីផ្លាស់ប្តូរឥរិយាបថនៃការប្រព្រឹត្តប្រឈមនឹងការឆ្លង ការចម្លងមេរោគអេដស៍ និងដើម្បីសុខភាពល្អ របស់យើងទាំងអស់គ្នា។ ពិតណាស់ថា ជំងឺអេដស៍មិនត្រឹមតែធ្វើឱ្យប៉ះពាល់ដល់សុខភាពនិងអាយុជីវិតតែ ប៉ុណ្ណោះទេ ថែមទាំងបង្កនូវផលប៉ះពាល់អវិជ្ជមានដល់ការអភិវឌ្ឍសង្គម-សេដ្ឋកិច្ចយ៉ាងខ្លាំងទៀតផង។ តាមទស្សនទាននេះ យើងទាំងអស់គ្នាចាំបាច់ត្រូវបន្តយកចិត្តទុកដាក់ទប់ស្កាត់ការរីករាលដាលមេរោគអេដស៍និង ជំងឺអេដស៍ដោយមិនត្រូវធ្វេសប្រហែសឡើយ ។ យើងប្រារព្ធទិវាពិភពលោកប្រយុទ្ធនឹងជំងឺអេដស៍ ១ ធ្នូ ២០២០ ក្រោមប្រធានបទ “សាមគ្គីភាពជាសកល និងការទទួលខុសត្រូវរួមគ្នា” នេះ ដើម្បីបង្ហាញការចូលរួមទទួល ខុសត្រូវរបស់រាជរដ្ឋាភិបាលកម្ពុជាក្នុងការប្រយុទ្ធនឹងមេរោគអេដស៍និងជំងឺអេដស៍ ដែលអង្គការសហប្រជាជាតិ បានកំណត់ថាឱ្យអស់អេដស៍នៅឆ្នាំ២០៣០។ តាមរបាយការណ៍របស់អាជ្ញាធរជាតិប្រយុទ្ធនឹងជំងឺអេដស៍បានបង្ហាញថា អត្រាផ្ទុកមេរោគអេដស៍ក្នុង ចំណោមមនុស្សពេញវ័យ ដែលមានអាយុចាប់ពី១៥ ដល់៤៩ឆ្នាំ បានថយចុះពី០,៨% នៅឆ្នាំ២០១០ មកនៅត្រឹម០,៥% នៅឆ្នាំ២០១៩។ ក្នុងនោះ ចំនួនអ្នកស្លាប់គ្រប់វ័យដោយសារជំងឺអេដស៍បានថយចុះពីចំនួន ប្រមាណ២ ៣០០នាក់ នៅឆ្នាំ២០១០ មកនៅត្រឹមចំនួនប្រមាណ១ ៣០០នាក់ក្នុងឆ្នាំ២០១៩។ បច្ចុប្បន្ននេះ ចំនួនអ្នកផ្ទុកមេរោគអេដស៍គ្រប់វ័យមានប្រមាណ៧៣ ០០០នាក់ ក្នុងនោះ ៨៤% បានធ្វើតេស្តឈាមដឹងពិត ប្រាកដថា បានផ្ទុកមេរោគអេដស៍១០០% បានទទួលសេវាព្យាបាលដោយឱសថប្រឆាំងមេរោគអេដស៍ និង៩៦% ទទួលបានប្រសិទ្ធភាពនៃការព្យាបាល នាំឱ្យមានសុខភាពល្អ។ ចំនួនអ្នកឆ្លងថ្មីគ្រប់វ័យ បានថយចុះ ពីចំនួនប្រមាណ១ ៩០០នាក់ នៅឆ្នាំ២០១០ មកនៅត្រឹមប្រមាណ៧៨០នាក់ នៅឆ្នាំ២០១៩។ សមិទ្ធផលទាំងនេះ កំពុងតែបង្ហាញឱ្យឃើញនូវសញ្ញាវិជ្ជមានលើប្រសិទ្ធភាពនិងគុណភាពខ្ពស់នៃកិច្ច អន្តរាគមន៍របស់យើង ក្នុងការទប់ស្កាត់ការរាលដាលមេរោគអេដស៍និងជំងឺអេដស៍ ដើម្បីឈានទៅសម្រេចបាន គោលដៅ ៩៥ ៩៥ ៩៥ ឬគោលដៅបញ្ចប់អេដស៍នៅឆ្នាំ២០២៥ គឺ៥ឆ្នាំមុនកាលកំណត់របស់អង្គការសហ ប្រជាជាតិ។ ក៏ប៉ុន្តែ យើងមិនត្រូវភ្លេចខ្លួនស្កប់ស្កល់ជាមួយជោគជ័យដែលយើងទទួលបាននោះឡើយ ព្រោះថា ចាប់តាំងពីមានការរាតត្បាតមេរោគអេដស៍ក្នុងទសវត្សរ៍ឆ្នាំ១៩៨០មក រហូតដល់ពេលនេះ ពិភពលោកមិន ទាន់ រកឃើញវាក់សាំង ឬឱសថព្យាបាលជំងឺអេដស៍ឱ្យជាសះស្បើយជាស្ថាពរនៅឡើយទេ។ ម្យ៉ាងទៀត នៅ កម្ពុជា យើងមានអ្នកផ្ទុកមេរោតអេដស៍ប្រមាណ១២ ០០០នាក់ នៅមិនទាន់បានត្រឡប់មកធ្វើតេស្តឈាម ដើម្បីបញ្ជាក់ពិតប្រាកដអំពីស្ថានភាពមេរោគអេដស៍នៅក្នុងខ្លួននោះទេ។ អ្នកជំងឺអេដស៍មួយចំនួនទៀតបាន និងកំពុងលះបង់ការព្យាបាលឡើងវិញ។ ជាមួយគ្នានោះ ប្រជាជនគន្លឹះដូចជា ក្រុមបុរសរួមភេទជាមួយបុរស ក្រុមបំប្លែងភេទ ស្ត្រីបម្រើសេវាកម្សាន្តសប្បាយមានចំនួនកើនឡើង និងមានអត្រាឆ្លងមេរោគអេដស៍ខ្ពស់ ដែល អាចនាំឱ្យមានការចម្លងមេរោគអេដស៍ទៅប្រជាពលរដ្ឋទូទៅទៀតផង។ នៅចំពោះមុខហានិភ័យនៃការរីករាលដាលឡើងវិញនៃជំងឺអេដស៍ ទូលព្រះបង្គំ ខ្ញុំព្រះករុណា ខ្ញុំសូម អំពាវនាវជាថ្មីម្តងទៀតដល់ជនរួមជាតិយើង ទាំងប្រុស ទាំងស្រី ទាំងក្មេង ទាំងចាស់ ឱ្យខិតខំទប់ស្កាត់មេរោគ អេដស៍និងជំងឺអេដស៍ ដោយចូលរួមជាមួយរាជរដ្ឋាភិបាលក្នុងចរន្តជាតិតែមួយ ឆ្ពោះទៅបញ្ចប់អេដស៍នៅកម្ពុជា នៅឆ្នាំ២០២៥ខាងមុខដោយជោគជ័យ។ ការចូលរួមទាំងនោះរួមមាន ការធ្វើតេស្តឈាមរកមេរោគអេដស៍ ការប្រើប្រាស់ស្រោមអនាម័យឱ្យបានទូលំទូលាយ ការមិនរើសអើងអ្នកផ្ទុកមេរោគអេដស៍ និងការជួយឧបត្ថម្ភ គាំទ្រអ្នកផ្ទុកមេរោគអេដស៍ដែលជាជនក្រីក្រជាដើម។ រាជរដ្ឋាភិបាលកម្ពុជានៅតែចាត់ទុកការប្រយុទ្ធប្រឆាំងនឹងមេរោគអេដស៍និងជំងឺអេដស៍ជាអាទិភាពខ្ពស់ ព្រោះមេរោគអេដស៍ជាការគំរាមកំហែងដល់សុខភាពសាធារណៈ ដែលជាគ្រោះថ្នាក់ដល់អាយុជីវិតរបស់ប្រជា ពលរដ្ឋ និងដែលប៉ះពាល់ ដ៏ធ្ងន់ធ្ងរដល់ការអភិវឌ្ឍសង្គមនិងសេដ្ឋកិច្ច។ រាជរដ្ឋាភិបាលដែលមានអាជ្ញាធរជាតិ ប្រយុទ្ធនឹងជំងឺអេដស៍ជាសេនាធិការ នឹងបន្តខិតខំចាត់វិធានការគ្រប់យ៉ាង ដើម្បីឈានទៅសម្រេចគោលដៅ ដូចជាអ្នកឆ្លងមេរោគអេដស៍ថ្មីមិនលើសពីមួយនាក់ក្នុងមួយថ្ងៃ និងអ្នកស្លាប់ដោយសារជំងឺអេដស៍មិនលើសពីបីនាក់ក្នុងមួយថ្ងៃ។ ហើយសម្តេចជំនឿយ៉ាងមុតមាំថា កម្ពុជាយើងអាចសម្រេចគោលដៅ ៕ | 2020-12-01T11:39:06+07:00 | cen.com.kh | https://cen.com.kh/archives/270878.html |
9eb174b4-1f50-4822-871e-283dec4f5e24 | បងប្អូនពលរដ្ឋខ្មែរនៅវៀតណាមសូមប្រុងប្រយ័ត្ន! ពេលនេះមានករណីឆ្លងកូវីដ១៩ ក្នុងសហគមន៍ទីក្រុងហូជីមិញហើយ | ស្ថានអគ្គកុងស៊ុលកម្ពុជាប្រចាំនៅប្រទេសវៀតណាម បានអំពាវនាវដល់ប្រជាពលរដ្ឋ ដែលមានវត្តមាននៅទីក្រុងហូជីមិញ ប្រុងប្រយ័ត្នឲ្យ បានខ្ពស់ខណៈដែលរកឃើញករណីឆ្លងកូវីដ១៩ ក្នុងសហគមន៍នៅទីក្រុងហូជីមិញ។ យោងតាមសេចក្តីជូនដំណឹង របស់ស្ថានអគ្គកុងស៊ុលកម្ពុជាប្រចាំនៅក្រុងហូជីមិញ ការអំពាវនាវខាងលើ បានធ្វើឡើង បន្ទាប់ពីនៅយប់ថ្ងៃទី ៣០ ខែវិច្ឆិកា ឆ្នាំ ២០២០ សារព័ត៌មាន Thanhnien.vn បានចុះផ្សាយតាមគេហទំព័រថា មានករណីឆ្លងជំងឺកូវដ ១៩ ក្នុងសហគមន៍នៅទីក្រុងហូជីមិញ គឺអ្នកជំងឺទី ១៣៤៧ ជាជនជាតិវៀតណាម។ ក្នុងសេចក្តីជូនដំណឹងរបស់ស្ថានទូត បានបញ្ជាក់ថា ក្នុងកំឡុងពេលពីថ្ងៃទី ១៨-២៥ ខែវិច្ឆិកា តាមការស៊ើបអង្កេតបឋមអ្នកជំងឺ ១៣៤៧ បានធ្វើដំណើរទៅកាន់ទីកន្លែងមួយចំនួនដូចជាទៅបង្រៀនភាសាអង់គ្លេសនៅមជ្ឈមណ្ឌល KEY English នៅខណ្ឌតិនឋិញ និងសាខាផ្សេងទៀតនៅខណ្ឌទី១០ ទៅហាងកាហ្វេ និងទៅការ៉ាអូខេនៅទីក្រុងហូជីមិញ។ តាមសេចក្តីជូនដំណឹងខាងលើ សរុបចំនួនមនុស្សដែលបានប៉ះពាល់ផ្ទាល់ (F1) ជាមួយអ្នកជំងឺ ១៣៤៧ តាមការសើបអង្កេតបឋមមានចំនួន ៣៨ នាក់ (បានប្រមូលដាក់ចត្តាឡីស័ក និងយកសំណាកទៅធ្វើតេស្តរកមេរោគកូវីដ ១៩), ចំនួនមនុស្សដែលបានប៉ះពាល់ប្រម៉ោល (F2) គឺ ១៥៤ នាក់ (ក្នុងនោះមាន ៦២ នាក់នៅខណ្ឌតិនចិញ និង ៩២នាក់ខណ្ឌទី ១០)។ ជាមួយគ្នានោះអាជ្ញាធរមានសមត្ថកិច្ចវៀតណាម កំពុងសស្រាក់សស្រាំតាមប្រមូលអ្នកដែលបានប៉ះពាល់ផ្ទាល់ និងប្រយោលដទៃទៀត ដើម្បីយកមកធ្វើចត្តាឡីស័កនិងយកសំណាកទៅពិនិត្យរកមេរោគកូវីដ ១៩៕ | 2020-12-01T11:10:58+07:00 | kbnnews.com | https://kbn.news/archives/192928 |
dd6c47fc-7419-4d4d-92a1-cd654767b755 | ទារកខ្មែរម្នាក់អាយុ៧ខែឆ្លងកូវីដ១៩ថ្មី ធ្វើឲ្យកម្ពុជាមានអ្នកឆ្លងកើនដល់៣២៦នាក់ ខណៈពិភពលោកកើនជិត៦៤លាននាក់ | រាជធានីភ្នំពេញ៖ ក្រសួងសុខាភិបាល រកឃើញករណីវិជ្ជមានកូវីដ-១៩ថ្មី ចំនួន៣នាក់ទៀត ដែលប៉ះពាល់ព្រឹត្តិការណ៍ «សហគមន៍ ២៨វិច្ឆិកា» និងមានអ្នកជាសះស្បើយថ្មីចំនួន៣នាក់។ បើតាមសេចក្ដីប្រកាសព័ត៌មានដដែល បានបញ្ជាក់ថា អ្នកឆ្លងថ្មីទាំងនោះ រួមមាន៖ -ស្ត្រីជនជាតិខ្មែរ អាយុ៦៤ឆ្នាំ មានអាសយដ្ឋាននៅស្នាក់នៅសង្កាត់ទួលទំពូង១ ខណ្ឌចម្ការមន រាជធានីភ្នំពេញ ត្រូវជាម្ដាយអ្នកជំងឺស្ត្រីអាយុ៣៦ឆ្នាំ ដែលមានស្វាមីជាអនុប្រធាននាយកដ្ឋានពន្ធនាគារ នៃក្រសួងមហាផ្ទៃ។ លទ្ធផលធ្វើការវិភាគវត្ថុសំណាករបស់ស្ត្រីខាងលើ ដែលផ្តល់ដោយវិទ្យា ស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវបានដាក់ឱ្យសម្រាក ព្យាបាលនៅមន្ទីរពេទ្យមិត្តភាពខ្មែរ-សូវៀត។ -ស្ត្រីជនជាតិខ្មែរអាយុ ២៥ឆ្នាំ និងទារក (ជនជាតិខ្មែរ) អាយុ៧ខែ មានអាសយដ្ឋាននៅស្នាក់ សង្កាត់និរោធ ខណ្ឌច្បារអំពៅ រាជធានីភ្នំពេញ។ លទ្ធផលធ្វើការវិភាគវត្ថុសំណាករបស់បុគ្គលទាំងពីរខាងលើ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺវិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវ បានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ បើគិតត្រឹមម៉ោង៧ព្រឹក ថ្ងៃទី០១ ខែធ្នូ ឆ្នាំ២០២០ នៅកម្ពុជា រកឃើញអ្នកមានវីរុសកូវីដ-១៩ មានចំនួនសរុប ៣២៦នាក់ (ស្ត្រី ៧៣នាក់ និងបុរស ២៥៣នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ៣០៤នាក់ និងអ្នកសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន២២នាក់។ ដោយឡែក នៅលើពិភពលោកវិញ បើតាមគេហទំព័រ Worldometer បានចេញផ្សាយ កាលពីវេលាម៉ោង១០ព្រឹក ថ្ងៃទី១ ខែធ្នូ ឆ្នាំ២០២០ បានឲ្យដឹងថា ចំនួនអ្នកឆ្លងកូវីដ-១៩ សរុប នៅទូទាំងពិភពលោក បន្ដកើនឡើងជិត៦៤លាននាក់ ស្លាប់ជាង១,៤៧លាននាក់ និងជាសះស្បើយ ជាង៤៣,៧លាននាក់។ ទោះជាយ៉ាងណា រហូតមកដល់ពេលនេះ សហរដ្ឋអាមេរិក នៅតែជាប្រទេស មានអ្នកស្លាប់ និងឆ្លងកូវីដ-១៩ច្រើនជាងគេបំផុត នៅលើពិភពលោក ដោយមានអ្នកឆ្លង បន្ដកើតឡើងដល់ជាង១៣,៩នាក់លាននាក់ ស្លាប់ជាង ២៧៤ ០០០នាក់ និងជាសះស្បើយជាង៨លាននាក់។ រីឯប្រទេសដែលមានអ្នកឆ្លងច្រើនជាងគេ បន្ទាប់ពីអាមេរិក រួមមាន ឥណ្ឌា ប្រេស៊ីល រុស្ស៊ី និងបារាំង…ជាដើម។ អឺរ៉ុប ជាតំបន់ មានអ្នកឆ្លងជំងឺកូវីដ-១៩លំដាប់លេខ១ នៅលើពិភពលោក ដោយមានអ្នកឆ្លងសរុប កើនដល់ ជាង១៧,២លាននាក់ ស្លាប់ 394 089នាក់ និងជាសះស្បើយ 7 297 519នាក់។ ប្រទេសមានអ្នកឆ្លងច្រើន នៅក្នុងតំបន់អឺរ៉ុប រួមមាន រុស្ស៊ី បារាំង អេស្ប៉ាញ អង់គ្លេស អ៊ីតាលី និងអាល្លឺម៉ង់…ជាដើម។ អាស៊ី ជាតំបន់ មានអ្នកឆ្លងកូវីដ-១៩ ច្រើនជាងគេលំដាប់លេខ២ នៅលើពិភពលោក ដោយមានអ្នកឆ្លងសរុប បន្ដកើនដល់ 16 754 267នាក់ ស្លាប់ 291 762នាក់ និងជាសះស្បើយ 14 893 429 នាក់។ រីឯប្រទេសដែលមានអ្នកឆ្លងច្រើនជាងគេ នៅតំបន់អាស៊ី រួមមាន ឥណ្ឌា អ៊ីរ៉ង់ តួកគី អ៊ីរ៉ាក់ ឥណ្ឌូនេស៊ី បង់ក្លាដែស និងហ្វីលីពីន …ជាដើម។ អាមេរិកខាងជើង ជាតំបន់ មានអ្នកឆ្លងច្រើនលំដាប់លេខ៣ នៅលើពិភពលោក ដោយមានអ្នកឆ្លង សរុប កើនដល់ 16 208 781នាក់ ស្លាប់ 409 258នាក់ និងជាសះស្បើយ 9 940 246នាក់។ ប្រទេស មានអ្នកឆ្លងច្រើន នៅក្នុងតំបន់នេះ រួមមាន សហរដ្ឋអាមេរិក ម៉ិកស៊ីក កាណាដា …ជាដើម។ អាមេរិកខាងត្បូង ជាតំបន់មានអ្នកឆ្លងច្រើន លំដាប់លេខ៤ នៅលើពិភពលោក ដោយមានអ្នកឆ្លងសរុប កើនដល់ 11 142 531នាក់ ស្លាប់ 325 515នាក់ និងជាសះស្បើយ 9 961 197នាក់។ ប្រទេស មានអ្នកឆ្លងច្រើន នៅក្នុងតំបន់នេះ រួមមាន ប្រេស៊ីល អាហ្សង់ទីន កូឡុំប៊ី ប៉េរូ និងឈីលី …ជាដើម។ អាហ្វ្រិក ជាតំបន់ មានអ្នកឆ្លងច្រើន លំដាប់លេខ៥ នៅលើពិភពលោក ដោយមានអ្នកឆ្លងសរុប កើនដល់ 2 187 333នាក់ ស្លាប់ 52 082នាក់ និងជាសះស្បើយ 1 853 296នាក់។ ប្រទេសមានអ្នកឆ្លងច្រើន នៅក្នុងតំបន់នេះ រួមមាន អាហ្វ្រិកខាងត្បូង ម៉ូរ៉ុកកូ និងអេហ្ស៊ីប…ជាដើម។ អាសេអានី ជាតំបន់ មានការឆ្លងតិចជាងគេបំផុត នៅលើពិភពលោក ដោយមានអ្នកឆ្លងសរុប 45 100 នាក់ ស្លាប់១០១៧នាក់ និងជាសះស្បើយ 33 077នាក់។ សូមជម្រាបថា វីរុសកូរ៉ូណា ហៅកាត់ កូវីដ-១៩ (Coronavirus Disease 2019 = Covid-19) នេះ បានផ្ទុះឡើងជាលើកដំបូង នៅក្នុងទីក្រុងវូហាន (ចិនអាន៖ អ៊ូហាន) ខេត្តហ៊ូប៉ី នាភាគកណ្ដាល នៃប្រទេសចិន កាលពីអំឡុងខែធ្នូ ឆ្នាំ២០១៩។ រហូតមកដល់ពេល វីរុសនេះ កំពុងតែរាតត្បាលពាសពេញពិភលោក ដោយមានប្រទេស និងដែនដីចំនួន២១៨ កំពុងចម្លងមេរោគនេះ៕ សូមអានសេចក្ដីប្រកាសព័ត៌មានរបស់ក្រសួងសុខាភិបាលកម្ពុជា ទាំងស្រុងដូចខាងក្រោម៖ | 2020-12-01T10:39:24+07:00 | kbnnews.com | https://kbn.news/archives/192918 |
4df51f8e-0208-448b-bf8b-74eb595d733d | ប៉ះចំទារក! ទើបអាយុ៧ខែ រកឃើញឆ្លងជំងឺកូវីដ- ១៩ (មានវីដេអូ) | នៅថ្ងៃទី០១ ខែធ្នូ ឆ្នាំ២០២០ នេះ ក្រសួងសុខាភិបាល បានចេញសេចក្តីប្រកាសព័ត៌មានផ្លូវការ បញ្ជាក់ពីការរកឃើញអ្នកឆ្លងជំងឺកូវីដ១៩ថ្មី ចំនួន៣នាក់ថែមទៀត ដែលប៉ះពាល់នឹងព្រឹត្តិការណ៍ «សហគមន៍២៨ វិច្ឆិកា» ក្នុងនោះ ទារកម្នាក់ ទើបអាយុ៧ខែ មានអាសយដ្ឋាននៅច្បារអំពៅ។ ជាមួយគ្នានេះ នៅថ្ងៃនេះក្រសួងសុខាភិបាល បានប្រកាសពីការព្យាបាលជាសះស្បើយ អ្នកជំងឺកូវីដ១៩ ចំនួន៣នាក់ផងដែរ។សូមបញ្ជាក់ថា ការតេស្តអ្នកពាក់ព័ន្ធព្រឹត្តិការណ៍សហគមន៍ ២៨វិច្ឆិកា ពីថ្ងៃ២៩-៣០វិច្ឆិកា សរុបមានចំនួន៤ ៨៦៩នាក់ មានវិជ្ជមាន១៧នាក់ និង៤ ៨៥២នាក់ អវិជ្ជមាន៕ ចង់ជ្រាបកាន់តែច្បាស់ សូមប្រិយមិត្តអានសេចក្តីប្រកាសព័ត៌មានរបស់ក្រសួងសុខាភិបាល ដូចខាងក្រោម៖ សូមទស្សនាវីដេអូ ដូចខាងក្រោម៖ | 2020-12-01T10:39:23+07:00 | kbnnews.com | https://kbn.news/archives/192915 |
f5d66175-4623-4dc2-af9d-7a76d697761c | សេចក្តីណែនាំ១០ចំណុចរបស់សាលារាជធានី! ដើម្បីទប់ស្កាត់ការឆ្លងកូរីដ-១៩ នៅក្នុងសហគមន៍ | យោងអនុសាសន៍ដឹកនាំដ៏ខ្ពង់ខ្ពស់បំផុតរបស់សម្តេចនាយករដ្ឋមន្ត្រី នាថ្ងៃទី៣០ ខែវិច្ឆិកា ឆ្នាំ២០២០ រដ្ឋបាលរាជធានីភ្នំពេញ បានសេចក្តីណែនាំស្តីពីការទប់ស្កាត់ការឆ្លងមេរោគកូរីដ-១៩ នៅក្នុងសហគមន៍ បញ្ចៀសការឆ្លងរាលដាល មានខ្លឹមសារថា៖ រដ្ឋបាលរាជធានីភ្នំពេញ សូមធ្វើការណែនាំដល់រដ្ឋបាលខណ្ឌទាំង១៤ មន្ទីរ បងប្អូនប្រជាពលរដ្ឋទាំងររស់ ដូចខាងក្រោម៖ -អង្គភាពចំណុះរដ្ឋបាលរាជធានីភ្នំពេញ ពាណិជ្ជករ អាជីវករ និងបងប្អូនប្រជាពលរដ្ឋដូចខាងក្រោម ៖ ១- ត្រូវធ្វើការផ្អាករាល់ការជួបជុំ ឬការប្រមូលផ្ដុំ ដូចជាកម្មវិធីអាពាហ៍ពិពាហ៍ កម្មវិធីជប់លៀង ឬការជួបជុំ បែបសាសនាទាំងអស់។ល។ ចាប់ពីថ្ងៃនេះរហូតដល់ថ្ងៃទី១៦ ខែធ្នូ ឆ្នាំ២០២០។ ២- អនុញ្ញាតឱ្យមានការជួបជុំមិនឱ្យលើសពី២០នាក់ ក្នុងករណីចាំបាច់ ប៉ុន្តែការជួបជុំនេះ ត្រូវរក្សាគម្លាតសុវត្ថិភាពសង្គមយ៉ាងតិចចម្ងាយ១,៥ម៉ែត្រ ពីម្នាក់ទៅម្នាក់។ ៣- ត្រូវចាត់តាំងកម្លាំង ដើម្បីផ្សព្វផ្សាយ អប់រំ និងណែនាំប្រជាពលរដ្ឋ ដែលប៉ះពាល់ដោយផ្ទាល់ ឬដោយប្រយោលព្រឹត្តិការណ៍សហគមន៍២៨ វិច្ឆិកា- ឱ្យទៅធ្វើតេស្តរកមេរោគកូវីដ១៩។ ក្នុងករណីលទ្ធផល តេស្តអវិជ្ជមាន ត្រូវធ្វើចត្តាឡីស័ក្តតាមការណែនាំរបស់ក្រុមគ្រូពេទ្យនៃក្រសួងសុខាភិបាល។ ៤- ត្រូវចុះត្រួតពិនិត្យ និងតាមដាននៅតាមភោជនីយដ្ឋាន អាហារដ្ឋាន និងកន្លែងលក់ដូរនានា ឱ្យអនុវត្តវិធានការបង្ការ និងទប់ស្កាត់ការរីករាលដាលមេរោគកូវីដ-១៩ ក្នុងនោះម្ចាស់អាជីវកម្មទាំងអស់ខាងលើ ត្រូវរៀបចំជែល ឬអាល់កុលលាងដៃ នៅមុខច្រកទ្វារចេញ-ចូល និងត្រូវចាត់តាំងបុគ្គលិកឱ្យធ្វើការវាស់ កម្ដៅភ្ញៀវទាំងរស់ដោយឈរតម្រង់ជួររក្សាគម្លាតសុវត្ថិភាពសង្គម មុននឹងអនុញ្ញាតឱ្យចូលក្នុងទីតាំង អាជីវកម្មទាំងនោះ ព្រមទាំងត្រូវរៀបចំរក្សាគម្លាតសុវត្ថិភាពសង្គមយ៉ាងតិច១,៥ម៉ែត្រពីម្នាក់ទៅម្នាក់ ក្នុងពេលអង្គុយ។ ក្នុងករណីដែលម្ចាស់ទីតាំងអាជីវកម្មខាងលើ មិនអនុវត្តតាមការណែនាំទេនោះ រដ្ឋបាលរាជធានីភ្នំពេញនឹងបិទអាជីវកម្មជាបណ្តោះអាសន្ន។ ៥- ត្រូវចុះត្រួតពិនិត្យ និងតាមដានការអនុវត្តនូវវិធានការផ្អាកជាបណ្តោះអាសន្ននូវទីតាំងអាជីវកម្មមួយចំនួនដូចជា ក្លិបហាត់ប្រាណ រោងភាពយន្ត KTV ក្លិបកម្សាន្ត (រង្គសាល ខារ៉ាអូខេ ឌីស្កូតែត បៀរហ្គាឌិន) អាជីវកម្មម៉ាស្សាសុខភាព និងស្ប៉ា។ ៦- ចុះពិនិត្យស្ថានភាពនៅទីកន្លែងស្នាក់នៅរបស់បងប្អូនប្រជាពលរដ្ឋធ្វើចត្តាឡីស័កតាមផ្ទះ ដែលបញ្ជូនមកពីមណ្ឌលសុខភាព ឬមន្ទីរពេទ្យបង្អែក និងពិនីត្យស្ថានភាពបងប្អូនប្រជាពលរដ្ឋដែលស្ម័គ្រចិត្តធ្វើ៕ | 2020-12-01T10:12:04+07:00 | kbnnews.com | https://kbn.news/archives/192901 |
1c6bc553-fe2a-4103-8433-a5ffe8771b06 | កម្ពុជាមានអ្នកកើតកូវីដ-១៩ ៣ករណីថ្មីដែលជាករណីឆ្លងក្នុងសហគមន៍ | ក្រសួងសុខាភិបាលរកឃើញករណីឆ្លងជំងឺកូវីដ-១៩ ចំនួន ៣ករណីថ្មីទៀត ត្រឹមថ្ងៃទី១ ខែធ្នូ ដែលជាករណីចម្លងនៅក្នុងសហគមន៍។ ដូច្នេះករណីថ្មីនេះ ធ្វើឱ្យចំនួនអ្នកឆ្លងនៅក្នុងសហគមន៍សរុបចំនួន ១៧នាក់ហើយ គិតចាប់ពីថ្ងៃទី២៨ វិច្ឆិកាមក។ ការរកឃើញនេះ គឺបន្ទាប់ពីក្រសួងសុខាភិបាលធ្វើតេស្ដលើមនុស្សចំនួន ៤ ៨៦៤នាក់ នៅក្នុងរាជធានីភ្នំពេញ និងខេត្តចំនួន ៧ទៀត។ បច្ចុប្បន្នក្រសួងសុខាភិបាលបានជ្រើសយកទីតាំងមួយចំនួននៅក្នុងរាជធានីភ្នំពេញ ដើម្បីធ្វើតេស្តអ្នកពាក់ព័ន្ធជាមួយអ្នកឆ្លងដោយផ្ទាល់ និងប្រយោល រួមមាន ក្រសួងមហាផ្ទៃ សម្រាប់មន្ត្រីរាជការ បរិវេណផ្សារអ៊ីអន១ សម្រាប់ប្រជាពលរដ្ឋទូទៅ មន្ទីរពេទ្យមិត្តភាពខ្មែរ-សូវៀត សម្រាប់គ្រូ សិស្ស និងអាណាព្យាបាលសាលាអន្តរទ្វីបអាមេរិកាំងសាខាចាក់អង្រែក្រោម និងនៅពន្ធនាគារព្រៃស ជាដើម។ គិតត្រឹមព្រឹកថ្ងៃទី១ ខែធ្នូ កម្ពុជា មានអ្នកកើតជំងឺកូវីដ-១៩ សរុបចំនួន ៣២៦នាក់ ក្នុងនោះអ្នកបានជាសះស្បើយវិញ មានចំនួន ៣០៤នាក់ និងអ្នកកំពុងនៅសម្រាកព្យាបាលចំនួន ២២នាក់៕ | 2020-12-01T09:59:00+07:00 | rfa.org | https://www.rfa.org/khmer/news/health/update-new-covid19-spreading-in-community-11302020215848.html |
820fbb81-11f6-4da5-9065-3c73a25ce879 | ខ្ពុលមាត់នឹងទឹកអំបិលក្នុង១ថ្ងៃ៣ដងរាល់ថ្ងៃ នឹងមិនឆ្លងកូវីដ-១៩? | រាជធានីភ្នំពេញ៖ កាលពីពេលកន្លងទៅថ្មីៗនេះ មានការផ្សព្វផ្សាយថា «ការខ្ពុលមាត់ជាមួយទឹកអំបិលក្នុង១ថ្ងៃ៣ដង ជារៀងរាល់ថ្ងៃ នឹងមិនឆ្លងកូវីដ-១៩» ប៉ុន្ដែការលើកឡើង ដោយមិនមានលក្ខណៈវេជ្ជសាស្រ្ដបែបនេះ ត្រូវបានក្រសួងសុខាភិបាលកម្ពុជា ច្រានចោល ចំពោះការផ្សព្វផ្សាយមិនពិតនេះ ព្រោះថាវាអាចនាំឲ្យមនុស្សយើង មានការយល់ច្រឡំ។ លោកស្រី ឱ វណ្ឌឌីន រដ្ឋលេខាធិការ និងជាអ្នកនាំពាក្យ ក្រសួងសុខាភិបាល នៅថ្ងៃទី១ ខែធ្នូ ឆ្នាំ២០២០ បានច្រានចោលចំពោះការលើកឡើងខាងនេះ។ ជាមួយគ្នានេះ លោកស្រី បានស្នើឲ្យអាជ្ញាធរ មានសមត្ថកិច្ច ជួយស្វែងរកអ្នកផ្សព្វផ្សាយព័ត៌មាននេះ ដើម្បីនាំមកចាត់ការតាមផ្លូវច្បាប់ផងដែរ។ លោកស្រី បានបញ្ជាក់ថា «ក្រសួងសុខាភិបាល សូមច្រានចោលទាំងស្រុងនូវការចុះផ្សាយអត្ថបទ (ការខ្ពុលមាត់ជាមួយទឹកអំបិលក្នុង១ថ្ងៃ៣ដង ជារៀងរាល់ថ្ងៃ នឹងមិនឆ្លងកូវីដ-១៩) នេះ ហើយសូមអំពាវនាវដល់អាជ្ញាធរជួយចាត់ការតាមផ្លូវច្បាប់»ផងដែរ៕ | 2020-12-01T09:56:13+07:00 | kbnnews.com | https://kbn.news/archives/192893 |
d49e9565-334a-49b8-a6aa-ddeaed935e6d | កម្ពុជា ទទួលពលករខ្មែរ៥នាក់ ពីសមត្ថកិច្ចថៃ ពាក់ព័ន្ធករណីឆ្លងដែនខុសច្បាប់ | ប៉ុស្តិ៍នគរបាលច្រកទ្វារព្រំដែនអន្តរជាតិចាំយាម នៅថ្ងៃទី៣០ ខែវិច្ឆិកា ឆ្នាំ២០២០ វេលាម៉ោង ១៦និង០០ នាទី បានទទួលពលករខ្មែរចំនួន៥នាក់ ពីសមត្ថកិច្ចថៃ ពាក់ព័ន្ធនឹងករណីឆ្លងដែនខុសច្បាប់។ នគរបាលប៉ុស្តិ៍បានឲ្យដឹងថា ពលករខ្មែរទាំង ៥នាក់នេះ មាន ១-ឈ្មោះ ហុង នឹម ភេទស្រី អាយុ ៣៧ឆ្នាំ រស់នៅភូមិអូជុំ ឃុំកូនសាត់ ស្រុកទឹកឈូ ខេត្តកំពត, ២-ឈ្មោះ វិន ចំប៉ា ភេទស្រី អាយុ ៤២ឆ្នាំ រស់នៅភូមិនាងកុក ឃុំប៉ាក់ខ្លង ស្រុកមណ្ឌលសីម៉ា ខេត្តកោះកុង, ៣-ឈ្មោះ សំ ស្រីម៉ៅ ភេទស្រី អាយុ ៣៧ឆ្នាំ រស់នៅភូមិជើងគោ ឃុំជើងគោ ស្រុកព្រៃនប់ ខេត្តព្រះសីហនុ, ៤-ឈ្មោះ សុះ សួស ភេទស្រី អាយុ ២៩ឆ្នាំ, ៥-ឈ្មោះ ជូន ស្រីមុំ ភេទស្រី អាយុ ៣៤ឆ្នាំ រស់នៅភូមិជ្រាវ ឃុំព្រៃកន្លោង ស្រុកពោធិ៍រៀង ខេត្តព្រៃវែង និងបានធ្វើការសាកសួរ អប់រំណែនាំ ដោយមានការចូលរួមត្រួតពិនិត្យសុខភាព ពីមន្រ្តីចត្តាឡីស័កប្រចាំមាត់ច្រក នូវវិធានការរបស់ក្រសួងសុខាភិបាលផងដែរ។ ដោយឡែកខាងភាគីថៃ នៅតែបន្តបិទច្រកមិនឲ្យអ្នកដំណើរ ចេញ-ចូល ចំណែកទំនិញទទួលបានការអនុញ្ញាត និងអ្នកបើកបររថយន្តចំនួន២នាក់ ដែលទទួលបានការអនុញ្ញាត និងបានការឆ្លងកាត់ត្រួតពិនិត្យ ដោយសមត្ថកិច្ចទាំងភាគី កម្ពុជា-ថៃ បានយ៉ាងត្រឹមត្រូវ៕ | 2020-12-01T09:28:07+07:00 | kbnnews.com | https://kbn.news/archives/192812 |
1846eac8-25a7-4cc6-b1f4-a7667e298142 | ហេតុអ្វីបានជាកើតជំងឺកូនក្រៅស្បូន! | កូនក្រៅស្បូន គឺជាជំងឺមួយដែលជួបប្រទះញឹកញាប់ជាងគេ នៅចំពោះស្ត្រីលើសកលលោកក៏ដូចជានៅប្រទេសកម្ពុជាដែរ។ ជំងឺនេះកើតឡើងចំពោះស្ត្រី ដែលមានផ្ទៃពោះនៅត្រីមាសដំបូង ដែលគភ៌បង្កកំណើតនៅក្រៅស្បូន។ ភាគច្រើននៃជំងឺកូនក្រៅស្បូននេះ កើតឡើងនៅក្នុងដៃស្បូន (trompe de Fallope et tubaires)។ ប្រសិនបើអ្នកជំងឺមកមន្ទីរពេទ្យនិងទទួលការព្យាបាលមិនទាន់ពេលនោះ ជំងឺនេះបង្កឲ្យមានការឈឺចាប់ និងអាចមានគ្រោះថ្នាក់ដល់អាយុជីវិត។ ១) មូលហេតុ កត្តាដែលប្រឈមចំពោះស្ត្រីនឹងជំងឺនេះមានៈ – ធ្លាប់មានធ្លាក់ស រ៉ាំរ៉ៃ – ធ្លាប់មានជំងឺរលាកដៃស្បូន – ធ្លាប់មានជំងឺកាមរោគ – ធ្លាប់វះកាត់ដៃស្បូន – មានដុំដៃស្បូន – ជក់បារីច្រើន – មានដៃគូរួមភេទច្រើន – និងកត្តារួមផ្សំផ្សេងៗទៀត ២) រោគសញ្ញា ជាទូទៅរោគសញ្ញានៃជំងឺនេះកើតឡើងចំពោះស្ត្រីមានផ្ទៃពោះនៅត្រីមាសដំបូង (ចន្លោះពី ៤ ទៅ ១០សប្ដាហ៍) ដូចជា: – មានការឈឺចាប់នៅអាងត្រគាក (Douleur Pelvienne) – មានការធ្លាក់ឈាមតាមទ្វារមាស (តិច ឬច្រើន ទៅតាមទីតាំងនៃគភ៌) – អ្នកជំងឺមានសភាពស្លេកស្លាំង – អស់កម្លាំង ល្ហិតល្ហៃ វិលមុខ – ចុកពោះ ក្អួតចង្អោរ ៣) រោគវិនិច្ឆ័យ យើងអាចដឹងពីជំងឺនេះ តាមរយៈការធ្វើរោគវិនិច្ឆ័យដោយគ្រូពេទ្យដូចខាងក្រោមៈ – សម្ពាធឈាមចុះខ្លាំង – ជីពចរដើរញាប់ខុសធម្មតា – សីតុណ្ហភាព ក្នុងខ្លួនថយចុះជាងធម្មតា – ការពិនិត្យទឹកនោមរកមើលសញ្ញាមានគភ៌ (Test de Grossesse Urinaire) – ការធ្វើតេស្តឈាម (Béta HCG et NFS Groupage) – មានការឈឺចាប់ខ្លាំង ពេលស្ទាបលើអាងត្រគាក និងពិនិត្យទ្វារមាស – ការពិនិត្យអេកូសាស្ត្រៈ ● ពុំមានអំប្រ៊ីយ៉ុងក្នុងស្បូន ● មានឃើញចង្វាក់បេះដូងទារកនៅនឹងដៃស្បូន (អាចឆ្វេង ឬស្តាំ) ● មានដក់ឈាមនៅក្នុងពោះ តិចឬច្រើន ទៅតាមសភាពជំងឺ ៤) ការព្យាបាល វិធីព្យាបាលនៃជំងឺនេះមាន ២ប្រភេទ ក. ការព្យាបាលដោយថ្នាំ ក្នុងករណីអ្នកជំងឺមកពិគ្រោះទាន់ពេលវេលា និងគ្រូពេទ្យធ្វើរោគវិនិច្ឆ័យ (Diagnostic précoce) ដឹងថាអ្នកជំងឺមានកូនក្រៅស្បូនក្នុងកំឡុងពេល ៤សប្តាហ៍នៃគភ៌។ ខ. ការព្យាបាលដោយវះកាត់ មាន ២របៀបៈ – ការវះកាត់ដោយប្រើឧបករណ៍ចោះ (Coelio-chirurgie): វិធីនេះធ្វើឡើងចំពោះ ● អ្នកជំងឺមកទាន់ពេលវេលា និងមានសភាពធម្មតា ● ដុំឈាមកូនក្រៅស្បូនមិនទាន់បែក ឬបែកដែលមានហូរឈាមតិចតួច ● មានដក់ឈាមតិចតួចនៅក្នុងអាងត្រគាក ការវះកាត់ដោយប្រើឧបករណ៍ចោះនេះ អ្នកជំងឺពុំមានការឈឺចាប់ខ្លាំង ស្នាមវះកាត់តូច សម្រាកពេទ្យរយៈពេលខ្លី ឆាប់បានត្រលប់ទៅធ្វើការបានធម្មតាវិញ។ អ្វីដែលពិសេស គឺរក្សាទុកដៃស្បូនរបស់ស្ត្រី ដើម្បីអាចមានកូនទៅថ្ងៃក្រោយបាន។ – ការវះកាត់ដោយបើកពោះ (Laparotomie): វិធីនេះធ្វើឡើងចំពោះស្ត្រីមកមន្ទីរពេទ្យយឺតយ៉ាវ មានសភាពធ្ងន់ធ្ងរ ស្លេកស្លាំងខ្លាំង មានបែកឈាមពេញពោះ ដែលតម្រូវឲ្យវះកាត់ជាបន្ទាន់ និងកាត់ដៃស្បូនចោល។ ដូច្នេះស្ត្រីមានគភ៌នៅកំឡុងត្រីមាសដំបូងគ្រប់រូប ប្រសិនបើមានរោគសញ្ញាដូចបានរៀបរាប់ខាងលើ ត្រូវប្រញាប់មកជួបពិគ្រោះជាមួយគ្រូពេទ្យឯកទេស ដើម្បីធ្វើរោគវិនិច្ឆ័យ និងទទួលការព្យាបាលត្រឹមត្រូវ ទាន់ពេលវេលា ជៀសវាងហានិភ័យផ្សេងៗ ដូចជាការកាត់ដៃស្បូនដែលគ្មានឱកាសមានកូនទៅថ្ងៃក្រោយ និងករណីធ្ងន់ធ្ងរអាចគ្រោះថ្នាក់ដល់អាយុជីវិត។ ” ស្រលាញ់សុខភាពមាតា គ្រួសារមានសុភមង្គល! “៕ | 2020-12-01T09:26:00+07:00 | kampucheathmey.com | https://www.kampucheathmey.com/health/20772 |
03e3e490-b81d-42bc-9100-3be71e4dd0d5 | ព្រឹកនេះក្រសួងប្រកាសរកឃើញករណីឆ្លងកូវីដ-១៩ ចំនួន៣នាក់ថ្មីទៀត ដែលក្នុងនោះមានទារកអាយុ៧ខែ ក៏បានឆ្លងដែរ | ក្រសួងសុខាភិបាល នៅថ្ងៃទី០១ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកឆ្លងជំងឺកូវីដ១៩ថ្មី ចំនួន៣នាក់ថែមទៀត ដែលប៉ះពាល់នឹងព្រឹត្តិការណ៍ «សហគមន៍២៨ វិច្ឆិកា»។ ជាមួយគ្នានេះ នៅថ្ងៃនេះក្រសួងសុខាភិបាល បានប្រកាសពីការព្យាបាលជាសះស្បើយ អ្នកជំងឺកូវីដ១៩ ចំនួន៣នាក់ផងដែរ។ * ស្ត្រីជនជាតិខ្មែរអាយុ ៦៤ឆ្នាំ មានអាសយដ្ឋាននៅស្នាក់នៅសង្កាត់ទួលទំពូង១ ខណ្ឌចម្ការមន រាជធានីភ្នំពេញ ត្រូវជាម្ដាយអ្នកជំងឺស្ត្រីអាយុ៣៦ឆ្នាំ ដែលមានស្វាមីជាអនុប្រធាននាយកដ្ឋានពន្ធនាគារនៃក្រសួងមហាផ្ទៃ។ លទ្ធផលធ្វើការវិភាគវត្ថុសំណាករបស់ស្ត្រីខាងលើ ដែលផ្តល់ដោយវិទ្យា ស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវបានដាក់ឱ្យសម្រាក ព្យាបាលនៅមន្ទីរពេទ្យមិត្តភាពខ្មែរ-សូវៀត។ * ស្ត្រីជនជាតិខ្មែរអាយុ ២៥ឆ្នាំ និងទារក (ជនជាតិខ្មែរ) អាយុ៧ខែ មានអាសយដ្ឋាននៅស្នាក់ សង្កាត់និរោធ ខណ្ឌច្បារអំពៅ រាជធានីភ្នំពេញ។ លទ្ធផលធ្វើការវិភាគវត្ថុសំណាករបស់បុគ្គលទាំងពីរខាងលើ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺវិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវ បានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ ពាក់ព័ន្ធព្រឹត្តិការណ៍ «សហគមន៍២៨វិច្ឆិកា» ក្រសួងសុខាភិបាល បានធ្វើតេស្តអ្នកប៉ះពាល់សរុបបានចំនួន ២,៦២១នាក់ (ក្នុងចំនួននេះមានរាជធានីភ្នំពេញ ២,១៣១នាក់) នៅថ្ងៃទី៣០ ខែវិច្ឆិកា ឆ្នាំ២០២០។ ដូច្នេះចំនួនសរុបដែលបានធ្វើតេស្ត នៅថ្ងៃទី២៩-៣០ ខែវិច្ឆិកា ឆ្នាំ២០២០ មានចំនួន ៤,៨៦៩នាក់ ដែលនៅក្នុងចំនួននេះ លទ្ធផលតេស្តបានបង្ហាញ ថាមានអ្នក វិជ្ជមានវីរុសកូវីដ-១៩ ថ្មី សរុបចំនួន១៧នាក់ (ក្នុងចំនួននេះ មានទាំងករណីវិជ្ជមានវីរុសកូវីដ- ១៩ ថ្មី ចំនួន០៣នាក់ខាងលើនេះដែរ) ដែលពាក់ព័ន្ធនឹង «ព្រឹត្តិការណ៍សហគមន៍ ២៨វិច្ឆិកា!។ រីឯចំនួននៅសល់ ៤.៨៥២នាក់ គឺមានលទ្ធផល អវិជ្ជមានវីរុសកូវីដ-១៩ ទាំងអស់ ៕ | 2020-12-01T08:41:15+07:00 | kbnnews.com | https://kbn.news/archives/192827 |
59b128a2-3a0d-4291-97d3-a1cc9875a85f | ដឹងលទ្ធផលអ្នកឆ្លងកូវីដ-១៩ នៅព្រឹកនេះហើយ ខណៈអ្នកជាសះស្បើយ៣នាក់… | នៅថ្ងៃទី០១ ខែធ្នូ ឆ្នាំ២០២០ នេះ ក្រសួងសុខាភិបាល បានចេញសេចក្តីប្រកាសព័ត៌មានផ្លូវការ បញ្ជាក់ពីការរកឃើញអ្នកឆ្លងជំងឺកូវីដ១៩ថ្មី ចំនួន៣នាក់ថែមទៀត ដែលប៉ះពាល់នឹងព្រឹត្តិការណ៍ «សហគមន៍២៨ វិច្ឆិកា»។ជាមួយគ្នានេះ នៅថ្ងៃនេះក្រសួងសុខាភិបាល បានប្រកាសពីការព្យាបាលជាសះស្បើយ អ្នកជំងឺកូវីដ១៩ ចំនួន៣នាក់ផងដែរ។ ចង់ជ្រាបកាន់តែច្បាស់ សូមប្រិយមិត្តអានសេចក្តីប្រកាសព័ត៌មានរបស់ក្រសួងសុខាភិបាល ដូចខាងក្រោម៖ | 2020-12-01T08:16:23+07:00 | kbnnews.com | https://kbn.news/archives/192811 |
9df28c4f-fff4-44a0-8880-79c5e92c6ae5 | អ្នកវិភាគអាមេរិកថា ចិនផ្ដល់វ៉ាក់សាំងកូវីដ១៩ ដល់មេដឹកនាំកូរ៉េខាងជើងលោក Kim Jong Un | ប្រទេសចិនបានផ្ដល់ឲ្យមេដឹកនាំប្រទេសកូរ៉េខាងជើងលោក Kim Jong Un និងក្រុមគ្រួសាររបស់លោក នូវវ៉ាក់សាំងពិសោធន៍កូវីដ១៩។ នេះបើតាមការបញ្ជាក់របស់អ្នកវិភាគអាមេរិកាំងម្នាក់នៅថ្ងៃអង្គារនេះ ដែលបានផ្អែកលើប្រភពនៃភ្នាក់ងារស៊ើបការណ៍សម្ងាត់ដែលមិនបង្ហាញអត្តសញ្ញាណ ២ រូបរបស់ប្រទេសជប៉ុន។ លោក Harry Kazianis អ្នកជំនាញផ្នែកកិច្ចការកូរ៉េខាងជើងនៅមជ្ឈមណ្ឌលដើម្បីប្រយោជន៍ជាតិ (Center for the National Interest) ដែលជាមជ្ឈមណ្ឌលស្រាវជ្រាវគោលនយោបាយនៅក្នុងរដ្ឋធានីវ៉ាស៊ីនតោន បាននិយាយថា ក្រុមគ្រួសាររបស់លោក Kim Jong Un និងមន្ត្រីជាន់ខ្ពស់កូរ៉េខាងជើងមួយចំនួន បានចាក់វ៉ាក់សំាងនោះ។ លោកបានបន្ថែមថា គេមិនទាន់ដឹងច្បាស់នៅឡើយទេថាតើក្រុមហ៊ុនណាមួយដែលជាអ្នកផ្ដល់វ៉ាក់សំាងពិសោធន៍នេះទៅឲ្យក្រុមគ្រួសារលោក Kim Jong Un និងថាតើវ៉ាក់សាំងនេះមានសុវត្ថិភាពឬក៏យ៉ាងណានោះ។ លោក Kazianis បានសរសេរនៅក្នុងអត្ថបទមួយដែលចុះផ្សាយក្នុងវិបសាយ 19FortyFive ថា៖ «លោក Kim Jong Un និងមន្ត្រីជាន់ខ្ពស់ជាច្រើនទៀតនៅក្នុងរង្វង់ក្រុមគ្រួសាររបស់លោកនិងក្នុងរង្វង់បណ្ដាញថ្នាក់ដឹកនាំ ត្រូវបានចាក់វ៉ាក់សំាងការពារជំងឺកូវីដ១៩ កាលពី ២ ឬ ៣ សប្ដាហ៍មុន។ វ៉ាក់សំាងនេះត្រូវបានផ្ដល់ឲ្យដោយរដ្ឋាភិបាលចិន»។ ដោយយោងទៅលើលោក Peter J. Hotez ដែលជាអ្នកវិទ្យាសាស្ត្រផ្នែកវេជ្ជសាស្ត្ររបស់សហរដ្ឋអាមេរិក លោក Kazianisបាននិយាយថា យ៉ាងហោចណាស់មានក្រុមហ៊ុនរបស់ចិនចំនួន ៣ កំពុងបង្កើតវ៉ាក់សាំងកូវីដ១៩ ដែលនោះគឺក្រុមហ៊ុន Sinovac Biotech Ltd ក្រុមហ៊ុន CanSinoBio និងក្រុមហ៊ុន Sinophram Group៕ | 2020-12-01T07:00:00+07:00 | khmer.voanews.com | https://khmer.voanews.com/a/china-gives-covid-vaccines-to-north-korea/5682855.html |
1a1e9bd6-0db7-4a0f-8f93-e90d2caf57cd | មនុស្ស៣នាក់ទៀតឆ្លងជំងឺកូវីដ១៩ ក្នុងករណីឆ្លងតាមសហគមន៍លើកដំបូងនៅកម្ពុជា | មនុស្ស៣នាក់ទៀត ត្រូវបានរកឃើញថាឆ្លងជំងឺកូវីដ១៩ ក្នុងនោះមានទារកម្នាក់ អាយុ៧ខែផងដែរ ដែលជាករណីស្ថិតក្នុងការឆ្លងសហគមន៍លើកដំបូងនៅប្រទេសកម្ពុជា។ នេះបើយោងតាមសេចក្តីប្រកាសព័ត៌មានរបស់ក្រសួងសុខាភិបាល ចេញផ្សាយនៅថ្ងៃអង្គារនេះ។ ក្រសួងសុខាភិបាលឲ្យដឹងថាស្រ្តីម្នាក់អាយុ៦៤ឆ្នាំបានឆ្លងជំងឺនេះ ក្រោយស្វាមីដែលជាអនុប្រធាននាយកដ្ឋានពន្ធនាគារនៃក្រសួងមហាផ្ទៃ និងកូនស្រី ត្រូវបានរកឃើញថាឆ្លងជំងឺកូវីដ១៩នេះ។ ក្រសួងឲ្យដឹងទៀតថាពីរករណីទៀត គឺកើតលើស្រ្តីម្នាក់អាយុ២៥ឆ្នាំ និងទារកម្នាក់ អាយុ៧ខែ។ លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យរបស់ក្រសួងសុខាភិបាល បានឲ្យដឹងថា ស្រ្តី និងទារកនោះជាសាច់ញាតិរបស់លោក ឆែម សាវុធ អគ្គនាយកពន្ធនាគារ ដែលត្រូវបានរកឃើញថាឆ្លងជំងឺកូវីដនេះ តាំងពីចុងសប្តាហ៍មុន។ ក្រសួងសុខាភិបាលឲ្យដឹងថា ក្នុងព្រឹត្តិការណ៍«សហគមន៍ ២៨ វិច្ឆិកា» ដែលជាការឆ្លងតាមសហគមន៍ជាលើកដំបូង ក្រសួងបានធ្វើតេស្តមនុស្ស ប្រមាណ៤.៩០០នាក់ កាលពីថ្ងៃទី២៩ និង៣០ ខែវិច្ឆិកា ហើយរកឃើញ១៧នាក់ផ្ទុកវីរុសកូរ៉ូណា ដែលបង្កជាជំងឺកូវីដ១៩នេះ។ កាលពីថ្ងៃច័ន្ទ លោកនាយករដ្ឋមន្រ្តី ហ៊ុន សែន បានថ្លែងថា នេះជា«ករណីបាត់ដាន» ដោយមិនទាន់រកឃើញប្រភពនៃការឆ្លងនេះ។ នាយករដ្ឋមន្ត្រីកម្ពុជាបានកំណត់រយៈពេល១៥ថ្ងៃ ដែលលោកថានឹងកំណត់ជោគវាសនានៃការគ្រប់គ្រងជំងឺឆ្លងនេះ៕ | 2020-12-01T07:00:00+07:00 | khmer.voanews.com | https://khmer.voanews.com/a/three-more-people-found-covid-positive/5682791.html |
617098e2-5919-4503-b555-13ff9a38c420 | លោក Fauci ព្រមានពីការហក់ឡើងខ្ពស់ផ្ទួនៗនៃការឆ្លងជំងឺកូវីដ១៩ | អ្នកជំនាញជំងឺឆ្លងជាន់ខ្ពស់របស់អាមេរិកបានព្រមានកាលពីថ្ងៃអាទិត្យពីលទ្ធភាពនៃការហក់ឡើងខ្ពស់ថែមទៀតនៃការឆ្លងវីរុសកូរ៉ូណានៅក្នុងសហរដ្ឋអាមេរិក។ លោកវេជ្ជបណ្ឌិត Anthony Fauci នាយកវិទ្យាស្ថានជាតិនៃជំងឺឆ្លងនិងអាឡែកស៊ីរបស់សហរដ្ឋអាមេរិកបានលើកឡើងក្នុងកម្មវិធីទូរទស្សន៍ ABC ដែលមានឈ្មោះថា «សប្តាហ៍នេះ ឬ This Week» ថា អត្រានៃការឆ្លងវីរុសកូរ៉ូណានឹងមិនធ្លាក់ចុះភ្លាមៗនោះទេ ហើយក្នុងរយៈពេលប៉ុន្មានសប្តាហ៍ខាងមុខនេះ បន្ទាប់ពី ពិធីបុណ្យរំឭកគុណ ឬ Thanksgiving holiday ដែលទើបបានបញ្ចប់«យើងនឹងអាចឃើញនូវការហក់ឡើងខ្ពស់លើចំនួនខ្ពស់ដែលមានស្រាប់នៃការឆ្លងវីរុសកូរ៉ូណា»។ នៅថ្ងៃអាទិត្យនោះដែរ អ្នកស្រីវេជ្ជបណ្ឌិត Deborah L. Birx អ្នកសម្របសម្រួលការឆ្លើយតបវីរុសកូរ៉ូណាប្រចាំសេតវិមាន បានលើកឡើងក្នុងកម្មវិធីទូរទស្សន៍ CBS ដែលមានឈ្មោះថា «Face the Nation» ថា អ្នកដែលបានធ្វើដំណើរក្នុងអំឡុងពេលនៃការឈប់សម្រាក «ត្រូវសន្មត់ខ្លួនឯងថា អ្នកបានដាក់ខ្លួនប៉ះជំងឺកូវីដ១៩ អ្នកបានឆ្លងជំងឺកូវីដ១៩ ហើយអ្នកត្រូវទៅធ្វើតេស្តនៅសប្តាហ៍បន្ទាប់»។ ការព្រមានរបស់វេជ្ជបណ្ឌិតទាំងនេះ បានកើតមានឡើងក្រោយពេលសហរដ្ឋអាមេរិកបានរកឃើញត្រឹមថ្ងៃសៅរ៍នូវអ្នកឆ្លងជាង ៤ លាននាក់ គ្រាន់តែក្នុងខែវិច្ឆិកាមួយប៉ុណ្ណោះ។ សហរដ្ឋអាមេរិកមានអ្នកឆ្លងជំងឺកូវីដ១៩សរុប ១៣,៣ លាននាក់ នៃអ្នកឆ្លងសរុបទូទាំងពិភពលោកចំនួន ៦២,៨លាន នាក់ នេះបើតាមស្ថិតិរបស់សាកលវិទ្យាល័យ Johns Hopkins។ ប្រទេសអាមេរិកឈរក្នុងលំដាប់ទីមួយ ដែលមានអ្នកឆ្លងជំងឺកូវីដ១៩ច្រើនជាងគេបង្អស់ក្នុងចំណោមប្រទេសនានានៅលើសាកលលោក។ ប្រទេសឥណ្ឌាឈរក្នុងលំដាប់ទី២ ដោយមានអ្នកឆ្លងជំងឺកូវីដ១៩ចំនួន៩,៤លាននាក់ ហើយប្រទេសប្រេស៊ីលឈរលំដាប់ទី៣ ដោយមានអ្នកឆ្លងសរុបចំនួន ៦,៣លាននាក់៕ | 2020-12-01T07:00:00+07:00 | khmer.voanews.com | https://khmer.voanews.com/a/fauci-warns-of-covid-surge-upon-a-surge-/5681908.html |
3f51febf-7658-40ed-be4c-b4209ca0f5ca | ក្រុមហ៊ុនឱសថ Moderna ស្នើសុំការអនុញ្ញាតអាជ្ញាធរអាមេរិកនិងអឺរ៉ុបប្រើប្រាស់វ៉ាក់សាំងកូវីដ១៩ | ក្រុមហ៊ុនឱសថ Moderna បាននិយាយថា ខ្លួននឹងស្នើសុំក្រុមនិយ័តករអាមេរិកនិងអឺរ៉ុបនៅថ្ងៃចន្ទ ដើម្បីឲ្យខ្លួនបានប្រើប្រាស់វ៉ាក់សាំងការពារជំងឺកូវីដ១៩ក្នុងគ្រាបន្ទាន់ ខណៈពេលដែលលទ្ធផលនៃការសិក្សាបញ្ជាក់ថា ការចាក់វ៉ាក់សាំងផ្តល់ការការពារដ៏ខ្លាំងមួយ ដែលនេះជាការប្រកួតប្រជែងក្នុងចាប់ផ្តើមការប្រើប្រាស់វ៉ាក់សំាងដែលមានចំនួនកំណត់ ក្នុងពេលដែលការឆ្លងនៃវីរុសកូរ៉ូណាកំពុងស្ថិតក្នុងស្ថានភាពកាន់តែអាក្រក់។ វ៉ាក់សាំងដែលកំពុងស្ថិតក្នុងដំណើរការសាកល្បងជាច្រើនប្រភេទ ត្រូវមានប្រសិទ្ធភាព ក្នុងការទប់ទល់នឹងការឆ្លងរីករាលដាល ដែលកំពុងតែមានចំនួនហក់ឡើងខ្លាំងក្នុងប្រទេសអាមេរិក និងក្នុងទ្វីបអឺរ៉ុប។ មន្ទីរពេទ្យក្នុងសហរដ្ឋអាមេរិក កំពុងស្ថិតក្នុងស្ថានភាពមួយដល់កំរិតរបស់ខ្លួន ខណៈប្រទេសអាមេរិកមានអ្នកឆ្លងជំងឺកូវីដ១៩ ចំនួន១៦ម៉ឺននាក់ក្នុងមួយថ្ងៃ ហើយអ្នកស្លាប់ដោយសារជំងឺនេះមានចំនួនជាង១.៤០០នាក់ក្នុងមួយថ្ងៃ។ ចាប់តាំងពីជំងឺនេះត្រូវបានគេដឹងថាបានឆ្លងរីករាលដាលពីប្រទេសចិនក្នុងរយៈពេលជិតមួយឆ្នាំកន្លងទៅនេះ ជំងឺនេះ បានសម្លាប់មនុស្សប្រមាណជាង១,៤លាននាក់នៅលើពិភពលោក។ ក្រុមហ៊ុនឱសថ Moderna ជាក្រុមហ៊ុនឱសថទីពីរ បន្ទាប់ពី ក្រុមហ៊ុនឱសថ Pfizer និងក្រុមហ៊ុនដៃគូអាល្លឺម៉ង់ BioNTech ក្នុងការសុំការអនុញ្ញាតចាប់ផ្តើមប្រើប្រាស់វ៉ាក់សាំងក្នុងសហរដ្ឋអាមេរិក ក្នុងខែធ្នូខាងមុខនេះ។ ក្រុមហ៊ុនឱសថ Moderna បានបង្កើតវ៉ាក់សាំងនេះរួមគ្នានឹងវិទ្យាស្ថានសុខាភិបាលជាតិសហរដ្ឋអាមេរិក និងទទួលបានព័ត៌មានបឋមថាវ៉ាក់សាំងនេះដំណើរការប៉ុន្តែត្រូវរង់ចាំលទ្ធផលចុងក្រោយកាលពីចុងសប្តាហ៍នេះដែលបានបង្ហាញថាវ៉ាក់សាំងនេះមានប្រសិទ្ធភាពជាង៩៤ភាគរយ៕ | 2020-12-01T07:00:00+07:00 | khmer.voanews.com | https://khmer.voanews.com/a/moderna-vaccine-moderna-asking-us-european-regulators-to-ok-its-virus-shots-/5681813.html |
c7306e0a-0181-4596-b0f1-cc0648de8e26 | តុលាការក្រុងភ្នំពេញផ្អាកសវនាការអ្នកជាប់ឃុំ ២សប្ដាហ៍ ខណៈអាជ្ញាធរបិទបរិវេណពន្ធនាគារព្រៃស ផ្អាកឲ្យសាច់ញាតិចូលសួរសុខទុក្ខ | សាលាដំបូងរាជធានីភ្នំពេញ សម្រេចផ្អាកសវនាការ ចំពោះអ្នកកំពុងជាប់ឃុំក្នុងពន្ធនាគារប៉េហ្ស៊ី (PJ) និងពន្ធនាគារព្រៃស ឬហៅថា មណ្ឌលអប់រំកែប្រែទី១ និងទី២ រយៈពេល ២សប្ដាហ៍ ដោយសារឆ្មាំពន្ធនាគារ កំពុងតម្រូវឲ្យធ្វើចត្តាឡីស័ក ១៤ថ្ងៃ។ ជាមួយគ្នានេះ អាជ្ញាធរបានបិទបរិវេណពន្ធនាគារព្រៃស និងផ្អាក ឲ្យសាច់ញាតិចូលសួរសុខទុក្ខ ឬផ្ញើម្ហូបអាហារចូលក្នុងពន្ធនាគារ នៅកំឡុងពេល ឆ្មាំពន្ធនាគារ កំពុងធ្វើចត្តាឡីស័ក។ ការសម្រេចផ្អាកសវនាការ ចំពោះអ្នកកំពុងជាប់ឃុំក្នុងពន្ធនាគារទាំង៣ នៅរាជធានីភ្នំពេញជាបណ្ដោះអាសន្នចាប់ពីថ្ងៃទី៣០ ដល់ថ្ងៃទី១៤ ខែធ្នូនេះ គឺបន្ទាប់ពីប្រធាននាយកដ្ឋានពន្ធនាគារនៃក្រសួងមហាផ្ទៃ លោក ឆែម សាវុធ និងសមាជិកក្រុមគ្រួសាររបស់លោក រកឃើញឆ្លងជំងឺកូវីដ-១៩ ហើយមន្ត្រីជាន់ខ្ពស់ពន្ធនាគាររូបនេះ ធ្លាប់បានចុះទៅបំពេញការងារ និងមានទំនាក់ទំនងជាមួយនឹងមន្ត្រីពន្ធនាគារព្រៃសមួយចំនួនផងដែរ។ សាច់ញាតិ របស់អ្នកទោសនយោបាយ កំពុងជាប់ឃុំ ក្នុងពន្ធនាគារព្រៃស ឬ ម១ ឲ្យដឹងថា មន្ត្រីពន្ធនាគារបានបិទទ្វាររបងពន្ធនាគារទាំងស្រុង ហើយមិនទទួលយកម្ហូបអាហារ ឬសម្ភារៈចូលខាងក្នុងទេ និងបានប្រាប់ឲ្យសាច់ញាតិផ្អាកចូលសួរសុខទុក្ខ មួយរយៈ រហូតដល់មានការបើកពន្ធនាគារឡើងវិញ។ ប្រពន្ធរបស់សមាជិកក្រុមប្រឹក្សាជាប់ឆ្នោតខេត្តកំពង់ធំ លោក ស៊ុន ធន់ គឺ លោកស្រី សេង ចាន់ថន ឲ្យដឹងថា សាច់ញាតិបានទៅសួរសុខទុក្ខ លោក ស៊ុន ធន់ នៅព្រឹកថ្ងៃទី៣០ វិច្ឆិកា តែអ្នកយាមនៅខាងមុខពន្ធនាគារ បានប្រាប់ឲ្យកូនប្រុស របស់ លោកស្រី យកម្ហូបអាហារ និងសម្ភារៈ ត្រលប់មកវិញទាំងអស់ ព្រោះពន្ធនាគារ ត្រូវបិទទាំងស្រុង បន្ទាប់ពីមានការពាក់ព័ន្ធជំងឺកូវីដ១៩ (Covid-19)។ លោកស្រី ប្រាប់ថា មកដល់ពេលនេះ ខាងគ្រួសារ មិនដឹងពីសុខទុក្ខ របស់លោក ស៊ុន ធន់ និងក្រុមអ្នកទោសនយោបាយ អ្នកទោសមនសិការផ្សេងទៀតទេ៖ » ចំណែកប្រពន្ធរបស់សកម្មជនមាតាធម្មជាតិ លោក ថុន រដ្ឋា គឺ លោកស្រី ប៉ាត់ រស្មី ក៏មិនបានដឹងពីសុខទុក្ខប្ដី និងអ្នកទោសមនសិការផ្សេងទៀតដែរ ព្រោះមិនបានទទួលសេចក្ដីជូនដំណឹង ឬព័ត៌មាននានា ពីខាងពន្ធនាគារ។ លោកស្រី ប៉ាត់ រស្មី មានគម្រោង ទៅសុំចូលជួប សួរសុខទុក្ខ លោក ថុន រដ្ឋា នៅថ្ងៃទី០១ ធ្នូ៖ » ចំណែកសាច់ញាតិរបស់អ្នកទោសមនសិការ កំពុងជាប់នៅក្នុងពន្ធនាគារព្រៃស ម២ ផ្នែកស្ត្រី ក៏មិនបានដឹងពីសុខទុក្ខរបស់អ្នកជាប់ឃុំដែរ តាំងពីផ្ទុះការរីករាលដាលជំងឺកូវីដ១៩ ឡើងវិញ នៅប៉ុន្មានថ្ងៃចុងក្រោយនេះ។ ម្ដាយរបស់សកម្មជនចលនាមាតាធម្មជាតិ កញ្ញា ឡុង គន្ធា គឺលោកស្រី សាន សារ៉ន ប្រាប់ថា លោកស្រី ក៏មានបំណង ទៅជួបកូនស្រី ក្នុងពន្ធនាគារ ម២ ដើម្បីសួរសុខទុក្ខដែរ នៅថ្ងៃទី១ ធ្នូ។ តែយ៉ាងណា លោកស្រី មិនទាន់ដឹងថា ខាងពន្ធនាគារអនុញ្ញាតឲ្យចូលជួប ឬអត់ទេ។ អាស៊ីសេរី មិនអាចសុំការបញ្ជាក់ពីអគ្គនាយករង និងជាអ្នកនាំពាក្យអគ្គនាយកដ្ឋានពន្ធនាគារ លោក នុត សាវនា បានទេ នៅថ្ងៃទី៣០ វិច្ឆិកា ដោយសារ លោកមិនលើកទូរស័ព្ទ។ ទោះជាយ៉ាងណា ក្នុងសេចក្ដីជូនដំណឹង របស់លេខាធិការដ្ឋានសាលាដំបូងរាជធានីភ្នំពេញ ចុះថ្ងៃទី៣០ វិច្ឆិកា បានបញ្ជាក់ថា ប្រធានពន្ធនាគារប៉េហ្ស៊ី ប្រធានមណ្ឌលអប់រំកែប្រែ ម១ និង ម២ បានស្នើសុំផ្អាកសវនាការ លើជនជាប់ឃុំ រយៈពេល២សប្ដាហ៍ ដោយសារមានការពាក់ព័ន្ធនឹងការរីករាលដាលនៃជំងឺកូវីដ១៩ ដល់ពន្ធនាគារ និងមានមន្ត្រីពន្ធនាគារមួយចំនួន កំពុងធ្វើចត្តាឡីស័ក។ ចំណែកពន្ធនាគារមួយទៀត ដែលអាចប្រឈមការពាក់ព័ន្ធនឹងជំងឺកូវីដ១៩ ដែរ គឺពន្ធនាគារខេត្តបន្ទាយមានជ័យ។ រដ្ឋមន្ត្រីក្រសួងមហាផ្ទៃ លោក ស ខេង បានសរសេរលើហ្វេសប៊ុក ថ្ងៃទី២៩ វិច្ឆិកាថា មុនពេលធ្វើតេស្តវិជ្ជមានជំងឺកូវីដ១៩ អគ្គនាយកដ្ឋានពន្ធនាគារ លោក ឆែម សាវុធ បានធ្វើដំណើរ ទៅខេត្តបន្ទាយមានជ័យ ដើម្បីត្រួតពិនិត្យដំណើរការផ្ទេរអ្នកទោស ដែលផ្ញើតាមពន្ធនាគារខេត្តផ្សេង ក្នុងពេលទឹកជំនន់ចូលក្នុងពន្ធនាគារខេត្តបន្ទាយមានជ័យវិញ។ ចំណែកទំព័រហ្វេសប៊ុករបស់អគ្គនាយកដ្ឋានពន្ធនាគារ ក៏បានផ្សាយថា លោក ឆែម សាវុធ បានទៅពិនិត្យមើលពន្ធនាគារព្រៃស និងបានជួប ជាមួយអ្នកជាប់ឃុំ កាលពីថ្ងៃទី២៣ ខែវិច្ឆិកា។ ក្រៅពីនេះ មន្ត្រីពន្ធនាគារផ្សេងទៀត បានចូលរួមកិច្ចប្រជុំនានា នៅតាមបណ្ដាខេត្ត។ កន្លងមក ក្រុមអង្គការជាតិ និងអន្តរជាតិ បានបង្ហាញការព្រួយបារម្ភពីហានិភ័យនៃការឆ្លងរីករាលដាលវីរុសកូវីដ១៩ និងការព្រួយបារម្ភពីបញ្ហាសិទ្ធិមនុស្សនៅក្នុងពន្ធនាគារប្រទេសកម្ពុជា ដោយសារនៅតាមពន្ធនាគារទាំងអស់ នៅទូទាំងប្រទេស សុទ្ធតែប្រឈមនឹងភាពចង្អៀតណែន ក្នុងបន្ទប់ឃុំឃាំង។ អ្នកនាំពាក្យអគ្គនាយកដ្ឋានពន្ធនាគារ លោក នុត សាវនា ធ្លាប់ប្រាប់អាស៊ីសេរីថា គិតត្រឹម ថ្ងៃទី១២ ខែកញ្ញា ឆ្នាំ២០២០ មានជនជាប់ឃុំ ៣៩.៣០០នាក់ នៅក្នុងពន្ធនាគារទូទាំងប្រទេស។ ក្រុមអង្គការសង្គមស៊ីវិលជាតិ និងអន្តរជាតិ ធ្លាប់ចេញសេចក្ដីថ្លែងការណ៍រួមគ្នា ទាមទារឲ្យរដ្ឋាភិបាលអនុវត្តការដោះលែងអ្នកទោសស្រាលៗ និង ជិតរួចទោស ដើម្បីបន្ថយស្ថានភាពចង្អៀតណែនក្នុងពន្ធនាគារ។ ប្រធានផ្នែកសិទ្ធិមនុស្ស និងដីធ្លី នៃសមាគមអាដហុក លោក នី សុខា មានប្រសាសន៍ថា ប្រសិនបើខាងពន្ធនាគារ អនុវត្តត្រឹមត្រូវតាមវិធានការទាំងឡាយរបស់ក្រសួងសុខាភិបាល ជាការប្រសើរ។ ប៉ុន្តែយ៉ាងណា លោកមិនចង់ឃើញរូបភាព ការអនុវត្តវិធានការលើស ឬតឹងរ៉ឹងហួស ពីការណែនាំរបស់ក្រសួងសុខាភិបាល ដែលនាំឲ្យមានការរំលោភសិទ្ធិអ្នកជាប់ឃុំ ធ្ងន់ធ្ងរឡើយ។ សង្គមស៊ីវិលរូបនេះ ជំរុញអាជ្ញាធរឱ្យអនុញ្ញាតដល់សាច់ញាតិ បានផ្ញើម្ហូបអាហារ និងសម្ភារៈចាំបាច់ខ្លះ ចូលក្នុងពន្ធនាគារ។ ទោះជាយ៉ាងណា ក្រសួងសុខាភិបាលមិនទាន់រកឃើញ អ្នកជាប់ឃុំណាម្នាក់ក្នុងពន្ធនាគារ មានឆ្លងជំងឺកូវីដ១៩ ឡើយទេ គិតត្រឹមចុងខែវិច្ឆិកានេះ៕ | 2020-12-01T06:36:00+07:00 | rfa.org | https://www.rfa.org/khmer/news/health/phnom-penh-court-pauses-case-hearings-for-2-weeks-due-to-covid-19-11302020182453.html |
30a24b39-3e5b-41d1-9fcd-c0110f65effa | អាជ្ញាធរស្រុកខ្សាច់ កណ្តាល បដិសេធថាមាន យុវជន២នាក់ក្នុងមូលដ្ឋាន ខ្លួនឆ្លងកូវីដ១៩ | ភ្នំពេញ ៖ រដ្ឋបាលស្រុកខ្សាច់កណ្តាលបំភ្លឺ និងបដិសេធទាំងស្រុងចំពោះការ ផ្សព្វផ្សាយក្នុងបណ្តាញសង្គមហ្វេសបុក (Forward Messenger) ដែល លើកឡើងថា មានយុវជនពីរនាក់ក្នុងឃុំស្វាយរមៀត ស្រុកខ្សាច់កណ្តាល ខេត្តកណ្តាល ផ្ទុកជំងឺកូវីដ-១៩ ជាព័ត៌មានមិនពិត។ ជាតាមពិត យុវជនពីរនាក់ ឈ្មោះ ពៅ ពិឆីង ភេទប្រុស អាយុ២៣ឆ្នាំ និងឈ្មោះ បាន ហ៊ុយទ្រី ភេទប្រុស អាយុ២២ឆ្នាំ ជាមិត្តភ័ក្តគ្នាបាននាំគ្នាទៅដើរលេងនៅផ្សារទំនើបអ៉ីអន១ ក្នុងអំឡុងពេលហានិភ័យនេះ។ ជាក់ស្តែង យុវជនទាំងពីរនាក់ បានត្រឡប់មកគេហដ្ឋានវិញនៅថ្ងៃទី២៩ ខែវិច្ឆិកា ឆ្នាំ២០២០ អាជ្ញាធរឃុំ បានសហការជាមួយមណ្ឌលសុខភាពឃុំស្វាយ រមៀត ចុះណែនាំ និងបានធ្វើតេសពិនិត្យ សុខភាពពួកគេទាំងពីរ ដោយមានកំរិតកម្តៅត្រឹមតែ ៣៦.៥ ហើយជាលទ្ធផល សុខភាពធម្មតាទាំងអស់គ្នា និងបានណែនាំឲ្យធ្វើចត្តាឡីស័កនៅគេហដ្ឋានផ្ទាល់ ។ ចំពោះក្នុងករណីនេះ អភិបាលស្រុកខ្សាច់កណ្តាល បានឲ្យពួកគាត់ធ្វើចត្តាឡីស័ក្តចំនួន ១៤ថ្ងៃ នៅផ្ទះរបស់ផ្ទាល់ និងបានណែនាំគាត់ថែរក្សាសុខភាព អនាម័យខ្លួនប្រាណផងដែរ៕ | 2020-12-01T03:51:00+07:00 | dap-news.com | https://dap-news.com/national/2020/11/30/102262/ |
90b40c5b-e6e9-4ce1-9c9b-0050fb35616e | សម្ដេច ស ខេង អំពាវនាវមន្ដ្រីនគរបាល ពាក់ព័ន្ធព្រឹត្តិការណ៍សហគមន៍ ២៨ វិច្ឆិកា រូតរះធ្វើរោគវិនិច្ឆ័យរកវីរុសកូវីដ-១៩ | ភ្នំពេញ៖ សម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ បានធ្វើការអំពាវនាវឲ្យ ថ្នាក់ដឹកនាំ មន្ត្រីរាជការស៊ីវិល មន្ត្រីនគរបាលជាតិ និងមន្ត្រីពន្ធនាគារ ចំណុះក្រសួងមហាផ្ទៃដែលបានប៉ះ ពាល់ដោយផ្ទាល់ ឬដោយប្រយោល ក្នុងព្រឹត្តិការណ៍ សហគមន៍ ២៨ វិច្ឆិកា ត្រូវរូតរះទៅធ្វើរោគវិនិច្ឆ័យរកវីរុសកូវីដ១៩ នៅតាមទីតាំងនានាដែលកំណត់ ដោយក្រសួងសុខាភិបាល។ យោងតាមលិខិតរបស់ក្រសួងមហាផ្ទៃ នៅថ្ងៃទី៣០ ខែវិច្ឆិកា ឆ្នាំ២០២០ ចុះហត្ថលេខាដោយ សម្ដេច ស ខេង បានឲ្យដឹងថា ដើម្បីបន្តពង្រឹងការអនុវត្តវិធានការ នានាសំដៅប្រយុទ្ធប្រឆាំងនឹងការរីករាលដាល នៃជំងឺកូវីដ-១៩ ក្រសួងមហាផ្ទៃ ចេញបទបញ្ជាដល់ថ្នាក់ ដឹកនាំ មន្ត្រីរាជការស៊ីវិល មន្ត្រីនគរបាលជាតិ និងមន្ត្រីពន្ធនាគារចំណុះក្រសួងមហាផ្ទៃ រួមគ្នាប្រយុទ្ធប្រឆាំង នឹងការរីករាលដាលនៃជំងឺកូវីដ-១៩ ក្នុងព្រឹត្តិការណ៍ សហគមន៍ ២៨ វិច្ឆិកា ។ សម្ដេចបន្ដថា ក្រសួងមហាផ្ទៃ ពិនិត្យឃើញមានថ្នាក់ដឹកនាំ មន្ត្រីរាជការស៊ីវិល មន្ត្រីនគរបាលជាតិ និងមន្ត្រីពន្ធនាគារដែលបានប៉ះពាល់ដោយផ្ទាល់ ឬ ដោយប្រយោលក្នុងព្រឹត្តិការណ៍នេះ បានស្ម័គ្រចិត្តទៅធ្វើរោគវិនិច្ឆ័យរកវីរុសកូវីដ១៩ និងបានធ្វើចត្តាឡីស័ក តាមការណែនាំរបស់ក្រសួងសុខាភិបាល ប្រកបដោយ ស្មារតីទទួលខុសត្រូវខ្ពស់។ សម្ដេចបញ្ជាក់ថា «ថ្នាក់ដឹកនាំ មន្ត្រីរាជការស៊ីវិល មន្ត្រីនគរបាលជាតិ និងមន្ត្រីពន្ធនាគារ ដែលបានប៉ះពាល់ដោយផ្ទាល់ ឬដោយប្រយោល ក្នុងព្រឹត្តិការណ៍ សហគមន៍ ២៨ វិច្ឆិកា ដែលមិនទាន់បានធ្វើរោគវិនិច្ឆ័យ រកវីរុស កូវីដ១៩ ត្រូវរូតរះទៅធ្វើរោគវិនិច្ឆ័យរកវីរុសកូវីដ១៩ នៅតាមទីតាំងនានាដែលកំណត់ដោយក្រសួងសុខាភិបាល ព្រមទាំងធ្វើចត្តាឡីស័កឲ្យបានត្រឹមត្រូវ និងហ្មត់ចត់បំផុត តាមការណែនាំរបស់ ក្រសួងសុខាភិបាល»។ សម្ដេចបន្ថែមថា ជាពិសេសមិនត្រូវដើរចេញក្រៅផ្ទះ ឬកន្លែងធ្វើចត្តាឡីស័ក ក្នុងអំឡុងពេលធ្វើចត្តាឡីស័កនេះ សំដៅទប់ស្កាត់ការចម្លងវីរុសដ៏កាចសាហាវនេះពីមនុស្សម្នាក់ទៅមនុស្សម្នាក់ទៀត។សម្ដេចថា ចំពោះអ្នកដែលបានធ្វើរោគវិនិច្ឆ័យរកវីរុសកូវីដ១៩ លើកទី១ រួចហើយ ត្រូវធ្វើចត្តាឡីស័កឲ្យបាន ត្រឹមត្រូវ និងហ្មត់ចត់បំផុត តាមការណែនាំរបស់ក្រសួងសុខាភិបាល និងត្រូវបន្តទៅធ្វើរោគវិនិច្ឆ័យរកវីរុសនេះជាបន្តបន្ទាប់ តាមកាលបរិច្ឆេទដែលកំណត់ដោយក្រសួងសុខាភិបាល៕ដោយ ៖ ប៊ូឆេង | 2020-12-01T03:09:00+07:00 | dap-news.com | https://dap-news.com/national/2020/11/30/102241/ |
97f70024-0feb-48b2-a514-ebaaa5d2175d | អ្នកនាំពាក្យក្រសួងយុត្តិធម៌៖ ព័ត៌មានលោក កើត រិទ្ធ ឆ្លងកូវីដ១៩ ជារឿងមិនពិត | ភ្នំពេញ ៖ អ្នកនាំពាក្យក្រសួងយុត្តិធម៌ លោក ជិន ម៉ាលីននៅថ្ងៃទី៣០ ខែវិច្ឆិកា ឆ្នាំ២០២០នេះ បានឆ្លើយតប ទៅមនុស្សមួយចំនួនដែលបង្ហោះ សារជាសំឡេងថា លោក កើត រិទ្ធ រដ្ឋមន្រ្តីក្រសួងយុត្តិធម៌វិជ្ជមានកូវីដ១៩ នោះគឺជារឿងមិនពិតឡើយ។ លោក ជិន ម៉ាលីនថ្លែងថា “មានការបង្ហោះសារ សំឡេងផ្សព្វផ្សាយព័ត៌មានបំពុលថា ឯកឧត្តម កើត រិទ្ធ រដ្ឋមន្រ្តីក្រសួងយុត្តិធម៌ វិជ្ជមាន COVID-19 ។ តាមពិត លទ្ធផលពិនិត្យសំណាកលើកទី១កាលពីម្សិលមិញ គឺអវិជ្ជមាន COVID-19” ៕ | 2020-12-01T03:03:00+07:00 | dap-news.com | https://dap-news.com/national/2020/11/30/102236/ |
535df90a-751e-44d7-a578-4ef5df07e54b | ក្រសួងមហាផ្ទៃ ដាក់ចេញបទបញ្ជា ៥ចំនុច ដើម្បីប្រយុទ្ធប្រឆាំងនឹងការរីករាលដាល នៃជំងឺកូវីដ១៩ ក្នុងព្រឹត្តិការណ៍សហគមន៍ ២៨ វិច្ឆិកា | ភ្នំពេញ៖សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃបានចេញ បទបញ្ជាដល់ថ្នាក់ដឹកនាំ មន្ត្រីរាជការសុីវិល មន្ត្រីនគរបាលជាតិ និងមន្ត្រីពន្ធនាគារចំណុះក្រសួងមហាផ្ទៃ ដើម្បីប្រយុទ្ធប្រឆាំងនឹងការរីករាលដាលជំងឺកូវីដ១៩ ក្នុងព្រឹត្តិការណ៍ សហគមន៍ ២៨វិច្ឆិកា៕ | 2020-12-01T02:51:00+07:00 | dap-news.com | https://dap-news.com/national/2020/11/30/102225/ |
5edbcd1b-a177-479a-a755-6f59172258a0 | នាយឧត្តមសេនីយ៍ វង្ស ពិសេន ចេញសេចក្តីណែនាំ ៥ចំណុច ដើម្បីបង្ការ និងទប់ស្កាត់ការរីករាលដាលជំងឺកូវីដ-១៩ ក្នុងដំណាក់កាល «ព្រឹត្តិការណ៍សហគមន៍ ២៨ វិច្ឆិកា» | ដោយអនុវត្តតាមអនុសាសន៍របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា, នាយឧត្តមសេនីយ៍ វង្ស ពិសេន អគ្គមេបញ្ជាការ នៃកងយោធពលខេមរភូមិន្ទ បានចេញចេញណែនាំចំនួន ៥ចំណុច ក្នុងការបង្ការ ការពារ និងទប់ស្កាត់ការរីករាលដាលនៃជំងឺកូវីដ-១៩ នៅប្រទេសកម្ពុជា ក្នុងដំណាក់កាលនៃព្រឹត្តិការណ៍ «សហគមន៍ ២៨វិច្ឆិកា»។ នេះបើយោងតាមសេចក្តីណែនាំរបស់អគ្គមេបញ្ជាការកងយោធពលខេមរភូមិន្ទ ដែលអង្គភាពព័ត៌មាន Fresh News ទទួលបាននៅព្រលប់ថ្ងៃទី៣០ ខែវិច្ឆិកានេះ។ យោធិននៃកងឯកភាព និងស្ថាប័នចំណុះអគ្គបញ្ជាការដ្ឋានទាំងអស់ ដែលមិនមានការចាំបាច់ត្រូវអនុញ្ញាតឱ្យធ្វើការនៅផ្ទះ។ ទីតាំងឈរជើងកងទ័ព និងសាលាត្រូវគ្រប់គ្រងកម្លាំងឱ្យបានល្អ និងអនុវត្តឱ្យបានខ្ជាប់ខ្លួននូវវិធានការការពារជំងឺកូវីដ-១៩ ដូចជាការវាស់កម្តៅនៅគ្រប់ច្រកចេញ-ចូលអង្គភាព ការបាញ់ថ្នាំសម្លាប់មេរោគនៅ ក្នុងបន្ទាយ បន្ទប់ប្រជុំ ឬបន្ទប់ធ្វើការ ពាក់ម៉ាស់ លាងសម្អាតដៃនឹងអាល់កុល ឬសាប៊ូជាប់ជាប្រចាំ រក្សាគម្លាតសុវត្ថិភាពសង្គម និងផ្អាកការប្រមូលផ្ដុំដែលមិនចាំបាច់។ យោធិនដែលពាក់ព័ន្ធក្នុងព្រឹត្តិការណ៍ «សហគមន៍ ២៨វិច្ឆិកា» ត្រូវយកសំណាកទៅពិនិត្យ និងធ្វើចត្តាឡីស័ក្កឱ្យបានម៉ឺងម៉ាត់បំផុត ក្នុងករណីយោធិន មិនបានធ្វើចត្តាឡីស័ក្កឱ្យបានត្រឹមត្រូវនឹងត្រូវអនុវត្តបទវិន័យទូទៅរបស់កងយោធពលខេមរភូមិន្ទ។ គ្រប់កងឯកភាព និងស្ថាប័នចំណុះអគ្គបញ្ជាការដ្ឋាន ត្រូវត្រៀមកម្លាំង ទាំងកម្លាំងជំនាញ និងកម្លាំងអន្តរាគមន៍ ដើម្បីត្រៀមលក្ខណៈក្នុងករណីមានបទបញ្ជា។ ក្រុមការងាររបស់រាជរដ្ឋាភិបាលចុះជួយមូលដ្ឋាន ត្រូវអប់រំផ្សព្វផ្សាយដល់ប្រជាពលរដ្ឋ អ្នកចំណាកស្រុកអនុវត្តឱ្យបានម៉ឺងម៉ាត់ ចំពោះការធ្វើចត្តាឡីស័ក្ក និងរួមគ្នាពង្រឹងវិធានការការពារជំងឺកូវីដ-១៩ តាមការដឹកនាំរបស់រាជរដ្ឋាភិបាល និងការអំពាវនាវរបស់ក្រសួងសុខាភិបាល៕ | 2020-12-01T01:05:00+07:00 | freshnewsasia.com | https://m.freshnewsasia.com/index.php/en/localnews/178472-2020-11-30-11-05-04.html |
e71c6f0d-9fa0-4d6a-8feb-979d09958bff | សម្តេចតេជោ ហ៊ុន សែន នឹងចូលរួមក្នុងសម័យប្រជុំពិសេស ថ្នាក់ប្រមុខរាជ/រដ្ឋាភិបាលលើកទី៣១ របស់មហាសន្និបាត UN ស្តីពីការប្រយុទ្ធប្រឆាំងនឹងជំងឺកូវីដ-១៩ នៅថ្ងៃទី៣-៤ ធ្នូ តាមប្រព័ន្ធវីដេអូ | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នឹងចូលរួមក្នុងសម័យប្រជុំពិសេសថ្នាក់ប្រមុខរាជ/រដ្ឋាភិបាលលើកទី៣១ របស់មហាសន្និបាតអង្គការសហប្រជាជាតិ (UN) ស្តីពីការប្រយុទ្ធប្រឆាំងនឹងជំងឺកូវីដ-១៩ ដែលនឹងប្រព្រឹត្តទៅនៅថ្ងៃទី៣-៤ ខែធ្នូ ឆ្នាំ២០២០ ខាងមុខនេះ តាមរយៈប្រព័ន្ធវីដេអូថតទុកជាមុន។ នេះបើតាមសេចក្តីប្រកាសរបស់ក្រសួងការបរទេស ដែលបណ្តាញព័ត៌មាន Fresh News ទទួលបាន។ យោងតាមសេចក្តីប្រកាសព័ត៌មានរបស់ក្រសួងការបរទេស នៅថ្ងៃទី៣០ ខែវិច្ឆិកា ឆ្នាំ២០២០ បានឲ្យដឹងថា ដោយសារជំងឺរាតត្បាតសកល បានសម្លាប់ជីវិតមនុស្សអស់ជាច្រើននាក់ រាំងខ្ទប់ដង្ហើមសេដ្ឋកិច្ចពិភពលោក បង្អាក់ការធ្វើពាណិជ្ជកម្មរវាងប្រទេស និងប្រទេស ធ្វើឱ្យខូចខាតដល់វិស័យទេសចរណ៍អន្តរជាតិ និងបង្កផលប៉ះពាល់ដល់វិស័យសុខាភិបាលពិភពលោក សម័យប្រជុំពិសេសថ្នាក់ប្រមុខរាជ/រដ្ឋាភិបាលលើកទី៣១ របស់មហាសន្និបាតអង្គការសហប្រជាជាតិនេះ មានគោលបំណងជំរុញការអនុវត្តវិធានការឆ្លើយតបជារួម ក្នុងសហគមន៍អន្តរជាតិ ដើម្បីប្រយុទ្ធប្រឆាំងនឹងជំងឺរាតត្បាតសកល កូវីដ-១៩ និងកាត់បន្ថយផលប៉ះពាល់នៃជំងឺនេះ។ នៅក្នុងសុន្ទរកថាគន្លឹះ សម្តេចតេជោនាយករដ្ឋមន្រ្តី នឹងសង្កត់ធ្ងន់លើភាពចាំបាច់ក្នុងការប្តេជ្ញា ចិត្តកាន់តែខ្លាំងក្លាជាងមុន ដើម្បីទទួលបានសាមគ្គីភាព និងឯកភាពតំបន់ និងពិភពលោក ខណៈដែលពហុភាគីនិយមដ៏មានប្រសិទ្ធភាពក្នុងក្របខណ្ឌអង្គការសហប្រជាជាតិ និងអង្គការសុខភាពពិភពលោក ជាប្រការមិនអាចខ្វះបាន ដើម្បីឆ្លើយតបនឹងជំងឺរាតត្បាតសកលមួយនេះ៕ | 2020-12-01T00:55:00+07:00 | freshnewsasia.com | https://m.freshnewsasia.com/index.php/en/localnews/178470-2020-11-30-10-55-05.html |
17a78135-0ffd-4e6f-be39-5c5b3aa2ed0f | ស្ថានទូតជប៉ុនប្រចាំកម្ពុជា ផ្អាកកម្មវិធីជួបនិស្សិតជាបណ្តោះអាសន្ន ដើម្បីការពារជំងឺកូវីដ-១៩ | ស្ថានទូតជប៉ុនប្រចាំកម្ពុជា នៅថ្ងៃទី៣០ ខែវិច្ឆិកា ឆ្នាំ២០២០នេះ បានប្រកាសផ្អាកកម្មវិធីជួបនិស្សិតជាបណ្តោះអាសន្ន ដើម្បីចូលរួមទប់ស្កាត់ និងការពារការរីករាលដាលនៃជំងឺកូវីដ-១៩។ ដូច្នេះ សម្រាប់សិស្សនិសិ្សតដែលបានដាក់ពាក្យមករួចរាល់ហើយ ខាងស្ថានទូតនឹងផ្តល់ព័ត៌មានទៅប្អូនៗ នៅពេលស្ថានទូតចាប់ផ្តើមកម្មវិធីនេះឡើងវិញ៕ | 2020-12-01T00:52:00+07:00 | freshnewsasia.com | https://m.freshnewsasia.com/index.php/en/localnews/178468-2020-11-30-10-52-41.html |
c9f67ec3-0ba3-4ac7-b45b-5e0e97d17b59 | សម្តេចតេជោ នឹងចូលរួមក្នុងសម័យប្រជុំពិសេស ថ្នាក់ប្រមុខរាជ/រដ្ឋាភិបាល លើកទី៣១ របស់មហាសន្និបាត UN ស្តីពីការប្រយុទ្ធប្រឆាំងនឹងជំងឺកូវីដ-១៩ | No Content | 2020-12-01T00:41:00+07:00 | dap-news.com | https://dap-news.com/national/2020/11/30/102221/ |
fcb3f51b-b342-4559-9b3b-8fa23d077849 | អ្នកនាំពាក្យបក្សកាន់អំណាចថា អ្នកពុលស្រាសល្មមនឹងស្លាប់ព្រោះហ៊ានយកថ្នាំសម្លាប់សត្វល្អិតលាយស្រាផឹក | អ្នកនាំពាក្យបក្សកាន់អំណាចថា អ្នកពុលស្រាសល្មមនឹងស្លាប់ព្រោះហ៊ានយកថ្នាំសម្លាប់សត្វល្អិតលាយស្រាផឹក។ ការលើកឡើងបែបនេះ ខណៈពលរដ្ឋស្លាប់ដោយសារពុលស្រាសនៅខេត្តកំពង់ឆ្នាំងបានកើនឡើងដល់ ៧នាក់ហើយ ក្នុងចំណោមអ្នកពុលសរុបចំនួន ១៣១នាក់។ មន្រ្តីអង្គការសង្គមស៊ីវិលលើកឡើងថា រដ្ឋាភិបាលគួរតែទទួលខុសត្រូវលើករណីអាជីវកម្មស្រាស ដែលបណ្ដាលឲ្យមនុស្សស្លាប់ជាបន្តបន្ទាប់នេះ ជាជាងទម្លាក់កំហុសទៅលើអ្នកទិញ ឬប្រជាពលរដ្ឋ។ ករណីពលរដ្ឋពុលស្រាសស្លាប់នេះ អ្នកនាំពាក្យបក្សប្រជាជនកម្ពុជា លោក សុខ ឥសាន និយាយថា រឿងពុលស្រាសនេះមានច្រើនដងហើយ ហេតុអីពលរដ្ឋមិនរាងចាល។ អ្នកនាំពាក្យបក្សកាន់អំណាចរូបនេះបានលើកឡើងបែបនេះ ក្នុងបណ្ដាញទំនាក់ទំនងសង្គមតេឡេក្រាមរបស់លោកថ្ងៃទី២៩ ខែវិច្ឆិកា។ លោកលើកឡើងថា ពលរដ្ឋដែលហ៊ានយកថ្នាំសម្លាប់សត្វល្អិតមកលាយស្រាផឹកនោះ ល្មមនឹងស្លាប់មែន។ លោកបន្តថា៖ « ។ ឆ្លើយតបនឹងការលើកឡើងរបស់លោក សុខ ឥសាន នេះ អ្នកសម្របសម្រួលសមាគមអាដហុក ខេត្តកំពង់ឆ្នាំង លោក សំ ច័ន្ទគា លើកឡើងថា បើពលរដ្ឋដឹងថា ស្រាសនោះពុលគ្មានអ្នកណាហ៊ានទិញផឹកនោះទេ។ លោកយល់ថា ការទទួលខុសត្រូវរឿងនេះមួយផ្នែកធំគឺអាជ្ញាធរមានសមត្ថកិច្ចដែលមិនបានត្រួតពិនិត្យត្រឹមត្រូវលើអាជីវកម្មនេះ៖ « សេចក្ដីជូនដំណឹងរបស់ក្រសួងសុខាភិបាល នៅថ្ងៃទី៣០ ខែវិច្ឆិកាឱ្យដឹងថា ពលរដ្ឋពុលស្រានៅខេត្តកំពង់ឆ្នាំងសរុបចំនួន ១៣១នាក់ ពុលចូលពេទ្យព្យាបាល ក្នុងនោះស្លាប់ ៧នាក់។ ក្រសួងឱ្យដឹងទៀតថា ក្នុងចំណោមអ្នកពុលស្រាទាំង ១៣១នាក់នេះ ក៏មានស្រ្តី ៦នាក់ដែរ តែមកទល់ពេលនេះ មានអ្នកជាសះស្បើយចំនួន ៩០នាក់ហើយ។ ករណីសង្ស័យពុលស្រាសនេះ កើតឡើងកាលពីថ្ងៃទី២៨ ខែវិច្ឆិកា នៅឃុំខ្លុងពពក ស្រុកទឹកផុសខេត្តកំពង់ឆ្នាំង ហើយមូលហេតុដោយពលរដ្ឋចូលរួមកំដរបុណ្យសពក្នុងភូមិ ហើយជួបជុំគ្នាពិសាស្រាស។ ទាក់ទងព័ត៌មានលម្អិតពីករណីនេះ អាស៊ីសេរីបានព្យាយាមសុំការបំភ្លឺបន្ថែមពីប្រធានមន្ទីរសុខាភិបាលលោកបានប្រាក់ វ៉ុន ជាច្រើនដងតាមទូរស័ព្ទនៅថ្ងៃទី៣០ ខែវិច្ឆិកា តែលោកមិនលើកទូរស័ព្ទ។ រីឯរដ្ឋលេខាធិការ និងជាអ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន ក៏មិនអាចទាក់ទងសុំការបំភ្លឺបានដែរ។ អ្នកសម្របសម្រួលទទួលបនន្ទុកឃ្លាំមើលនិងអង្កេត អង្គការលីកាដូ ខេត្តកំពង់ឆ្នាំង លោក គង់ ច័ន្ទមុនី ប្រាប់ថា អង្គការមិនទាន់បានបើកការអង្កេតលើបញ្ហានេះនៅឡើយទេ ប៉ុន្តែ កំពុងឃ្លាំមើលការអនុវត្តការរបស់សមត្ថកិច្ច៖ « » ក្រោយកើតមានបញ្ហានេះ ក្រសួងសុខាភិបាលចាត់វិធានការហាមការផឹកស្រាស និងបញ្ឈប់ការធ្វើចរាចរលក់ដូរស្រាសជាបន្ទាន់។ ក្រសួងសុខាភិបាលឱ្យដឹងដែរថា ស្ថានការណ៍ចុងក្រោយនេះអ្នកជំងឺ ដែលកំពុងសម្រាកព្យាបាលមានការវិវត្តមកស្ថានភាពល្អប្រសើរវិញហើយ។ អ្នកសម្របសម្រួលសមាគមអាដហុក ខេត្តកំពង់ឆ្នាំង លោក សំ ច័ន្ទគា ស្នើទៅស្ថាប័នមានសមត្ថកិច្ច និងអាជ្ញាធរពាក់ព័ន្ធឱ្យអនុវត្តការងារដែលខ្លួនបានដាក់ឱ្យបានម៉ឺងម៉ាត់ ខណៈបញ្ហានេះតែងកើតឡើងញឹកញាប់ និងបានធ្វើឱ្យពលរដ្ឋបាត់បង់ជីវិត៕ | 2020-12-01T00:27:00+07:00 | rfa.org | https://www.rfa.org/khmer/news/health/7-villagers-died-by-wine-poisoning-in-kampong-chhnang-11302020122655.html |
9096bcdc-35fb-4531-b548-f15994e3f152 | លោកស្រី ឱ វណ្ណឌីន ពន្យល់លម្អិតពី «ការធ្វើចត្តាឡីស័ក និងរស់នៅធម្មតាបែបគន្លងថ្មី ក្នុងបរិបទជំងឺកូវីដ១៩ ប្រកបដោយសុវត្ថិភាព» (Video Inside) | ខណៈដែលការរាតត្បាតនៃជំងឺកូវីដ១៩ នៅលើពិភពលោក នៅហក់ឡើងខ្ពស់ ដោយគ្មានការថមថយម និងបន្ដចរាចរណ៍ ពីប្រទេសទៅប្រទេសមួយទៀត លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នឹងបកស្រាយលម្អិតស្ដីពី ៕ | 2020-12-01T00:23:00+07:00 | freshnewsasia.com | https://m.freshnewsasia.com/index.php/en/localnews/178463-2020-11-30-10-23-36.html |
e2806cfc-5b8a-4030-8c23-43cec00eabe0 | រដ្ឋបាលខេត្តស្វាយរៀង ចេញសេចក្តីណែនាំអំពី ការបន្តចូលរួមបង្ការទប់ស្កាត់ ការរាលដាលជំងឺកូវីដ១៩ | រដ្ឋបាលខេត្តស្វាយរៀង នៅថ្ងៃ៣០ ខែវិច្ឆិកា ឆ្នាំ២០២០ បានចេញសេចក្តីណែនាំ ស្ដីពីការបន្តចូលរួមបង្ការទប់ស្កាត់ការរីករាលដាលនៃជំងឺកូវីដ១៩។ នេះបើតាមសេចក្តីណែនាំ ដែលបណ្តាញព័ត៌មាន Fresh News ទទួលបាន៕ | 2020-12-01T00:00:00+07:00 | freshnewsasia.com | https://m.freshnewsasia.com/index.php/en/localnews/178454-2020-11-30-10-00-11.html |
3060cc8b-945f-40b8-8b77-aa60e3f4e6f3 | អគ្គមេបញ្ជាការ នៃកងយោធពលខេមរភូមិន្ទឲ្យមន្រ្តីក្រោមចំណុះបង្ការ និងទប់ស្កាត់ការរីករាលដាលកូវីដ ១៩ក្នុងព្រឹត្តិការណ៍សហគមន៍ ២៨វិច្ឆិកា | ភ្នំពេញ៖ នាយឧត្ដមសេនីយ៍ វង្ស ពិសេន អគ្គមេប ញ្ជាការនៃកងយោធពលខេមរភូមិន្ទនៅថ្ងៃទី៣០ ខែវិច្ឆិកា ឆ្នាំ២០២០ បានដាក់ចេញសេចក្ដីណែនាំដល់មេបញ្ជា ការប្រភេទទ័ព ទ័ពជំនាញ និងនាយកស្ថាប័នចំណុះអគ្គ បញ្ជាការដ្ឋានទាំងអស់ អនុវត្តឲ្យបានមុឺងម៉ាត់នូវវិធានការ៥ចំណុច ដើម្បីបង្ការ ការពារ និងទប់ស្កាត់ការីក រាលដាលនៃជំងឺកូវីដ១៩ ក្នុងដំណាក់កាលនៃព្រឹត្តិការណ៍-សហគមន៍២៨វិច្ឆិកា ។ ការដាក់ចេញនេះ ក្រោយទទួលបានការណែនាំរបស់សម្តេចតេជោ ហ៊ុន សែន នាយករដ្ឋមន្រ្តីកម្ពុជា៕ | 2020-11-30T23:05:00+07:00 | dap-news.com | https://dap-news.com/national/2020/11/30/102188/ |
eaae4a38-3dd1-4c60-8704-2a48c149b2d4 | សម្តេចតេជោ ហ៊ុន សែន ចេញសារលិខិតក្នុងឱកាសទិវា ពិភពលោកប្រយុទ្ធនឹងជំងឺអេដស៍១ធ្នូ ក្រោមប្រធានបទ «សាមគ្គីភាពជាសាកល និងការទទួលខុសត្រូវរួមគ្នា» | សម្តេចតេជោ ហ៊ុន សែន នាយករដ្ឋមន្ត្រីនៃប្រទេសកម្ពុជា បានចេញសារលិខិតចូលរួមក្នុងឱកាសទិវា ពិភពលោកប្រយុទ្ធនឹងជំងឺអេដស៍១ធ្នូ ក្រោមប្រធានបទ «សាមគ្គីភាពជាសាកល និងការទទួលខុសត្រូវរួមគ្នា» ដែលទិវានេះប្រារព្ធឡើង ក្នុងគោលបំណងរួមគ្នាជាសាកល ដើម្បីបង្ហាញនូវការគាំទ្រ ដល់អ្នកផ្ទុកនិងអ្នករងផលប៉ះពាល់ពីមេរោគអេដស៍ ហើយនឹងរំឭកដល់អ្នក ដែលបានបាត់បង់ជីវិតដោយសារជំងឺអេដស៍។ | 2020-11-30T22:28:00+07:00 | freshnewsasia.com | https://m.freshnewsasia.com/index.php/en/localnews/178438-2020-11-30-08-28-04.html |
2538da20-9e29-4190-81a4-f772ee32b8b0 | សម្តេចតេជោ ហ៊ុន សែន៖ ថ្លៃធ្វើតេស្តនិងព្យាបាលជំងឺកូវីដ១៩ សម្រាប់អ្នកពាក់ព័ន្ធព្រឹត្តិការណ៍ «សហគមន៍២៨វិច្ឆិកា» ជាបន្ទុករបស់រាជរដ្ឋាភិបាល (Video inside) | ចំពោះការធ្វើតេស្ត និងថ្លៃព្យាបាលជំងឺកូវីដ១៩ សម្រាប់អ្នកពាក់ព័ន្ធនិងព្រឹត្តិការណ៍ដែលសម្ដេចប្រសិទ្ធនាមឲ្យថា ព្រឹត្តិការណ៍ «សហគមន៍២៨វិច្ឆិកា» គឺជាបន្ទុករបស់រាជរដ្ឋាភិបាល។ ការថ្លែងរបស់សម្ដេចបានធ្វើឡើងនៅព្រឹកថ្ងៃទី៣០ ខែវិច្ឆិកា ឆ្នាំ២០២០ ក្នុងពិធីបើកការដ្ឋានសាងសង់ និងកែលំអរផ្លូវ ៣៨ខ្សែនៅក្រុងសៀមរាប ខេត្តសៀមរាប។ ក្រៅពីការធ្វើតេស្ត និងព្យាបាលដោយមិនគិតថ្លៃ សម្ដេចតេជោ ក៏បានបន្ថែមផងដែរថា សម្រាប់ប្រជាពលរដ្ឋក្រីក្រដែលត្រូវធ្វើចត្តាឡីស័កក្នុងមូលហេតុពាក់ព័ន្ធនិងព្រឹត្តិការណ៍ «សហគមន៍២៨វិច្ឆិកា» នេះក៏ត្រូវបានរដ្ឋជួយឧបត្ថម្ភសម្រាប់ការហូបចុក ទីកន្លែងធ្វើចត្តាឡីស័ក និងថវិកាដើម្បីជួយដល់គ្រួសារជនក្រីក្រ ដែលត្រូវធ្វើចត្តាឡីស័កនូវទឹកប្រាក់ចំនួន២ម៉ឺនរៀលក្នុងមួយថ្ងៃ។ សម្ដេចតេជោ ហ៊ុន សែន មានប្រសាសន៍យ៉ាងដូច្នេះថា៖ ។ ជាមួយគ្នានេះ សម្ដេចតេជោនាយករដ្ឋមន្រ្តីកម្ពុជា បានសង្កត់ធ្ងន់ថា ការបញ្ចេញថិកាជាតិជួយដល់ប្រជាពលរដ្ឋប្រមាណ៣លាននាក់ ដែលស្មើនិង៧៦ម៉ឺនគ្រួសារនេះ គឺមិនបានធ្វើឲ្យរដ្ឋមានបញ្ហាប្រឈមនឹងវិបត្តិសេដ្ឋកិច្ចឡើយ។ តែជាការជួយការពារប្រទេសកម្ពុជា ចេញពីការរាលដាលក្នុងសហគមន៍ធ្ងន់ធ្ងរពីជំងឺកូវីត១៩។ សូមបញ្ជាក់ថា គិតមកដល់ថ្ងៃទី៣០ ខែវិច្ឆិកា ឆ្នាំ២០២០ ចំនួនអ្នកឆ្លងកូវីត១៩ ពីព្រឹត្តិការណ៍«សហគមន៍២៨វិច្ឆិកា» មានចំនួន១៤នាក់ហើយ។ ដោយនៅក្នុងនៅមានប្រជាពលរដ្ឋប្រមាណ៣០០០នាក់កំពុងបន្តធ្វើតេស្ត រកជំងឺកូវីត១៩៕ | 2020-11-30T22:11:00+07:00 | freshnewsasia.com | https://m.freshnewsasia.com/index.php/en/localnews/178436-2020-11-30-08-11-34.html |
04f85cad-7b24-41e9-acfc-c374d7e82d44 | សម្តេចតេជោ ហ៊ុន សែន អំពាវនាវឱ្យអ្នកពាក់ព័ន្ធ «ព្រឹត្តិការណ៍សហគមន៍២៨វិច្ឆិកា» នាំគ្នាធ្វើតេស្ត និងធ្វើចត្តាឡីស័ក ប្រសើរជាងគិតថាខ្លួនមិនមានជំងឺកូវីដ១៩ (Video inside) | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានអំពាវនាវដល់អ្នកពាក់ព័ន្ធទាំងអស់ នៃព្រឹត្តិការណ៍ឆ្លងចូលសហគមន៍២៨វិច្ឆិកា ឱ្យនាំគ្នាទៅធ្វើតេស្ត និងធ្វើចត្តាឡីស័កឱ្យបានគ្រប់ៗគ្នា ចៀសវាងគិតថា ខ្លួនឯងមិនមានមេរោគកូវីដ១៩ ហើយចម្លងដល់អ្នកដទៃ។ ការអំពាវនាវរបស់ សម្តេចតេជោ ហ៊ុន សែន បានធ្វើឡើង នាព្រឹកថ្ងៃទី៣០ ខែវិច្ឆិកា ឆ្នាំ២០២០នេះ នៅខេត្តសៀមរាប ក្នុងពិធីបើកការដ្ឋានសាងសង់ និងកែលំអរផ្លូវទាំង៣៨ខ្សែ ក្នុងដែនដីអង្គរមួយនេះ។ សម្តេចតេជោ ហ៊ុន សែន បានថ្លែងថា នៅថ្ងៃនេះនឹងមានការយកសំណាកប្រមាណជាង២ពាន់ករណីថែមទៀត ដែលក្នុងនោះនៅផ្សារទំនើបអ៉ីអន១ប្រមាណ១ពាន់ ព្រមទាំងនៅក្រសួងមហាផ្ទៃ ទីតាំអមួយចំនួនទៀត។ សម្តេចបញ្ជាក់ថា៖ ។ ត្រង់ចំណុចនេះ សម្តេចបានអំពាវនាវថា៖ ។ «ព្រឹត្តិការណ៍ឆ្លងចូលសហគមន៍២៨វិច្ឆិកា» បានកើតឡើងបន្ទាប់ពីកម្ពុជា បានរកឃើញករណីឆ្លងកូវីដ១៩ លើខ្លួនស្រ្តីម្នាក់ដែលជាភរិយារបស់ អគ្គនាយកពន្ធនាគារ ដែលរូបគាត់ពុំអាចដឹងថា បានឆ្លងកូវីដ១៩ ពីនរណានោះឡើយ។ ករណីនេះ បានរាលដាលកាន់តែធំ ដែលរហូតមកដល់ថ្ងៃទី៣០ ខែវិច្ឆិកា ឆ្នាំ២០២០នេះ កម្ពុជាបានរកឃើញមនុស្សសរុប១៤នាក់ហើយ មានជំងឺកូវីដ១៩ ក្នុងចំណោមអ្នកពាក់ព័ន្ធនឹង អគ្គនាយកពន្ធនាគារ និងភរិយារបស់គាត់រាប់ពាន់នាក់។ ជាមួយគ្នានេះ រាជរដ្ឋាភិបាល ក៏កំពុងតែប្រមូលអ្នកពាក់ព័ន្ធផ្សេងៗទៀត រួមទាំងប្រជាពលរដ្ឋខ្មែរដែលសង្ស័យថា មានមេរោគកូវីដ១៩ ទៅធ្វើតេស្ត និងធ្វើចត្តាឡីស័កផងដែរ។ សម្តេចតេជោ ហ៊ុន សែន បានហៅករណីឆ្លងសហគមន៍ កាលពីថ្ងៃទី២៨ ខែវិច្ឆិកា គឺជាករណីបាត់ដាន ដែលករណីនេះជាករណីមហ ន្តរាយមួយសម្រាប់ប្រទេសកម្ពុជា បើទប់ស្កាត់ទាន់ពេលវេលា។ សម្តេចបានបន្ថែមថា យើងអាចគ្រប់គ្រងបាន ឬមិនបាន ស្ថិតនៅលើរយៈពេល ១៥ថ្ងៃខាងមុខនេះ ហើយរយៈពេល១៥ថ្ងៃខាងមុខនេះ វាចំណុះទាំងស្រុងលើការខិតខំរបស់រដ្ឋ និងប្រជាជនកម្ពុជា។ សម្តេចតេជោ ហ៊ុន សែន បានដាក់បទបញ្ជាឱ្យគ្រប់រាជធានីខេត្ត រៀបចំមណ្ឌលចត្តាឡីស័ក ដែលសម្តេចបានឱ្យរៀបចំតាំងពីដើមឆ្នាំ នៅគ្រប់ខេត្តទាំងអស់ ដើម្បីត្រៀមធ្វើចត្តាឡីស័ក សម្រាប់អ្នកដែលគ្មានលទ្ធភាពធ្វើចត្តាឡីស័កនៅតាមផ្ទះ ហើយទីកន្លែងដែលធ្វើចត្តាឡីស័កនោះ ក៏ផ្តល់ឱកាសឱ្យគ្រូពេទ្យយកសំណាកមកធ្វើតេស្តផងដែរ។ បច្ចុប្បន្នកម្ពុជាមានកន្លែងធ្វើតេស្ត នៅខេត្តសៀមរាប ១កន្លែង និងនៅភ្នំពេញ២កន្លែង ហើយកំពុងដំឡើងនៅខេត្តព្រះសីហនុ១កន្លែង និងបាត់ដំបង១កន្លែង។ សម្តេចតេជោ ហ៊ុន សែន បានបញ្ជាក់ថា លទ្ធភាពរបស់កម្ពុជាមានកម្រិត មិនអាចរៀបចំឱ្យមានកន្លែងធ្វើតេស្តគ្រប់រាជធានី-ខេត្តបានទេ។ សម្តេចតេជោ ហ៊ុន សែន បានលើកឡើងថា ពេលវេលានេះ មិនមែនជាពេលវេលាដែលត្រូវស្តីបន្ទោស ឬទម្លាក់កំហុសឱ្យគ្នានោះទេ។ សម្តេចបានរិះគន់វិទ្យុបរទេសដែលតែងតែប្រឆាំងរដ្ឋាភិបាលកម្ពុជា ដែលបានរិះគន់ដល់អាជ្ញាធរកម្ពុជាថា មិនបានចុះទៅដល់ខ្នងផ្ទះប្រជាពលរដ្ឋ ដើម្បីផ្សព្វផ្សាយពាក់ព័ន្ធនឹងស្ថានភាពជំងឺកូវីដ១៩៕ | 2020-11-30T20:25:00+07:00 | freshnewsasia.com | https://m.freshnewsasia.com/index.php/en/localnews/178421-2020-11-30-06-25-04.html |
a24adc5d-3c27-42f2-b404-bbe1628fabe2 | អ្នកជំនាញជំងឺឆ្លងកំពូលអាមេរិក ព្រមានថាករណីឆ្លងកូវីដ-១៩ នឹងបន្តកើនឡើង នៅប៉ុន្មានសប្ដាហ៍ខាងមុខ | អ្នកជំនាញផ្នែកជំងឺឆ្លងកំពូលរបស់សហរដ្ឋអាមេរិក លោក Anthony Fauci កាលពីថ្ងៃអាទិត្យ (ពេលវេលានៅអាមេរិក) បាននិយាយថា សហរដ្ឋអាមេរិក អាចនឹងមើលឃើញការកើនឡើងនូវករណីឆ្លងជំងឺ COVID-19 ថ្មីៗបន្ថែមទៀត នាប៉ុន្មានសប្តាហ៍ខាងមុខ បន្ទាប់ពីបុណ្យ Thanksgiving ដោយសារអាកាសធាតុចុះត្រជាក់។ នេះបើតាមការចេញផ្សាយដោយសារព័ត៌មានចិនស៊ីនហួ នៅថ្ងៃចន្ទ ទី៣០ ខែវិចិ្ឆកា ឆ្នាំ២០២០។ នាយកវិទ្យាស្ថានជាតិអាឡែរហ្ស៊ី និងជំងឺឆ្លង លោក Fauci បានថ្លែងប្រាប់សារព័ត៌មាន ABC នៅសប្តាហ៍នេះ យ៉ាងដូច្នេះថា៖« យើងមិនចង់បំភ័យមនុស្ស នោះទេ ប៉ុន្តែវាគឺជាការពិត ហើយខ្ញុំមិនរំពឹងថានឹងមានការបន្ធូរបន្ថយវិធានការរឹតត្បិត និងការណែនាំផ្សេងទៀត មុនពិធីបុណ្យណូអែលនោះឡើយ»។ លោក Fauci បានបន្ថែមទៀតថា រឿងទាំងនេះនឹងកើតឡើង អំឡុងពេលអាកាសធាតុចុះត្រជាក់ ស្របពេលដែលពលរដ្ឋអាមេរិកជាច្រើនចាប់ផ្តើមធ្វើដំណើរ វានឹងកើតឡើងម្តងទៀត។ គួរបញ្ជាក់ថា ការព្រមានរបស់លោក Fauci ត្រូវបានធ្វើឡើង ខណៈដែលអ្នកជំងឺ COVID-19 ច្រើនជាង ៩០,០០០នាក់ កំពុងសម្រាកព្យាបាលនៅតាមមន្ទីរពេទ្យ នានានៅទូទាំងសហរដ្ឋអាមេរិក ក្នុងនោះអ្នកជំងឺច្រើនជាង ១៨,០០០នាក់ ស្ថិតនៅក្នុងស្ថានភាពធ្ងន់ធ្ងរ។ យោងតាមទិន្នន័យពីសាកលវិទ្យាល័យ Johns Hopkins សហរដ្ឋអាមេរិកបានកត់ត្រាករណីឆ្លងជំងឺ COVID-19 សរុបច្រើនជាង ១៣.៣៧លានករណី ក្នុងនោះមនុស្សច្រើនជាង ២៦៦,៨០០នាក់បានស្លាប់ គិតត្រឹមយប់ថ្ងៃអាទិត្យ៕ | 2020-11-30T20:24:00+07:00 | freshnewsasia.com | https://m.freshnewsasia.com/index.php/en/internationalnews/178420-2020-11-30-06-24-52.html |
571bfa61-7572-4adb-b844-62e7fa48109f | រដ្ឋមន្ត្រីក្រសួងយុត្តិធម៌ និងមន្ត្រី គឺមិនមានការឆ្លងជំងឺកូវីដ-១៩ ទេ | ភ្នំពេញៈ អ្នកនាំពាក្យក្រសួងយុត្តិធម៌បានបញ្ជាក់ថា រដ្ឋមន្ត្រីក្រសួងយុត្តិធម៌ និងថ្នាក់ដឹកនាំ រួមទាំងមន្ត្រីរាជការនៅក្រសួងយុត្តិធម៌ គឺមិនមានការឆ្លងជំងឺកូវីដ-១៩ នោះទេ។ ការបញ្ជាក់នេះ បានធ្វើឡើងបន្ទាប់ពីមានព័ត៍មានមួយចំពោះបានផ្សព្វផ្សាយព័ត៍មានមិនពិតថា លោកកើត រិទ្ធ រដ្ឋមន្ត្រីក្រសួងយុត្តិធម៌ឆ្លងជំងឺកូវីដ-១៩ ពីអគ្គនាយកពន្ធនាគារនៃក្រសួងមហាផ្ទៃ។ អ្នកនាំពាក្យក្រសួងយុត្តិធម៌បានប្រកាសថា បើយោងតាមលទ្ធផលពីក្រសួងសុខាភិបាល គិតមកត្រឹមម៉ោងនេះ ទាំងថ្នាក់ដឹកនាំ ទាំងមន្ត្រីរាជការក្រសួងយុត្តិធម៌ រួមនិងចៅក្រម ព្រះរាជអាជ្ញា ក្រឡាបញ្ជី មន្ត្រីរាជការក្នុងវិស័យតុលាការ គឺពុំមាននរណាម្នាក់មានលទ្ធផលវិជ្ជមានវីរុសកូវីដ-១៩ នោះទេ។ ទន្ទឹមនេះ អ្នកនាំពាក្យក្រសួងយុត្តិធម៌ បានបញ្ជាក់ថា បច្ចុប្បន្ននេះ ទាំងថ្នាក់ដឹកនាំ ទាំងមន្ត្រីរាជការក្រសួងយុត្តិធម៌ រួមនិងចៅក្រម ព្រះរាជអាជ្ញា ក្រឡាបញ្ជី មន្ត្រីរាជការក្នុងវិស័យតុលាការ ដែលមានការជាប់ពាក់ព័ន្ធនឹង ព្រឹត្តិការណ៍សហគមន៍ ២៨ វិច្ឆិកា ទោះដោយផ្ទាល់ ឬដោយប្រយោល បាននិងកំពុងដាក់ខ្លួនអោយនៅដាច់ដោយឡែក (ចត្តាឡីស័ក) ព្រមទាំងអនុវត្តយ៉ាងខ្ជាប់ខ្ជួននូវវិធានការសុវត្ថិភាពតាមគោលការណ៍ណែនាំរបស់ក្រសួងសុខាភិបាល៕ | 2020-11-30T20:19:14+07:00 | cen.com.kh | https://cen.com.kh/archives/270661.html |
0e25835d-7d38-47c7-8946-fb324f039b6c | សម្តេចតេជោ ហ៊ុន សែន៖ ពេលនេះមិនមែនជាពេលវេលាត្រូវស្តីបន្ទោស និងទម្លាក់កំហុសឲ្យគ្នានោះទេ តែជាពេលវេលាត្រូវសាមគ្គីគ្នា ដើម្បីប្រយុទ្ធនឹងជំងឺកូវីដ១៩ (Video inside) | ថ្លែងចេញពីទីក្រុងសៀមរាប ដែនដីអង្គរដ៏បវរ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានប្រសិទ្ធនាមហេតុការណ៍ ឆ្លងរាលដាល់នៃជំងឺកូវីដ១៩ ចូលសហគមន៍លើកដំបូង លើក្រុមគ្រួសារអគ្គនាយកពន្ធនាគារថា ជា «ព្រឹត្តិការណ៍សហគមន៍ ២៨វិច្ឆិកា»។ ជាមួយនឹងប្រសិទ្ធនាមជាព្រឹត្តិការណ៍នេះហើយនោះ សម្តេចតេជោប្រមុខរាជរដ្ឋាភិបាលក៏លើកឡើងថា នៅពេលនេះជាពេលវេលា ដែលប្រជាពលរដ្ឋខ្មែរ ត្រូវរួមសាមគ្គីគ្នា ដើម្បីប្រយុទ្ធប្រឆាំងនឹងកូវីដ១៩ មិនមែនជាពេលវេលាដែលត្រូវបន្ទោសឲ្យគ្នា ឬទម្លាក់កំហុសឲ្យនរណានោះទេ។ ថ្លែងក្នុងឱកាសអញ្ជើញបើកការដ្ឋានសាងសង់ និងកែលំអរផ្លូវ ៣៨ខ្សែនៅក្រុងសៀមរាប នៅព្រឹកថ្ងៃទី៣០ ខែវិច្ឆិកានេះ សម្តេចតេជោ ហ៊ុន សែន លើកឡើងយ៉ងដូច្នេះថា ។ សម្តេតេជោ ហ៊ុន សែន បានថ្លែងជំរុញឲ្យធ្វើការរុករកស្រាវជ្រាវអ្នកប៉ះពាល់ «ព្រឹត្តិការណ៍សហគមន៍ ២៨ វិច្ឆិកា» មកធ្វើតេស្តឲ្យបានលឿនបំផុត និងទ្រង់ទ្រាយធំជាងពេលណាៗទាំងអស់។ សម្តេចតេជោនាយករដ្ឋមន្ត្រី ក៏បានបង្ហាញនូវការសោកស្តាយ ចំពោះការកើតឡើងនូវព្រឹត្តិការណ៍សហគមន៍ ២៨វិច្ឆិកា តែសម្តេចបញ្ជាក់ថា បញ្ហាបែបនេះ មិនមែនកើតឡើងតែនៅកម្ពុជានោះទេ។ នៅកម្ពុជារយៈពេល១១ខែកន្លងមកនេះ បានបញ្ជៀសនៃការឆ្លងជំងឺកូវីដ១៩ ក្នុងសហគមន៍ ដោយកម្ពុជាបានខិតខំប្រយុទ្ធ នៅលើសមរភូមិចំនួន៣ គឺ១៖ ទប់ស្កាត់នៃការនាំចូល, ២៖ ទប់ស្កាត់កុំឲ្យមានការឆ្លងចូលក្នុងសហគមន៍ និង៣៖ ការព្យាបាលអ្នកឆ្លងកូវីដ១៩ ឲ្យជាសះស្បើយឡើងវិញ។ កម្ពុជាជោគជ័យលើសមរភូមិចំនួន២ គឺទប់ស្កាត់នៃការនាំចូល ដែលកន្លងមកនេះអ្នកឆ្លង១០០% ជាអ្នកមកពីក្រៅប្រទេស និងការព្យាបាលអ្នកជំងឺជាសះស្បើយ ហើយទើបតែទី២៨ ខែវិច្ឆិកា ២០២០ កើតមានករណីឆ្លងចូលសហគម៍លើកដំបូង។ សម្តេចតេជោ ហ៊ុន សែន បានបន្តថា ទើបតែថ្ងៃទី២៨ ខែវិច្ឆិកា ឆ្នាំ២០២០ កម្ពុជាកើតមានការឆ្លងជំងឺកូវីដ១៩ ចូលសហគមន៍ជាលើកដំបូង ដែលទាមទារឲ្យមានការចូលរួមរបស់ប្រជាពលរដ្ឋទាំងអស់គ្នា ក្នុងការបញ្ចប់ព្រឹត្តិការណ៍សហគមន៍ ២៨ វិច្ឆិកា ឲ្យបានឆាប់។ សូមជម្រាបថា ត្រឹមនៅថ្ងៃទី២៩ ខែវិច្ឆិកា ឆ្នាំ២០២០ ក្រសួងបានធ្វើតេស្តអ្នកប៉ះពាល់ «ព្រឹត្តិការណ៍សហគមន៍ ២៨វិច្ឆិកា» ចំនួន៣៣៣២ នាក់ (នៅភ្នំពេញ និងខេត្តចំនួន៧) តែការវិភាគអាចធ្វើបានតែ ២២៤៨សំណាក់ (ត្រឹមម៉ោង១៖៣០នាទី ព្រឹកថ្ងៃទី៣០ ខែវិច្ឆិកា ឆ្នាំ២០២០) ដែលក្នុងចំនួននេះ លទ្ធផលបង្ហាញថា មានវិជ្ជមានកូវីដ១៩ ចំនួន១៤នាក់ រីឯចំនួន២ ២៣៤នាក់ គឺអវិជ្ជមានវីរុសកូវីដ១៩។ ចំនួននៅសល់ ១០៨៤នាក់ទៀត នឹងបន្តវិភាគ។ ក្រសួងសុខាភិបាល បានអំពាវនាវដល់អ្នកដែលពាក់ព័ន្ធជាមួយនឹង «ព្រឹត្តិការណ៍សហគមន៍ ២៨វិច្ឆិកា» សូមអញ្ជើញទៅធ្វើតេស្តរកវីរុសកូវីដ-១៩ នៅតាមទីតាំង៖ បរិវេណផ្សារអីអន១ បរិវេណក្រសួងមហាផ្ទៃ បរិវេណមន្ទីរពេទ្យមិត្តភាពខ្មែរ-សូវៀត (សម្រាប់សិស្សសាលា និងលោកគ្រូអ្នកគ្រូដែលពាក់ព័ន្ធ) និងនៅពន្ធនាគារព្រៃស (សម្រាប់អ្នកពាក់ព័ន្ធកន្លែងនោះ)។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី ៣០ ខែវិច្ឆិកា ឆ្នាំ២០២០នេះ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៣២៣នាក់ ក្នុងនោះព្យាបាលជាសះស្បើយចំនួន ៣០១នាក់ និងកំពុងសម្រាកព្យាបាល នៅមន្ទីរពេទ្យចំនួន ២២នាក់៕ | 2020-11-30T19:56:00+07:00 | freshnewsasia.com | https://m.freshnewsasia.com/index.php/en/localnews/178416-2020-11-30-05-56-52.html |
e7e04fc2-5cd5-4ce6-af47-516892ee48a9 | ក្រសួងអភិវឌ្ឍន៍ជនបទ ចេញសេចក្ដីណែនាំ ពីការចូលរួមបង្ការ និងទប់ស្កាត់ការរាតត្បាតនៃជំងឺកូវីដ១៩ ដល់ថ្នាក់ដឹកនាំ និងមន្ត្រីរាជការរបស់ខ្លួន | ក្រសួងអភិវឌ្ឍន៍ជនបទ នៅថ្ងៃទី៣០ ខែវិច្ឆិកា ឆ្នាំ២០២០នេះ បានចេញសេចក្តីណែនាំ ដល់ថ្នាក់ដឹកនាំ និងមន្ត្រីរាជការគ្រប់លំដាប់ថ្នាក់ ក្រោមឱវាទក្រសួង ក្នុងការចូលរួមបង្ការ និងទប់ស្កាត់ការរាតត្បាតនៃជំងឺកូវីដ១៩។ ត្រូវបង្កើនការយកចិត្តទុកដាក់ការពារសុខភាពផ្ទាល់ខ្លួន និងក្រុមគ្រួសារតាមរយៈការពាក់ម៉ាស់ និងលាងដៃឱ្យបានញឹកញាប់ជាមួយសាប៊ូ និងទឹកស្អាត ឬអាល់កុល ឬដែល និងកុំយកដៃដែលមិនបាន លាងសម្អាត មកប៉ះផ្ទៃមុខមាត់របស់ខ្លួន។ ត្រូវរក្សាគម្លាតសុវត្ថិភាពសង្គម និងគម្លាតសុវត្ថិភាពបុគ្គលឱ្យលើសពីមួយម៉ែត្រកន្លះឡើងទៅ ជាចាំបាច់។ រាល់សិក្ខាសាលា វគ្គបណ្ដុះបណ្ដាល វគ្គផ្សព្វផ្សាយ និងកិច្ចប្រជុំផ្សេងៗ ត្រូវគោរពឱ្យបានម៉ឺងម៉ាត់ តាមគោលការណ៍ណែនាំរបស់ក្រសួងសុខាភិបាល និងត្រូវសុំគោលការណ៍អនុញ្ញាតពី បណ្ឌិតសភាចារ្យរដ្ឋមន្ត្រី ជាមុនសិន។ នាយកដ្ឋានថែទាំសុខភាពជនបទ ត្រូវបន្តសហការជាមួយស្ថាប័នពាក់ព័ន្ធ អង្គការដៃគូនានា ព្រមទាំងអាជ្ញាធរមូលដ្ឋាន ដើម្បីចុះផ្សព្វផ្សាយតាមខ្លឹមសារបង្ការ និងទប់ស្កាត់ការរាតត្បាតនៃជំងឺកូវីដ-១៩ តាមការណែនាំរបស់ក្រសួងសុខាភិបាល។ ថ្នាក់ដឹកនាំក្រសួង និងមន្ត្រីរាជការទាំងឡាយណា ដែលកត់សម្គាល់ឃើញថាមានការជាប់ពាក់ ព័ន្ធនៅទីកន្លែងណាមួយ ក្នុងព្រឹត្តិការណ៍សហគមន៍២៨ វិច្ឆិកា សូមឱ្យពិនិត្យលទ្ធភាពធ្វើចត្តាឡីស័ក ដោយខ្លួនឯងសិន ដោយគោរពតាមគោលការណ៍នានា ដែលចេញដោយក្រសួងសុខាភិបាល ព្រមទាំង រាយការណ៍ជាបន្ទាន់មកក្រសួង។ មន្ត្រីរាជការគ្រប់រូបត្រូវតាមដានសុខភាពផ្ទាល់ខ្លួនជាប្រចាំ ករណីមានការសង្ស័យ «ក្នុងព្រឹត្តិការណ៍សហគមន៍២៨ វិច្ឆិកា» ត្រូវស្វែងរកការព្យាបាលឱ្យបានឆាប់រហ័ស ឬទំនាក់ទំនង ទូរសព្ទទាន់ហេតុការណ៍ របស់ក្រសួងសុខាភិបាល លេខ ១១៥ ជាបន្ទាន់៕ | 2020-11-30T18:17:00+07:00 | freshnewsasia.com | https://m.freshnewsasia.com/index.php/en/localnews/178406-2020-11-30-04-17-53.html |
594c3844-516d-4c0f-af91-0c2792e6dd64 | សម្តេចតេជោ នឹងអញ្ជើញចូលរួមប្រជុំពិសេស ថ្នាក់ប្រមុខរាជ/រដ្ឋាភិបាលលើកទី៣១ របស់មហាសន្និបាតអង្គការសហប្រជាជាតិ ស្តីពីការប្រយុទ្ធប្រឆាំងនឹងជំងឺកូវីដ-១៩ដែលនឹងប្រព្រឹត្តទៅនៅថ្ងៃទី៣-៤ ខែធ្នូ | ភ្នំពេញ៖ក្រសួងការបរទេសបរទេសនិងសហប្រតិបត្តិការអន្តរជាតិបានឲ្យដឹងនៅថ្ងៃទី ៣០ខែវិច្ឆិកា២០២០ថាសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា នឹងអញ្ជើញចូលរួមក្នុងសម័យប្រជុំពិសេសថ្នាក់ប្រមុខរាជ/រដ្ឋាភិបាលលើកទី៣១ របស់មហាសន្និបាតអង្គការ សហប្រជាជាតិស្តីពីការប្រយុទ្ធប្រឆាំងនឹងជំងឺកូវីដ-១៩ ដែលនឹងប្រព្រឹត្តទៅនៅថ្ងៃទី៣-៤ ខែធ្នូ ឆ្នាំ២០២០ តាមរយៈប្រព័ន្ធវីដេអូថតទុកជាមុន។ ដោយសារជំងឺរាតត្បាតសកលបានសម្លាប់ជីវិតមនុស្សអស់ជាច្រើននាក់ រាំងខ្ទប់ដង្ហើមសេដ្ឋកិច្ច ពិភពលោក បង្អាក់ការធ្វើពាណិជ្ជកម្មរវាងប្រទេសនិងប្រទេស ធ្វើឱ្យខូចខាតដល់វិស័យទេសចរណ៍អន្តរជាតិ និងបង្កផលប៉ះពាល់ដល់វិស័យសុខាភិបាលពិភពលោក សម័យប្រជុំពិសេសថ្នាក់ប្រមុខរាជ/រដ្ឋាភិបាលលើកទី៣១ របស់មហាសន្និបាតអង្គការសហប្រជាជាតិនេះ មានគោលបំណងជំរុញការអនុវត្តវិធានការឆ្លើយតបជារួមក្នុងសហគមន៍អន្តរជាតិ ដើម្បីប្រយុទ្ធប្រឆាំងនឹងជំងឺរាតត្បាតសកលកូវីដ-១៩ និងកាត់បន្ថយផលប៉ះពាល់នៃជំងឺនេះ។ យោងតាមក្រសួងការបរទេសបានបញ្ជាក់ថានៅក្នុងសុន្ទរកថាគន្លឹះ សម្តេចតេជោនាយករដ្ឋមន្ត្រី នឹងសង្កត់ធ្ងន់លើភាពចាំបាច់ក្នុងការប្តេជ្ញា ចិត្តកាន់តែខ្លាំងក្លាជាងមុន ដើម្បីទទួលបានសាមគ្គីភាព និងឯកភាពតំបន់ និងពិភពលោក ខណៈដែលពហុភាគីនិយមដ៏មានប្រសិទ្ធភាពក្នុងក្របខណ្ឌអង្គការសហប្រជាជាតិ និងអង្គការសុខភាពពិភពលោក ជាប្រការមិនអាចខ្វះបាន ដើម្បីឆ្លើយតបនឹងជំងឺរាតត្បាតសកលមួយនេះ៕ | 2020-11-30T18:10:28+07:00 | cen.com.kh | https://cen.com.kh/archives/270652.html |
2fed4302-2155-4609-b2ca-1193901e9134 | រដ្ឋមន្ត្រីការពារជាតិអូទ្រីស «ឆ្លងជំងឺកូវីដ-១៩» ខណៈប្រទេសនេះ រកឃើញករណីឆ្លងថ្មីៗ ជាង៤ពាន់នាក់ក្នុង១ថ្ងៃ (Video inside) | សារព័ត៌មានអូទ្រីស បានរាយការណ៍ឲ្យដឹងថា រដ្ឋមន្រ្តីការពារជាតិអូទ្រីស លោកស្រី ក្លូឌា ថេនណឺ (Klaudia Tanner) បានធ្វើតេស្តឃើញចេញលទ្ធផល «វិជ្ជមាន» ចំពោះជំងឺ COVID-19 កាលពីចុងសប្ដាហ៍មុន។ នេះបើតាមការដកស្រង់ដោយសារព័ត៌មាន CGTN នៅព្រឹកថ្ងៃចន្ទ ទី៣០ ខែវិច្ឆិកា ឆ្នាំ២០២០។ បើតាមសារព័ត៌មានអូទ្រីស បច្ចុប្បន្នលោកស្រី Klaudia Tanner មានសុខភាពល្អជាធម្មតាទេ និងបានធ្វើចត្តាឡីស័កចាប់តាំងពីថ្ងៃទី១៩ ខែវិច្ឆិកាមកម្ល៉េះ ព្រមទាំងកំពុងបំពេញកិច្ចការងារពីចម្ងាយផងដែរ។ លោកស្រី Klaudia Tanner គឺជារដ្ឋមន្រ្តីទី២ហើយ របស់ប្រទេសអូទ្រីស ដែលបានឆ្លងវីរុសកូរ៉ូណា (COVID-19) បន្ទាប់ពីរដ្ឋមន្រ្តីការបរទេសនៃប្រទេសអឺរ៉ុបមួយនេះ គឺលោក អាឡិចហ្សានដឺ ស្កាលឡិនប៊ឺក (Alexander Schallenberg) បានរកឃើញថា បានឆ្លងវីរុសនេះកាលពីពាក់កណ្តាលខែតុលា។ គួរបញ្ជាក់ថា កាលពីថ្ងៃអាទិត្យម្សិលមិញនេះ ប្រទេសអូទ្រីសបានរាយការណ៍ពីករណីឆ្លង COVID-19 ថ្មីៗចំនួន ៤,០៤៧ករណី ដែលធ្វើឲ្យករណីឆ្លងសរុបនៅទូទាំងប្រទេសកើនឡើងដល់ ២៧៩,៧០៨ករណី ក្នុងនោះមានអ្នកស្លាប់ ៣,១០៥នាក់ និងជាសះស្បើយវិញ ២១៦,៩៩៨នាក់៕ | 2020-11-30T16:28:00+07:00 | freshnewsasia.com | https://m.freshnewsasia.com/index.php/en/internationalnews/178397-2020-11-30-02-28-19.html |
467ae78c-ca31-4a7b-bfcf-3034c2756860 | តើគួរធ្វើយ៉ាងម៉េច ប្រសិនបើសង្ស័យខ្លួនឯងមានផ្ទុកវីរុសកូវីដ ១៩ ? | កូវីដ១៩ កំពុងតែវឹកវរនៅក្នុងប្រទេសកម្ពុជា ម្ដងហើយម្ដងទៀត បើទោះបីជារាជរដ្ឋាភិបាលមានវិធានការគ្រប់គ្រងបានល្អយ៉ាងណាក្ដី។ ប៉ុន្តែ ប្រសិនបើមិនទាន់មានវ៉ាក់សាំងការពារនោះទេ មនុស្សនៅតែប្រឈមមុខនឹងជំងឺមួយនេះដដែល។ ចំពោះអ្នកជំងឺ ត្រូវបានគេណែនាំមិនឲ្យទៅឱសថស្ថាន នៅតាមភូមិឬក្រុងដែលរបស់ពួកគេរស់នៅទេ ប្រសិនបើពួកគេមានការព្រួយបារម្ភនិងសង្ស័យថា ខ្លួនឯងមានផ្ទុកវីរុសកូវីដ១៩។ ពួកគេត្រូវតែទៅមន្ទីរពេទ្យដើម្បីត្រួតពិនិត្យនិងធ្វើតេស្តស្វែងរករោគសញ្ញា តាមការប្រកាសរបស់ក្រសួងសុខាភិបាល។ក្នុងវិធានការនេះដែរ ក្រសួងសុខាភិបាលក៏បានអំពាវនាវដល់ពលរដ្ឋ ឲ្យមកធ្វើតេស្តនៅទីតាំងដែលបានរៀបចំ ដើម្បីសុវត្ថិភាពខ្លួនឯង គ្រួសារ សហគមន៍ មិនឲ្យមានការចម្លងគ្នាទ្រង់ទ្រាយធំ។ ដូច្នេះហើយ ចំពោះអ្នកណាម្នាក់ដែលមានការក្អក ឬកម្ដៅឡើងខ្ពស់ជាងធម្មតា (បាត់បង់ឬផ្លាស់ប្ដូរក្លិន និងរសជាតិ) ដូច្នេះអ្នកនោះ គួរតែញែកខ្លួនខ្លួនឯងចេញរយៈពេល ១០ ថ្ងៃ ចាប់ពីការចាប់ផ្ដើមរោគសញ្ញា។ ចំណែកគ្រួសារទាំងអស់ក៏នៅដាច់ឆ្ងាយដោយខ្លួនឯង រយៈពេល ១៤ថ្ងៃ ប្រសិនបើសមាជិកណាម្នាក់បង្ហាញរោគសញ្ញាឡើងមក។ វាក៏ជារឿងមួយដែលពិបាក ដោយសារតែវីរុសកូវីដ១៩ កើតឡើងចំពេលរដូវត្រជាក់ ដូច្នេះវាជាពេលមួយដែលរោគផ្ដាសាយ បានករកើតឡើងមកដែរ ហើយក៏ជាពេលមួយដែលច្រឡំគ្នាជាមួយមេរោគនេះ។ ដូច្នេះយើងត្រូវចេះពិនិត្យមើលខ្លួនឯង និងតាមដានសុខភាពជាទៀងទាត់។ កុំធ្វេសប្រហែល កុំដំអក់យូរជាមួយរោគសញ្ញាទាំងនេះ បើមិនចង់ឲ្យខ្លួនឯងក្លាយជាអ្នកចម្លងរោគ ទៅកាន់អ្នកជុំវិញខ្លួន។ សូមបញ្ជាក់ម្ដងទៀតថា ចំពោះរោគសញ្ញាទូទៅនៃជំងឺកូវីដ១៩ មានដូចជា ក្ដៅខ្លួន ក្អកស្ងួត ឈឺបំពង់ក ហៀរសំបោរ ឈឺក្បាល ឬពិបាកដកដង្ហើម។ ក្នុងករណីធ្ងន់ធ្ងរអ្នកជំងឺនឹងរាករូសអាចបណ្ដាលឲ្យរលាកសួតធ្ងន់ធ្ងរ ខ្សោយតម្រងនោម និងអាចស្លាប់បាន៕ pharmaceutical | 2020-11-30T15:53:00+07:00 | kampucheathmey.com | https://www.kampucheathmey.com/health/20409 |
2d810d72-c050-4917-be8b-feb8d70f3619 | នាយករដ្ឋមន្រ្តីហៅការឆ្លងជំងឺកូវីដ១៩ ចូលសហគមន៍លើកដំបូងថាជា «ព្រឹត្តិការណ៍សហគមន៍២៨ វិច្ឆិកា » | ក្នុងឱកាសអញ្ជើញ បើកការដ្ឋានសាងសង់ និងកែលំអរផ្លូវ៣៨ខ្សែ នៅក្រុងសៀមរាប នាព្រឹកថ្ងៃទី៣០ ខែ វិច្ឆិកា ឆ្នាំ ២០២០ សម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា បានហៅថាការឆ្លងជំងឺកូវីដ១៩ ចូលសហគមន៍ជាលើកដំបូងថា ជា «ព្រឹត្តិការណ៍សហគមន៍២៨ វិច្ឆិកា » ។ | 2020-11-30T14:33:00+07:00 | dap-news.com | https://dap-news.com/national/2020/11/30/102044/ |
3b4b0c32-327e-40c0-9ce0-86a5c3382a6c | សម្ដេច ស ខេង បញ្ជាឲ្យអគ្គនាយកដ្ឋានពន្ធនាគារ ជាប់ពាក់ព័ន្ធនឹងការឆ្លងកូវីដ១៩ | រាជធានីភ្នំពេញ៖ សម្ដេចក្រឡាហោម ស ខេង ឧបនាយករដ្ឋមន្ដ្រី និងរដ្ឋមន្ដ្រីក្រសួងមហាផ្ទៃ ក្រោយចូលរួមប្រជុំជាមួយលោក ឆែម សាវុធ អគ្គនាយក នៃអគ្គនាយកដ្ឋានពន្ធនាគារ ដែររកឃើញជំងឺកូវីដ-១៩ បានបញ្ជាឲ្យបិទកន្លែងធ្វើការរបស់អគ្គនាយកដ្ឋានពន្ធនាគារ នៅក្នុងក្រសួងមហាផ្ទៃ នាព្រឹកថ្ងៃទី៣០ ខែវិច្ឆិកា ឆ្នាំ២០២០។ សម្ដេចក្រឡាហោម ស ខេង បានបញ្ជាក់ តាមខ្សែអាត់សំឡេងថា «ឯកឧត្ត សក់ សេដ្ឋា សរសេរបទបញ្ជាមួយមកខ្ញុំ ដើម្បីចុះហត្ថលេខា យើងបិទកន្លែងធ្វើការរបស់អគ្គនាយកដ្ឋានពន្ធនាគារ» ជាបណ្ដោះអាសន្នសិន។ រីឯអគ្គនាយកដ្ឋានពន្ធនាគារ ដែលសម្ដេចក្រឡាហោម ស ខេង បញ្ជាឲ្យបិទបណ្ដោះអាសន្ននេះ មានទីតាំងនៅអគារ N នៃទីស្ដីការក្រសួងមហាផ្ទៃ។ ទោះជាយ៉ាងណាការបិទនេះ មិនតម្រូវឲ្យបិទទាំងស្រុងនោះទេ ពោលគឺបិទតែកន្លែងធ្វើការផ្ទាល់ខ្លួនរបស់អគ្គនាយកដ្ឋានពន្ធនាគារតែប៉ុណ្ណោះ។ រីឯកន្លែងផ្សេង គឺនៅធ្វើការធម្មតា។ ក្រោយផ្ទុះនូវព្រឹត្តិការណ៍ «សហគមន៍ ២៨ វិច្ឆិកា» នេះ មន្ដ្រីក្រសួងមហាផ្ទៃ បានអះអាងថា ថ្នាក់ដឹកនាំបានបញ្ជាភ្លាមៗ ឲ្យមានការបាញ់ថ្នាំសម្លាប់មេរោគ ជាបន្ដបន្ទាប់ ហើយបុគ្គលិក និងមន្រ្ដីនគរបាល មុននឹងចូល ធ្វើការ នៅក្នុងអគារ N នេះ តម្រូវតែឲ្យឆ្លងកាត់ម៉ាស៊ីនបាញ់ថ្នាំសម្លាប់មេរោគ និងលាងសម្អាតដៃ ដែលរៀបចំដោយនាយកដ្ឋាននគរបាលព្រហ្មទណ្ឌ។ ជាមួយគ្នានេះដែរ សម្ដេចក្រឡាហោម ស ខេង បានក្រើនរំឭកដល់ថ្នាក់ដឹកនាំ និងមន្ដ្រីទាំងអស់ ដែលបានទៅពិនិត្យសំណាក កាលពីថ្ងៃទី២៩ ខែវិច្ឆិកា ឆ្នាំ២០២០ ថ្វីបើលទ្ធផល បង្ហាញថា អវិជ្ជមានកូវីដ-១៩ ក៏ពិតមែន ប៉ុន្ដែពួកគាត់ត្រូវបន្ដអនុវត្តឲ្យបានម៉ឺងម៉ាត់នូវវិធានការរបស់ក្រសួងសុខាភិបាល ហើយបន្ដធ្វើចត្តាឡីស័ក រយៈពេល១៤ថ្ងៃ។ សម្តេចតេជោ ហ៊ុន សែន កាលពីយប់ ថ្ងៃទី២៩ ខែវិច្ឆិកា ឆ្នាំ២០២០ បានប្រកាសពីការផ្តល់សិទ្ធិឲ្យរដ្ឋមន្ត្រី និងអភិបាលរាជធានីខេត្ត បិទក្រសួង បិទសាលា បិទអាហារដ្ឋាន ឬទីតាំងពាក់ព័ន្ធនឹងព្រឹត្តិការណ៍ «ភរិយាអគ្គនាយកពន្ធនាគារ» និងអំពាវនាវឲ្យប្រជាពលរដ្ឋទៅធ្វើតេស្ត ស្វែងរកមេរោគ ដោយមិនអស់ប្រាក់។ ទោះជាយ៉ាងណា រហូតមកដល់ព្រឹក ថ្ងៃទី៣០ ខែវិច្ឆិកា ឆ្នាំ២០២០ ក្រសួងសុខាភិបាល បានចេញសេចក្តីប្រកាសព័ត៌មានជាផ្លូវការ បញ្ជាក់ថា ក្រសួងរកឃើញអ្នកឆ្លងកូវីដ១៩ថ្មីថែមទៀត ដែលជាប់ពាក់ព័ន្ធនឹងព្រឹត្រិការណ៍ «សហគមន៍ ២៨ វិច្ឆិកា» ធ្វើឲ្យចំនួនអ្នកឆ្លងកូវីដ១៩ ក្នុងព្រឹត្តិការណ៍នេះកើនឡើនដល់១៤នាក់៕ | 2020-11-30T14:29:40+07:00 | kbnnews.com | https://kbn.news/archives/192734 |
86143d7e-0d6e-4d7a-bf1b-7f818120c1e6 | ក្រសួងសុខាភិបាលរកឃើញអ្នកជំងឺកូវីដ-១៩ ដែលឆ្លងនៅក្នុងសហគមន៍កើនដល់ ១៥នាក់ហើយ | គិតត្រឹមថ្ងៃទី៣០ វិច្ឆិកា ក្រសួងសុខាភិបាលរកឃើញករណីឆ្លងជំងឺកូវីដ-១៩ ចំនួន ៩ករណីថ្មីទៀត ដែលជាករណីចម្លងនៅក្នុងសហគមន៍។ ដូច្នេះករណីថ្មីនេះ ធ្វើឱ្យចំនួនអ្នកឆ្លងនៅក្នុងសហគមន៍សរុបចំនួន ១៥នាក់ហើយ ចាប់ពីថ្ងៃទី២៨ វិច្ឆិកាមកទល់ថ្ងៃទី៣០ វិច្ឆិកា។ ការរកឃើញនេះ គឺបន្ទាប់ពីក្រសួងសុខាភិបាលធ្វើតេស្ដលើមនុស្សចំនួន ៣.៣៣២នាក់ នៅក្នុងរាជធានីភ្នំពេញ និងខេត្តចំនួន ៧ទៀត ប៉ុន្តែលទ្ធផលធ្វើតេស្ដទើបតែចេញបាន ២.២៤៨នាក់ គិតត្រឹមព្រឹកថ្ងៃទី៣០ វិច្ឆិកា។ បច្ចុប្បន្នក្រសួងសុខាភិបាលបានជ្រើសយកទីតាំងមួយចំនួននៅក្នុងរាជធានីភ្នំពេញ ដើម្បីធ្វើតេស្តអ្នកពាក់ព័ន្ធជាមួយអ្នកឆ្លងដោយផ្ទាល់ និងប្រយោល រួមមាន ក្រសួងមហាផ្ទៃ សម្រាប់មន្ត្រីរាជការ បរិវេណផ្សារអ៊ីអន១ សម្រាប់ប្រជាពលរដ្ឋទូទៅ មន្ទីរពេទ្យមិត្តភាពខ្មែរ-សូវៀត សម្រាប់គ្រូ សិស្ស និងអាណាព្យាបាលសាលាអន្តរទ្វីបអាមេរិកាំងសាខាចាក់អង្រែក្រោម និងនៅពន្ធនាគារព្រៃស ជាដើម។ គិតត្រឹមព្រឹកថ្ងៃទី៣០ ខែវិច្ឆិកា កម្ពុជាមានអ្នកកើតជំងឺកូវីដ-១៩ សរុបចំនួន ៣២៣នាក់ហើយ។ ក្នុងនោះអ្នកបានជាសះស្បើយវិញ មានចំនួន ៣០១នាក់ និងអ្នកកំពុងនៅសម្រាកព្យាបាលចំនួន ២២នាក់៕ | 2020-11-30T13:50:00+07:00 | rfa.org | https://www.rfa.org/khmer/news/health/cambodia-covid-19-out-break-in-community-found-14-11302020005620.html |
6cf467c3-251e-47f4-8528-637d36ec31b2 | អាថ៌កំបាំងនៅពីក្រោយ ជំងឺខ្វះគ្រាប់ឈាមក្រហម ដែលមិនត្រូវមើលរំលង! | អ្នកជំងឺស្លេកស្លាំង ឬខ្វះគ្រាប់ឈាមក្រហមភាគច្រើន តែងរកជាវថ្នាំជាតិដែក និងវីតាមីន ដោយមានជំនឿថា អាចប៉ូវគ្រាប់ឈាម។ ប៉ុន្តែ ជំងឺខ្វះគ្រាប់ឈាមក្រហម មិនមែនសុទ្ធតែ ត្រូវព្យាបាលដោយថ្នាំជាតិដែក និងវីតាមីននោះទេ ពីព្រោះមានមូលហេតុផ្សេងៗគ្នាជាច្រើន ដែលបណ្តាលឲ្យខ្វះគ្រាប់ឈាមក្រហម។ ជាឧទាហរណ៍ បើមូលហេតុខ្វះឈាមក្រហម ដោយសារមានហូរឈាមតិចៗរ៉ាំរ៉ៃតាមក្រពះពោះវៀន គឺត្រូវរកមើលថា តើវាជាដំបៅធម្មតា ឬដំបៅមហារីក ដើម្បីព្យាបាលឲ្យចំទិសដៅ។ល។ តាមស្ថិតិឆ្នាំ២០១៦ នៅផ្នែកជំងឺមហារីក និងជំងឺឈាមនៃមន្ទីរពេទ្យកាល់ម៉ែត បានរកឃើញមូលហេតុធំៗនៅពីក្រោយជំងឺកង្វះគ្រាប់ឈាមក្រហម ដែលគួរឲ្យតក់ស្លុត៖ ១) មហារីកក្រពះ ២) មហារីកពោះវៀន ៣) មហារីកស្បូន ៤) មហារីកមាត់ស្បូន ៥) មហារីកឈាមស៊ីឆ្អឹង (Multiple Myeloma) ៦) ដំបៅក្រពះ ដំបៅពោះវៀនរ៉ាំរ៉ៃ ៧) ដុំសាច់ក្នុងស្បូន ។-ល-។ ដូចនេះ អ្នកជំងឺស្លេកស្លាំងគួរទៅពិគ្រោះជាមួយគ្រូពេទ្យជំនាញ នៅមន្ទីរពេទ្យកាល់ម៉ែត ដើម្បីរកមូលហេតុនៃកង្វះគ្រាប់ឈាមក្រហម និងដើម្បីទទួលបានការព្យាបាលដ៏ត្រឹមត្រូវ។ “ការលេបថ្នាំជាតិដែក និងវីតាមីន ដោយមិនបានស្រាវជ្រាវពិនិត្យរកមូលហេតុឲ្យអស់សេចក្តី អាចជាការផ្តល់ឱកាសឲ្យជំងឺចេះតែវិវត្តន៍រហូតដល់ដំណាក់កាលធ្ងន់ធ្ងរ និងនាំមកនូវភាពយឺតយ៉ាវ ក្នុងការព្យាបាលប្រកបដោយប្រសិទ្ធភាព”៕ | 2020-11-30T11:52:00+07:00 | kampucheathmey.com | https://www.kampucheathmey.com/health/20102 |
3213cbd8-23ac-445b-a82e-906fde821e06 | បិទជាបណ្តោះអាសន្ន រោងភាពយន្ត រោងសម្តែងសិល្បៈ និងសារមន្ទីរទូទាំងប្រទេស ដើម្បីចូលរួមទប់ស្កាត់ការរីករាលដាលជំងឺកូវីដ-១៩ ក្នុងសហគមន៍ | ភ្នំពេញ៖ ក្រសួងវប្បធម៌ និងវិចិត្រសិល្បៈបានចេញសេចក្តីជូនដំណឹងស្តីពីការ បិទជា បណ្តោះអាសន្ន រោងភាពយន្ត រោងសម្តែងសិល្ប: និងសារមន្ទីរទូទាំងប្រទេស ដើម្បីចូលរួមទប់ស្កាត់ការរីករាលដាលជំងឺកូវីដ-១៩ ក្នុងសហគមន៍ ។ ក្រសួងវប្បធម៌ និងវិចិត្រសិល្បៈ សូមជម្រាបជូនដំណឹងចំពោះលោក លោកស្រី ប្រធានមន្ទីរវប្បធម៌ និងវិចិត្រសិល្បៈរាជធានី -ខេត្ត សាធារណជន សមាគមមគ្គុទ្ទេសក៍ទេសចរណ៍ ទីភ្នាក់ងារទេសចរណ៍ ក្រុមហ៊ុនទេសចរណ៍ ភ្ញៀវទេសចរជាតិ និងអន្តរជាតិទាំងអស់មេត្តាជ្រាបថា ដោយ មើលឃើញពីផលប៉ះពាល់នៃការរីករាលដាលជាសាកលនៃជំងឺកូដ-១៩ និងចៀសវាងការឆ្លងរីករាលដាល ក្នុងសហគមន៍ ក្រសួងវប្បធម៌ និងវិចិត្រសិល្បៈសូមផ្អាកការចូលទស្សនាសារមន្ទីរ ផ្អាកដំណើរការនូវ រោងភាពយន្ត និងរោងសំដែងសិល្បៈ គ្រប់ប្រភេទទូទាំងប្រទេស រយៈពេល២សប្តាហ៍ជាបណ្តោះអាសន្នដោយអនុវត្តចាប់ពីថ្ងៃនេះតទៅ។ អាស្រ័យហេតុដូចបានជម្រាបជូនខាងលើ សូម លោក លោកស្រី ប្រធានមន្ទីរវប្បធម៌ និងវិចិត្រ សិល្បៈ រាជធានី -ខេត្ត សាធារណជន សមាគមមគ្គុទ្ទេសក៍ទេសចរណ៍ ទីភ្នាក់ងារទេសចរណ៍ ក្រុមហ៊ុន ទេសចរណ៍ភ្ញៀវទេសចរជាតិ អន្តរជាតិទាំងអស់មេត្តាជ្រាបជាព័ត៌មាន និងសូមអនុវត្តតាមសេចក្តីជូន ដំណឹងនេះដោយស្មារតីទទួលខុសត្រូវខ្ពស់៕ | 2020-11-30T11:08:04+07:00 | cen.com.kh | https://cen.com.kh/archives/270472.html |
70ef516c-cb01-49a4-a7d6-f47cb11a9973 | ធ្វើតេស្តជំងឺកូវីដ-១៩លើកទី១! សម្ដេចស ខេង ក្រុមគ្រួសារ និងអ្នកពាក់ព័ន្ធក្នុងក្រុមគ្រួសារ ព្រមទាំងកងការពារមានចំនួន៩៤នាក់ អវិជ្ជមានទាំងអស់ | យោងតាមការបញ្ជាក់របស់ក្រសួងសុខាភិបាល បានឲ្យដឹងថា សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ ក្រុមគ្រួសារ ព្រមទាំងអ្នកពាក់ព័ន្ធក្នុងក្រុមគ្រួសារ និងកងការពារមានចំនួន ៩៤នាក់ បានទទួលលទ្ធផលល្អប្រសើលើតេស្តជំងឺកូវីដ-១៩លើកទីមួយ គឺអវិជ្ជមានទាំងអស់។ យ៉ាងណាក៏ដោយសម្ដេចក្រឡាហោម ក្រុមគ្រួសារ និងអ្នកពាក់ព័ន្ធក្នុងក្រុមគ្រួសារ នៅតែបន្តធ្វើចត្តាឡីស័ក និងអនុវត្តតាមការណែនាំរបស់ក្រសួងសុខាភិបាលជាបន្តទៀត ។ សម្ដេចក្រឡាហោម ស ខេង នៅតែបន្តអំពាវនាវបងប្អូនជនរួមជាតិ ថ្នាក់ដឹកនាំមន្ត្រីរាជការស៊ីវិល នគរបាលជាតិនៃក្រសួងមហាផ្ទៃ សូមបន្តអនុវត្តតាមការណែនាំរបស់ក្រសួងសុខាភិបាល ឱ្យបានខ្ជាប់ខ្ជួន ៕ | 2020-11-30T10:32:14+07:00 | kbnnews.com | https://kbn.news/archives/192701 |
c9bf932f-fdf9-4747-9daa-651e4b62cf9a | នៅកម្ពុជា មានអ្នកឆ្លងកូវីដ១៩ ជាង៣២០ ខណៈអាស៊ានឆ្លងជាង១,១៨លាននាក់ | រាជធានីភ្នំពេញ៖ ក្រសួងសុខាភិបាល នៅព្រឹក ថ្ងៃទី៣០ ខែវិច្ឆិកា ឆ្នាំ២០២០ បានចេញសេចក្តីប្រកាសព័ត៌មានជាផ្លូវការរបស់ខ្លួនថា ក្រសួងបានរកឃើញ អ្នកឆ្លងកូវីដ-១៩ថ្មី បន្ថែមទៀត ជាប់ពាក់ព័ន្ធនឹងព្រឹត្រិការណ៍ «សហគមន៍២៨វិច្ឆិកា» ធ្វើឲ្យចំនួនអ្នកឆ្លង ក្នុងព្រឹត្តិការណ៍នេះ កើនដល់១៤នាក់ ធ្វើឲ្យចំនួនអ្នកឆ្លងសរុប នៅទូទាំងប្រទេស កើនដល់៣២៣ ក្នុងនោះជាសះសើ្បយ ៣០១នាក់ និងកំពុងសម្រាកព្យាបាល ចំនួន២២នាក់។ បើតាមគេហទំព័រ Worldometer បានចេញផ្សាយ នៅវេលាម៉ោង១០ព្រឹក ថ្ងៃទី៣០ ខែវិច្ឆិកា ថា ក្នុងចំណោមបណ្ដាប្រទេសទាំង១០ នៅក្នុងតំបន់អាស៊ាន គឺឥណ្ឌានេស៊ី ជាប្រទេសមានអ្នកឆ្លង និងស្លាប់ច្រើនជាងគេ នៅក្នុងតំបន់នេះ។ ឥណ្ឌូនេស៊ី មានអ្នកឆ្លង ៥៣៤ ២៦៦នាក់ ស្លាប់១៦ ៨១៥នាក់ និងជាសះស្បើយ ៤៤៥ ៧៩៣នាក់។ សូមអានតារាងប្រទេសមានអ្នកឆ្លងកូវីដ១៩ ក្នុងតំបន់អាស៊ាន ដូចខាងក្រោម៖ សូមអានខ្លឹមសារ នៃសេចក្ដីប្រកាសព័ត៌មានរបស់ក្រសួងសុខាភិបាលកម្ពុជា ទាំងស្រុង ដូចខាងក្រោម៖ | 2020-11-30T10:29:46+07:00 | kbnnews.com | https://kbn.news/archives/192686 |
fff49c96-2c4a-48fb-aa3a-944c210579dd | សម្តេចតេជោ ហ៊ុន សែន ៖ កម្ពុជាយើងបានឆ្លងកាត់សមរភូមិ៣ក្នុងការទប់ស្កាត់នៃជំងឺកូវី-១៩នេះ | សៀមរាប៖ សម្តេចតេជោ ហ៊ុន សែន បានមានប្រសាសន៍ថា កន្លងទៅនេះ កម្ពុជាយើងបាន ឆ្លងកាត់សមរភូមិ៣ក្នុងការទប់ស្កាត់នៃជំងឺកូវី-១៩នេះ ដែលសមរភូមិទី១ គឺការទប់ស្កាត់ការនាំចូលជំងឺពីក្រៅ សមរភូមិទី២ គឺការបង្ការការពារការចូលសហគមន៍ និងសមរភូមិទី៣ គឺការព្យាបាលអ្នកដែលកើតអោយជាសះស្បើយ ដូច្នេះយើងត្រូវអនុវត្តតាមសមរភូមិនេះជាបន្តបន្ទាប់ទៀត។ នៅព្រឹកថ្ងៃចន្ទ ទី៣០ ខែវិច្ឆិកា ឆ្នាំ២០២០នេះ សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានអញ្ជើញជាអធិបតីដ៏ខ្ពង់ខ្ពស់ក្នុងពិធីបើកការដ្ឋានសាងសង់ និងកែលំអរផ្លូវទាំង ៣៨ខ្សែ ក្នុងក្រុងសៀមរាប ខេត្តសៀមរាប។ ផ្លូវទាំង៣៨ខ្សែនេះ មានប្រវែងសរុប ១០៨.៧៤គីឡូ ម៉ែត្រ ដោយ គ្រោង ប្រើប្រាស់ ថវិកាជាតិសរុបប្រមាណ ១៤០លានដុល្លារ អាមេរិក និងថវិកា ជាង ៩លានដុល្លារអាមេរិកទៀត សម្រាប់ ការងារ ចាំបាច់ ក្នុងការរៀបចំ ស្ថាបនាប្រព័ន្ធបង្ហូរទឹកភ្លៀង និងទឹកកខ្វក់ ដែលនៅក្រៅ គម្រោង សាងសង់ ខ្សែផ្លូវ ទាំង ៣៨នេះ។ តាមរយៈគម្រោងសាងសង់ផ្លូវទាំង៣៨ខ្សែនេះ នឹងធ្វើឲ្យទីក្រុងសៀមរាប ប្រែក្លាយរូបរាងជាទីក្រុងទំនើប និងទេសចរណ៍ ដ៏មាន សក្តា នុពល ដែលត្រូវបានរាជរដ្ឋាភិបាលកម្ពុជាកំណត់ជាតំបន់ស្នូលនៃប៉ូល អភិ វឌ្ឍ ជាតិ ជា គោលដៅ ទេសចរណ៍ វប្បធម៌ ប្រវត្តិសាស្ត្រ និងធម្មជាតិ ស្របតាមរូបសាស្ត្រទីក្រុង រួមជាមួយការគិតគូរ ដល់ការពារ និងកែលម្អបរិស្ថាន ផាសុខភាពរបស់ប្រជាពលរដ្ឋ និងការរៀបចំ អភិវឌ្ឍ ទីក្រុងឆ្លាតវៃ (Smart City) ផងដែរ។ ក្រោយពីបញ្ចប់ការសាងសង់ទៅ គម្រោងនេះនឹងដើរតួ ជា ហេដ្ឋា រចនាសម្ព័ន្ធ ប្រទាក់ ក្រឡា គ្នា តភ្ជាប់ ទីប្រជុំជន ទៅជាយក្រុង និងតភ្ជាប់ទៅកាន់តំបន់ទេសចរណ៍សំខាន់ៗ និង បណ្តាញ ខ្សែផ្លូវជាតិនានា សំដៅកាត់ បន្ថយ ការ កកស្ទះ ចរាចរណ៍ ក្នុងទីក្រុង ជំរុញ កំណើន ដឹកជញ្ជូន ទាក់ទាញ វិនិយោគិន ធុរជន និងភ្ញៀវទេសចរ ជាតិ -អន្តរជាតិ ដែល ជា ការរួមចំណែក ក្នុងការ ជំរុញ កំណើន សេដ្ឋកិច្ចជាតិឱ្យ កាន់តែរីកចម្រើន នៅក្រោយ វិបត្តិ នៃ ជំងឺកូវីដ-១៩។ សម្តេចតេជោបានសម្តែងនូវក្តីរីករាយដែលបានអញ្ជើញមុខសម្ពោធបើកការដ្ឋាន និងកែលម្អផ្លូវចំនួន៣៨ខ្សែនៅពេលនេះ។ សម្តេចតេជោបានមានប្រសាសន៍ថា តាមគម្រោងកម្មវិធីបើការដ្ឋាននេះ នឹងត្រូវមានការចូលរួមមនុស្សជាង១ពាន់នាក់ តែដោយសារតែបញ្ហាការរីករាលដាលនៃជំងឺកូវី១៩ យើងត្រូវកាត់បន្ថយមនុស្សចូលរួមមកត្រឹម១០០នាក់តែប៉ុណ្ណោះ។ សម្តេចតេជោនាយករដ្ឋមន្ត្រី បានមានប្រសាសន៍ថា នេះគឺជាការរួមចំណែកយ៉ាងសំខាន់ក្នុងការកែលម្អប្រព័ន្ធហេដ្ឋារចនាសម្ព័ន្ធនៅក្នុងប្រទេសកម្ពុជា ជាពិសេសផ្ដោតសំខាន់ទៅលើប៉ូសេដ្ឋកិច្ចសំខាន់បីរបស់ប្រទេសកម្ពុជា គឺក្រុងសៀមរាបអង្គរ ដែលជាដែនដីទេសចរណ៍ដ៏មានមានសក្តានុពលរបស់កម្ពុជា។ សម្តេចតេជោបន្តថា កម្ពុជាមានប៉ូលសេដ្ឋកិច្ច៣សំខាន់ សម្រាប់ជំរុញសេដ្ឋកិច្ចជាតិ ដែលទី១ គឺពោលសេដ្ឋកិច្ចទីក្រុងភ្នំពេញ ទី២គឺពោលសេដ្ឋកិច្ចក្រុងព្រះសីហនុ និងទី៣ គឺពោលសេដ្ឋកិច្ច នៃខេត្តសៀមរាបនេះ។ សម្តេចតេជោនាយករដ្ឋមន្ត្រី បានមានប្រសាសន៍ថា នេះជាសមិទ្ធផលថ្មីមួយទៀតសម្រាប់បងប្អូនប្រជាពលរដ្ឋនៅក្នុងខេត្តសៀមរាបដែលនៅឆ្នាំក្រោយនេះ និងបានឃើញផ្លូវស្អាត ជាពិសេសខេត្តសៀមរាបនេះនឹងត្រូវរៀបចំអង្គរសង្ក្រាន្តឡើងវិញបន្ទាប់ពីបញ្ហាកូវីដត្រូវបានបញ្ចប់នោះ។ ទាក់ទងទៅនឹងបញ្ហានៃជំងឺកូវីដ-១៩ សម្ដេចតេជោនាយករដ្ឋមន្ត្រីបានហៅព្រឹត្តិការណ៍នៃការចម្លងមកភរិយាអគ្គនាយកពន្ធនាគារនេះ ថាជា “ព្រឹត្តិការណ៍សហគមន៍២៨វិច្ឆិកា” ។ សម្តេចតេជោបានអំពាវនាវអោយប្រជាពលរដ្ឋកម្ពុជាយើងទាំងអស់ត្រូវសាមគ្គីភាពគ្នា ដើម្បីប្រយុទ្ធប្រឆាំងជំងឺកូវី-១៩ទាំងអស់គ្នា ហើយពេលនេះគឺជាពេលដែលមិនមែនជាពេលដែលត្រូវចោតដាក់គ្នាទៅវិញទៅមកនោះទេ គឺមានតែការចូលរួមទប់ស្កាត់បង្ការការពារទាំងអស់គ្នាទេ។ សម្តេចតេជោ ហ៊ុន សែន បានមានប្រសាសន៍ថា កន្លងទៅនេះ កម្ពុជាយើងបានឆ្លងកាត់សមរភូមិ៣ក្នុងការទប់ស្កាត់នៃជំងឺកូវី-១៩នេះ ដែលសមរភូមិទី១ គឺការទប់ស្កាត់ការនាំចូលជំងឺពីក្រៅ សមរភូមិទី២ គឺការបង្ការការពារការចូលសហគមន៍ និងសមរភូមិទី៣ គឺការព្យាបាលអ្នកដែលកើតអោយជាសះស្បើយ ដូច្នេះយើងត្រូវអនុវត្តតាមសមរភូមិនេះជាបន្តបន្ទាប់ទៀត។ ទាក់ទងទៅនឹងការចូលរួមទប់ស្កាត់បង្ការការពារការចម្លងជំងឺកូវីដ-១៩នេះ សម្តេចតេជោបានដាក់ចេញនូវចំនុចសំខាន់ៗមួយចំនួនដូចជា÷ ១)ត្រូវមានវិធានការការពារខ្លួនជានិច្ច ដោយត្រូវគិតថា ខ្លួនឯងមានកូវីដ-១៩ ប្រសើរជាងគិតថាគ្មាន សុខចិត្តធ្វើតេស្ត ឬធ្វើចត្ថាឡីស័ក១៤ថ្ងៃ ប្រសើរជាងមិនបានធ្វើ។ ២)ត្រូវរៀបចំមជ្ឈមណ្ឌលចាត្តាឡីស័កសំរាប់អ្នកដែលគ្មានលទ្ធភាពទៅរកចត្តាឡីស័កនៅតាមផ្ទះ ហើយទីកន្លែងដែលត្រូវធ្វើចត្តាឡីស័កនោះគឺជាទីកន្លែងដែលផ្ដល់ឱកាសឲ្យក្រុមគ្រូពេទ្យទៅយកសំណាក ដើម្បីយកសំណាកនោះមកធ្វើតេស្តអោយបានត្រឹមត្រូវ។ ៣)សម្តេចតេជោនាយករដ្ឋមន្ត្រី បានសម្រេចអោយក្រសួងអប់រំយុវជន និងកីឡា បិទការសិក្សាសម្រាប់ឆ្នាំសិក្សា២០១៩ -២០២០ ហើយប្រលងមធ្យមសិក្សាបឋមភូមិតែម្ដង នៅថ្ងៃនេះ ហើយសម្រាប់អ្នកដែលបន្តគឺមានសិស្សថ្នាក់ទី១២ ដើម្បីត្រៀមប្រឡងក្នុងអំឡុងខែធ្នូខាងមុខ ហើយយើងនឹងត្រៀមបើកបវេសនកាលឡើងវិញ នៅខែមករា ឆ្នាំ២០២១។ ៤) សម្តេចតេជោនាយករដ្ឋមន្ត្រី បានអំពាវនាវអោយប្រជាពលរដ្ឋចូលរួមដោយស្ម័គ្រចិត្តក្នុងការមកធ្វើតេស្ត និងអនុវត្តឲ្យបានខ្ជាប់ខ្ជួនតាមការណែនាំរបស់ក្រសួងសុខាភិបាល។ អាជ្ញាធរត្រូវជួយផ្គត់ផ្គង់ចំណីអាហារដល់បងប្អូនដែលត្រូវធ្វើចត្តាឡីស័កអោយបានត្រឹមត្រូវ។ បើបងប្អូនមានការសង្ស័យ សូមទៅមន្ទីរពេទ្យជាបន្ទាន់ ហើយត្រូវដាក់ខ្លួនឲ្យនៅដាច់ជាមួយនឹងគ្រួសារ១៤ថ្ងៃសិន។ ជាមួយគ្នានោះ សម្តេចតេជោបានអំពាវនាវអោយបងប្អូនប្រជាពលរដ្ឋណាដែលគិតថាខ្លួនបានប៉ះពាល់ ឬពាក់ព័ន្ធជាមួយអ្នកជំងឺកូវីដ-១៩ សូមមកធ្វើតេស្ត និងធ្វើចត្តាឡីស័កជាបន្ទាន់ ដើម្បីចៀសវាងការចម្លងចូលសហគមន៍។ ជាមួយគ្នានោះ ដើម្បីការពារជំងឺកូវីដ-១៩នោះ សម្តេចតេជោនាយករដ្ឋមន្ត្រីបានជំរុញអោយប្រជាពលរដ្ឋ យើងត្រូវតាំងខ្លួនជាអ្នកចុះចាញ់ និងជាអ្នកខ្លាចកូវីដ តែមិនត្រូវភ័យតក់ស្លុតទេ ដោយភ្លេចការបង្ការការពារនោះទេ គឺយើងត្រូវការពារជាប់ជានិច្ច ជាពិសេសអនុវត្តតាមការណែនាំរបស់ក្រសួងសុខាភិបាល។ មុននឹងបញ្ចប់ សម្ដេចតេជោហ៊ុន សែន ក៏បានអញ្ជើញប្រកាសបើកការដ្ឋានសាងសង់ផ្លូវចំនួន៣៨ខ្សែ ក្នុងក្រុងសៀមរាបនេះចាប់ពីពេលនេះតទៅ៕ | 2020-11-30T10:28:04+07:00 | cen.com.kh | https://cen.com.kh/archives/270421.html |
c6ef8d2a-2068-4da6-b0b3-4f17482c8730 | ព័ត៌មានលម្អិត ! ពីអ្នកឆ្លងកូវីដ-១៩ ទាំង១៤នាក់ និងទីតាំងអ្នកឆ្លង ដើម្បីប្រុងប្រយ័ត្នឲ្យបានខ្ពស់ | នៅព្រឹកថ្ងៃទី៣០ ខែវិច្ឆិកា ឆ្នាំ២០២០ នេះ ក្រសួងសុខាភិបាល បានចេញសេចក្តីប្រកាសព័ត៌មានផ្លូវការ បញ្ជាក់ពីការរកឃើញអ្នកឆ្លងកូវីដ-១៩ ថ្មីមួយចំនួនថែមទៀត ដែលជាប់ពាក់ព័ន្ធនឹងព្រឹត្តិការណ៍ «សហគមន៍២៨វិច្ឆិកា» ធ្វើឲ្យចំនួនអ្នកឆ្លងកូវីដ-១៩ ក្នុងព្រឹត្តិការណ៍នេះកើនឡើនដល់១៤នាក់។ សូមប្រិយមិត្តអានសេចក្តីប្រកាសរបស់ក្រសួងសុខាភិបាល ទាំងស្រុងដូចខាងក្រោម៖ | 2020-11-30T09:52:58+07:00 | kbnnews.com | https://kbn.news/archives/192665 |
e3d10bfa-e700-4948-9646-72397a51af93 | សម្ដេចតេជោហៅការឆ្លងកូវីដ ១៩ លោកឆែម សាវុធ ជាព្រឹត្តិការណ៍សហគមន៍ ២៨ វិច្ឆិកា | សម្តេចតេជោ ហ៊ុន សែន បានហៅការឆ្លងកូវីដ១៩ លោក ឆែម សាវុធ អគ្គនាយកដ្ឋានពន្ធនាគារ ជាព្រឹត្តិការណ៍សហគមន៍ ២៨ វិច្ឆិកា។ ជាលើកដំបូង ជំងឺកូវីដបានឆ្លងចូលសហគមន៍ មិនទាន់ដឹងប្រភពច្បាស់លាស់ និងបង្កប់ខ្លួនដល់ណាទៀត។ នេះជាការលើកឡើងរបស់សម្តេចតេជោ។ សម្តេចតេជោបានឲ្យដឹងថា សំណាក ៣៣៣១ ត្រូវបានធ្វើតេស្ត និងរកឃើញ ១៤ ករណីមានវិជ្ជមានកូវីឌ ១៩ ក្នុងរយៈពេលពីរថ្ងៃ។ សម្តេចមានការបារម្ភ ទាមទារឲ្យមានការឆ្លើយតបឲ្យបានលឿន និងទ្រង់ទ្រាយធំ ហើយត្រូវការស្រាវជ្រាវអ្នកពាក់ព័ន្ធនានា។ សម្តេចថា ពេលនេះមិនមែនជាពេលត្រូវស្តីបន្ទោសនិងទម្លាក់កំហុសគ្នា ជាពេលវេលាត្រូវសាមគ្គីគ្នា ដើម្បីប្រយុទ្ធទប់ស្កាត់ការរីករាលដាលជំងឺនេះ៕ | 2020-11-30T09:04:00+07:00 | kampucheathmey.com | https://www.kampucheathmey.com/local-news/20068 |
56a376ba-5840-4f71-a63c-6f60220aa4bb | ក្តៅៗ! សម្តេច ហ៊ុន សែន រកឃើញអ្នកឆ្លងជំងឺកូវីដ១៤នាក់ហើយ ក្នុងព្រឹត្តិការណ៍ «សហគមន៍២៨វិច្ឆិកា»… | សម្តេច ហ៊ុន សែន បានប្រកាសឲ្យដឹងព្រឹកថ្ងៃទី៣០ ខែវិច្ឆិកា ឆ្នាំ២០២០ ពីក្រុងសៀមរាបថា លទ្ធផលធ្វើតេស្តរកមេរោគកូវីដ១៩ ក្នុងព្រឹត្តិការណ៍២៨វិច្ឆិកា បានបង្ហាញថា សរុបមនុស្ស១៤នាក់ហើយ បានរកឃើញមានជំងឺកូវីដ១៩ បន្ទាប់ពីរកឃើញចំនួន៦ករណីបន្ថែមទៀត។ ជាមួយនេះដែរសម្តេចតេជោ ហ៊ុន សែន បានថ្លែងថា អ្នកធ្វើតេស្តពាក់ព័ន្ធ «ព្រឹត្តិការណ៍សហគមន៍២៨វិច្ឆិកា» នៅទូទាំងប្រទេស មានចំនួន៣,៣៣២សំណាក មកពី៧ខេត្ត។ សម្តេចតេជោ ហ៊ុន សែន បានថ្លែងថា ប្រតិបត្តិការទប់ស្កាត់កូវីដ១៩ បានធ្វើលឿន ហើយក្នុងទ្រង់ទ្រាយធំ តែកន្លែងខ្លះមិនទាន់លឿននៅឡើយទេ៕ | 2020-11-30T08:39:16+07:00 | kbnnews.com | https://kbn.news/archives/192658 |
6861636c-476f-4e15-9ebb-21fc3aa5c513 | រកឃើញការឆ្លងកូវីដ-១៩ ចូលព្រឹត្ដិការណ៍សហគមន៍២៨វិច្ឆិកា ចំនួន១៤នាក់ | ខេត្តសៀមរាប៖ សម្តេចតេជោ ហ៊ុន សែន នាយករដ្ឋមន្រ្តីកម្ពុជា បានប្រកាសនៅព្រឹក ថ្ងៃទី៣០ ខែវិច្ឆិកា ឆ្នាំ២០២០ ពីក្រុងសៀមរាបថា លទ្ធផលធ្វើតេស្ត រកមេរោគកូវីដ១៩ ក្នុងព្រឹត្តិការណ៍២៨វិច្ឆិកា បានបង្ហាញថា សរុបមនុស្ស១៤នាក់ ហើយបានរកឃើញមានជំងឺកូវីដ១៩ បន្ទាប់ពីរកឃើញចំនួន៦ករណីបន្ថែមទៀត។ សម្តេចតេជោ ហ៊ុន សែន បានបញ្ជាក់ថា អ្នកធ្វើតេស្តពាក់ព័ន្ធ «ព្រឹត្តិការណ៍សហគមន៍២៨វិច្ឆិកា» នៅទូទាំងប្រទេស មានចំនួន៣ ៣៣២សំណាក មកពីខេត្តចំនួន៧។ រីឯប្រតិបត្តិការទប់ស្កាត់កូវីដ១៩ បានធ្វើលឿន ហើយក្នុងទ្រង់ទ្រាយធំ តែកន្លែងខ្លះ មិនទាន់លឿននៅឡើយ៕ | 2020-11-30T08:22:04+07:00 | kbnnews.com | https://kbn.news/archives/192652 |
333fb890-628e-4620-a4a7-f81ac4b04c25 | អ្នកជំនាញសុខាភិបាលអាមេរិកជំរុញពលរដ្ឋឲ្យប្រុងប្រយ័ត្នកុំឲ្យឆ្លងជំងឺកូវីដ១៩ នៅពេលដែលវ៉ាក់សាំងជិតមកដល់ | អ្នកជំនាញកំពូលផ្នែកជំងឺកូវីដ១៩ របស់សហរដ្ឋអាមេរិក ២ រូប បានធានាដល់ពលរដ្ឋអាមេរិកាំងកាលពីថ្ងៃអាទិត្យថា វ៉ាក់សាំងបង្ការជំងឺនេះនឹងមានក្នុងពេលឆាប់ៗនេះ ប៉ុន្តែពួកគេបានព្រមានថា ការណ៍ដែលមិនប្រុងប្រយ័ត្នជាមុនក្នុងការការពារខ្លួនពីការឆ្លងជំងឺនេះ មុនពេលដែលមានវ៉ាក់សាំង អាចនឹងបង្កឲ្យមានមហន្តរាយ។ លោកឧត្តមនាវីឯក Brett Giroir ប្រធានផ្នែកធ្វើតេស្តជំងឺកូវីដ១៩ នៅសេតវិមាន បានបញ្ជាក់ថា វ៉ាក់សាំងចំនួនពីរ ដែលឥឡូវនេះកំពុងស្ថិតក្រោមការត្រួតពិនិត្យរបស់ទីភ្នាក់ងារម្ហូបអាហារនិងឱសថ គឺជា «វ៉ាក់សាំងសង្គ្រោះជីវិត»។ លោកបានបន្ថែមថា «វ៉ាក់សាំងទាំងនេះនឹងជួយបញ្ចប់ការរាតត្បាតជាសាកលនៃជំងឺកូវីដ១៩»។ ប៉ុន្តែលោកបានថ្លែងថា៖ «រហូតដល់ពេលដែលគេអាចចែកចាយវ៉ាក់សាំងបានទូលំទូលាយ ពលរដ្ឋអាមេរិកាំងត្រូវធ្វើកិច្ចការដែលត្រឹមត្រូវ ដូចជាពាក់ម៉ាស់ និងមិនត្រូវទៅកន្លែងខាងក្នុងអាគារណាដែលមានមនុស្សច្រើនកុះករជាដើម»។ លោកវេជ្ជបណ្ឌិត Anthony Fauci ដែលជាអ្នកជំនាញកំពូលផ្នែកជំងឺឆ្លងរបស់សហរដ្ឋអាមេរិក បានថ្លែងនៅក្នុងកម្មវិធី «This Week» របស់ទូរទស្សន៍ ABC ថា «ជំនួយនឹងមកដល់ក្នុងពេលឆាប់ៗនេះ» ហើយការផ្គត់ផ្គង់វ៉ាក់សាំងវគ្គដំបូងប្រហែលជាមាននៅត្រឹមពាក់កណ្ដាលខែធ្នូ។ លោកFauci អំពាវនាវឲ្យមន្ត្រីថ្នាក់រដ្ឋ និងថ្នាក់ក្រុងទាំងអស់ «បិទបារ ប៉ុន្តែបន្ដបើកសាលារៀន» ដើម្បីរក្សា «កម្រិតនៃការឆ្លងតាមសហគមន៍ឲ្យនៅទាប»។ ការវាយតម្លៃនេះត្រូវបានធ្វើឡើង នៅពេលដែលករណីឆ្លងជំងឺកូវីដ១៩ នៅសហរដ្ឋអាមេរិកកើនដល់ជាង ១៣ លានករណីកាលពីថ្ងៃសុក្រ គឺក្នុងរយៈពេលត្រឹមតែ ៦ ថ្ងៃប៉ុណ្ណោះក្រោយពីករណីឆ្លងនេះកើនដល់ចំនួន ១២ លានករណី។ ជំងឺកូវីដ១៩ នេះ បានឆក់យកជីវិតពលរដ្ឋអាមេរិកជាង ២៦៦.០០០ នាក់ ដែលច្រើនជាងប្រទេសណាៗទាំងអស់នៅលើពិភពលោក។ នេះបើយោងតាមទិន្នន័យរបស់សាកលវិទ្យាល័យ Johns Hopkins។ អ្នកឆ្លងជំងឺនេះជាង ៩១.០០០ នាក់ ឥឡូវនេះកំពុងទទួលការព្យាបាលនៅមន្ទីរពេទ្យក្នុងសហរដ្ឋអាមេរិក ដែលជាចំនួនមួយខ្ពស់បំផុតមិនធ្លាប់មានពីមុនមក ហើយអ្នកជំងឺជាង ១៨.០០០ នាក់កំពុងស្ថិតនៅក្នុងបន្ទប់ព្យាបាលដិតដល់បន្ទាន់៕ | 2020-11-30T07:00:00+07:00 | khmer.voanews.com | https://khmer.voanews.com/a/us-official-urge-people-to-be-precautious-about-covid/5681472.html |
5471765a-5bc4-4114-99f2-e462350f1dbe | ពួកអ្នកវិទ្យាសាស្ត្រ«ភ្ញាក់ផ្អើលខ្លាំង»នឹងក្រុមមនុស្សដែលសង្ស័យអំពីវិទ្យាសាស្ត្រនៅពេលមានការរាតត្បាតជំងឺកូវីដ១៩ | ការរាតត្បាតជាសាកលនៃជំងឺកូវីដ១៩ជាឧបសគ្គធំមួយសម្រាប់ពួកអ្នកវិទ្យាសាស្ត្រដែលខិតខំបង្ក្រាបជំងឺនេះនៅពេលពួកគេរកមធ្យោបាយដោះស្រាយបញ្ហា បែរជាមានមនុស្សសង្ស័យអំពីវិទ្យាសាស្ត្រនិងសាកសួរអំពីហេតុផលរបស់ពួកគេទៅវិញ។ លោកវេជ្ជបណ្ឌិត Barun Mathema ជាសាស្ត្រាចារ្យជំនួយខាងជំងឺឆ្លងនៅឯសាកលវិទ្យាល័យ Columbia នៅ រដ្ឋNew York។ លោកនិយាយថា«វាជាការនាំឱ្យធ្លាក់ទឹកចិត្ត។ វាជាការនាំឱ្យរកាំចិត្ត។ វាជាការធ្វើឱ្យបាត់បង់ការទុកចិត្ត...មានពួកមនុស្សនិយាយអាក្រក់អំពីក្រុមសហសេវិកក្នុងន័យទូលំទូលាយ។ ហើយពួកយើងបានជួយទប់ទល់នឹងជំងឺនេះដោយគ្មានបានទទួលលាភសក្ការៈអ្វីឡើយ»។ លោក Mathema ថ្លែងថាពួកអ្នកវិទ្យាសាស្ត្របានជួយប្រយុទ្ធប្រឆាំងនឹងជំងឺកូវីដ១៩នៅពេលពួកគេមានកាលវិភាគមមាញឹកស្រេចហើយនោះ តែបានរងការវាយប្រហារទៅវិញ។ លោកបាននិយាយបន្ថែមថា៖ «អ្វីដែលនាំឱ្យទង្គុកចិត្តបំផុតនោះគឺថាមានការរុញច្រានដែលនាំឱ្យមានផលប៉ះពាល់ដល់សេចក្តីសុចរិតរបស់យើង ដូចជាថាមានហេតុផលមួយទៀតនៅពីក្រោយការរកឃើញរបស់យើង»។ លោកវេជ្ជបណ្ឌិត Aroon Glatt ជាអ្នកនាំពាក្យនៃសមាគមខាងជំងឺឆ្លងនៃប្រទេសអាមេរិក។ លោកថ្លែងថា«ខ្ញុំនិយាយថាវាជាការអាម៉ាស់មួយនៅពេលមានអ្វីមួយក្រៅពីគោលដៅវិទ្យាសាស្ត្រជំរុញគោលនយោបាយសម្រាប់ភាគីណាមួយ។ ទោះជាលោកអ្នកជាពួកក្រហម ក្រុមខៀវ ជាអ្នកប្រជាធិបតេយ្យ ជាអ្នកសាធារណរដ្ឋក៏ដោយ...ក៏វិទ្យាសាស្ត្រគួរជាកត្តាជំរុញឱ្យមានសេចក្តីសម្រេចនិងគោលនយោបាយផ្អែកលើវិទ្យាសាស្ត្រ»។ បើតាមសាកលវិទ្យាល័យ Johns Hopkins ថាមកត្រឹមថ្ងៃទី២៤ខែវិច្ឆិកាមានមនុស្សជាង២៥៧.០០០នាក់ក្នុងស.រ.អ.បានស្លាប់ដោយសារវីរុសកូរ៉ូណាហើយមានមនុស្សឆ្លងជំងឺនេះ១២,៤លាននាក់ដែលជាចំនួនច្រើនជាងគេក្នុងពិភពលោក។ លោកវេជ្ជបណ្ឌិត Boris Lushniak ជាព្រឹទ្ធបុរសនៃមហាវិទ្យាល័យសុខាភិបាលសាធារណៈនៃសាកលវិទ្យាល័យ Maryland។ លោកនិយាយថា៖ «ខ្ញុំភ្ញាក់ផ្អើលខ្លាំងដល់ការឆ្លើយតបភាគច្រើននឹងជំងឺកូវីដ១៩ដែលថាគឺវិទ្យាសាស្ត្ររងការវាយប្រហារហើយមិនមានការពិនិត្យមើលទិន្នន័យទេ»។ លោក Lushniak ដឹងជាងសមាសភាគនយោបាយភាគច្រើនដែលសម្រេចអំពីវិធានការសុខាភិបាលធំៗ។ លោកជាអនុប្រធានប្រតិបត្តិការនៃសេវាសុខាភិបាលសាធារណៈស.រ.អ.ពីខែវិច្ឆិកាឆ្នាំ២០១០ដល់ខែកញ្ញាឆ្នាំ២០១៥និងជាប្រធានស្តីទីនៃសេវានេះពីខែកក្កដា ឆ្នាំ២០១៣ដល់ខែធ្នូឆ្នាំ២០១៤។ លោក Lushniak ពោលថា«វិទ្យាសាស្ត្រអាចលោតមកវិញ។ គេត្រូវយកវិទ្យាសាស្ត្រជាដៃគូម៉ត់ចត់មួយក្នុងការធ្វើសេចក្តីសម្រេច»។ ពួកអ្នកជំនាញព្រមានថាការឆ្លងជំងឺកូវីដ១៩កើនឡើងក្នុងរដូវស្លឹកឈើជ្រុះ។ មានភាពជូរចត់ជាពិសេសគឺថាពួកអ្នកវិទ្យាសាស្ត្រដែលកំពុងប្រយុទ្ធប្រឆាំងនឹងជំងឺកូវីដ១៩មិនមែនជាពួកអ្នកជំនាញទេ។ លោកវេជ្ជបណ្ឌិត Aaron Glatt ក៏ជាសាស្ត្រាចារ្យនិងជាប្រធានផ្នែកជំងឺឆ្លងនៅឯមន្ទីរពេទ្យ Mount Sinai South Nassau នៅ Oceanside រដ្ឋ New York។ តាមការយល់ឃើញរបស់លោក Glatt ថាផ្នែកមួយនៃបញ្ហានេះគឺថាបណ្តាញព័ត៌មានសង្គមបានបង្កើនសំឡេងពួកជនដែលគ្មានគុណវុឌ្ឍិក្នុងការបញ្ចេញមតិអំពីបញ្ហាវិទ្យាសាស្ត្រ។ លោកវេជ្ជបណ្ឌិត Aaron Glatt មានប្រសាសន៍ថា«ការណ៍នេះធ្វើឱ្យខ្ញុំព្រួយបារម្ភពីព្រោះខ្ញុំមិនកាន់ខាងណាអំពីបញ្ហានេះទេ។ ខ្ញុំមិនលម្អៀងឬប្រឆាំងនឹងកូវីដទេ។ ខ្ញុំមិនលម្អៀងឬប្រឆាំងនឹងការព្យាបាលណាមួយទេ។ ខ្ញុំចង់វាយតម្លៃការព្យាបាលនិងធ្វើការសន្និដ្ឋានថាតើការព្យាបាលទាំងនេះមានប្រសិទ្ធភាពឬទេ។ មានតែពួកមនុស្សមានបទពិសោធន៍និងពួកអ្នកជំនាញទេដែលមានសិទ្ធិបញ្ចេញមតិ»។ ជាជាងត្រូវបានយល់ឃើញថាជាបញ្ហាសុខភាព ការពាក់ម៉ាស់ដើម្បីពន្យឺតការរាលដាលនៃជំងឺកូវីដ១៩បានត្រូវយកមកធ្វើជារឿងនយោបាយ។ ជនជាតិអាមេរិកាំងខ្លះបានជ្រើសរើសមិនពាក់ម៉ាស់ថាជាសេចក្តីថ្លែងការណ៍នយោបាយមួយដែលជាហេតុការណ៍មួយធ្វើឱ្យសហគមន៍អ្នកវិទ្យាសាស្ត្រស្រឡាំងកាំង។ លោកវេជ្ជបណ្ឌិត Barun Mathema មានប្រសាសន៍ថា«ស.រ.អ.នឹងមានការឆ្លើយតបប្លែកពីនេះប្រសិនបើមានយន្តហោះទម្លាក់គ្រាប់បែក២៥គ្រឿងមកធ្វើការវាយប្រហារ។ វាមិនមែនជាការណ៍សំខាន់ទេអំពីនិន្នាការនយោបាយ លោកអ្នកត្រូវតែរួបរួមគ្នាហើយនេះជាអ្វីដែលយើងត្រូវការ។ ការបែកបាក់គ្នាមិនមែនជាអ្វីដែលលោកអ្នកត្រូវការឱ្យមានក្នុងពេលមានសង្គ្រាមទេ ហើយក៏ដូចគ្នាណាស់ដែរក្នុងពេលមានការរាតត្បាតជំងឺ»។ លោក Mathema និយាយថាពួកអ្នកវិទ្យាសាស្ត្របានដឹងអំពីការផ្ញើសារនិងសេចក្តីត្រូវការពន្យល់អំពីទស្សនៈវិទ្យាសាស្ត្រតាមវិធីដែលពួកជនសាមញ្ញអាចយល់ដោយងាយ។ លោកថ្លែងថា«យើងទាំងអស់គ្នាគួរប្រកាន់យករបៀបមួយនៃការនិយាយទាក់ទងគ្នាអំពីទស្សនៈមូលដ្ឋានស្តីពីវិទ្យាសាស្ត្រនិងសុខភាព។ គមនាគមន៍ជាអ្វីដែលយើងតែងតែធ្វើមិនត្រូវហើយនេះមិនមែនជាបំណងអាក្រក់ទេ។ ខ្ញុំយល់ថានេះជាមេរៀនសំខាន់មួយ...ដែលអាចនាំឱ្យមានការមិនទុកចិត្តគ្នា»។ ផលវិបាកមួយក្នុងបណ្តាផលវិបាកទាំងឡាយដោយអចេតនានៃការរាតត្បាតជាសាកលនៃជំងឺកូវីដ១៩គឺថាសាធារណជនមានការយល់ជាងមុនអំពីវិទ្យាសាស្ត្រនិងកម្រិតរបស់វា។ លោក Lushniak និយាយថា«ខ្ញុំសង្ឃឹមថាមនុស្សមានជំនឿលើវិទ្យាសាស្ត្រច្រើនជាងមុនគឺថាការធ្វើសេចក្តីសម្រេចរបស់យើងជាច្រើនផ្អែកលើព័ត៌មាននិងទិន្នន័យហើយថាយើងមានបំណងនឹងកែប្រែការណ៍នេះដោយនិយាយថាកាលពីដំបូងឡើយយើងបានប្រាប់លោកអ្នកកុំឱ្យពាក់ម៉ាស់ហើយនៅពេលនេះខ្ញុំនិយាយប្រាប់លោកអ្នកឱ្យពាក់ម៉ាស់វិញ។ ដូច្នេះ ខ្ញុំយល់ថាមនុស្សនឹងយល់ជាងមុនអំពីលក្ខណៈនិងសោភ័ណភាពនៃវិទ្យាសាស្ត្រនិងកម្រិតរបស់វាផងដែរ»។ លោក Glatt បានថ្លែងបន្ថែមថា«ខ្ញុំសង្ឃឹមថាយើងអាចធ្វើឱ្យខ្លួនយើងរើបពីស្ថានភាពនេះនឹងដាក់វិទ្យាសាស្ត្រជាថ្មីក្នុងតំណែងប្រកបដោយកិត្តិយសដែលខ្លួនធ្លាប់មាននៅពេលដែលខ្ញុំពេញវ័យ»៕ | 2020-11-30T07:00:00+07:00 | khmer.voanews.com | https://khmer.voanews.com/a/attack-on-scientist/5680665.html |
5e311ec0-8c86-45ac-845d-408085cef48a | រដ្ឋាភិបាលកំណត់ពេល១៥ថ្ងៃ ទប់ទល់ការឆ្លងកូវីដក្នុងសហគមន៍ដំបូង | នៅចំពោះមុខការឆ្លងកូវីដ១៩ចូលសហគមន៍ដំបូងចុងខែវិច្ឆិកានេះ នាយករដ្ឋមន្ត្រីកម្ពុជាបានថ្លែងថា រយៈពេល១៥ថ្ងៃខាងមុខ នឹងកំណត់ជោគវាសនានៃការគ្រប់គ្រងជំងឺឆ្លងនេះ។ សាលារៀនទូទាំងប្រទេសត្រូវបិទទ្វារ ហើយនៅសៀមរាប និងភ្នំពេញ ការប្រមូលផ្ដុំមានមនុស្សលើសពី២០នាក់ រួមមានអាពាហ៍ពិពាហ៍ បុណ្យទាន ជាដើម ត្រូវហាមឃាត់រយ:ពេលពីរសប្ដាហ៍។ ក្នុងពិធីបើកការដ្ឋានហេដ្ឋារចនាសម្ព័ន្ធនៅខេត្តសៀមរាប លោកនាយករដ្ឋមន្រ្តី ហ៊ុន សែន បានថ្លែងថា ការឆ្លងកូវីដ១៩ក្នុងសហគមន៍ បានកើនដល់១៤នាក់។ ចង្កោមនៃការឆ្លងកូវីដក្នុងសហគមន៍មិនធ្លាប់មាននេះ ត្រូវបានរកឃើញដំបូងក្នុងគ្រួសារលោក ឆែម សាវុធ អគ្គនាយកពន្ធនាគារ ដែលមានសមាជិក៧នាក់ ក្នុងចំណោមអ្នកឆ្លងចំនួន១៤នាក់នេះ។ លោក ហ៊ុន សែន បានហៅដំណាក់កាលនេះថា ជាការ«សាកល្បងធំបំផុត»សម្រាប់កម្ពុជា ក្នុងការទប់ស្កាត់កូវីដ១៩។ លោក ហ៊ុន សែន មានប្រសាសន៍ថា៖ «ឥឡូវនេះ យើងអាចនិយាយបាន ថាយើងគ្រប់គ្រងបាន ឬមិនបាន ស្ថិតក្នុងពេល១៥ថ្ងៃខាងមុខ។ ហើយ១៥ថ្ងៃខាងមុខ វាចំណុះទាំងស្រុងលើការខិតខំរបស់យើងទាំងរដ្ឋនិងប្រជាជន»។ លោក ហ៊ុន សែន បានបន្ថែមថា នេះថា ជា«ករណីបាត់ដាន» ដ្បិត«រកអត់ទាន់ឃើញក្បាលកន្ទុយ»អំពីប្រភពនៃការឆ្លង។ លោក ហ៊ុន សែន បានបន្ថែមថា៖ «នេះហើយករណីលំបាកដែលយើងចាត់ទុកថា ជាមហន្តរាយមួយសម្រាប់ប្រទេសរបស់យើង បើយើងទប់ស្កាត់មិនទាន់ពេលវេលា»។ ក្រោយសមាជិក៧នាក់នៃក្រុមគ្រួសារលោក ឆែម សាវុធ ត្រូវបានរកឃើញថា មានលទ្ធផលវិជ្ជមានវីរុសកូវីដ១៩ អាជ្ញាធរ បានចាត់វិធានការជាបន្តបន្ទាប់ ផ្ដើមពីល្ងាចថ្ងៃសៅរ៍មក។ នេះជាការឆ្លងដែលមានការព្រួយបារម្ភមួយទៀត បន្ទាប់ពីរដ្ឋាភិបាលបានប្រកាសបិទបញ្ចប់កាលពីថ្ងៃទី១៨ ខែវិច្ឆិកា លើការឆ្លងជាប់ពាក់ព័ន្ធនឹងរដ្ឋមន្ត្រីការបរទេសហុងគ្រី ដែលមនុស្ស៤នាក់នៅកម្ពុជា ត្រូវបានរកឃើញថា មានឆ្លងជំងឺនេះ។ ដោយសារការឆ្លងក្នុងសហគមន៍នេះ រដ្ឋាភិបាលបានផ្អាកដំណើរការផ្សារទំនើបអ៊ីអនសាខាទីមួយ សណ្ឋាគារភ្នំពេញ និងផ្នែកខ្លះនៃក្រសួងមហាផ្ទៃ ហើយមនុស្សយ៉ាងតិច ចំនួន ៣.៣៣២នាក់ ត្រូវមន្ត្រីសុខាភិបាល ហៅមកធ្វើតេស្ដ។ លោក ហ៊ុន សែន បង្ហើបថា មនុស្សប្រមាណ២ពាន់នាក់បន្ថែមទៀត នឹងត្រូវធ្វើតេស្ដនៅថ្ងៃច័ន្ទនេះ។ ក្រសួងអប់រំបានប្រកាសបិទបញ្ចប់ឆ្នាំសិក្សានៅសាលារដ្ឋនៅទូទាំងប្រទេស រីឯសាលាឯកជនទាំងអស់ក៏តម្រូវឱ្យផ្អាកដំណើរការមួយរយៈដោយតម្រូវឱ្យប្ដូរទៅថ្នាក់រៀនអនឡាញ។ ក្រសួងវប្បធម៌ ក៏បានប្រកាសនៅថ្ងៃចន្ទនេះ បិទដំណើរការ សារមន្ទីរ រោងកុន រោងល្ខោន ទូទាំងប្រទេសពីរសប្ដាហ៍។ សមាជិកជាន់ខ្ពស់នៃគណៈរដ្ឋមន្ត្រី រួមមានឧបនាយករដ្ឋមន្ត្រី ស ខេង រដ្ឋមន្ត្រីយុត្តិធម៌ កើត រិទ្ធ រដ្ឋមន្ត្រីបរិស្ថាន សាយ សំអាល់ រដ្ឋមន្ត្រីទេសចរណ៍ ថោង ខុន ត្រូវតម្រូវឱ្យធ្វើចត្តាឡីស័ក ដោយសារតែបានចូលរួមជួបផ្ទាល់ និងដោយប្រយោលជាមួយលោក ឆែម សាវុធ។ លោកស្រីវេជ្ជបណ្ឌិត Li Ailan តំណាងប្រចាំប្រទេសកម្ពុជានៃអង្គការសុខភាពពិភពលោក (WHO) បានប្រាប់ VOA ថា ការឆាប់កំណត់ដឹងនូវករណីឆ្លងសហគមន៍បែបនេះ ជា«សញ្ញាល្អ»។ មន្ត្រីអង្គការ WHO រូបនេះ បន្ថែមថា ក្រុមការងារជំនាញការសុខាភិបាលកម្ពុជា ត្រូវបានបំពាក់បំប៉ន ដើម្បីត្រៀមទប់ស្កាត់ជាមួយនឹងស្ថានភាពបែបនេះ។ លោកស្រីបានសរសេរក្នុងសារអេឡិចត្រូនិកថា៖ «ការស៊ើបអង្កេតករណីកំពុងបន្ត ហើយយើងប្រមើលមើលថា ស្ថានការណ៍នឹងវិវឌ្ឍនៅក្នុងប៉ុន្មានថ្ងៃខាងមុខនេះ ដែលមានការធ្វើអន្តរាគមន៍ចំគោលដៅត្រូវបានអនុវត្តជាធរមាន។ គោលដៅរួមរបស់យើង គឺទប់ស្កាត់ការឆ្លងក្នុងសហគមន៍ទ្រង់ទ្រាយធំ»។ អ្នកឃ្លាំមើលសម្ដែងការបារម្ភអំពីលទ្ធភាពនៃការឆ្លងក្នុងពន្ធនាគារ ដែលមានសភាពចង្អៀតណែន ពិបាករក្សាគន្លាត។ លោក ឆែម សាវុធ កាលពីថ្ងៃចន្ទសប្ដាហ៍មុន បានធ្វើជាអធិបតីក្នុងពិធីមួយនៅមណ្ឌលអប់រំកែប្រែទាំងពីរ នៅព្រៃស។ លោកត្រូវបានឃើញដើរទស្សនាបរិវេណពន្ធនាគារដោយមិនពាក់ម៉ាស់។ ចំណែកសាលាដំបូងរាជធានីភ្នំពេញ បានផ្អាកសវនាការដល់ថ្ងៃទី១៤ ខែធ្នូ តាមសំណើពន្ធនាគារព្រៃស «ពាក់ព័ន្ធនឹងការរីករាលដាលនៃជំងឺកូវីដ១៩ ដល់ពន្ធនាគារនិងមណ្ឌលអប់រំកែប្រែ»។ អង្គការសិទ្ធិមនុស្សលីកាដូ និងអង្គការលើកលែងទោសអន្តរជាតិ អំឡុងដំណាក់កាលកូវីដ១៩នេះ បានអំពាវនាវឱ្យមានការសម្រួលដោះលែងអ្នកជាប់ឃុំមួយចំនួនពីបណ្ដាពន្ធនាគារដ៏ចង្អៀតណែនរបស់កម្ពុជា ដែលមានចំនួនអ្នកជាប់ឃុំនិងទណ្ឌិតយ៉ាងហោចចំនួន ៣៨.៩៩០នាក់ ត្រឹមខែមីនាឆ្នាំនេះ។ លោក អំ សំអាត នាយករងអង្គការសិទ្ធិមនុស្សលីកាដូ បារម្ភពី«ហានិភ័យខ្ពស់»នៃការឆ្លងកូវីដ១៩ នៅក្នុងពន្ធនាគារដែលផ្ទុកលើសចំណុះដែលអាចទទួលមនុស្សតែ ២៦.៥៩៣ នាក់។ «សំណើរបស់យើងនេះ យើងបានផ្ដល់យូរណាស់មកហើយ ទម្រាំមកដល់ពេលនេះ វាហួសពេលនៅក្នុងការអនុវត្ត»។ ប៉ុន្តែលោក អំ សំអាត ថា រដ្ឋាភិបាលគួរពិចារណាសំណើពីខាងដើមឡើងវិញ ឆ្លងតាមករណីហានិភ័យលើកនេះ។ អ្នកនាំពាក្យក្រសួងសុខាភិបាល វេជ្ជបណ្ឌិត ឱ វណ្ណឌីន និងអគ្គនាយកដ្ឋានពន្ធនាគារ លោក នុត សាវនា មិនបានឆ្លើយតបនឹងសំណើសុំព័ត៌មានរបស់ VOAទេ។ លោក ហ៊ុន សែន បានឱ្យដឹងថា គិតត្រឹមព្រឹកថ្ងៃចន្ទនេះ នៅពន្ធនាគារព្រៃស មានសំណាក៣៨២ ត្រូវបានប្រមូលយកមកធ្វើតេស្ដ តែលទ្ធផលយ៉ាងណាមិនទាន់មានការបញ្ជាក់នោះទេ។ លោកស្រីវេជ្ជបណ្ឌិត Li Ailan បានលើកឡើងថា អង្គការសុខភាពពិភពលោក ក៏កំពុងពិនិត្យតាមដានករណីជាក់ស្ដែងនៅមូលដ្ឋាននេះផងដែរ ដែលអ្នកស្រីសំដៅដល់ករណីពន្ធនាគារ៕ | 2020-11-30T07:00:00+07:00 | khmer.voanews.com | https://khmer.voanews.com/a/cambodia-confirms-first-community-transmission-closes-schools-weddings-banned-pledges-15-day-covid-fight/5681446.html |
4cbf9083-dc07-4cdb-b88e-11d61abff662 | ដើម្បីចៀសវាងការឆ្លងជំងឺកូវីដ-១៩ ចូលក្នុងសាលារៀន និងរីករាលដាលក្នុងសហគមន៍ ក្រសួងអប់រំ បញ្ចប់ឆ្នាំសិក្សា ២០១៩-២០២០ សម្រាប់គ្រឹះស្ថានសិក្សាសាធារណៈត្រឹមព្រឹកថ្ងៃទី៣០នេះ | ភ្នំពេញ៖ ក្រសួងអប់រំ យុវជន និងកីឡា បានចេញសេចក្តីណែនាំការបញ្ចប់ឆ្នាំសិក្សា ២០១៩-២០២០ សម្រាប់គ្រឹះស្ថានសិក្សាសាធារណៈ នៅថ្ងៃទី៣០ ខែវិច្ឆិកា ឆ្នាំ២០២០ និងបើកបវេសនកាលឆ្នាំសិក្សា២០២០-២០២១ នៅថ្ងៃទី១១ ខែមករាឆ្នាំ២០២១។ ដើម្បីចៀសវាងការឆ្លងជំងឺកូវីដ-១៩ ចូលក្នុងសាលារៀន និងរីករាលដាលក្នុងសហគមន៍ ក្រសួងអប់រំ យុវជន និងកីឡា សូមណែនាំ លោក លោកស្រីប្រធាន មន្ទីរអប់រំ យុវជន និងកីឡារាជធានី ខេត្ត និងលោក លោកស្រី គណៈ គ្រប់គ្រងគ្រឹះស្ថានសិក្សាសាធារណៈទាំងអស់ ដូចខាងក្រោម៖ ១.បញ្ចប់ឆ្នាំសិក្សា ២០១៩-២០២០ នៅថ្ងៃទី៣០ ខែវិច្ឆិកា ឆ្នាំ២០២០ សម្រាប់គ្រឹះស្ថានសិក្សាសាធារណៈ បន្ទាប់ពីបានវាយតម្លៃជាបឋមរួចមក និងបើកបវេសនកាលឆ្នាំសិក្សា២០២០-២០២១ នៅថ្ងៃទី១១ ខែមករា ឆ្នាំ២០២១។ ២.បន្តការប្រឡងសញ្ញាបត្រមធ្យមសិក្សាបឋមភូមិ ឆ្នាំសិក្សា ២០១៩-២០២០ នាថ្ងៃទី៣០ ខែវិច្ឆិកា ឆ្នាំ ២០២០ ដែលនឹងប្រព្រឹត្តទៅនៅតាមគ្រឹះស្ថានមធ្យមសិក្សារៀងៗខ្លួន និងអនុវត្តតាមវិធានការសុវត្ថិភាពសុខភាព និងការណែនាំរបស់ក្រសួងសុខាភិបាល។ ៣.សិស្សថ្នាក់ទី១២ នៅបន្តរៀនសូត្រ ដើម្បីត្រៀមប្រឡងសញ្ញាបត្រមធ្យមសិក្សាទុតិយភូមិ សម័យប្រឡង៖ ២១ ធ្នូ ២០២០។ អាស្រ័យដូចបានជម្រាបជូនខាងលើ សូម លោក លោកស្រី ប្រធានមន្ទីរអប់រំ យុវជន និងកីឡារាជធានី ខេត្ត និងលោក លោកស្រីគណៈគ្រប់គ្រងគ្រឹះស្ថានសិក្សាសាធារណៈទាំងអស់ ជ្រាប និងអនុវត្តប្រកបដោយស្មារតី ទទួលខុសត្រូវខ្ពស់៕ | 2020-11-30T06:26:32+07:00 | cen.com.kh | https://cen.com.kh/archives/270328.html |
f0329e7a-dcf3-4729-9838-fdf6561c67e7 | សម្ដេចតេជោ ផ្ដល់សិទ្ធឲ្យ រដ្ឋមន្ដ្រី និងអភិបាល រាជធានី-ខេត្ត បិទផ្នែកខ្លះក្នុងដែនសមត្ថកិច្ច របស់ខ្លួនដើម្បីទប់ស្កាត់ ការរីក រាលដាលជំងឺកូវីដ-១៩ | ភ្នំពេញ ៖ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានណែនាំឲ្យ រដ្ឋមន្ត្រី និងអភិបាលរាជធានី-ខេត្ត មានបិទផ្នែកខ្លះនៃក្រសួង ឬបិទក្រសួង និងសាលារៀន ពិសេសបិទអាហារដ្ឋាន ភោជនីយដ្ឋាន ឬទីតាំងមួយចំនួនទៀតដែលជាប់ពាក់ព័ន្ធជាមួយ ភរិយាអគ្គនាយកពន្ធនាគារ ដើម្បីទប់ស្កាត់ការរីក រាលដាលនៃជំងឺកូវីដ-១៩។ ក្នុងសារសំឡេង សម្ដេចតេជោ ហ៊ុន សែន នៅយប់ថ្ងៃទី២៩ ខែវិច្ឆិកា ឆ្នាំ២០២០ បានឲ្យដឹងថា «ខ្ញុំសូមផ្ដល់សិទ្ធិអំណាចជូនចំពោះអភិបាលខេត្ត គ្រប់ទីកន្លែង និងគ្រប់ទីកន្លែងទាំងអស់ ក្នុងករណីសង្ស័យចំពោះ ភោជនីយដ្ឋាន ឬអាហារដ្ឋាន នៅកន្លែងណាមួយដែល មានអ្នកពាក់ព័ន្ធចូលទៅទទួលទាន គឺមានសិទ្ធនឹងបិទ មិនឲ្យដំណើរការក្នុងរយៈកាលមួយ ដើម្បីឲ្យបុគ្គលិក នៅទីនោះ បាញ់ថ្នាំសម្លាប់ ហើយនឹងក៏ត្រួតពិនិត្យ សំណាកជាមួយនឹងការធ្វើចត្តាឡីស័ក រយៈពេល១៤ថ្ងៃ»។ សម្ដេចតេជោ មានប្រសាសន៍ថា «ក្រៅពីសម្តេចក្រឡាហោម នៅមានរដ្ឋមន្ត្រីបរិស្ថាន សាយ សំអាល់ រដ្ឋមន្ត្រីទេសចរណ៍ ថោង ខុន រដ្ឋមន្ត្រីយុត្តិធម៌ កើត រិទ្ធ និងមានរដ្ឋលេខាធិការ និងមន្ត្រីមួយចំនួនផ្សេងទៀត ដែលមានការពាក់ព័ន្ធ។ ក្នុងនោះឥឡូវនេះយើងបានសង្កេតឃើញថា បើមានថ្នាក់រដ្ឋមន្ត្រីជាប់ពាក់ព័ន្ធបែបនេះ ច្បាស់ជាមានមន្ត្រីខាងក្រោម។ ដូច្នេះហើយបានជាខ្ញុំ សូមផ្តល់អំណាចនេះទៅឲ្យរដ្ឋមន្ត្រីពិនិត្យមើលផ្នែកពាក់ព័ន្ធទាំងឡាយ ផ្នែកណាខ្លះដែលចាំបាច់ត្រូវចូលធ្វើការ ហើយផ្នែកណាខ្លះដែលអាចធ្វើការពីផ្ទះ ដែលផ្តល់ឱកាសនេះសម្រាប់ឲ្យបានថែទាំខ្លួនក្នុងការធ្វើចត្តាឡីស័ក ហើយជាពិសេស គឺសុំឲ្យមានការស្ម័គ្រចិត្តទៅយកសំណាក»។ សម្ដេចតេជោ ក៏បានអំពាវនាវចំពោះប្រជាពលរដ្ឋទាំងអស់ ដែលបានដឹងខ្លួនថា មានជាប់ការពាក់ព័ន្ធ ឬអាចឆ្លងកាត់តំបន់ ដែលអគ្គនាយកពន្ធនាគារ ក៏ដូចជា អ្នកដឹកនាំមួយចំនួនបានធ្វើដំណើរឆ្លងកាត់ ជាមួយ ភរិយាអគ្គនាយកពន្ធនាគារ ត្រូវមានការភ្ញាក់រលឹកដើម្បីទៅរកកន្លែងទៅធ្វើតេស្តរកនូវមេរោគកូវីដ-១៩ ហើយអាចនឹងដាក់ខ្លួនធ្វើចត្តាឡីស័កតែម្តង។ សម្ដេចថា នេះជាវិធីតែមួយគត់ដែលអាចសង្គ្រោះសាមីខ្លួនមិនឲ្យ ឆ្លងកូវីដ-១៩ ហើយមិនយកកូវីដ-១៩ ទៅចម្លងអ្នកដទៃ។ ជាងនេះទៅទៀត សម្តេចតេជោ ហ៊ុន សែន បានបន្តអំពាវនាវដល់ប្រជាពលរដ្ឋកុំភ័យស្លន់ស្លោ ត្រូវគ្រប់គ្រងទៅលើ សភាពការណ៍នេះដោយភាពម្ចាស់ការ។ ប៉ុន្តែម្ខាងទៀតត្រូវតែមានការប្រុងប្រយ័ត្ន ដោយអ្នកមិនទាន់ពាក់ព័ន្ធមិនត្រូវ ចូលទៅរកការពាក់ព័ន្ធ ហើយអ្នកមានការពាក់ព័ន្ធត្រូវភ្ញាក់រលឹកទៅរកគ្រូពេទ្យនៅទីកន្លែងកំពុងធ្វើតេស្ត។ សម្តេចតេជោ ក៏បានផ្ដាំផ្ញើទៅដល់ប្រជាពលរដ្ឋកុំមានការព្រួយបារម្ភរឿងអស់លុយថ្លៃធ្វើតេស្តរកមេរោគកូវីដ-១៩ គឺជាបន្ទុកទាំងស្រុងរបស់រាជរដ្ឋាភិ បាល ។ សម្ដេចថា គ្មាននរណាមានសិទ្ធិទទួលយក ប្រាក់ពីប្រជាពលរដ្ឋ សម្រាប់ការធ្វើតេស្តរកមេរោគកូវីដនោះទេ។ អ្វីដែលរាជរដ្ឋាភិបាលត្រូវការគឺឲ្យប្រជាពលរដ្ឋមានសុវត្ថិភាព ធានាបានអាយុជីវិត និងមិនមានការឆ្លងរាលដាលនៅក្នុងប្រទេសកម្ពុជា។ សម្ដេចថា សម្រាប់អ្នកដែលមិនមានកន្លែង ធ្វើចត្តាឡីស័ក គឺក្រសួងសុខាភិបាល និងសាលារាជធានីភ្នំពេញ រៀបចំសណ្ឋាគារសុខាសម្រាប់ ធ្វើចត្តាឡីស័ក។ ជាមួយគ្នានេះដែរ សម្តេចតេជោ ហ៊ុន សែន ក៏បានផ្តល់សិទ្ធិដល់ លោក ហង់ ជួនណារ៉ុន រដ្ឋមន្ត្រីក្រសួងអប់រំ យុវជន និងកីឡា ក្នុងការពិនិត្យ និងសម្រេចបិទ សាលាដែលមានជាប់ពាក់ព័ន្ធនឹងព្រឹត្តិការណ៍ខាងលើនេះផងដែរ៕ | 2020-11-30T05:26:00+07:00 | dap-news.com | https://dap-news.com/national/2020/11/29/102020/ |
48c86262-3fd0-4e71-9b77-e7e942d52852 | BREAKING: ក្រសួងអប់រំសម្រេចផ្អាកដំណើរការគ្រឹះស្ថានសិក្សាឯកជន ជាបណ្តោះអាសន្នរយៈពេល២សប្តាហ៍ ដើម្បីការពារការឆ្លងជំងឺកូវីដ១៩ | ក្រសួងអប់រំ យុវជន និងកីឡា បានចេញសេចក្តីជូនដំណឹងសម្រេចផ្អាកដំណើរការគ្រឹះស្ថានសិក្សាឯកជន ជាបណ្តោះអាសន្នរយៈពេល២សប្តាហ៍ ចាប់ពីថ្ងៃជូនដំណឹងនេះតទៅ។ សេចក្តីជូនដំណឹងរបស់ក្រសួងអប់រំ ដែលបណ្តាញព័ត៌មាន Fresh News ទើបទទួលបាននៅមុននេះបន្តិចបានបញ្ជាក់ថា ការផ្អាកដំណើរការសិក្សាសាលារៀនឯកជន២សប្តាហ៍នេះ ដើម្បីចៀសវាងការឆ្លងជំងឺកូវីដ១៩ ចូលសាលារៀន និងការរីករាលដាលក្នុងសហគមន៍។ ក្រសួងបន្តថា សាលារៀនឯកជន អាចបន្តការសិក្សាតាមប្រព័ន្ធអេឡិចត្រូនិក លើកលែងតែថ្នាក់ទី១២ ដែលត្រូវបន្តការសិក្សាត្រៀម ប្រឡងសញ្ញាបត្រមធ្យមសិក្សាទុតិយភូមិ សម័យប្រឡង៖ ២១ ធ្នូ ឆ្នាំ២០២០៕ | 2020-11-30T05:14:00+07:00 | freshnewsasia.com | https://m.freshnewsasia.com/index.php/en/localnews/178382-2020-11-29-15-14-43.html |
617f093f-8fdc-4ba4-a77c-3b5cea73bc3b | នាយករដ្ឋមន្រ្តី នរិន្ទ្រា ម៉ូឌី ជំរុញឱ្យឥណ្ឌាក្លាយជាអ្នកផ្គត់ផ្គង់ឱសថវ៉ាក់សាំងប្រឆាំងជំងឺកូវីដសម្រាប់ពិភពលោក | លោក នរិន្ទ្រា ម៉ូឌី នាយករដ្ឋមន្រ្តីសាធារណរដ្ឋឥណ្ឌា បានធ្វើដំណើរទស្សនកិច្ចទៅកាន់ទីក្រុងចំនួន ៣ ដើម្បីត្រួតពិនិត្យយ៉ាងយកចិត្តទុកដាក់លើដំណើរការអភិវឌ្ឍ និងការផលិតវ៉ាក់សាំង ដោយលោកបានធ្វើទស្សនកិច្ចនៅសួន Zydus Biotech នៅទីក្រុង Ahmedabad សួន Bharat Biotech នៅទីក្រុង Hyderabad និងវិទ្យាស្ថាន Serum នៅទីក្រុង Pune។ ទីតាំងពីរក្នុងចំណោមនោះ គឺជាកន្លែងដែលប្រទេសឥណ្ឌាកំពុងបង្កើតវ៉ាក់សាំងប្រឆាំងនឹងជំងឺកូវីដ-១៩ ហើយទីតាំងមួយទៀត គឺជាកន្លែងដែលកំពុងផលិតវ៉ាក់សាំងរាប់ពាន់លានសម្រាប់ជួយសង្រ្គោះពិភពលោក។ លោកនាយករដ្ឋមន្រ្តីបានប្រាប់អ្នកវិទ្យាសាស្ត្រថា លោកបានជួបពួកគេទល់មុខគ្នា ដើម្បីលើកកម្ពស់សីលធម៌ និងជួយបង្កើនកិច្ចខិតខំប្រឹងប្រែងរបស់ពួកគេនៅដំណាក់កាលអភិវឌ្ឍន៍វ៉ាក់សាំងនេះ។ លោក ម៉ូឌី បានសង្កត់ធ្ងន់ថា ឥណ្ឌាចាត់ទុកវ៉ាក់សាំងមិនត្រឹមតែសំខាន់ចំពោះសុខភាពល្អប៉ុណ្ណោះទេ ថែមទាំងជាសុខភាពសកលផងដែរ ហើយវាជាកាតព្វកិច្ចរបស់ឥណ្ឌាក្នុងការជួយប្រទេសដទៃទៀត រួមទាំងប្រជាជាតិនានានៅក្នុងការប្រយុទ្ធប្រឆាំងនឹងវីរុស។ ប្រទេសឥណ្ឌាមិនត្រឹមតែដឹកនាំពិភពលោកក្នុងការស្រាវជ្រាវវ៉ាក់សាំងប៉ុណ្ណោះទេ ប៉ុន្តែវាក៏សំខាន់សម្រាប់ការផលិតវ៉ាក់សាំងសម្រាប់ពិភពលោកផងដែរ។ ម្យ៉ាងវិញទៀត ប្រទេសឥណ្ឌាបានក្លាយជាឱសថស្ថាន សម្រាប់ពិភពលោកក្នុងការប្រយុទ្ធប្រឆាំងនឹងជំងឺរាតត្បាត។ គួរជម្រាបថា នាថ្ងៃទី០៤ ខែធ្នូ ឆ្នាំ២០២០ ខាងមុខនេះ ឯកអគ្គរដ្ឋទូតនៃប្រទេសចំនួន ១០០ នឹងធ្វើទស្សនកិច្ចនៅទីក្រុង Pune ដែលពួកគេនឹងទៅវិទ្យាស្ថាន Serum នៃប្រទេសឥណ្ឌា និង Gennova Biopharmaceuticals Limited៕ | 2020-11-30T04:45:00+07:00 | freshnewsasia.com | https://m.freshnewsasia.com/index.php/en/localnews/178379-2020-11-29-14-45-27.html |
0c196649-a062-49b4-85a5-2a730edcfd4e | TOP NEWS: សម្តេចតេជោ ហ៊ុន សែន ផ្ញើសារពិសេសជូនជនរួមជាតិ ពាក់ព័ន្ធករណីឆ្លងជំងឺកូវីដ១៩របស់ក្រុមគ្រួសារអគ្គនាយកពន្ធនាគារ នាយប់ថ្ងៃអាទិត្យនេះ (Sound inside) | នៅយប់ថ្ងៃទី២៩ ខែវិច្ឆិកា ឆ្នាំ២០២០នេះសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានផ្ញើសារពិសេសបន្ថែមទៀតជូនជនរួមជាតិ ពាក់ព័ន្ធករណីឆ្លងជំងឺកូវីដ១៩របស់ក្រុមគ្រួសារលោក ឆែម សាវុធ អគ្គនាយកពន្ធនាគារ។ សម្តេចតេជោ ហ៊ុន សែន បានហៅករណីឆ្លងជំងឺកូវីដ១៩របស់ក្រុមគ្រួសារអគ្គនាយកពន្ធនាគារគឺជារឿងធ្ងន់ធ្ងរណាស់ ហើយអំពាវនាវឲ្យអ្នកពាក់ព័ន្ធផ្ទាល់ និងប្រយោល ប្រញាប់ប្រញាល់ចូលខ្លួនមកធ្វើតេស្តដើម្បីស្វែងរកមេរោគកូវីដ១៩។ គិតត្រឹមម៉ោងនេះមានមនុស្សចំនួន៨នាក់ហើយ នៃក្រុមគ្រួសាររបស់អគ្គនាយកពន្ធនាគារបានឆ្លងជំងឺកូវីដ១៩។ នៅក្នុងសាររបស់សម្តេចតេជោ ហ៊ុន សែន បន្តអំពាវនាវដល់បងប្អូនប្រជាពលរដ្ឋកុំឲ្យមានភ័យស្លន់ស្លោរ ពាក់ព័ន្ធករណីឆ្លងក្នុងសហគមន៍នេះ។ សម្តេចតេជោ ហ៊ុន សែន ក៏បានប្រកាសផ្តល់សិទ្ធិដល់រដ្ឋមន្រ្តី និងអភិបាលខេត្ត ក្នុងផ្អាកជាបណ្តោះអាសន្នផ្នែកខ្លះនៃក្រសួង ឬបិទភោជនីយដ្ឋានណា ដែលមានការពាក់ព័ន្ធករណីឆ្លងជំងឺកូវីដ១៩។ សម្តេចតេជោ ហ៊ុន សែន បានថ្លែងថា ថ្ងៃនេះក្រុមគ្រូពេទ្យបានធ្វើសំណាកលើមនុស្សជាង៣០០០នាក់។ សូមស្តាប់សាររបស់សម្តេចតេជោ ផ្ញើជូនជនរួមជាតិ នាយប់ថ្ងៃទី២៩ ខែវិច្ឆិកា ឆ្នាំ២០២០៖ | 2020-11-30T04:02:00+07:00 | freshnewsasia.com | https://m.freshnewsasia.com/index.php/en/localnews/178376-2020-11-29-14-02-12.html |
96a632f5-1853-47ca-bd1e-0715f22e047c | នាយករដ្ឋមន្រ្តី ប្រកាសពីការរកឃើញស្រ្តី២នាក់ ជាភរិយាមន្រ្តីជាន់ខ្ពស់ ក្រសួងមហាផ្ទៃឆ្លងជំងឺកូវីដ១៩ | ភ្នំពេញ៖ តាមរយៈសារសំឡេងបន្ទាន់មួយនៅល្ងាចថ្ងៃទី២៩ ខែ វិច្ឆិិកា នេះសម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជាបានប្រកាសពីការរកឃើញករណី វិជ្ជមានកូវីដ-១៩ចំនួន២នាក់លើស្រ្តីជាភរិយាមន្រ្តីជាន់ខ្ពស់ក្រសួងមហាផ្ទៃ។ | 2020-11-30T03:50:00+07:00 | dap-news.com | https://dap-news.com/national/2020/11/29/101994/ |
17215b34-0f6d-4bcc-b660-c9b8064f425a | Breaking News៖ សម្ដេច ស ខេង និងអ្នកផ្ទះជាង៩០នាក់ ទទួលបានលទ្ធផលតេស្តអវិជ្ជមានកូវីដ១៩ | ភ្នំពេញ ៖ សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និងអ្នកផ្ទះប្រមាណជាង៩០នាក់ ត្រូវបានធ្វើតេស្តលទ្ធផលអវិជ្ជមាន កូវីដ-១៩ នៅថ្ងៃទី២៩ ខែវិច្ឆិកា ឆ្នាំ ២០២០ ។ សម្ដេចក្រឡាហោម ស ខេង មានប្រសាសន៍ ក្នុងសារតេក្រាម នៅយប់ថ្ងៃទី២៩ ខែវិច្ឆិកា ឆ្នាំ ២០២០ ថា សូមជម្រាបថា សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ បានអញ្ជើញដឹកនាំ កិច្ចប្រជុំអន្តរក្រសួង ពិភាក្សាលើសេចក្ដីព្រាង ព្រះរាជក្រឹត្យ ស្ដីពីការបន្ធូរបន្ថយទោស និងលើកលែងទោស កាលពីថ្ងៃទី២៤ ខែវិច្ឆិកា ឆ្នាំ២០២០ ដោយមានការចូលរួម ពីថ្នាក់ដឹកនាំ និងមន្ត្រី ក្រសួងមហាផ្ទៃ ក្រសួងយុត្តិធម៌ និងទីស្ដីការគណៈរដ្ឋមន្រ្តី ដោយក្នុងនោះមាន លោកឧត្តមអគ្គានុរក្សថ្នាក់ទី១ ឆែម សាវុធ អគ្គនាយក នៃអគ្គនាយកដ្ឋានពន្ធគារ ដោយបច្ចប្បន្ន លោក ឆែម សាវុធ កំពុងមានវិរុស កូវីដ-១៩៕ | 2020-11-30T03:39:00+07:00 | dap-news.com | https://dap-news.com/national/2020/11/29/101990/ |
948d63d8-da54-48d1-b306-16d7228af9ad | អង្គការមូលនិធិថែទាំសុខភាពអ្នកជំងឺអេដស៍ នឹងរៀបចំទិវាពិភពលោកប្រយុទ្ធនឹងជំងឺអេដស៍ឆ្នាំ២០២០ នៅថ្ងៃទី០១ ខែធ្នូ ក្នុងទឹកដីខេត្តបាត់ដំបង | អង្គការមូលនិធិថែទាំសុខភាពអ្នកជំងឺអេដស៍ (AHF) រួមជាមួយរដ្ឋាភិបាល និងអង្គការសង្គមស៊ីវិល នឹងរៀបចំពិធីអបអរសាទរទិវាពិភពលោកប្រយុទ្ធនឹងជំងឺ អេដស៍ឆ្នាំ២០២០ នាថ្ងៃទី០១ ខែធ្នូ ឆ្នាំ២០២០ ខាងមុខនេះនៅលើទឹកដីខេត្តបាត់ដំបង ជាមួយនឹងការបង្ហាញប្រធានបទថ្មីទាន់ពេលវេលាមួយគឺ «ជំងឺអេដស៍៖ ជំងឺរាតត្បាតជាសកលផ្សេងទៀត»។ ប្រធានបទថ្មីនេះ និងផ្លាកសញ្ញាជាការក្រើនរំលឹកដល់ពិភពលោកថា សូម្បីតែនៅក្នុងអំឡុងពេលរាតត្បាតដោយមេរោគកូវីដ១៩ ការប្រយុទ្ធនឹងមេរោគអេដស៍ គឺនៅតែជាប្រធានបទ ដែលត្រូវតែយកចិត្តទុកដាក់ខ្ពស់នៃសុខភាពសាធារណៈសកល ពីព្រោះវានៅតែធ្វើឲ្យបាត់បង់ជីវិតរាប់រយពាន់នាក់ជារៀងរាល់ឆ្នាំ។ ជាប្រពៃណីយូរអង្វែងមកហើយអង្គការ AHF រួមជាមួយរដ្ឋាភិបាល និងអង្គការសង្គមស៊ីវិលមកពីជុំវិញពិភពលោក នឹងរៀបចំកម្មវិធីរំលឹកជាច្រើន រួមទាំងព្រឹត្តិការណ៍ ផ្សាយផ្ទាល់ និងព្រឹត្តការសង្គមដោយរក្សាគម្លាតសុវត្តិភាព ដើម្បីរំលឹកដល់អ្នកដែលបានបាត់បង់ជីវិតដោយសារជំងឺអេដស៍ និងលើកកម្ពស់ការយល់ដឹងជាសាធារណៈ អំពីសារៈសំខាន់នៃការធ្វើតេស្តឈាម ការបង្ការ និងការព្យាបាលជំងឺអេដស៍និងដើម្បីស្វែងរកការគាំទ្រក្នុងបន្តការប្រយុទ្ធដ៏សំខាន់នេះ។ នៅក្នុងទិវានេះនេះដែរ ក៏មានការធ្វើតេស្តឈាមរកមេរោគអេដស៍ និងការចែកជូនស្រោមអនាម័យដោយឥតគិតថ្លៃផងដែរដែលនឹងចាប់ផ្តើមចាប់ពីថ្ងៃទី៣០ ខែវិច្ឆិកា ដល់ថ្ងៃទី០១ ខែធ្នូ ឆ្នាំ២០២០ផងដែរ។ អង្គការមូលនិធិថែទាំសុខភាពអ្នកជំងឺអេដស៍ (AHF) ជាអង្គការប្រយុទ្ធនឹងជំងឺអេដស៍ធំជាងគេបំផុតនៅលើពិភពលោក ដោយបច្ចុប្បន្នអង្គការកំពុងផ្តល់ការព្យាបាល ថែទាំ និងសេវាកម្មដល់មនុស្សជាង ១.៤៧លាននាក់ នៅក្នុង៤៥ប្រទេសទូទាំងពិភពលោក ដូចជានៅសហរដ្ឋអាមេរិក អាហ្វ្រិក អាមេរិកឡាទីន ការាបៀន តំបន់អាស៊ីប៉ាស៊ីហ្វិក និងអឺរ៉ុបខាងកើតជាដើម។ សម្រាប់ព័ត៌មានលម្អិតអំពី សូមចូលទៅកាន់គេហទំព័ររបស់យើង: ទំព័រហ្វេសប៊ុក: និង Twitter: @aidshealthcare ឬ Instagram: @aidshealthcare ។ AHF ៕ | 2020-11-30T02:44:00+07:00 | freshnewsasia.com | https://m.freshnewsasia.com/index.php/en/localnews/178372-2020-11-29-12-44-59.html |
bfca18ab-8513-41bd-897d-bd5628d79a0e | សម្តេចតេជោ អំពាវនាវឲ្យ ពលរដ្ឋមេត្តាកុំភ័យស្លន់ស្លោ ឬឆោឡោរហូតបាត់បង់ម្ចាស់ការគ្រប់គ្រង ជំងឺកូវីដ-១៩ | ភ្នំពេញ ៖ សម្តេចតេជោ ហ៊ុន សែន នាយករដ្ឋមន្ត្រី នៃ កម្ពុជា បានធ្វេីការអំពាវនាវទៅដល់ប្រជាពលរដ្ឋមេត្តាកុំភ័យស្លន់ស្លោ ឬឆោឡោរហូតបាត់បង់ម្ចាស់ការគ្រប់គ្រង ជំងឺកូវីដ-១៩ ដែលកំពុងកេីតមានឡេីងនៅកម្ពុជា។ សម្តេចតេជោ ហ៊ុន សែន បានសរសេរ សារនៅលេីបណ្ដាញសង្គមហ្វេសប៊ុក នារសៀលថ្ងៃទី២៩ ខែវិច្ឆិកា ឆ្នាំ ២០២០ ដោយណែនាំប្រជាពលរដ្ឋឲ្យបង្កើនការប្រុងប្រយ័ត្នខ្ពស់ទប់ស្កាត់ការឆ្លងជំងឺកូវីដ-១៩។ សម្តេចតេជោ បន្តថា នៅថ្ងៃទី ២៩ វិច្ឆិកា ២០២០ នេះ ក្រសួងសុខាភិបាល បានរកឃើញអ្នកឆ្លងជំងឺកូវីដ-១៩ ថ្មី ចំនួន៧នាក់ថែមទៀត គឺ៦នាក់ឆ្លងក្នុងគ្រួសារតែមួយ និង១នាក់ទៀតមានកូវីដ-១៩មកពីសហរដ្ឋអាមេរិក។ សម្ដេចថា ការឆ្លងរាលដាលក្នុងគ្រួសារតែមួយនេះដែលបន្តចេញមកខាងក្រៅ គឺអាចកំណត់បានថាជា «ការឆ្លងក្នុងសហគមន៍ជាលើកដំបូងនៅកម្ពុជា»។ សម្តេចតេជោ មានប្រសាសន៍ថា “ដែលកាលពីព្រឹកមិញគឺយើងបានបិទជាបណ្តោះអាសន្នមួយរយៈពេលខ្លីនូវ ផ្សារទំនើបអ៊ីអន១, សណ្ឋាគារភ្នំពេញ និងសាលាឯកជនអន្តរទ្វីបអាមេរិកកាំងនៅចាក់អង្រែ។ ករណីឆ្លងថ្មីនេះអាចមានការពាក់ព័ន្ធពីក្រុងភ្នំពេញ ខេត្តសៀមរាប បន្ទាយមានជ័យ និង មណ្ឌលគិរី។ នៅពេលនេះ ក្រសួងសុខាភិបាល និង អាជ្ញាធរពាក់ព័ន្ធកំពុងធ្វើការងារយ៉ាងសកម្មដើម្បីធានាសុវត្ថិភាពសុខភាពប្រជាពលរដ្ឋយើង”។ សម្តេចតេជោ បញ្ជាក់ ថា “ទោះជាយ៉ាងណាក៏ដោយ សូមបងប្អូនប្រជាពលរដ្ឋមេត្តាកុំភ័យស្លន់ស្លោ ឬឆោឡោរហូតបាត់បង់ម្ចាស់ការគ្រប់គ្រង។ ត្រូវបង្កើនការយកចិត្តទុកដាក់ការការពារសុខភាពផ្ទាល់ខ្លួន នឹងក្រុមគ្រួសារតាមរយៈការពាក់ម៉ាស់ នឹងដុសលាងសម្អាតដៃជាមួយសាប៊ូ, ចឹល, ឬទឹកអាល់កុល នឹងអនាម័យអោយបានត្រឹមត្រូវតាមការណែនាំរបស់ក្រសួងសុខាភិបាល។ ក្នុងករណីមានការសង្ស័យណាមួយត្រូវរាយការណ៍ជូនគ្រូពេទ្យឱ្យបានឆាប់បំផុត”។ ជាងនេះទៅទៀ ត សម្ដេច តេជោ ហ៊ុន សែន បានឲ្យដឹងថា ចំពោះអ្នកដែលត្រូវធ្វើតេស្តកូវីដ-១៩ និងធ្វើចត្តាឡីស័ក គឺត្រូវធ្វើឱ្យបានត្រឹមត្រូវនឹងហ្មត់ចត់បំផុត ចៀសវាងការឆ្លងរាលដាលសាយភាយជំងឺកូវីដ-១៩ ទៅកាន់ទីកន្លែងផ្សេងទៀត។ សម្តេចតេជោ សង្ឃឹមថា ប្រជាពលរដ្ឋបង្កេីនការយកចិត្តទុកដាក់ខ្ពស់ថែរក្សាសុខភាពមិនធ្វេសប្រហែស ដោយធ្វើតាមការណែនាំរបស់ក្រសួងសុខាភិបាលបានគ្រប់ៗគ្នា ជាពិសេស នៅក្នុងស្ថានភាពដ៏លំបាកនេះ៕ ដោយ អេង ប៊ូឆេង | 2020-11-30T00:49:00+07:00 | dap-news.com | https://dap-news.com/national/2020/11/29/101957/ |
7131b5ea-08cc-42b8-b359-dd1e95dfc543 | សម្តេចតេជោ ហ៊ុន សែន បន្តអំពាវនាវឲ្យពលរដ្ឋ បង្កើនការប្រុងប្រយ័ត្នខ្ពស់ ទប់ស្កាត់ការឆ្លងជំងឺកូវីដ-១៩ ដែលឆ្លងចូលសហគមន៍លើកដំបូង តែកុំភ័យរហូតស្លន់ស្លោរបាត់បង់ម្ចាស់ការគ្រប់គ្រង (Video inside) | ក្រៅពីការផ្ញើសារណែនាំពិសេសយប់មិញ, នៅល្ងាចថ្ងៃទី២៩ ខែវិច្ឆិកា ឆ្នាំ២០២០នេះ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានបន្តអំពាវនាវដល់ប្រជាពលរដ្ឋទូទាំងប្រទេស ឲ្យបង្កើនការប្រុងប្រយ័ត្នខ្ពស់ ទប់ស្កាត់ការឆ្លងជំងឺកូវីដ-១៩ ខណៈកម្ពុជាទើបរកឃើញករណីឆ្លងក្នុងសហគមន៍ជាលើកដំបូង។ តាម Facebook សម្តេចតេជោ ហ៊ុន សែន បានថ្លែងថា ទោះបីជាកម្ពុជាទើបរកឃើញករណីឆ្លងក្នុងសហគមន៍ជាលើកដំបូងក៏ដោយ ប៉ុន្តែប្រជាពលរដ្ឋរបស់យើងកុំឲ្យមានការភ័យស្លន់ស្លោរ រហូតមិនអាចគ្រប់គ្រងម្ចាស់ការបាននោះ។ សម្តេចតេជោនាយករដ្ឋមន្ត្រី បានក្រើនរំលឹកយ៉ាងដូច្នេះថា៖ ។ សម្តេចតេជោ ហ៊ុន សែន បានថ្លែងទៀតថា នៅថ្ងៃទី២៩ ខែវិច្ឆិកា ឆ្នាំ២០២០នេះ ក្រសួងសុខាភិបាលបានរកឃើញអ្នកឆ្លងជំងឺកូវីដ-១៩ ថ្មី ចំនួន ៧នាក់ថែមទៀត គឺ៦នាក់ឆ្លងក្នុងគ្រួសារតែមួយ និង១នាក់ទៀតមានកូវីដ-១៩មកពីសហរដ្ឋអាមេរិក។ ការឆ្លងរាលដាលក្នុងគ្រួសារតែមួយនេះ ដែលបន្តចេញមកខាងក្រៅ គឺយើងអាចកំណត់បានថាជា ដែលកាលពីព្រឹកមិញ គឺយើងបានបិទជាបណ្តោះអាសន្នមួយរយៈពេលខ្លីនូវ ផ្សារទំនើបអ៉ីអន១, សណ្ឋាគារភ្នំពេញ និងសាលាឯកជនអន្តរទ្វីបអាមេរិកកាំងនៅចាក់អង្រែ។ សម្តេចបានថ្លែងបន្តថា ករណីឆ្លងថ្មីនេះអាចមានការពាក់ព័ន្ធពីរាជធានីភ្នំពេញ ខេត្តសៀមរាប បន្ទាយមានជ័យ និងមណ្ឌលគិរី។ នៅពេលនេះ ក្រសួងសុខាភិបាល និងអាជ្ញាធរពាក់ព័ន្ធកំពុងធ្វើការងារយ៉ាងសកម្ម ដើម្បីធានាសុវត្ថិភាពសុខភាពប្រជាពលរដ្ឋយើង។ ចំពោះអ្នកដែលត្រូវធ្វើតេស្តកូវីដ-១៩ និងធ្វើចត្តាឡីស័ក គឺត្រូវធ្វើឱ្យបានត្រឹមត្រូវនឹងហ្មត់ចត់បំផុត ចៀសវាងការឆ្លងរាលដាលសាយភាយជំងឺកូវីដ-១៩ ទៅកាន់ទីកន្លែងផ្សេងទៀត។ សម្តេចតេជោ ហ៊ុន សែន សង្ឃឹមថាបងប្អូនប្រជាពលរដ្ឋបង្កើនការយកចិត្តទុកដាក់ខ្ពស់ថែរក្សាសុខភាពមិនធ្វេសប្រហែស ដោយធ្វើតាមការណែនាំរបស់ក្រសួងសុខាភិបាលបានគ្រប់ៗគ្នា ជាពិសេសនៅក្នុងស្ថានភាពដ៏លំបាកនេះ។ សូមបញ្ជាក់ថា កម្ពុជាបានរកឃើញករណីឆ្លងជំងឺកូវីដ១៩ ចូលក្នុងសហគមន៍ជាលើកដំបូងនៅថ្ងៃទី២៨ ខែវិច្ឆិកា ឆ្នាំ២០២០ម្សិលមិញ បន្ទាប់ពីធ្វើតេស្តរកឃើញវិជ្ជមានជំងឺកូវីដ១៩ លើក្រុមគ្រួសារអគ្គនាយកពន្ធនាគារកម្ពុជា រួមនឹងអ្នករស់នៅជាមួយសរុប ៦នាក់។ គិតត្រឹមម៉ោង៧ព្រឹក ថ្ងៃទី២៩ ខែវិច្ឆិកា ឆ្នាំ២០២០នេះ កម្ពុជាបានរកឃើញអ្នកមានវីរុសកូវីដ១៩ ចំនួន៣១៥នាក់ ក្នុងនោះព្យាបាលជាសះស្បើយចំនួន ៣០១នាក់ និងអ្នកកំពុងសម្រាកព្យាបាលនៅមន្ទីរពេទ្យចំនួន១៤នាក់៕ | 2020-11-30T00:34:00+07:00 | freshnewsasia.com | https://m.freshnewsasia.com/index.php/en/localnews/178363-2020-11-29-10-34-42.html |
09935794-9c20-4caa-9e7b-f3bb20798237 | មន្ទីរសុខាភិបាលខេត្តបន្ទាយមានជ័យ យកសំណាកអ្នកពាក់ព័ន្ធផ្ទាល់ និងប្រយោលជាមួយលោក ឆែម សាវុធ ដើម្បីធ្វើតេស្តរកជំងឺកូវីដ-១៩ | នៅព្រឹកថ្ងៃទី២៩ ខែវិច្ឆិកា ឆ្នាំ២០២០នេះ ក្រុមការងារឆ្លើយតបបន្ទាន់ RRT នៃមន្ទីរសុខាភិបាលខេត្តបន្ទាយមានជ័យ ចាប់យកសំណាកដែលប៉ះពាល់ផ្ទាល់ និងប្រយោលជាមួយលោក ឆែម សាវុធ អគ្គនាយក នៃអគ្គនាយកដ្ឋានពន្ធនាគារក្រសួងមហាផ្ទៃ ដើម្បីបញ្ជូនទៅមន្ទីរពិសោធន៍នៃវិទ្យាស្ថានប៉ាស្ទ័រ នៅរាជធានីភ្នំពេញ ដើម្បីស្វែងរកជំងឺកូវីដ-១៩។ បើតាមលោកវេជ្ជបណ្ឌិត ឡេ ច័ន្ទសង្វាត ប្រធានមន្ទីរសុខាភិបាល ខេត្តបន្ទាយមាជ័យ បានថ្លែងប្រាប់ភ្នាក់ងារព័ត៌មាន Fresh News នៅនេះថ្ងៃថាសកម្មភាពយកសំណាក បានធ្វើឡើងក្រោម ការដឹកនាំសម្របសម្រួលពីលោក អ៊ុ រាត្រី អភិបាកខេត្ត ដោយមានការសហការចូលរួមពីអ្នកដែលបានប៉ះពាល់ផ្ទាល់ និងប្រយោលជាមួយលោក ឆែម សាវុធ និងអ្នកពាក់ព័ន្ធបានយ៉ាងរលូន ប្រកបដោយការទទួលខុសត្រូវក្នុងការបង្ការទប់ស្កាត់កូវីដ-១៩ទាំងអស់គ្នា។ លោកវេជ្ជបណ្ឌិត ឡេ ច័ន្ទសង្វាត បានប្រកាសថា គ្រូពេទ្យ និងមន្ត្រីជំនាញក្រុម RRT នៃមន្ទីរសុខាភិបាលខេត្តបន្ទាយមានជ័យ ធ្វើតេស្តតែអ្នកទាំងឡាយណាដែលបានប៉ះពាល់ផ្ទាល់សិនប៉ុណ្ណោះ ពោលគឺប៉ះពាល់ជាមួយលោកព្រះរាជអាជ្ញា ព្រះរាជអាជ្ញារង លោកស្នងការ ស្នងការរង លោកប្រធាន អនុប្រធានពន្ធនាគារ និងអនុរក្សពន្ធនាគារតែប៉ុណ្ណោះ។ បន្ទាប់ពីមន្ត្រីទាំងអស់នេះ ដែលធ្លាប់ប៉ះពាល់ផ្ទាល់ជាមួយលោក ឆែម សាវុធ កាលពីពេលកន្លងទៅ នៅទីតាំងពន្ធនាគារខេត្ត ពេលទទួលការវិលត្រឡប់មកវិញនូវអ្នកជាប់ឃុំជាង ១,៦០០នាក់ ក្រោយទឹកជំនន់ស្រក។ ក្នុងនេះអ្នកពាក់ព័ន្ធដែលប៉ះពាក់ព័ន្ធផ្ទាល់ និងប្រយោលជាបន្តបន្ទាប់នឹងមន្ត្រីដូចខាងលើ ក៏សម្រុកមកសុំផ្តល់សំណាកវិភាគជាមួយក្រុមការងារ RRT ឯមន្ត្រីដែលបានផ្តល់សំណាកវិភាគហើយ ក៏បានចេញទៅធ្វើចត្តាឡីស័កនៅដាច់ដោយឡែកពីគេ និងរង់ចាំលទ្ធផលតេស្ត ថាតើវិជ្ជមាន ឬអវិជ្ជមានកូវីដ-១៩ នៅពេលខាងមុខនេះ៕ | 2020-11-30T00:30:00+07:00 | freshnewsasia.com | https://m.freshnewsasia.com/index.php/en/localnews/178362-2020-11-29-10-30-15.html |
b25a6ae9-cf56-484d-96d2-f96e5483e69e | កម្ពុជារកឃើញអ្នកឆ្លងជំងឺកូវីដ-១៩ ៧ករណីបន្ថែមដែលជាការចម្លងចូលសហគមន៍ដំបូង | ក្រសួងសុខាភិបាលរកឃើញករណីឆ្លងជំងឺកូវីដ-១៩ថ្មី ៧ករណីទៀត ដែលក្នុងនោះកើតលើអ្នកដំណើរម្នាក់ ជាស្ត្រីជនជាតិខ្មែរ-អាមេរិកាំង មន្ត្រីជាន់ខ្ពស់រដ្ឋាភិបាលម្នាក់ និងសមាជិកគ្រួសាររបស់លោកចំនួន ៥នាក់ គិតត្រឹមថ្ងៃទី២៨ វិច្ឆិកា ដែលជាករណីដំបូងនៃការចម្លងចូលសហគមន៍។ អ្នកវិភាគយល់ថា ករណីកើតជំងឺកូវីដ-១៩ លើមន្ត្រីរដ្ឋាភិបាល និងសមាជិកក្រុមគ្រួសាររបស់គាត់ ហាក់នៅមានភាពស្រពិចស្រពិលនៅឡើយអំពីការចម្លងនេះ។ អ្នកជំងឺកូវីដ-១៩ ដែលជាស្ត្រីជនជាតិខ្មែរ-អាមេរិកាំង នោះមានអាយុ ៣១ឆ្នាំ ស្នាក់នៅខេត្តប៉ៃលិន ជាអ្នកដំណើរ មកពីសហរដ្ឋអាមេរិក ត្រូវបានក្រុមគ្រូពេទ្យពិនិត្យឃើញវិជ្ជមានជំងឺកូវីដ-១៩ ហើយដាក់ឲ្យសម្រាកព្យាបាលនៅមណ្ឌលសុខភាពចាក់អង្រែក្រោម។ អ្នកដំណើរទាំងអស់សរុបចំនួន ៥៦នាក់ទៀត ត្រូវបានក្រុមគ្រូពេទ្យពិនិត្យឃើញអវិជ្ជមានជំងឺកូវីដ-១៩ និងបន្តដាក់ឲ្យធ្វើចត្តាឡឺស័កនៅតាមសណ្ឋាគារ និងស្ថានទូតមួយចំនួនក្នុងរាជធានីភ្នំពេញ។ រីឯអ្នកជំងឺកូវីដ-១៩ ចំនួន ៦នាក់ទៀតនោះ ដែលជាករណីឆ្លងចូលក្នុងសហគមន៍ គឺកើតលើស្ត្រីជនជាតិខ្មែរ មានអាសយដ្ឋាននៅសង្កាត់ជ្រាវ ក្រុងសៀមរាប ខេត្តសៀមរាប ដោយគាត់មានអាការៈមិនស្រួលខ្លួន ចេញរោគសញ្ញាផ្ដាសាយ ចំនួន ៣ថ្ងៃ ហើយបានទៅពិនិត្យនៅមន្ទីរពេទ្យមិត្តភាពខ្មែរ-សូវៀត កាលពីថ្ងៃទី២៨ វិច្ឆិកា ហើយលទ្ធផលតេស្តបង្ហាញថា វិជ្ជមានជំងឺកូវីដ-១៩។ ចំណែកប្តីរបស់លោកស្រី គឺជាប្រធាននាយកដ្ឋានពន្ធនាគារនៃក្រសួងមហាផ្ទៃ លោក ឆែម សាវុធ រួមជាមួយសមាជិកគ្រួសារ ៤នាក់ទៀត ក៏ទទួលបានលទ្ធផលតេស្តវិជ្ជមានជំងឺកូវីដ-១៩ ទាំងអស់គ្នា បន្ទាប់ពីគ្រូពេទ្យពិនិត្យសំណាក។ បច្ចុប្បន្នពួកគេ កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ ក្រោយរកឃើញថា ប្រធាននាយកដ្ឋានពន្ធនាគារនៃក្រសួងមហាផ្ទៃ លោក ឆែម សាវុធ ផ្ទុកជំងឺកូវីដនេះ លោកនាយករដ្ឋមន្ត្រី ហ៊ុន សែន បានណែនាំឱ្យមានការប្រមូលផ្តុំធ្វើតេស្តសុខភាព និងធ្វើចត្តាឡឺស័កបន្ទាន់សម្រាប់អ្នកពាក់ព័ន្ធ។ ក្នុងនោះរួមមានរដ្ឋមន្ត្រីក្រសួងមហាផ្ទៃ លោក ស ខេង រដ្ឋមន្ត្រីទទួលបន្ទុកទីស្តីការគណៈរដ្ឋមន្ត្រី លោក ប៊ិន ឈិន និងរដ្ឋមន្ត្រីក្រសួងយុត្តិធម៌ លោក កើត រិទ្ធ រួមទាំងមន្ត្រីពាក់ព័ន្ធជាច្រើនរូបទៀត ដែលបានប្រជុំជាមួយលោក ឆែម សាវុធ ។ ជាមួយគ្នានេះ រដ្ឋមន្ត្រីក្រសួងមហាផ្ទៃ លោក ស ខេង បង្ហោះសារនៅលើទំព័រហ្វេសប៊ុកថា គ្រូពេទ្យបានយកសំណាករបស់លោកទៅពិនិត្យរួចហើយ តែមិនទាន់ដឹងលទ្ធផលនៅឡើយ។ លោក ស ខេង ឲ្យដឹងថា កាលពីថ្ងៃទី២៤ ខែវិច្ឆិកាកន្លងទៅ លោកបានដឹកនាំកិច្ចប្រជុំអន្តរក្រសួងពិភាក្សាលើសេចក្ដីព្រាងព្រះរាជក្រឹត្យស្ដីពីការបន្ធូរបន្ថយទោស និងលើកលែងទោស ដោយមានការចូលរួមពីថ្នាក់ដឹកនាំ និងមន្ត្រីនៃក្រសួងមហាផ្ទៃ ក្រសួងយុត្តិធម៌ និងទីស្ដីការគណៈរដ្ឋមន្ត្រី។ នៅក្នុងកិច្ចប្រជុំអន្តរក្រសួងនាថ្ងៃនោះ ក៏មានវត្តមានលោក ឆែម សាវុធ ចូលរួមដែរ ហើយគាត់បានបង្ហើបម៉ាស់ចេញពីមាត់ចំនួន ១ដង ដើម្បីមានមតិខ្លីមួយ និងបន្ទាប់មកលោក ឆែម សាវុធ ក៏បាននិយាយទល់មុខជាមួយលោក ស ខេង ផងដែរ។ ក្រោយពីកិច្ចប្រជុំនោះ លោក ឆែម សាវុធ ក៏បានបន្តបំពេញការងារទៅខេត្តមួយចំនួនដែរ ខេត្តបន្ទាយមានជ័យ ដើម្បីត្រួតពិនិត្យដំណើរការផ្ទេរអ្នកទោសដែលបានផ្ទេរចេញមួយរយៈដោយសារជំនន់ទឹកភ្លៀងកន្លងមក។ អាស៊ីសេរីមិនអាចទាក់ទងអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ដើម្បីសួរនាំបន្ថែមពីករណីនេះបានទេ នៅថ្ងៃទី២៩ វិច្ឆិកា ដោយខលចូលពុំមានអ្នកទទួល។ រហូតមកពេលនេះ ក្រសួងសុខាភិបាល មិនទាន់បានបញ្ជាក់ថា ក្រុមគ្រួសារលោក ឆែម សាវុធ ឆ្លងជំងឺនេះពីប្រភពណានៅឡើយទេ ហើយមកដល់ពេលនេះ ក៏មិនទាន់ប្រកាសរកឃើញថា មានមនុស្សប៉ុន្មាននាក់ មានទំនាក់ទំនងដោយផ្ទាល់និងប្រយោលជាមួយអ្នកជំងឺទាំងនេះឡើយ។ ទោះជាយ៉ាងណា ក្រសួងសុខាភិបាលបានចេញវិធានការ និងការណែនាំជាបន្តបន្ទាប់ ដូចជា ប្រកាសបិទផ្សាយអ៊ីអន១ នៅរាជធានីភ្នំពេញជាបណ្ដោះអាសន្ន កាលពីយប់ថ្ងៃទី២៨ ខែវិច្ឆិកា ក្រោយពីរកឃើញថា ប្រពន្ធរបស់មន្ត្រីពន្ធនាគារលោក ឆែម សាវុធ មានផ្ទុកមេរោគកូវីដ១៩ ចូលទៅទទួលទានអាហារ និងទិញអីវ៉ាន់នៅផ្សារអ៊ីអន១ នោះ។ សាលារៀនអន្តរទ្វីបអាមេរិកាំង សាខាចាក់អង្រែក្រោម ដែលកូនលោក ឆែម សាវុធ ទៅរៀននោះ ក៏ត្រូវបានក្រសួងអប់រំបញ្ជាឱ្យបិទជាបណ្ដោះអាសន្នរយៈពេល ២សប្ដាហ៍ ដើម្បីបង្ការការឆ្លងរាលដាលក្នុងសហគមន៍។ សណ្ឋាគារភ្នំពេញ ក៏ត្រូវបានប្រកាសឲ្យបិទផងដែរ ក្រោយពីអ្នកជំងឺខាងលើបានទៅហាត់ប្រាណ និងងូតទឹកនៅទីនោះ។ ក្រសួងសុខាភិបាលបានសម្រេចជ្រើសយកទីតាំងមួយចំនួននៅក្នុងរាជធានីភ្នំពេញ ដើម្បីធ្វើតេស្តអ្នកដែលពាក់ព័ន្ធ ដោយផ្ទាល់ និងដោយប្រយោលជាមួយអ្នកជំងឺខាងលើ រួមមាន ក្រសួងមហាផ្ទៃសម្រាប់មន្ត្រីរាជការ បរិវេណផ្សារអ៊ីអន១ សម្រាប់ប្រជាពលរដ្ឋទូទៅ មន្ទីរពេទ្យមិត្តភាពខ្មែរ-សូវៀតសម្រាប់គ្រូ សិស្ស និងអាណាព្យាបាលសាលាអន្តរទ្វីបអាមេរិកាំងសាខាចាក់អង្រែ និងនៅពន្ធនាគារព្រៃស ជាដើម។ មុនការប្រកាសការរកឃើញនេះ មន្ត្រី និងសមាជិកគ្រួសារមន្ត្រីជាន់ខ្ពស់រូបនេះ បានធ្វើដំណើរទៅទីកន្លែងសាធារណៈដែលមានមនុស្សច្រើន និងការចុះសកម្មភាពការងារជាដើម ហើយក្រសួងសុខាភិបាលមិនទាន់បានបង្ហាញរបាយការណ៍ច្បាស់លាស់ពីការចម្លងនេះនៅឡើយ។ កាលពីដើមខែវិច្ឆិកាថ្មីៗ នេះ រដ្ឋាភិបាលបានធ្វេសប្រហែសម្តងរួចមកហើយ អំពីការទប់ស្កាត់ជំងឺកូវីដ-១៩ នេះ ដោយលោក ហ៊ុន សែន និងរដ្ឋមន្ត្រីកម្ពុជាមួយចំនួនទៀត មិនបានពាក់ម៉ាស់ការពារការឆ្លងជំងឺកូវីដ-១៩ ក្នុងជំនួបរវាងរដ្ឋមន្ត្រីការបរទេសហុងគ្រី លោក ភីតធ័រ ស្ស៊ីចាតូ (Peter Szijjarto) កាលពីថ្ងៃទី៣ វិច្ឆិកា បណ្ដាលឲ្យមនុស្សបួននាក់ ឆ្លងជំងឺកូវីដ-១៩ ពីលោក ភីតធ័រ ស្ស៊ីចាតូ (Peter Szijjarto) និងមនុស្សរាប់ពាន់នាក់ផ្សេងទៀត ដែលពាក់ព័ន្ធនឹងព្រឹត្តិការណ៍៣ វិច្ឆិកា ត្រូវធ្វើចត្តាឡឺស័ក។ ប្រធានអង្គការសម្ព័ន្ធគណនេយ្យភាពសង្គមកម្ពុជាលោក សន ជ័យ មានប្រសាសន៍ថា ករណីជំងឺកូវីដ-១៩ លើមន្ត្រីជាន់ខ្ពស់រដ្ឋាភិបាលនេះ គឺនៅមានមន្ទិលសង្ស័យច្រើនលើការអនុវត្តវិធានការក្រសួងសុខាភិបាល ចំពោះមន្ត្រីនិងសមាជិកគ្រួសាររបស់ពួកគេ។ លោកបន្តថា ក្រសួងគួរតែបង្ហាញនូវរបាយការណ៍មួយឲ្យបានច្បាស់លាស់ អំពីការចម្លងជំងឺនេះថា ជាការនាំចូលពីបរទេស ឬជាការឆ្លងចូលក្នុងសហគមន៍ពិតមែន? លោកលើកឡើងថា នេះជាការធ្វេសប្រហែលមួយរបស់មន្ត្រីរដ្ឋាភិបាលដែលបង្កឲ្យមានការចម្លងចូលសហគមន៍៖ « »។ ទោះជាយ៉ាងណាក្ដី ក្រសួងអំពាវនាវឲ្យអ្នកដែលពាក់ព័ន្ធទាំងអស់ ត្រូវសហការ ដោយទៅធ្វើតេស្តរកជំងឺកូវីដ-១៩ នៅទីតាំងខាងលើ និងនៅតាមមណ្ឌលខេត្ត ដូចជាខេត្តសៀមរាប ខេត្តស្ទឹងត្រែង ខេត្តមណ្ឌលគិរី និងខេត្តបន្ទាយមានជ័យជាដើម ត្រូវទៅធ្វើតេស្តជាចាំបាច់ និងត្រូវធ្វើចត្តាឡឺស័កនៅមណ្ឌល និងផ្ទះរបស់ខ្លួនឲ្យបានត្រឹមត្រូវ។ លើសពីនោះអាជ្ញាធរថ្នាក់ក្រោមជាតិ និងមន្ទីរសុខាភិបាលកំពុងរុករកអ្នកដែលបានប៉ះពាល់ផ្ទាល់មកធ្វើចត្តាឡឺស័កផងដែរ។ គិតត្រឹមថ្ងៃទី២៩ ខែវិច្ឆិកា កម្ពុជាមានអ្នកកើតជំងឺកូវីដ-១៩ សរុបចំនួន ៣១៥នាក់ ក្នុងនោះអ្នកជាសះស្បើយមាន ៣០១នាក់ និងអ្នកកំពុងសម្រាកព្យាបាលចំនួន ១៤នាក់៕ | 2020-11-30T00:12:00+07:00 | rfa.org | https://www.rfa.org/khmer/news/health/7-new-positive-covid19-affection-11292020120838.html |
472338b9-b607-4874-8c92-4c073c4364e2 | ក្រសួងសុខាភិបាល ប្រាប់អំពីនិយមន័យករណីសង្ស័យជំងឺកូវីដ-១៩ ជាថ្មីជូនប្រជាពលរដ្ឋ ក្រោយផ្ទុះការឆ្លងចូលសហគមន៍ (Video inside) | លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានថ្លែងប្រាប់នាយកប្រតិបត្តិបណ្ដាញព័ត៌មាន Fresh News នៅរសៀលថ្ងៃទី២៩ ខែវិច្ឆិកា ឆ្នាំ២០២០នេះ អំពីនិយមន័យករណីសង្ស័យ ជំងឺកូវីដ-១៩ សារជាថ្មីជូនប្រជាពលរដ្ឋ ក្រោយផ្ទុះការឆ្លងចូលសហគមន៍។ ការចេញមកបញ្ជាក់ជាថ្មីរបស់លោកស្រី ឱ វណ្ណឌីន បានធ្វើឡើងបន្ទាប់ពីមានការចែកចាយនូវសារជាច្រើននៅលើបណ្ដាញទំនាក់ទំនងសង្គម អំពីរោគសញ្ញា និងអាការៈជំងឺកូវីដ-១៩ ដែលខ្លះមិនត្រឹមត្រូវនោះទេ ធ្វើឲ្យមានការយល់ច្រឡំជាច្រើន។ លោកស្រី ឱ វណ្ណឌីន បានបញ្ជាក់ថា បុគ្គលដែលមានសញ្ញាយ៉ាងតិចមួយក្នុងចំណោមសញ្ញាដូចខាងក្រោម ទើបសង្ស័យថាជាជំងឺកូវីដ-១៩៖ កំដៅយ៉ាងតិច ៣៧.៥អង្សាសេ, ក្អក, ហៀរសំបោរ, ឈឺបំពង់ក, ពិបាកដកដង្ហើម និងមានប្រវត្តិធ្វើដំណើរឆ្លងខេត្តនៅក្នុងប្រទេសកម្ពុជា ឬក្រៅពីប្រទេសកម្ពុជា ឬបានប៉ះពាល់ជាមួយ អ្នកដែលបានធ្វើដំណើរក្រៅប្រទេសកម្ពុជា ឬបានប៉ះពាល់ជាមួយអ្នកជំងឺកូវីដ-១៩ បញ្ជាក់ដោយពីមន្ទីរសោធន៍ ក្នុងអំឡុងពេល១៤ថ្ងៃ មុនចេញរោគសញ្ញា ឬជាអ្នកថែទាំសុខភាព នៅគ្រឹះស្ថានសុខាភិបាល។ សូមបញ្ជាក់ថា កម្ពុជាបានរកឃើញករណីឆ្លងជំងឺកូវីដ១៩ ចូលក្នុងសហគមន៍ជាលើកដំបូង នៅថ្ងៃទី២៨ ខែវិច្ឆិកា ឆ្នាំ២០២០ម្សិលមិញ បន្ទាប់ពីធ្វើតេស្តរកឃើញវិជ្ជមានជំងឺកូវីដ១៩ លើក្រុមគ្រួសារអគ្គនាយកពន្ធនាគារកម្ពុជា រួមនឹងអ្នករស់នៅជាមួយសរុប ៦នាក់។ ក្រសួងសុខាភិបាល មិនទាន់បានរកឃើញពីប្រភពនៃការឆ្លងជំងឺកូវីដ១៩នេះនៅឡើយ។ ជាវិធានការទប់ស្កាត់ការរីកសាយភាយ ឬការចម្លងកាន់តែខ្លាំង រាជរដ្ឋាភិបាល បានដាក់ចេញវិធានការបន្ទាន់មួយចំនួន ដូចជាការបិទផ្សារទំនើបអ៊ីអន និងការតម្រូវឱ្យអ្នកពាក់ព័ន្ធផ្ទាល់ និងប្រយោលដែលរួមមានមន្ត្រីជាន់ខ្ពស់រាជរដ្ឋាភិបាលផងនោះ ចាប់ផ្តើមធ្វើចត្តាឡីស័ក និងយកសំណាកពិនិត្យរកមេរោគ។ ក្រសួងសុខាភិបាល បានអំពាវនាវដល់អ្នកពាក់ព័ន្ធផ្ទាល់ និងប្រយោលក្នុងព្រឹត្តិការណ៍នេះ នាំគ្នាទៅយកសំណាកពិនិត្យរកមេរោគ។ ក្នុងនោះប្រជាពលរដ្ឋធម្មតាទៅកាន់ផ្សារទំនើបអ៊ីអន១ មន្ត្រីរាជការទៅកាន់ក្រសួងមហាផ្ទៃ ហើយគ្រូ សិស្ស និងអាណាព្យាបាលសាលាអន្តរទ្វីបអាមេរិកាំងសាខាចាក់អង្រែ ទៅធ្វើតេស្តនៅមន្ទីរពេទ្យមិត្តភាពខ្មែរ-សូវៀត។ គិតមកដល់ព្រឹកថ្ងៃទី២៩ ខែវិច្ឆិកា ឆ្នាំ២០២០នេះ កម្ពុជារកឃើញអ្នកឆ្លងកើតជំងឺកូវីដ១៩ សរុប ៣១៥នាក់។ ក្នុងនោះព្យាបាលជាសះស្បើយ ៣០១នាក់ និងកំពុងសម្រាកព្យាបាល ១៤នាក់៕ | 2020-11-29T22:16:00+07:00 | freshnewsasia.com | https://m.freshnewsasia.com/index.php/en/localnews/178350-2020-11-29-08-16-51.html |
6fe7a5e5-4e88-453c-8649-464ae878f074 | ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បន្តចុះផ្សព្វផ្សាយពីវិធីសាស្ត្រទប់ស្កាត់ និងការពារជំងឺកូវីដ១៩ ជូនពលរដ្ឋក្នុងស្រុកថ្ពង ខេត្តកំពង់ស្ពឺ | ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានបន្តចុះផ្សព្វផ្សាយ និងអប់រំជូនដល់ប្រជាពលរដ្ឋរស់នៅភូមិចំពារ ឃុំមនោរម្យ ស្រុកថ្ពង ខេត្តកំពង់ស្ពឺ ដើម្បីឲ្យពួកគាត់បានយល់កាន់តែច្បាស់ពីវិធីសាស្រ្តការពារ និងទប់ស្កាត់ពីជំងឺកូវីដ១៩ ខណៈកម្ពុជាកំពុងតែមានករណីឆ្លងក្នុងសហគមន៍ជាលើកដំបូង។ ការបន្តចុះអប់រំជូនប្រជាពលរដ្ឋពីវិធីសាស្ត្រទប់ស្កាត់ និងការពារជំងឺកូវីដ១៩ របស់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ធ្វើឡើងនាថ្ងៃទី២៩ ខែវិច្ឆិកា ឆ្នាំ២០២០ នៅស្រុកថ្ពង ខេត្តកំពង់ស្ពឺនេះ ដឹកនាំដោយលោក លេង ផាលី រដ្ឋលេខាធិការក្រសួងផែនការ និងជាប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី សហការជាមួយកិត្តិសេដ្ឋាបណ្ឌិតទេសរដ្ឋមន្ត្រី ឆាយ ថន ប្រធានក្រុមការងាររាជរដ្ឋាភិបាលចុះជួយខេត្តកំពង់ស្ពឺ សាខាសកម្មជនក្រុមការងារយុវជនគណបក្សរាជធានីភ្នំពេញ មន្ទីរសុខាភិបាលខេត្តកំពង់ស្ពឺ ក្រុមការងារថ្នាក់កណ្តាលចុះជួយស្រុកថ្ពង សហភាពសហព័ន្ធយុវជនកម្ពុជាស្រុកថ្ពង និងអាជ្ញាធរមូលដ្ឋានស្រុកថ្ពង។ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក៏បានណែនាំអំពីវិធានការទប់ស្កាត់ប្រយុទ្ធនឹងជំងឺកូវីដ-១៩ ដោយបង្រៀនប្រជាពលរដ្ឋឲ្យយល់ដឹងអំពី ការរស់នៅស្អាតប្រកបដោយអនាម័យល្អ ដោយលាងសម្អាតដៃនឹងអាកុល ឬសាប៊ូ ពាក់ម៉ាស់ឲ្យបានត្រឹមត្រូវនៅពេលចាំបាច់ និងការហូបស្អាត គេងស្អាត បូករួមនឹងការពន្យល់វិធីបង្ការជំងឺគ្រុនឈាម ជំងឺគ្រុនចាញ់ ព្រមទាំងពាំនាំការសួរសុខទុក្ខពីសំណាក់លោក ហ៊ុន ម៉ានី តំណាងរាស្រ្តនៃព្រះរាជាណាចក្រកម្ពុជា ដល់ប្រជាពលរដ្ឋក្នុងស្រុក។ ប្រជាពលរដ្ឋក្នុងស្រុកថ្ពង ខេត្តកំពង់ស្ពឺ មានការសប្បាយជាខ្លាំង ក្រោយបានឃើញវត្តមានរបស់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ដោយបានបង្ហាត់បង្រៀន និងជួយណែនាំពីវិធីសាស្ត្រក្នុងការទប់ស្កាត់ និងការពារជំងឺកូវីដ១៩ ខណៈកម្ពុជាកំពុងមានករណីឆ្លងក្នុងសហគមន៍ចំនួន៦នាក់។ ជាមួយគ្នានោះដែរ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក៏បានពាំនាំអំណោយដ៏ថ្លៃថ្លារបស់លោក ហ៊ុន ម៉ានី តំណាងរាស្ត្រនៃកម្ពុជា និងប្រធាន ស.ស.យ. ក ដែលរួមមាន៖ ចែក, អាកុល, ម៉ាស់ ម៉ាស៊ីនវាស់កម្តៅ សាប៊ូ ក្រដាស់រូបភាពផ្សព្វផ្សាយអំពីការថែរក្សាអនាម័យ រួមទាំងស្បៀងអាហារមានជានំប៉័ង និងទឹកសុទ្ធ ជូនប្រជាពលរដ្ឋ។ សូមជម្រាបជូនថា ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក្រៅពីចុះអប់រំពីវិធីសាស្ត្រការពារជំងឺកូវីដ១៩ ជូនប្រជាពលរដ្ឋ ក្នុងនោះក៏បានចុះពិនិត្យព្យាបាលជំងឺជូនប្រជាពលរដ្ឋចំនួន១៩៥គ្រួសារ មានប្រជាពលរដ្ឋចំនួន២១៦នាក់ តាមខ្នងផ្ទះតំបន់ដាច់ស្រយាល នៅភូមិចំពារ ឃុំមនោរម្យ ស្រុកថ្ពង ខេត្តកំពង់ស្ពឺ រួមមានដូចជា៖ ជំងឺទូទៅ អប់រំសុខភាព ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឫសដូងបាត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺកាមរោគ ជំងឺគ្រុនចាញ់ ជំងឺគ្រុនឈាម គ្រុនឈិះ ជំងឺទឹកនោមផ្អែម ជំងឺបេះដូង លើសឈាម ជំងឺតម្រងនោម អេកូ (ពិនិត្យលើផ្ទៃពោះស្ត្រីមានគភ៌) រួមហ្នឹងជំងឺផ្សេងទៀត។ នាឱកាសនោះ លោក លេង ផាលី ក៏បានអំពាវនាវដល់ប្រជាពលរដ្ឋទាំងអស់ឲ្យមានការ ប្រុងប្រយ័ត្នឲ្យបានខ្ពស់បំផុតអំពីជំងឺកូវីដ១៩ ដោយអនុវត្តន៍តាមការណែនាំរបស់ក្រសួងសុខាភិបាលឲ្យបានគ្រប់ៗគ្នា ក៏ព្រោះតែកម្ពុជាកំពុងតែករណីឆ្លងក្នុងសហគមន៍ ដែលជាហេតុនាំឲ្យបងប្អូនប្រជាពលរដ្ឋកាន់តែមានការប្រុងប្រយ័ត្នកាន់តែខ្លាំងឡើង។ លោកក៏បានណែនាំដល់ប្រជាពលរដ្ឋត្រូវមានអនាម័យស្អាត និងរក្សាគម្លាតពីគ្នា ហើយអ្វីដែលពិសេសគឺមិនត្រូវនៅកន្លែងដែលមានមនុស្សច្រើន ដែលជាកន្លែងប្រមូលផ្តុំនោះទេ។ ជាមួយគ្នានោះដែរប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី រូបនេះក៏បានលើកឡើងទៀតផងដែរថា ៕ | 2020-11-29T22:01:00+07:00 | freshnewsasia.com | https://m.freshnewsasia.com/index.php/en/localnews/178348-2020-11-29-08-01-17.html |
134ecb8d-3988-4478-980a-65f2618d4fa1 | ក្រសួងសុខាភិបាល៖ ដំណាក់កាលនេះមិនមែន ជាពេលរកខុសត្រូវឡើយគឺខ្មែររួមគ្នា ប្រយុទ្ធប្រឆាំងជំងឺកូវីដ-១៩ | ភ្នំពេញ ៖ លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានថ្លែងថា ក្នុងដំណាក់កាល ជំងឺកូវីដ-១៩ មិនមែនជាពេលវេលារកត្រូវ រកខុស ឡើយ គឺជាពេលវេលាដែលខ្មែរត្រូវរួបរួមគ្នា គឺរួមគ្នាប្រយុទ្ធប្រឆាំងជំងឺកូវីដ-១៩ដើម្បីកម្ពុជាឆ្លងកាត់នូវព្រឹត្តិការណ៍ដ៏ស្មុគស្មាញថ្មីមួយនេះ។ តាមរយៈបណ្ដាញសង្គមតេឡេក្រាមនៅថ្ងៃទី២៩ វិច្ឆិកានេះ លោកស្រីឱ វណ្ណឌីន បន្ដថា «ខ្ញុំសុំលើកដៃអង្វរលោកអ្នកទាំងអស់ សូមមេត្តាកុំរុញឲ្យខ្លោច កុំរោចឲ្យឆៅអី កុំគិតរកកំហុសទម្លាក់ ដាក់អ្នកនេះ អ្នកនោះអីណា ។អ្វីដែលសំខាន់បំផុតនៅពេលនេះ គឺបុគ្គលគ្រប់រូបចាំបាច់ត្រូវអនុវត្តន៍វិធានការការពារ ខ្លួនឲ្យបានខ្ជាប់ខ្ជួនមែនទែន ធ្វើយ៉ាងណាកុំឲ្យមានការចម្លងមកខ្លួនឯង កុំឲ្យពីបុគ្គលម្នាក់ចម្លងទៅបុគ្គលម្នាក់ទៀត និងកុំឲ្យចម្លងក្នុងសហគមន៍»។ លោកស្រីបញ្ជាក់ថា នៅប្រទេសគេដែលមានធនធានច្រើនជាងកម្ពុជា នៅតែគ្រប់គ្រងមិនបាន ឈឺរាប់សែន រាប់លាននាក់ និងស្លាប់រាប់ពាន់ រាប់សែននាក់។ លោកស្រីថា កម្ពុជាតូច ធនធានតិច ខិតខំទប់ស្កាត់បានជិតមួយឆ្នាំ ហើយ ដែលមិនមានការចម្លងចូលសហគមន៍ ទើបតែនាពេលនេះទេ ជាថ្ងៃដំបូងនៃការចម្លងក្នុងសហគមន៍ ដែលក្រុមការងារទាំងអស់ និងថ្នាក់ដឹកនាំក្រសួង មិនទាំងបានដើរកម្សាន្ដ ធ្វើការទាំងយប់ ទាំងថ្ងៃ ដើម្បីទប់ការ រាតត្បាតបន្ត និងដើម្បីសុខភាពទាំងអស់គ្នា។ ជាងនេះទៅទៀត អ្នកនាំពាក្យ ក្រសួងសុខាភិបាល មានក្ដីសង្ឃឹមថា ក្នុងស្មារតីសាមគ្គីភាព រួមគ្នាប្រយុទ្ធនឹងជំងឺកូវីដ-១៩ ហើយកម្ពុជានឹងខិតខំជំនះឧបសគ្គមួយនេះទាំងអស់គ្នា៕ ដោយ ៖ អេង ប៊ូឆេង | 2020-11-29T19:51:00+07:00 | dap-news.com | https://dap-news.com/national/2020/11/29/101920/ |
5bc3439c-ca6c-4893-b237-2d85ae179731 | កម្មវិធីស្មារតីអមតៈ ២ធ្នូ ដែលគ្រោងធ្វើឡើងនៅដើមខែធ្នូ នៅស្រុកកំចាយមារ ខេត្តព្រៃវែង ត្រូវផ្អាកជាបណ្តោះអាសន្ន ដើម្បីការពារការរីករាលដាលជំងឺកូវីដ១៩ | លោក ស សុខា ប្រធានគណៈកម្មការរៀបចំកម្មវិធីស្មារតីអមតៈ ២ធ្នូ បានសម្រេចផ្អាកការរៀបចំកម្មវិធីស្មារតីអមតៈ ២ធ្នូ ដែលនឹងធ្វើឡើងនៅថ្ងៃទី១-២ ខែធ្នូ ឆ្នាំ២០២០ ខាងមុខនេះ នាស្រុកកំចាយមារ ខេត្តព្រៃវែង។ សេចក្តីជូនដំណឹងរបស់លោក ស សុខា ដែលបណ្តាញព័ត៌មាន Fresh News ទទួលបាននៅថ្ងៃទី២៩ ខែវិច្ឆិកា ឆ្នាំ២០២០នេះ បានឲ្យដឹងថា មូលហេតុ នៃការផ្អាករៀបចំកម្មវិធីស្មារតីអមតៈ ២ធ្នូ ដោយសារតែដើម្បីរួមចំណែកក្នុងការការពារ ទប់ស្កាត់ និងបង្ការការរីករាលដាល ជំងឺកូវីដ១៩ ដែលនៅតែបន្តរីករាលដាល ពាសពេញពិភពលោក និងយោងតាមការរកឃើញ ករណីជំងឺកូវីដ១៩ថ្មី។ គួរជម្រាបថា ក្រសួងសុខាភិបាល នៅព្រឹកថ្ងៃទី២៩ ខែវិច្ឆិកា ឆ្នាំ២០២០ បានចេញសេចក្តីប្រកាសព័ត៌មានផ្លូវការ ពាក់ព័ន្ធករណីរកឃើញអ្នកឆ្លងជំងឺកូវីដ១៩ ថ្មីចំនួន៧នាក់ ដែលក្នុងនោះមាន៦នាក់ជាក្រុមគ្រួសារលោក ឆែម សាវុធ អគ្គនាយកពន្ធនាគារក្រសួងមហាផ្ទៃ និងម្នាក់ទៀត ជាអ្នកដំណើរមកពីអាមេរិក។ គិតត្រឹមម៉ោង៧ព្រឹក ថ្ងៃទី២៩ ខែវិច្ឆិកា ឆ្នាំ២០២០ កម្ពុជាបានរកឃើញអ្នកមានវីរុសកូវីដ១៩ ចំនួន៣១៥នាក់ ក្នុងនោះព្យាបាលជាសះស្បើយចំនួន ៣០១នាក់ និងអ្នកកំពុងសម្រាកព្យាបាលនៅមន្ទីរពេទ្យចំនួន ១៤នាក់៕ | 2020-11-29T19:18:00+07:00 | freshnewsasia.com | https://m.freshnewsasia.com/index.php/en/localnews/178337-2020-11-29-05-18-43.html |
f2a7e9e1-cb14-4869-a82c-c6df0e58b259 | សម្ដេច ស ខេង ណែនាំមន្រ្តីពាក់ព័ន្ធ ជាមួយលោក ឆែម សាវុធ ទៅធ្វើតេស្ត រកកូវីដ១៩ ខណៈសម្ដេច ត្រូវធ្វើតេស្ត និងធ្វើចត្តាឡីស័កផងដែរ | ភ្នំពេញ៖ ក្រោយពី លោក ឆែម សាវុធ អគ្គនាយកពន្ធនាគារ បានធ្វើតេស្តរកឃើញ ឆ្លងជំងឺកូវីដ១៩ សម្ដេចក្រឡាហោម ស ខេង ឧបនាយករដ្ឋមន្រ្តី រដ្ឋមន្រ្តីក្រសួងមហាផ្ទៃ បានធ្វើការណែនាំ ដល់មន្រ្តីគ្រប់ជាន់ថ្នាក់ ដែលពាក់ព័ន្ធផ្ទាល់ និងប្រយោល ជាមួយលោក ឆែម សាវុធ ត្រូវទៅធ្វើតេស្ត រកមេរោគកូវីដ១៩ នៅទីស្ដីការ ក្រសួងមហាផ្ទៃ ខណៈរូបសម្ដេចផ្ទាល់ ត្រូវធ្វើតេស្ត រកមេរោគកូវីដ១៩ និងប្រហែលត្រូវធ្វើ ចត្តាឡីស័កផងដែរ។ តាមរយៈសារសំឡេង ផ្ញើទៅកាន់មន្រ្តីក្រសួងមហាផ្ទៃ នៅព្រឹកថ្ងៃទី២៩ ខែ វិច្ឆិកានេះ សម្ដេច ស ខេង បានថ្លែងថា ” មន្រ្តីយើងទាំងអស់ ដែលមានការជាប់ទាក់ទងជិតស្និទ ធ្វើការប្រចាំជាមួយ ឆែម សាវុធ គឺសូមទៅក្រសួង ទៅសាលប្រជុំធំ ដើម្បីគេយកសំណាក ធ្វើតេស្តរកជំងឺកូវីដ១៩ “។ សម្ដេចបញ្ជាក់បន្ថែមថា “សម្រាប់ខ្ញុំ ខ្ញុំក៏បានធ្វើការជាមួយ សាវុធកាលពីអាទិត្យមុន ប៉ុន្តែគាត់អង្គុយឆ្ងាយពីខ្ញុំ ប៉ុន្តែពេលចប់ប្រជុំ ដើរចេញមកក្រៅ ខ្ញុំក៏បាននិយាយជាមួយ សាវុធ ២ឬ៣មាត់ដែរ ខ្ញុំត្រូវធ្វើតេស្ត ហើយធ្វើចត្តាឡីស័ក ហើយតាមមើល”៕ | 2020-11-29T18:41:00+07:00 | dap-news.com | https://dap-news.com/national/2020/11/29/101917/ |
25cb6161-e2d2-4fdd-9a0e-dfdf9ee11fbd | Breaking News: ក្រសួងសុខាភិបាល ប្រកាស បិទ សណ្ឋាគារភ្នំពេញ ២ថ្ងៃ ដោយសារអ្នកឆ្លង ជំងឺកូវីដ១៩ បានទៅហាត់ប្រាណ និងងូតទឹក | ភ្នំពេញ៖ ក្រសួងសុខាភិបាល បាន ប្រកាសពីការបិទសណ្ឋាគារ ភ្នំពេញ រយៈពេល ២ថ្ងៃដោយសារ អ្នកជំងឺកូវីដ-១៩ បានទៅហាត់ប្រាណ និងហែលទឹកនៅទីនោះ។ តាមរយៈហ្វេសប៊ុក នាព្រឹកថ្ងៃទី២៩ វិច្ឆិកានេះ ក្រសួងសុខាភិបាល បានបញ្ជាក់ថា ” តាមការស្រាវជ្រាវ នៅថ្ងៃទី២៣ ខែវិច្ឆិកា ឆ្នាំ ២០២០ អ្នកជំងឺបានទៅហាត់ប្រាណ និងងូតទឹកនៅសណ្ឋាគារភ្នំពេញ ដូច្នេះ ក្រសួងសុខាភិបាល ទទួលបានការឯកភាព ពីសម្តេចតេជោនាយករដ្ឋមន្ត្រី ក្នុងការបិទសណ្ឋាគារនេះ រយ:ពេលពីរថ្ងៃ ដើម្បីស្រាវជ្រាវ រកអ្នកបះពាល់ និងយកសំណាកមកធ្វើតេស្ត”។ ក្រសួងបន្ថែមថា សេចក្តីដូចបានជម្រាបជូនខាងលើ សូមសាធារណជនមេត្តាជ្រាប ហើយអ្នកដែលពាក់ព័ន្ធនៅថ្ងៃនោះ សូមអញ្ជើញមកធ្វើតេស្តនៅថ្ងៃនេះ នៅតាមទីតាំងរៀបចំ ដោយក្រសួងសុខាភិបាល ហើយបានចេញផ្សាយ នៅព្រឹកម៉ិញនេះ ឲ្យបានគ្រប់ៗគ្នា៕ | 2020-11-29T18:00:00+07:00 | dap-news.com | https://dap-news.com/national/2020/11/29/101900/ |
15ac1d57-9cee-48ee-b0a9-9f6ba4aecddf | លោក ឃួង ស្រេង អំពាវនាវដល់ប្រជាពលរដ្ឋបន្តអនុវត្តឲ្យហ្មត់ចត់ តាមការអំពាវនាវរបស់សម្តេចតេជោ ហ៊ុន សែន និងក្រសួងសុខាភិបាល ដើម្បីការពារជំងឺកូវីដ-១៩ ឆ្លងចូលក្នុងសហគមន៍ទ្រង់ទ្រាយធំ | លោក ឃួង ស្រេង អភិបាលរាជធានីភ្នំពេញ តាមរយៈអង្គភាពព័ត៌មាន Fresh News នៅព្រឹកថ្ងៃទី២៩ ខែវិច្ឆិកា ឆ្នាំ២០២០នេះ បានអំពាវនាវដល់ប្រជាពលរដ្ឋ រស់នៅក្នុងរាជធានីភ្នំពេញ សូមមេត្តាបន្តអនុវត្តតាមការអំពាវនាវរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងតាមការណែនាំរបស់ក្រសួងសុខាភិបាល ឲ្យបានហ្មត់ចត់ជាទីបំផុត ដើម្បីការពារ ការឆ្លងរាលដាលជំងឺកូវីដ-១៩ នៅក្នុងសហគមន៍ទ្រង់ទ្រាយធំ។ ជាមួយគ្នានេះដែរ អភិបាលរាជធានីភ្នំពេញ ក៏បានអំពាវនាវដល់ប្រជាពលរដ្ឋ ឱ្យបន្តរស់នៅធម្មតាតាមបែបគន្លងថ្មី ដោយពាក់ម៉ាស់ (ក្នុងករណីចាំបាច់)។ ជាពិសេសនៅក្នុងកាលទេសៈនេះ សូមមើលការខុសត្រូវកូនចៅខ្លួន ដោយកុំឱ្យដើរចេញក្រៅផ្ទះរហេតរហូតបើមិនចាំបាច់។ តែបើអាក់ខានមិនបាននោះ នៅពេលចេញដើរត្រូវពាក់ម៉ាស់ជាប់ជានិច្ច ហើយសូមកុំឱ្យមានការជួបជុំគ្នាកុះករច្រើនពេក (កាត់បន្ថយជាអតិបរិមា នូវចំនួនមនុស្ស ជួបជុំគ្នា)។ បន្ថែមពីនេះ លោក ឃួង ស្រេង ក៏បានក្រើនរំឮកដល់ប្រជាពលរដ្ឋ ត្រូវលាងសម្អាតដៃជាមួយសាប៊ូ និងទឹកស្អាត ឬជាមួយអាល់កុល ឬទឹកដែលសម្រាប់លាងដៃ ឱ្យបានញឹកញាប់ កុំយកដៃដែលមិនបានលាងសម្អាត មកប៉ះផ្ទៃមុខមាត់របស់ខ្លួន និងត្រូវរក្សាសុវត្ថិភាពសង្គម និងសុវត្ថិភាពបុគ្គលឱ្យលើសពីមួយម៉ែត្រកន្លះ ឡើងទៅជាចាំបាច់។ សូមជម្រាបថា សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅយប់ថ្ងៃទី២៨ ខែវិច្ឆិកា ឆ្នាំ២០២០ បានផ្ញើសារណែនាំពិសេសបន្ទាន់មួយទាំងយប់ ក្រោយពេលរកឃើញក្រុមគ្រួសាររបស់អគ្គនាយកពន្ធនាគារ ក្រសួងមហាផ្ទៃចំនួន៦នាក់មានជំងឺកូវីដ-១៩ ដែលជាការឆ្លងក្នុងសហគមន៍ លើកដំបូងនៅកម្ពុជា។ បើទោះបីជាយ៉ាងណា សម្តេចតេជោ ហ៊ុន សែន បានស្នើដល់ប្រជាពលរដ្ឋមេត្តាកុំមានការស្លន់ស្លោ ឬឆោឡោរហូតបាត់បង់ការគ្រប់គ្រង តែត្រូវបង្កើនការយកចិត្តទុកដាក់ពាក់ព័ន្ធការការពារខ្លួនតាមរយៈការពាក់ម៉ាស់ ការលាងដៃ ការអនាម័យតាមការណែនាំរបស់ក្រសួងសុខាភិបាល។ ក្នុងករណីមានការសង្ស័យត្រូវរកការបញ្ជាក់ពីគ្រូពេទ្យឱ្យបានឆាប់។ សម្តេចតេជោ ក៏បានស្នើសុំកុំឱ្យមានការប្រមូលផ្តុំណាមួយ។ សម្តេចតេជោ បានបញ្ជាក់ថា សម្តេចនឹងមិនអំពាវនាវឱ្យមានការបិទសាលារៀននៅភ្នំពេញ និងខេត្តពាក់ព័ន្ធទេ។ អ្វីដែលជាការចាំបាច់នៅពេលនេះ គឺតម្រូវការនូវការពាក់ម៉ាស់ ការលាងដៃ ការរក្សាគម្លាតសុវត្ថិភាពតែប៉ុណ្ណោះ។ សម្តេចតេជោ បានបន្ថែមថា ត្រូវទុកសាលារៀនដំណើរការធម្មតាទៅតាមគន្លងថ្មី។ សូមបញ្ជាក់ថា កម្ពុជាបានរកឃើញករណីឆ្លងជំងឺកូវីដ-១៩ ចូលក្នុងសហគមន៍ជាលើកដំបូងនៅថ្ងៃទី២៨ ខែវិច្ឆិកា ឆ្នាំ២០២០ បន្ទាប់ពីធ្វើតេស្តរកឃើញវិជ្ជមានជំងឺកូវីដ-១៩ លើក្រុមគ្រួសារអគ្គនាយកពន្ធនាគារកម្ពុជា រួមនឹងអ្នករស់នៅជាមួយសរុប៦នាក់។ ក្រសួងសុខាភិបាល មិនទាន់បានរកឃើញពីប្រភពនៃការឆ្លងជំងឺកូវីដ-១៩នេះនៅឡើយ។ ជាវិធានការទប់ស្កាត់ការរីកសាយភាយ ឬការចម្លងកាន់តែខ្លាំង រាជរដ្ឋាភិបាល បានដាក់ចេញវិធានការបន្ទាន់មួយចំនួន ដូចជាការបិទផ្សារទំនើបអ៊ីអន ១ និងការតម្រូវឱ្យអ្នកពាក់ព័ន្ធផ្ទាល់ និងប្រយោលដែលរួមមានមន្ត្រីជាន់ខ្ពស់រាជរដ្ឋាភិបាលផងនោះ ចាប់ផ្តើមធ្វើចត្តាឡីស័ក និងយកសំណាកពិនិត្យរកមេរោគ។ ក្រសួងសុខាភិបាល បានអំពាវនាវដល់អ្នកពាក់ព័ន្ធផ្ទាល់ និងប្រយោលក្នុងព្រឹត្តិការណ៍នេះ នាំគ្នាទៅយកសំណាកពិនិត្យរកមេរោគ ក្នុងនោះប្រជាពលរដ្ឋធម្មតា ទៅកាន់ផ្សារទំនើបអ៊ីអន ១ សម្រាប់មន្ត្រីរាជការត្រូវយកសំណាក នៅទីស្តីការក្រសួងមហាផ្ទៃ។ គិតមកដល់ព្រឹកថ្ងៃទី២៩ ខែវិច្ឆិកា ឆ្នាំ២០២០នេះ កម្ពុជារកឃើញអ្នកឆ្លងកើតជំងឺកូវីដ១៩ សរុប ៣១៥នាក់ ក្នុងនោះព្យាបាលជាសះស្បើយ ៣០១នាក់ និងកំពុងសម្រាកព្យាបាល ១៤នាក់៕ | 2020-11-29T16:37:00+07:00 | freshnewsasia.com | https://m.freshnewsasia.com/index.php/en/localnews/178326-2020-11-29-02-37-31.html |
33adbbd6-ab46-4255-853f-1a573a152c3f | អភិបាលរាជធានី អំពាវនាវឲ្យពលរដ្ឋបន្តអនុវត្តឲ្យហ្មត់ចត់ តាមអនុសាសន៍សម្តេចតេជោ និងក្រសួងសុខាភិបាល ដើម្បីការពារ ជំងឺកូវីដ-១៩ ឆ្លងក្នុងសហគមន៍ទ្រង់ទ្រាយធំ | ភ្នំពេញ៖ លោក ឃួង ស្រេង អភិបាលរាជធានីភ្នំពេញ នៅព្រឹកថ្ងៃទី២៩ ខែវិច្ឆិកា ឆ្នាំ២០២០នេះ បានអំពាវនាវ ដល់ប្រជាពលរដ្ឋ រស់នៅក្នុងរាជធានីភ្នំពេញ សូមមេត្តាបន្តអនុវត្ត តាមការអំពាវនាវ របស់សម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា និងតាមការណែនាំ របស់ក្រសួងសុខាភិបាល ឲ្យបានហ្មត់ចត់ជាទីបំផុត ដើម្បីការពារ ការឆ្លងរាលដាលជំងឺកូវីដ-១៩ នៅក្នុងសហគមន៍ទ្រង់ទ្រាយធំ។ អភិបាលរាជធានីភ្នំពេញ ក៏បានអំពាវនាវដល់ប្រជាពលរដ្ឋ ឱ្យបន្តរស់នៅធម្មតា តាមបែបគន្លងថ្មី ដោយពាក់ម៉ាស់ (ក្នុងករណីចាំបាច់)។ ជាពិសេសនៅក្នុង កាលៈទេសៈនេះ សូមមើលការខុសត្រូវកូនចៅខ្លួន ដោយកុំឱ្យដើរចេញ ក្រៅផ្ទះរហេតរហូតបើមិនចាំបាច់។ តែបើអាក់ខានមិនបាននោះ នៅពេលចេញដើរ ត្រូវពាក់ម៉ាស់ជាប់ជានិច្ច ហើយសូមកុំឱ្យមានការជួបជុំគ្នា កុះករច្រើនពេក (កាត់បន្ថយជាអតិបរិមា នូវចំនួនមនុស្សជួបជុំគ្នា)។ លោក ឃួង ស្រេង បានក្រើនរំលឹកដល់ប្រជាពលរដ្ឋ ត្រូវលាងសម្អាតដៃ ជាមួយសាប៊ូ និងទឹកស្អាត ឬជាមួយអាល់កុល ឬទឹកដែលសម្រាប់លាងដៃ ឱ្យបានញឹកញាប់ កុំយកដៃដែលមិនបានលាងសម្អាត មកប៉ះផ្ទៃមុខមាត់របស់ខ្លួន និងត្រូវរក្សាសុវត្ថិភាពសង្គម និងសុវត្ថិភាពបុគ្គលឱ្យលើសពី មួយម៉ែត្រកន្លះ ឡើងទៅជាចាំបាច់។ សូមជម្រាបថា សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅយប់ថ្ងៃទី២៨ ខែវិច្ឆិកា ឆ្នាំ២០២០ បានផ្ញើសារណែនាំ ពិសេសបន្ទាន់មួយទាំងយប់ ក្រោយពេលរកឃើញក្រុមគ្រួសារ របស់អគ្គនាយកពន្ធនាគារ ក្រសួងមហាផ្ទៃ ចំនួន៦នាក់ មានជំងឺកូវីដ-១៩ ដែលជាការឆ្លងក្នុងសហគមន៍ លើកដំបូងនៅកម្ពុជា។ សម្តេចតេជោ ហ៊ុន សែន បានស្នើដល់ប្រជាពលរដ្ឋ មេត្តាកុំមានការស្លន់ស្លោ ឬឆោឡោរហូតបាត់បង់ការគ្រប់គ្រង តែត្រូវបង្កើនការយកចិត្តទុកដាក់ ពាក់ព័ន្ធការការពារខ្លួន តាមរយៈការពាក់ម៉ាស់ ការលាងដៃ ការអនាម័យតាមការណែនាំ របស់ក្រសួងសុខាភិបាល។ ក្នុងករណីមានការសង្ស័យ ត្រូវរកការបញ្ជាក់ពីគ្រូពេទ្យ ឱ្យបានឆាប់។ សម្តេចតេជោ ក៏បានស្នើសុំកុំឱ្យមានការ ប្រមូលផ្តុំណាមួយ។ សម្តេចតេជោ បានបញ្ជាក់ថា សម្តេចនឹងមិនអំពាវនាវ ឱ្យមានការបិទសាលារៀន នៅភ្នំពេញ និងខេត្តពាក់ព័ន្ធទេ។ អ្វីដែលជាការចាំបាច់ នៅពេលនេះ គឺតម្រូវការនូវការពាក់ម៉ាស់ ការលាងដៃ ការរក្សាគម្លាតសុវត្ថិភាព តែប៉ុណ្ណោះ។ សម្តេចតេជោ បានបន្ថែមថា ត្រូវទុកសាលារៀន ដំណើរការធម្មតា ទៅតាមគន្លងថ្មី។ សម្ដេចក្រឡាហោមស ខេង ឧបនាយករដ្ឋមន្ត្រីរដ្ឋមន្ត្រីក្រសួងមហាផ្ទៃនៅរសៀលថ្ងៃទី 29 ខែវិច្ឆិកាឆ្នាំ 2020 នេះបានចេញសារអំពីអំពាវនាវឲ្យថ្នាក់ដឹកនាំ មន្ត្រីរាជការស៊ីវិល និងនគរបាលជាតិ ដែលមានការពាក់ព័ន្ធដោយផ្ទាល់ និងប្រយោលទាំងអស់ សូមធ្វើតេស្តរកជំងឺកូវីដ១៩ និងអនុវត្តការដាក់ខ្លួនឱ្យនៅដាច់ដោយឡែកដើម្បីតាមដានសុខភាពក្នុងរយៈពេល១៤ថ្ងៃឱ្យបានច្បាស់លាស់បំផុត។ ជាប្រការគួរឱ្យសោកស្ដាយណាស់ នៅថ្ងៃទី២៨ ខែវិច្ឆិកា ម្សិលមិញនេះ ភរិយាឯកឧត្តម ឆែម សាវុធ ត្រូវបានរកឃើញថាមានជំងឺកូវីដ-១៩ បន្ទាប់ពីមានអាការៈមិនស្រួលខ្លួនរយៈពេលជាងមួយសប្ដាហ៍ ហើយលទ្ធផលជាបន្តបន្ទាប់ក៏បង្ហាញថាឯកឧត្តម ឆែម សាវុធ និងសមាជិកគ្រួសារមួយចំនួនទៀតក៏បានឆ្លងជំងឺនេះដែរ។ ដូច្នេះគឺជាការចាំបាច់បំផុតដែលខ្ញុំត្រូវធ្វើចត្តាឡីស័ករយៈពេល១៤ថ្ងៃ តាមវិធានរបស់ក្រសួងសុខាភិបាល។ ទោះបីជាយ៉ាងណា ខ្ញុំនៅតែបន្តបំពេញភារកិច្ចពិនិត្យសម្រេចលើសំណើរ និងសំណូមពរនានាពីថ្នាក់ដឹកនាំក្រសួង និងបងប្អូនជនរួមជាតិជាធម្មតាតាមរយៈគេហទំព័រហ្វេសប៊ុកនេះ ពីបន្ទប់ដាច់ដោយឡែកនៅផ្ទះរបស់ខ្ញុំ។ ខ្ញុំសូមអំពាវនាវថ្នាក់ដឹកនាំ មន្ត្រីរាជការស៊ីវិល និងនគរបាលជាតិ ដែលមានការពាក់ព័ន្ធដោយផ្ទាល់ និងប្រយោលទាំងអស់ សូមធ្វើតេស្តរកជំងឺកូវីដ១៩ និងអនុវត្តការដាក់ខ្លួនឱ្យនៅដាច់ដោយឡែកដើម្បីតាមដានសុខភាពក្នុងរយៈពេល១៤ថ្ងៃឱ្យបានច្បាស់លាស់បំផុត ។ ដោយឡែកចំពោះថ្នាក់ដឹកនាំ មន្ត្រីរាជការ និងនគរបាលជាតិ ដែលមិនមានការជាប់ពាក់ព័ន្ធសូមបន្តបំពេញភារកិច្ចជាធម្មតា ដោយត្រូវប្រកាន់ខ្ជាប់វិធានការអនាម័យ ពាក់ម៉ាស់ លាងដៃ រក្សាគម្លាត ចៀសវាងការប្រមូលផ្ដុំ និងតាមដានសុខភាពជាប្រចាំ។ ខ្ញុំក៏សូមថ្លែងអរគុណយ៉ាងជ្រាលជ្រៅបំផុតជូនចំពោះបងប្អូនជនរួមជាតិទាំងអស់ដែលបានផ្ញើសារជូនពរខ្ញុំ ព្រមទាំងក្រុមគ្រួសារ។ ខ្ញុំក៏សូមជូនពរបងប្អូនជនរួមជាតិទាំងអស់ សូមមានសុខភាពល្អ និងចៀសផុតពីគ្រោះចង្រៃជំងឺកូវីដ-១៩។ សូមបញ្ជាក់ថា កម្ពុជាបានរកឃើញ ករណីឆ្លងជំងឺកូវីដ-១៩ ចូលក្នុងសហគមន៍ជាលើកដំបូង នៅថ្ងៃទី២៨ ខែវិច្ឆិកា ឆ្នាំ២០២០ បន្ទាប់ពីធ្វើតេស្តរក ឃើញវិជ្ជមាន ជំងឺកូវីដ-១៩ លើក្រុមគ្រួសារ អគ្គនាយកពន្ធនាគារកម្ពុជា រួមនឹងអ្នករស់នៅ ជាមួយសរុប៦នាក់។ ក្រសួងសុខាភិបាល មិនទាន់បានរកឃើញ ពីប្រភពនៃការឆ្លង ជំងឺកូវីដ-១៩នេះនៅឡើយ។ ជាវិធានការទប់ស្កាត់ ការរីកសាយភាយ ឬការចម្លងកាន់តែខ្លាំង រាជរដ្ឋាភិបាល បានដាក់ចេញវិធានការ បន្ទាន់មួយចំនួន ដូចជាការបិទផ្សារទំនើបអ៊ីអន ១ និងការតម្រូវឱ្យអ្នកពាក់ព័ន្ធផ្ទាល់ និងប្រយោលដែលរួមមាន មន្ត្រីជាន់ខ្ពស់រាជរដ្ឋាភិបាលផងនោះ ចាប់ផ្តើមធ្វើចត្តាឡីស័ក និងយកសំណាក ពិនិត្យរកមេរោគ។ ក្រសួងសុខាភិបាល បានអំពាវនាវ ដល់អ្នកពាក់ព័ន្ធផ្ទាល់ និងប្រយោលក្នុងព្រឹត្តិការណ៍នេះ នាំគ្នាទៅយកសំណាក ពិនិត្យរកមេរោគ ក្នុងនោះប្រជាពលរដ្ឋធម្មតា ទៅកាន់ផ្សារទំនើបអ៊ីអន ១ សម្រាប់មន្ត្រីរាជការ ត្រូវយកសំណាក នៅទីស្តីការក្រសួងមហាផ្ទៃ។ គិតមកដល់ព្រឹកថ្ងៃទី២៩ ខែវិច្ឆិកា ឆ្នាំ២០២០នេះ កម្ពុជារកឃើញអ្នកឆ្លង កើតជំងឺកូវីដ១៩ សរុប ៣១៥នាក់ ក្នុងនោះព្យាបាល ជាសះស្បើយ ៣០១នាក់ និងកំពុងសម្រាកព្យាបាល ១៤នាក់៕ | 2020-11-29T15:58:42+07:00 | cen.com.kh | https://cen.com.kh/archives/270216.html |
202406cc-5a64-4c94-97cb-38da665a0905 | កូវីដ១៩ឆ្លងចូលសហគមន៍ហើយ! ក្រសួងសុខាភិបាល អំពាវនាវពលរដ្ឋរួមសាមគ្គីគ្នា អនុវត្តន៍វិធានការសុខាភិបាល ប្រយុទ្ធនឹងជំងឺកូវីដ១៩ (Video inside) | ក្រសួងសុខាភិបាល បានអំពាវនាវដល់ប្រជាពលរដ្ឋខ្មែរទូទៅឱ្យរួមសាមគ្គីគ្នាអនុវត្តន៍តាមវិធានណែនាំទាំងឡាយ របស់ក្រសួងសុខាភិបាល ដើម្បីប្រយុទ្ធប្រឆាំង និងទប់ស្កាត់ការរីកសាយភាយជំងឺកូវីដ១៩ ក្នុងពេលជំងឺនេះកំពុងឆ្លងចូលសហគមន៍ជាលើកដំបូង។ ការអំពាវនាវរបស់ក្រសួងសុខាភិបាល បានធ្វើឡើងបន្ទាប់ពីជំងឺកូវីដ១៩ បានផ្ទុះនៅក្នុងសហគមន៍ដោយបានឆ្លងក្នុងក្រុមគ្រួសារអគ្គនាយកពន្ធធនាគារ ហើយត្រូវបានរកឃើញនៅថ្ងៃទី២៨ ខែវិច្ឆិកា ឆ្នាំ២០២០ម្សិលមិញនេះ។ តាមរយៈសេចក្តីប្រកាសព័ត៌មាននាព្រឹកថ្ងៃទី២៩ ខែវិច្ឆិកា ឆ្នាំ២០២០នេះ ដើម្បីចូលរួមទប់ស្កាត់ការរីកសាយភាយជំងឺកូវីដ១៩ ក្រសួងសុខាភិបាល បានអំពាវនាវដល់ប្រជាពលរដ្ឋឱ្យបន្តរស់នៅធម្មតាតាមបែបគន្លងថ្មី ដោយពាក់ម៉ាស់ (ក្នុងករណីចាំបាច់)។ ជាពិសេសនៅក្នុងកាលទេសៈនេះ សូមមើលការខុសត្រូវកូនចៅខ្លួនដោយកុំឱ្យដើរចេញក្រៅផ្ទះរហេតរហូតបើមិនចាំបាច់។ តែបើអាក់ខានមិនបាននោះ នៅពេលចេញដើរត្រូវពាក់ម៉ាស់ជាប់ជានិច្ច ហើយសូមកុំឱ្យមានការជួបជុំគ្នាកុះករច្រើនពេក (កាត់បន្ថយជាអតិបរិមានូវចំនួនមនុស្ស ជួបជុំគ្នា)។ ក្រសួងក៏បានណែនាំត្រូវលាងសម្អាតដៃជាមួយសាប៊ូ និងទឹកស្អាត ឬជាមួយអាល់កុល ឬទឹកដែលសម្រាប់លាងដៃ ឱ្យបានញឹកញាប់ កុំយកដៃដែលមិនបានលាងសម្អាត មកប៉ះផ្ទៃមុខមាត់របស់ខ្លួន និងត្រូវរក្សាសុវត្ថិភាពសង្គម និងសុវត្ថិភាពបុគ្គលឱ្យលើសពីមួយម៉ែត្រកន្លះឡើងទៅជាចាំបាច់។ ក្នុងសេចក្តីប្រកាសព័ត៌មានក្រសួងសុខាភិបាល បានអំពាវនាវយ៉ាងដូច្នេះ ។ ក្រសួងសុខាភិបាល បានសង្កត់ធ្ងន់ថា ។ លាងដៃឱ្យបានញឹកញាប់ជាមួយសាប៊ូ និងទឹកស្អាត ឬអាកុល ជែល និងចៀសវាងប៉ះពាល់ភ្នែក ច្រមុះ ឬមាត់ នៅពេលក្អក ឬកណ្តាស់ ត្រូវខ្ទប់មាត់ និងច្រមុះ ដោយប្រើកែងដៃ ឬក្រដាស រួចបោះចោលក្នុងធុងសំរាមបិទជិតភ្លាម និងលាងដៃរបស់អ្នក ប្រសិនអ្នកពាក់ម៉ាស់ត្រូវប្រាកដថា ពាក់គ្រប់លើមាត់ និងច្រមុះ ប៉ុន្តែចៀសវាងការប៉ះម៉ាស់ផ្ទៃខាងក្នុងនៅពេលកំពុងពាក់ និងពេលដោះ ត្រូវបោះចោលក្នុងធុងសំរាមបិទជិតភ្លាមនូវម៉ាស់ដែលបានប្រើរួច និងលាងដៃឱ្យស្អាតបន្ទាប់ពីដោះម៉ាស់។ សូមបញ្ជាក់ថា កម្ពុជាបានរកឃើញករណីឆ្លងជំងឺកូវីដ១៩ ចូលក្នុងសហគមន៍ជាលើកដំបូងនៅថ្ងៃទី២៨ ខែវិច្ឆិកា ឆ្នាំ២០២០ម្សិលមិញ បន្ទាប់ពីធ្វើតេស្តរកឃើញវិជ្ជមានជំងឺកូវីដ១៩ លើក្រុមគ្រួសារអគ្គនាយកពន្ធនាគារកម្ពុជា រួមនឹងអ្នករស់នៅជាមួយសរុប ៦នាក់។ ក្រសួងសុខាភិបាល មិនទាន់បានរកឃើញពីប្រភពនៃការឆ្លងជំងឺកូវីដ១៩នេះនៅឡើយ។ ជាវិធានការទប់ស្កាត់ការរីកសាយភាយ ឬការចម្លងកាន់តែខ្លាំង រាជរដ្ឋាភិបាល បានដាក់ចេញវិធានការបន្ទាន់មួយចំនួន ដូចជាការបិទផ្សារទំនើបអ៊ីអន និងការតម្រូវឱ្យអ្នកពាក់ព័ន្ធផ្ទាល់ និងប្រយោលដែលរួមមានមន្ត្រីជាន់ខ្ពស់រាជរដ្ឋាភិបាលផងនោះ ចាប់ផ្តើមធ្វើចត្តាឡីស័ក និងយកសំណាកពិនិត្យរកមេរោគ។ ក្រសួងសុខាភិបាល បានអំពាវនាវដល់អ្នកពាក់ព័ន្ធផ្ទាល់ និងប្រយោលក្នុងព្រឹត្តិការណ៍នេះ នាំគ្នាទៅយកសំណាកពិនិត្យរកមេរោគ។ ក្នុងនោះប្រជាពលរដ្ឋធម្មតាទៅកាន់ផ្សារទំនើបអ៊ីអន១ ហើយមន្ត្រីរាជការទៅកាន់ក្រសួងមហាផ្ទៃ។ គិតមកដល់ព្រឹកថ្ងៃទី២៩ ខែវិច្ឆិកា ឆ្នាំ២០២០នេះ កម្ពុជារកឃើញអ្នកឆ្លងកើតជំងឺកូវីដ១៩ សរុប ៣១៥នាក់។ ក្នុងនោះព្យាបាលជាសះស្បើយ ៣០១នាក់ និងកំពុងសម្រាកព្យាបាល ១៤នាក់៕ | 2020-11-29T15:46:00+07:00 | freshnewsasia.com | https://m.freshnewsasia.com/index.php/en/localnews/178321-2020-11-29-01-46-03.html |
67fe40f5-e597-4723-9a5a-d33ef235ca5e | សម្ដេចក្រឡាហោមស ខេង អំពាវនាវឲ្យថ្នាក់ដឹកនាំ មន្ត្រីរាជការស៊ីវិល និងនគរបាលជាតិ ដែលមានការពាក់ព័ន្ធដោយផ្ទាល់ និងប្រយោលធ្វើតេស្តរកជំងឺកូវីដ១៩ និងធ្វើចត្តាឡីស័ក | ភ្នំពេញ៖សម្ដេចក្រឡាហោមស ខេង ឧបនាយករដ្ឋមន្ត្រីរដ្ឋមន្ត្រីក្រសួងមហាផ្ទៃនៅរសៀល ថ្ងៃទី 29 ខែវិច្ឆិកា ឆ្នាំ 2020 នេះបានចេញសារអំពីអំពាវនាវឲ្យថ្នាក់ដឹកនាំ មន្ត្រីរាជការស៊ីវិល និងនគរបាលជាតិ ដែលមានការពាក់ព័ន្ធដោយផ្ទាល់ និងប្រយោលទាំងអស់ សូមធ្វើតេស្តរកជំងឺកូវីដ១៩ និងអនុវត្តការដាក់ខ្លួនឱ្យនៅដាច់ដោយឡែកដើម្បីតាមដានសុខភាពក្នុងរយៈពេល១៤ថ្ងៃឱ្យបានច្បាស់លាស់បំផុត។ សម្ដេចក្រឡាហោមស ខេង បានថ្លែងថា បងប្អូនជនរួមជាតិជាទីគោរពស្រលាញ់ដ៏ជ្រាលជ្រៅ! ថ្នាក់ដឹកនាំមន្ត្រីរាជការស៊ីវិល និងនគរបាលជាតិ នៃក្រសួងមហាផ្ទៃ និងថ្នាក់ដឹកនាំរដ្ឋបាលថ្នាក់ក្រោមជាតិជាទីរាប់អាន! ។ “ខ្ញុំសូមជម្រាបជូនថា ខ្ញុំត្រូវបានក្រុមគ្រូពេទ្យយកសំណាកទៅធ្វើតេស្តរកមេរោគ កូវីដ១៩ ដោយសារតែកាលពីម៉ោង ៨ និង៣០នាទី ថ្ងៃទី២៤ ខែវិច្ឆិកា កន្លងទៅ ខ្ញុំបានដឹកនាំកិច្ចប្រជុំអន្តរក្រសួង ពិភាក្សាលើសេចក្ដីព្រាងព្រះរាជក្រឹត្យស្ដីពីការបន្ធូរបន្ថយទោស និងលើកលែងទោស ដោយមានការចូលរួមពីថ្នាក់ដឹកនាំ និងមន្ត្រីនៃក្រសួងមហាផ្ទៃ ក្រសួងយុត្តិធម៌ និងទីស្ដីការគណៈរដ្ឋមន្ត្រី” សម្ដេចក្រឡាហោមបញ្ជាក់យ៉ាងដូច្នេះ។ នៅក្នុងកិច្ចប្រជុំអន្តរក្រសួងនាថ្ងៃនោះ ឯកឧត្តម ឆែម សាវុធ អគ្គនាយកនៃអគ្គនាយកដ្ឋានពន្ធាគារ ក្រសួងមហាផ្ទៃ ក៏បានចូលរួមដែរ ដោយគាត់បានពាក់ម៉ាស់ ឆ្លងកាត់ការវាស់កំដៅ និងបាញ់អាល់កុលសម្លាប់មេរោគ ដូចរូបខ្ញុំ ព្រមទាំងអ្នកចូលរួមអង្គប្រជុំផ្សេងទៀតដែរ។ ប៉ុន្តែនៅក្នុងអំឡុងពេលប្រជុំនោះ គាត់បានបង្ហើបម៉ាស់ចេញពីមាត់ចំនួន១ដងដើម្បីមានមតិខ្លីមួយ។ បន្ទាប់ពីបញ្ចប់កិច្ចប្រជុំ ខ្ញុំក៏បានដើរចេញពីបន្ទប់ប្រជុំ ដោយឆ្លងកាត់ពីក្រោយខ្នង ឯកឧត្តម ឆែម សាវុធ ហើយពេលនោះដែរ គាត់ក៏បានក្រោកឈរ និងមានការឆ្លើយឆ្លងគ្នាខ្លីមួយម៉ាត់ពីរ មុនពេលខ្ញុំចាកចេញពីបន្ទប់ប្រជុំ។ ក្រោយពីកិច្ចប្រជុំនោះដែរ តាមព័ត៌មានដែលខ្ញុំទទួលបាន ឯកឧត្តម ឆែម សាវុធ ក៏បានបន្តបំពេញការងារជាធម្មតា និងបានធ្វើដំណើរទៅខេត្តបន្ទាយមានជ័យ ដើម្បីត្រួតពិនិត្យដំណើរការផ្ទេរអ្នកទោសដែលបានផ្ទេរចេញមួយរយៈដោយសារជំនន់ទឹកភ្លៀងនោះចូលមកកាន់ពន្ធនាគារខេត្តបន្ទាយមានជ័យវិញផងដែរ។ ជាប្រការគួរឱ្យសោកស្ដាយណាស់ នៅថ្ងៃទី២៨ ខែវិច្ឆិកា ម្សិលមិញនេះ ភរិយាឯកឧត្តម ឆែម សាវុធ ត្រូវបានរកឃើញថាមានជំងឺកូវីដ-១៩ បន្ទាប់ពីមានអាការៈមិនស្រួលខ្លួនរយៈពេលជាងមួយសប្ដាហ៍ ហើយលទ្ធផលជាបន្តបន្ទាប់ក៏បង្ហាញថាឯកឧត្តម ឆែម សាវុធ និងសមាជិកគ្រួសារមួយចំនួនទៀតក៏បានឆ្លងជំងឺនេះដែរ។ ដូច្នេះគឺជាការចាំបាច់បំផុតដែលខ្ញុំត្រូវធ្វើចត្តាឡីស័ករយៈពេល១៤ថ្ងៃ តាមវិធានរបស់ក្រសួងសុខាភិបាល។ ទោះបីជាយ៉ាងណា ខ្ញុំនៅតែបន្តបំពេញភារកិច្ចពិនិត្យសម្រេចលើសំណើរ និងសំណូមពរនានាពីថ្នាក់ដឹកនាំក្រសួង និងបងប្អូនជនរួមជាតិជាធម្មតាតាមរយៈគេហទំព័រហ្វេសប៊ុកនេះ ពីបន្ទប់ដាច់ដោយឡែកនៅផ្ទះរបស់ខ្ញុំ។ ខ្ញុំសូមអំពាវនាវថ្នាក់ដឹកនាំ មន្ត្រីរាជការស៊ីវិល និងនគរបាលជាតិ ដែលមានការពាក់ព័ន្ធដោយផ្ទាល់ និងប្រយោលទាំងអស់ សូមធ្វើតេស្តរកជំងឺកូវីដ១៩ និងអនុវត្តការដាក់ខ្លួនឱ្យនៅដាច់ដោយឡែកដើម្បីតាមដានសុខភាពក្នុងរយៈពេល១៤ថ្ងៃឱ្យបានច្បាស់លាស់បំផុត ។ ដោយឡែកចំពោះថ្នាក់ដឹកនាំ មន្ត្រីរាជការ និងនគរបាលជាតិ ដែលមិនមានការជាប់ពាក់ព័ន្ធសូមបន្តបំពេញភារកិច្ចជាធម្មតា ដោយត្រូវប្រកាន់ខ្ជាប់វិធានការអនាម័យ ពាក់ម៉ាស់ លាងដៃ រក្សាគម្លាត ចៀសវាងការប្រមូលផ្ដុំ និងតាមដានសុខភាពជាប្រចាំ។ ខ្ញុំក៏សូមថ្លែងអរគុណយ៉ាងជ្រាលជ្រៅបំផុតជូនចំពោះបងប្អូនជនរួមជាតិទាំងអស់ដែលបានផ្ញើសារជូនពរខ្ញុំ ព្រមទាំងក្រុមគ្រួសារ។ ខ្ញុំក៏សូមជូនពរបងប្អូនជនរួមជាតិទាំងអស់ សូមមានសុខភាពល្អ និងចៀសផុតពីគ្រោះចង្រៃជំងឺកូវីដ-១៩៕ | 2020-11-29T15:42:37+07:00 | cen.com.kh | https://cen.com.kh/archives/270209.html |
868de8a9-553b-47ca-b42e-ecc8aff4ea46 | លោក ឆែម សាវុធ និងសមាជិក គ្រួសារ ៤នាក់ទៀត ឆ្លងជំងឺកូវីដ១៩ | ភ្នំពេញ:ក្រសួងសុខាភិបាល នៅថ្ងៃទី២៩ វិច្ឆិកានេះ បានប្រកាសឱ្យដឹងថា រកឃើញអ្នកប៉ះពាល់ ០៥នាក់ទៀត មាន «វិជ្ជមានកូវីដ» ក្នុងនោះមានលោក ឆែម សាវុធ ត្រូវជាស្វាមី និង អ្នករស់នៅជាមួយ ០៤នាក់ទៀត ៕ | 2020-11-29T14:34:00+07:00 | dap-news.com | https://dap-news.com/national/2020/11/29/101865/ |
ebc88d49-a3bc-4314-80de-294dcce194c2 | ក្រសួងសុខាភិបាល៖ ភរិយាលោកអគ្គនាយកពន្ធនាគារឆ្លងកូវីដ១៩ អ្នកពាក់ព័ន្ធនៅផ្សារអ៊ីអនទី១ ត្រូវទៅធ្វើតេស្ដ | រាជធានីភ្នំពេញ៖ លោកស្រី យក់ សម្បត្តិ រដ្ឋលេខាធិការក្រសួង សុខាភិ បាល បានថ្លែងថា អ្នកពាក់ព័ន្ធផ្ទាល់ និងប្រយោជន៍ ជាមួយនឹង លោកស្រី ជាភរិយារបស់លោកអគ្គនាយកពន្ធគារ នៃក្រសួងមហាផ្ទៃ នៅផ្សារអ៊ីអន១ ត្រូវទៅធ្វើតេស្ដស្វែងរកជំងឺកូវីដ១៩។ លោកស្រី រដ្ឋលេខាធិការក្រសួងសុខាភិបាល បានបញ្ជាក់ថា ភរិយារបស់លោកអគ្គនាយកពន្ធនាគារ ដែលរកឃើញវិជ្ជមាន នៃកូវីដ១៩នោះ កាលពីវេលាម៉ោង៥ និង៣០នាទីល្ងាច ថ្ងៃទី២១ ខែវិច្ឆិកា ឆ្នាំ២០២០ បានចូលទៅផ្សារទំនើបអ៊ីអនទី១ ស្ថិតក្នុងសង្កាត់ទន្លេបាសាក់ ខណ្ឌចំការមន ។ គាត់បានដើរលេង នៅក្នុងផ្សារ រយៈពេលមួយម៉ោងកន្លះ ហើយគាត់បានឡើងទៅជាន់ទី១ និងចូលពិសាអាហារជប៉ុន នៅខាងឆ្វេង នៃជណ្តើរយន្ត។ បន្ទាប់ពីពិសាអាហារជិតមួយម៉ោង ទើបគាត់ចេញទៅរកទិញខោអាវ និងតុក្កតាផ្ញើចៅ ហើយចូលបន្ទប់ទឹកផងដែរ។ បន្ទាប់មក ទើបគាត់បានចាកចេញពីផ្សារ វិលត្រឡប់ទៅផ្ទះវិញ។ លោកស្រី យក់ សម្បត្តិ បានប្រាប់អ្នកសារព័ត៌មាន កាលពីព្រឹកថ្ងៃទី២៩ ខែវិច្ឆិកា ឆ្នាំ២០២០ថា ភរិយារបស់អគ្គនាយកពន្ធនាគារ បានទៅដល់ផ្សារទំនើបអ៊ីអន១ ជាន់ទី១ នាម៉ោង៥ និង៣០នាទីល្ងាច។ ដូច្នេះ សម្រាប់ប្រជាពលរដ្ឋ ដែលបានចូលទៅផ្សារអ៊ីអន១ នាពេលព្រឹក ឬមុនថ្ងៃទី២១ ខែវិច្ឆិកា មិនជាប់ពាក់ព័ន្ធនឹងព្រឹត្តិការណ៍នេះទេ។ សូមជម្រាបថា កម្ពុជាបានរកឃើញករណីឆ្លងជំងឺកូវីដ១៩ ចូលក្នុងសហគមន៍ជាលើកដំបូង នៅថ្ងៃទី២៨ ខែវិច្ឆិកា ឆ្នាំ២០២០ បន្ទាប់ពីធ្វើតេស្តរកឃើញវិជ្ជមានជំងឺកូវីដ-១៩ នៅលើក្រុមគ្រួសាររបស់លោកអគ្គនាយកពន្ធនាគារ នៃក្រសួងមហាផ្ទៃ រួមនឹងអ្នករស់នៅជាមួយ សរុប ៦នាក់។ ទោះជាយ៉ាងណា ក្រសួងសុខាភិបាលកម្ពុជា នៅមិនទាន់បានរកឃើញពីប្រភព នៃការចម្លងជំងឺកូវីដ-១៩នេះនៅឡើយ។ ដោយឡែកវិធានការ ទប់ស្កាត់ការរីកសាយភាយ ឬការចម្លងកាន់តែខ្លាំងនោះ រាជរដ្ឋាភិបាល បានដាក់ចេញវិធានការបន្ទាន់មួយចំនួន ដូច ជាការបិទផ្សារទំនើបអ៊ីអន សាលារៀន អន្តរទ្វីបអាមេកាំង និងសណ្ឋាគារភ្នំពេញ និងតម្រូវឱ្យអ្នកពាក់ព័ន្ធផ្ទាល់ និងប្រយោល រួមមាន មន្ត្រីជាន់ខ្ពស់រាជរដ្ឋាភិបាលផងនោះ នឹងត្រូវចាប់ផ្តើម ធ្វើចត្តាឡីស័ក និងយកសំណាកទៅពិនិត្យ ស្វែងរកមេរោគនេះ។ ជាមួយគ្នានេះ ក្រសួងសុខាភិបាលបានអំពាវនាវដល់អ្នកពាក់ព័ន្ធផ្ទាល់ និងប្រយោល នៅក្នុងព្រឹត្តិការណ៍នេះ ត្រូវនាំគ្នាយកសំណាកទៅពិនិត្យ ស្វែងរកមេរោគកូវីដ១៩ ក្នុងនោះប្រជាពលរដ្ឋធម្មតាទៅកាន់ផ្សារទំនើបអ៊ីអន១ ហើយមន្ត្រីរាជការទៅកាន់ក្រសួងមហាផ្ទៃ ផងដែរ។ បើគិតត្រឹមព្រឹកថ្ងៃទី២៩ ខែវិច្ឆិកា ឆ្នាំ២០២០ កម្ពុជារកឃើញ មានអ្នកឆ្លងកើតជំងឺកូវីដ-១៩ សរុប ៣១៥នាក់។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយ ចំនួន៣០១នាក់ ហើយអ្នកជំងឺចំនួន១៤នាក់ផ្សេងទៀត កំពុងសម្រាកព្យាបាល៕ | 2020-11-29T13:40:32+07:00 | kbnnews.com | https://kbn.news/archives/192596 |
cb37ccb5-8428-4005-8fb7-94c2165ffc17 | សូមជ្រាបជាដំណឹង! គ្រប់មនុស្សដែលរស់នៅខេត្តសៀមរាប ភ្នំពេញ ពាក់ព័ន្ធនឹងអ្នកជំងឺកូវីដ-១៩ ត្រូវមកធ្វើតេស្តនៅតាមទីតាំងទាំងនេះ | លោកស្រី យក់ សម្បត្តិ រដ្ឋលេខាធិការក្រសួងសុខាភិបាល បានប្រាប់ឲ្យដឹងថា ក្រសួងសុខាភិបាល បានសម្រេចបង្កើតកន្លែងយកសំណាករកជំងឺកូវីដ១៩ មួយកន្លែងបន្ថែមទៀត នៅមន្ទីរពេទ្យមិត្តភាពខ្មែរ-សូវៀត។ ទីតាំងនេះ ប្រើសម្រាប់គ្រូ សិស្ស និងអាណាព្យាបាលសិស្សសាលារៀនអន្តរទ្វីបអាមេរិកាំង (AIS)។ សូមរំលឹកថា ដើម្បីយកសំណាកធ្វើតេស្តស្វែងរកមេរោគកូវីដ១៩ សម្រាប់អ្នកពាក់ព័ន្ធផ្ទាល់ និងប្រយោលជាមួយភរិយាអគ្គនាយកពន្ធនាគារនោះ ក្រសួងសុខាភិបាល បានបង្កើតកន្លែងសម្រាប់យកសំណាកចំនួនពីរនៅព្រឹកមិញនេះ គឺនៅផ្សារទំនើបអ៉ីអនទី១ សម្រាប់ប្រជាពលរដ្ឋទូទៅ និងនៅក្រសួងមហាផ្ទៃសម្រាប់មន្ត្រីរាជការ។ លោកស្រី យក់ សម្បត្តិ បានឱ្យដឹងថា ដោយសារចំនួនប្រជាពលរដ្ឋ និងមន្ត្រីរាជការពាក់ព័ន្ធព្រឹត្តិការណ៍នេះទៅធ្វើតេស្តសុខភាពមានចំនួនច្រើន ទើបក្រសួងសុខាភិបាលសម្រេចបង្កើតកន្លែងយកសំណាកមួយទៀតនៅមន្ទីរពេទ្យមិត្តភាពខ្មែរ-សូវៀត សម្រាប់គ្រូ សិស្ស និងអាណាព្យាបាលសិស្ស AIS។ លោកស្រី យក់ សម្បត្តិ បានអំពាវនាវដល់គ្រូ សិស្ស និងអាណាព្យាបាលសិស្សសាលា AIS ដែលជាប់ពាក់ព័ន្ធព្រឹត្តិការណ៍នេះទៅធ្វើតេស្តរកជំងឺកូវីដ១៩ឱ្យបានគ្រប់គ្នា។ សាលា AIS សាខាចាក់អង្រែ ត្រូវបានរកឃើញថា ជាប់ពាក់ព័ន្ធនឹងព្រឹត្តិការណ៍ឆ្លងកូវីដ១៩ក្នុងសហគមន៍ជាលើកដំបូងនេះ បន្ទាប់ពីកូនប្រុសរបស់ស្ត្រីភរិយាអគ្គនាយកពន្ធនាគារនេះ ត្រូវបានរកឃើញមានវិជ្ជមានកូវីដ១៩ផងដែរ។ យោងតាមរបាយការណ៍របស់ក្រសួងអប់រំ បានបង្ហាញគ្រូ និងសិស្ស ដែលបានប៉ះពាល់ផ្ទាល់ជាមួយសិស្សរកឃើញវិជ្ជមានកូវីដ១៩នេះ មានចំនួនរហូតដល់ទៅ១១នាក់។ សូមបញ្ជាក់ថា កម្ពុជាបានរកឃើញករណីឆ្លងជំងឺកូវីដ១៩ ចូលក្នុងសហគមន៍ជាលើកដំបូងនៅថ្ងៃទី២៨ ខែវិច្ឆិកា ឆ្នាំ២០២០ម្សិលមិញ បន្ទាប់ពីធ្វើតេស្តរកឃើញវិជ្ជមានជំងឺកូវីដ១៩ លើក្រុមគ្រួសារអគ្គនាយកពន្ធនាគារកម្ពុជា រួមនឹងអ្នករស់នៅជាមួយសរុប ៦នាក់។ ក្រសួងសុខាភិបាល មិនទាន់បានរកឃើញពីប្រភពនៃការឆ្លងជំងឺកូវីដ១៩នេះនៅឡើយ។ បន្ថែមពីលើនេះ ក្រសួងសុខាភិបាល បានអំពាវនាវដល់បុគ្គលទាំងអស់ដែលពាក់ព័ន្ធ ឬបានប្រាស្រ័យទាក់ទងជាមួយអ្នកជំងឺខាងលើ ឲ្យទៅពិនិត្យធ្វើតេស្តនៅទីតាំងដូចខាងក្រោម ៖ ១- សូមអញ្ជើញមកធ្វើតេស្តនៅបរិវេណក្រសួងមហាផ្ទៃ ២- បរិវេណផ្សារទំនើបអ៊ីអន១ រាជធានីភ្នំពេញ ៣- ពន្ធធនាគារព្រៃស ។ ក្នុងនោះផងដែរ ក្រុមការងារក្រសួងនឹងយកវត្ថុសំណាកនៅកន្លែងផ្សេងៗទៀត ក្នុងករណីចាំបាច់ ត្រូវមកពិនិត្យធ្វើតេស្តនៅទីតាំង នៅ សាលាគរុកោសល្យ ខេត្តសៀមរាប ចាប់ពីថ្ងៃទី ២៩ វិច្ឆិកា ចាប់ពីម៉ោង ៧ និង ៣០ នាទីព្រឹកតទៅ ។ គិតមកដល់ព្រឹកថ្ងៃទី២៩ ខែវិច្ឆិកា ឆ្នាំ២០២០នេះ កម្ពុជារកឃើញអ្នកឆ្លងកើតជំងឺកូវីដ១៩ សរុប ៣១៥នាក់។ ក្នុងនោះព្យាបាលជាសះស្បើយ ៣០១នាក់ និងកំពុងសម្រាកព្យាបាល ១៤នាក់ ៕ | 2020-11-29T12:55:22+07:00 | kbnnews.com | https://kbn.news/archives/192602 |
a7019e57-5e2f-4ca5-a4ce-01a5da5dccf7 | បន្ទាន់! ក្រសួងប្រកាសបិទសណ្ឋាគារភ្នំពេញចំនួន២ថ្ងៃ ក្រោយអ្នកជំងឺកូវីដ-១៩ ធ្លាប់ទៅហែលទឹក និងហាត់ប្រាណ | យោងតាមការបង្ហោះរបស់ក្រសួងសុខាភិបាល បានឲ្យដឹងថា តាមការស្រាវជ្រាវ នៅថ្ងៃទី២៣ ខែវិច្ឆិកា ឆ្នាំ ២០២០ អ្នកជំងឺបានទៅហាត់ប្រាណ និងងូតទឹកនៅសណ្ឋាគារភ្នំពេញ ដូច្នេះ ក្រសួងសុខាភិបាល ទទួលបានការឯកភាពពីសម្តេចតេជោនាយករដ្ឋមន្ត្រី ក្នុងការបិទសណ្ឋាគារនេះរយ:ពេលពីរថ្ងៃដើម្បីស្រាវជ្រាវរកអ្នកបះពាល់ និងយកសំណាកមកធ្វើតេស្ត។ សេចក្តីដូចបានជម្រាបជូនខាងលើ សូមសាធារណជនមេត្តាជ្រាប ហេីយអ្នកដែលពាក់ព័ន្ធនៅថ្ងៃនោះ សូមអញ្ជេីញមកធ្វេីតេស្តនៅថ្ងៃនេះ នៅតាមទីតាំងរៀបចំដោយក្រសួងសុខាភិបាលហេីយបានចេញផ្សាយនៅព្រឹកមុិញនេះ ឲ្យបានគ្រប់ៗគ្នា ៕ | 2020-11-29T10:24:49+07:00 | kbnnews.com | https://kbn.news/archives/192594 |
fa0bd3e6-c444-415b-8a72-197fe5d8a87c | តើជំងឺមហារីកលើកុមារ អាចព្យាបាលជាដែរឬទេ? | ជាទូទៅជំងឺមហារីកលើកុមារ មានការលូតលាស់លឿនជាងជំងឺមហារីកដែលកើតលើមនុស្សចាស់ ប៉ុន្តែការសិក្សាវិទ្យាសាស្ត្រ បានបង្ហាញថាជំងឺមហារីកលើកុមារ ឆ្លើយតបនឹងការព្យាបាលបានល្អជាង និងមានអត្រាជាសះស្បើយច្រើនជាង។ តាមលទ្ធផលនៃការស្រាវជ្រាវវិទ្យាសាស្ត្របានបង្ហាញថា មានមហារីកខ្លះអាចព្យាបាលជាភាគច្រើន ឯខ្លះទៀតមានឱកាសជាតិចតួច។ ជារួមជំងឺនេះអាចព្យាបាលជា ប្រហែល ៨០% នៅប្រទេសអភិវឌ្ឍន៍។ ជំងឺមហារីកកុមារដែលកើតញឹកញាប់មានដូចជា៖ – ជំងឺមហារីកឈាមស្រួចស្រាវ (Leucémie aiguë) – ជំងឺមហារីកកូនកណ្ដុរ (Lymphome) – ជំងឺមហារីកខួរក្បាល (Tumeur cérébrale) – ជំងឺមហារីកប្រព័ន្ធប្រសាទ Sympatique (Neuroblastome) – ជំងឺមហារីកតម្រងនោម (Néphroblastome) – ជំងឺមហារីកថ្លើម (Hépatoblastome) – ជំងឺមហារីកឆ្អឹង (Ostéosarcome, Sarcome d’Ewing) – ជំងឺមហារីកភ្នែក (Rétinoblastome) “កុមារដែលកើតជំងឺមហារីក ពិតជាមានឱកាសអាចព្យាបាលជាសះស្បើយបាន ដោយក្រុមគ្រូពេទ្យជំនាញមហារីកកុមារនៃមន្ទីរពេទ្យកាល់ម៉ែត”៕ | 2020-11-29T09:44:00+07:00 | kampucheathmey.com | https://www.kampucheathmey.com/health/19831 |
04bf78b3-f7c8-44c7-99e7-a6aba735fac5 | សាលារៀនអន្តរទ្វិបអាមេរិកាំង សាខាចាក់អង្រែ ប្រកាសបិទបណ្ដោះអាសន្នចំនួន២សប្ដាហ៍ ក្រោយរកឃើញសិស្សម្នាក់ ឆ្លងកូវីដ-១៩ | ដើម្បីចៀសវាងការឆ្លងជំងឺកូវីដ-១៩ ចូលក្នុងសាលារៀន នឹងរាលដាលក្នុងសហគមន៌ នឹងតាមការណែនាំដ៏ខ្ពង់ខ្ពស់របស់ សម្ដេច ហ៊ុន សែន ព្រមទាំងក្រសួងអប់រំយុវជន នឹងកីឡា សម្រេចផ្អាកដំណើរការសាលារៀនអន្តរទ្វិបអាមេរិកាំង សាខាចាក់អង្រែ ជាបណ្ដោះអាសន្នរយៈ២សប្ដាហ៍ ចាប់ពីថ្ងៃជូនដំណឹងនេះតទៅ។ សូមជម្រាបថា គិតត្រឹមម៉ោង៧ព្រឹកថ្ងៃទី២៩ ខែវិច្ឆិកា ឆ្នាំ២០២០នេះ កម្ពុជាបានរកឃើញអ្នកមានវីរុសកូវីដ១៩ ចំនួន៣១៥នាក់ ក្នុងនោះព្យាបាលជាសះស្បើយចំនួន ៣០១នាក់ និងអ្នកកំពុងសម្រាកព្យាបាលនៅមន្ទីរពេទ្យចំនួន១៤នាក់៕ | 2020-11-29T09:09:05+07:00 | kbnnews.com | https://kbn.news/archives/192591 |
eadebf97-28c7-46f5-84ec-7c473bf3deb6 | ប្រុងខ្លួនបងប្អូន! កូវីដ១៩ បានឆ្លងចូលសហគមន៍ហើយ ខណៈក្រសួងសុខាភិបាល រកមិនទាន់ឃើញប្រភពនៃការចម្លងនៅឡើយទេ | ជារឿងសោកសៅសម្រាប់សង្គមយើងទាំងមូលនាពេលនេះ ព្រោះកូវីដ១៩ បានឆ្លងចូលសហគមន៍ហើយ បើទោះបីយើងប្រឹងទប់ទល់វាបានជិតមួយឆ្នាំទៅហើយ។ ប្រភពនៃការចម្លងចូលក្នុងសហគមន៍មកដល់ពេលនេះ ក្រសួងសុខាភិបាលរកមិនទាន់ឃើញនៅឡើយទេ។ កាលពីយប់មិញនេះរាជរដ្ឋាភិបាលកម្ពុជា បានសម្រេចបិទផ្សារអ៉ីអន១ ជាបណ្តោះអាសន្ន ក្រោយពេលរកឃើញវិជ្ជមានមេរោគកូវីដ១៩ លើខ្លួនស្រ្តីខ្មែរម្នាក់ ដែលរូបគាត់ត្រូវជាប្រពន្ធរបស់លោក ឆែម សាវុធ អគ្គនាយកពន្ធនាគារក្រសួងមហាផ្ទៃ ដោយរូបអ្នកស្រីបានចូលទៅកាន់ផ្សារនេះ ដើម្បីញ៉ាំអាហារ និងទិញអីវ៉ាន់មួយចំនួន។ ជាមួយគ្នាក្រោយពីក្រសួងសុខាភិបាល បានប្រកាសលទ្ធផលវិជ្ជមានលើខ្លួនអ្នកស្រីហើយ ភ្លាមៗនោះក្រសួងក៏បានសម្រេចបញ្ជូនក្រុមគ្រូពេទ្យទៅផ្ទះរបស់លោកស្រី ដើម្បីពិនិត្យរកមើលកូវីដ-១៩ លើអ្នកផ្សេងទៀត ដែលជាប់ទាក់ទងជាមួយលោកស្រី ហើយក្រុមគ្រូពេទ្យក៏បានបង្ហាញលទ្ធផលធ្វើតេស្តឲ្យដឹងថារកឃើញ៦ករណីទៀតវិជ្ជមានកូវីដ ជាប់ពាក់ព័ន្ធនឹងក្រុមគ្រួសារលោក ឆែម សាវុធ អគ្គនាយកពន្ធនាគារ ដែលរស់នៅជាមួយគ្នានៅក្នុងបុរីប៉េងហួត ផ្លូវ៦០ម៉ែត្រ។ ដោយឡែក លោកស្រី យក់ សម្បត្តិ បានបញ្ជាក់យ៉ាងដូច្នេះថា «សូមអ្នកដែលដឹងខ្លួនថាមានការប៉ះពាល់ជាមួយនឹងករណី ឯកឧត្តម អគ្គនាយកពន្ធនាគារ សូមឲ្យមកធ្វើតេស្តដែលយើងមានទីតាំងធំៗ២កន្លែង។ បើសិនជាមន្ត្រីរាជការ សូមអញ្ជើញទីស្តីការក្រសួងមហាផ្ទៃ នៅអគារ S សាលប្រជុំធំ។ ប្រសិនបើជាប្រជាពលរដ្ឋ ហើយគិតថាជាអ្នកប៉ះពាល់ប្រយោល ឬក៏ផ្ទាល់ ឬមានទំនាក់ទំនងជាមួយនឹងសាច់ញាតិអគ្គនាយកពន្ធដារ សូមទៅធ្វើតេស្តនៅផ្សារទំនើបអ៉ឺអន ១ ដើម្បីធ្វើតេស្តភ្លាមៗ»។ តាមមន្ត្រីជំនាញសុខាភិបាល ជំងឺកូវីដ១៩ ជាប្រភេទជំងឺឆ្លងលឿន តែក៏មិនមែនយើងមិនអាចការពារបាននោះដែរ។ សម្រាប់ខ្ញុំក្នុងពេលនេះ អ្វីដែលយើងអាចជួយគ្នាបាន គឺត្រូវរួមគ្នាអនុវត្តន៍តាមវិធានណែនាំរបស់ក្រសួងសុខាភិបាល។ ១៖ បងប្អូនសង្ស័យមានការប្រាស្រ័យ ឬប៉ះពាល់ដោយផ្ទាល់ ឬប្រយោល ប្រញាប់ទាក់ទងសុខាភិបាល (១១៥) ដើម្បីពិនិត្យសុខភាព និងត្រូវអនុវត្តន៍កម្មវិធីចត្តាឡីស័ក។ បើនៅក្នុងផ្ទះត្រូវរក្សាគម្លាតពីគ្រួសារ ពាក់ម៉ាស់ជាប់ជាប្រចាំ ឧស្សាហ៍លាងសម្អាតដៃមុន និងក្រោយប៉ះពាល់សម្ភារៈនានាក្នុងផ្ទះ។ ២៖ ត្រូវរស់នៅប្រកាន់គោលការណ៍អនាម័យ ឧស្សាហ៍លាងដៃជាមួយសាប៊ូ ជែល ឬអាល់កុលទាំងនៅក្នុងផ្ទះ និងពេលចេញចូលផ្ទៃ ឬមុន និងក្រោយប៉ះពាល់របស់របរទាំងឡាយ។ ៣៖ កាត់បន្ថយការជួបជុំនៅខាងក្រៅ បើមិនមានភាពចាំបាច់។ បើចេញទៅក្រៅត្រូវពាក់ម៉ាស់ ដាក់ជែល និងអាល់កុលជាប់តាមខ្លួន ដើម្បីលាងសំអាតដៃពេលចាប់កាន់អ្វីមួយ។ ៤៖ រក្សាគម្លាតសុវត្ថិភាព នៅឱ្យឆ្ងាយពីគ្នាយ៉ាងតិចបំផុត ១.៥ម៉ែត្រ ទៅ២ម៉ែត្រ។ ៥៖ រដូវនេះត្រជាក់ធ្លាក់មកដល់ ត្រូវប្រឹងប្រែងថែរក្សាសុខភាពកុំឱ្យកើតមានផ្តាសាយ។ ឧស្សាហ៍បរិភោគទឹកក្តៅ គួរចៀសវាងឱ្យបានកាន់តែខ្ពស់ការហូបទឹកត្រជាក់ ហើយលាយទឺកកក។ ៦៖ ចែករំលែកព័ត៌មានដែលច្បាស់លាស់ត្រឹមត្រូវ ហាមចែករំលែកព័ត៌មាន ឬដំណឹងផ្សេងៗ ដែលមិនច្បាស់លាស់នាំដល់ការភ័យស្លន់ស្លោ ឬអាចអនុវត្តន៍វិធីខុសពីវិធានសុខាភិបាលជាដើម។ ៧៖ អ្នកលក់ដូរទាំងឡាយទាំងសម្ភារសម្រាប់ទប់ស្កាត់ជំងឺកូវីដ១៩ និងរបស់ប្រើប្រាស់ ព្រមទាំងអាហារហូបចុកសូមកុំឆ្លៀតឱកាសដំឡើងថ្លៃហួសហេតុ។ ក្រៅពីចំណុចនេះ តើយើងអាចរួមគ្នាជួយអ្វីបានទៀត សូមបងប្អូនបន្តចែករំលែក និងអនុវត្តន៍។ សង្ឃឹមថា យើងនឹងអាចរួមគ្នាជម្នះការលំបាកក្នុងសង្គមរបស់យើងនាពេលនេះ។ សូមបួងសួងដល់វត្ថុស័ក្តិសិទ្ធទាំងឡាយ តាមជួយបីបាច់ថែរក្សាសង្គមកម្ពុជា និងពលរដ្ឋកម្ពុជាចៀសផុតពីជំងឺកូវីដ១៩៕ | 2020-11-29T08:52:48+07:00 | kbnnews.com | https://kbn.news/archives/192584 |
Subsets and Splits
No community queries yet
The top public SQL queries from the community will appear here once available.